
PIRMASIS SKYRIUS 


Tiesiog nežinau nuo ko pradėti, nors kartais juokais visą 
kaltę suverčiu Čarliui Ferasetui. Jis turėjo vilą Mil Velyje, Ta- 
malpaiso kalno papėdėje, bet niekada joje negyveno, nebent tik 
dykinėdamas žiemos mėnesiais ir skaitinėdamas Ničę arba Šo 
penhauerį, norėdamas duoti poilsio smegenims. Atėjus vasarai, 
jis verčiau prakaituodavo nuo karščio bei gerdavo dulkes mies- 
te ir be poilsio dirbdavo. Jeigu nebūčiau turėjęs įpročio lanky- 
ti jį kas šeštadienį ir pabūti ligi pirmadienio ryto, kaip tik šį sau- 
sio pirmadienio rytą man nebūtų reikėję plaukti San Prancis- 
ko įlanka, 3 

Negalima pasakyti, kad aš plaukiau nepatikimu laivu, nes 
„Martinesas“ buvo naujas keleivinis garlaiviukas, ketvirtą ar 
penktą sykį plaukiąs iš Sausalito į San Franciską. Pavojų su- 
darė tirštas rūkas, kuris gaubė įlanką, bet aš, būdamas sausu- 
mos žmogus, maža ką apie jį tenutuokiau. Tiesa, prisimenu, 
kaip ramiai ir džiugiai aš įsitaisiau viršutinio denio priešakyje, 
po pat vairininko kabina, ir mėgavausi mano vaizduotę žavin- 
“ čiomis rūko paslaptimis. Pūtė gaivus vėjelis, ir kurį laiką aš 
buvau vienas drėgnoje prietemoje — bet vis dėlto ne visai vie- 
nas, nes neaiškiai jutau, jog virš mano „galvos yra vairininkas 
ir dar kažkas, matyt, kapitonas stiklinėje savo būdelėje. 

Prisimenu, aš galvojau, kaip patogu, kad, darbo pasidalini- 
mo dėka, man nereikia tyrinėti rūkų, vėjų, potvynių bei atos- 
lūgių ir visos jūrininkystės, kai noriu aplankyti draugą, gyve- 
nantį kitoje įlankos pusėje. Gerai, kad yra specialistų, sampro- 

tavau aš. Profesinėmis vairininko ir kapitono žiniomis naudo- 
jasi tūkstančiai žmonių, kurie ne ką daugiau už mane tenusi- 
mano apie jūrą ir jūrininkystę. Antra vertus, užuot eikvojęs 
energiją daugybei dalykų išmokti, aš sukaupiu ją keletui spe- 
cialių klausimų, kaip, pavyzdžiui, nagrinėjimui, kokią vietą 


užima Po Amerikos literatūroje — beje, tai mano straipsnis, 


išspausdintas paskutiniame „Atlantiko“ numeryje. Kai įlipęs į 
laivą ėjau per kajutę, su pasitenkinimu pastebėjau vieną apkū- 
nų džentelmeną, beskaitantį „Atlantiką“, kuriame buvo atskleis- 
tas kaip tik mano straipsnis. Štai ir vėl darbo pasidalinimas: spe- 
cialios vairininko ir kapitono žinios leido apkūniajam džentel- 
menui naudotis specialiomis žiniomis apie Po ir tuo pat metu 
saugiai plaukti iš Sausalito į San Franciską.. 

Kažkoks raudonveidis vyras, užtrenkęs paskui save kajutės 
duris, išklibčiojo į denį ir nutraukė mano samprotavimus. Aš 
tesuspėjau tik mintimis suformuluoti temą būsimam savo strai- 
psniui, kurį maniau pavadinti „Laisvės būtinumas. Žodis me- 
nininkui apginti“. Raudonveidis žvilgtelėjo į vairininko būdelę, 
apmetė akimis rūką, nuklibčiojo per denį, grįžo atgal (matyt, 
jo kojos buvo dirbtinės) ir atsistojo šalia manęs plačiai išsižer- 
gęs, o jo veidas rodė aiškų pasitenkinimą. Aš neapsirikau, pa- 
galvojęs, kad jis savo gyvenimą buvo praleidęs jūroje. 

— Nuo tokio bjauraus oro ir pražilti galima,— tarė jis, 
linktelėjęs vairininko būdelės pusėn. 

— Nemanau, kad tai sudarytų kokių nors ypatingų sunku- 
mų,— atsakiau aš.— Juk viskas aišku kaip dukart du — keturi. 
Kryptį jie nustato pagal kompasą, nuotolį ir greitį taip pat ži- 
no. Mano supratimu, tai paprasčiausias matematinis apskaičia- 
vimas. 

— Sunkumai! — sušvokštė jis.— Aišku kaip dukart du — 
. keturi. Matematinis apskaičiavimas! 

Jis atsilošė, tarsi atsiremdamas į orą, ir a į mane 
žvilgsnį. 


— O ką jūs pasakysite apie potvynį ir atoslūgį, besiver-' 


žiantį pro Auksinius Vartus? — paklausė arba greičiau užbaubė 
"jis. — Kaip greit slūgsta vanduo? Kokia srovė, a? O čia kas — 
ar girdite? Plūduras su varpu, o mes plaukiam tiesiai ant jo. 
Žiūrėkit, jie keičia kryptį. 

Iš rūko gūdžiai skambėjo varpas, ir aš mačiau, kaip vairi- 
ninkas ėmė nepaprastai skubiai sukti šturvalą. Varpas, kuris 

pirma buvo priešakyje, dabar skambėjo šone. Kimiai švilpė mū- 
sų laivo sirena, o kartkartėmis per rūką atsiliepdavo ir kitos 
sirenos. 

— Tai koks nors Ažidakviakss tarė mano pašnekovas, 
rodydamas į dešinėje pasigirdusią sireną.— O ten... girdite? 
Švilpukas. Tikriausiai kokia lėkštadugnė škuna. Ei į jūs, riEkioBs6 
kite ten ant škunos. Taip ir maniau. Dabar nė velnias nebesusi- 
gaudys! 

Nematomasis garlaiviukas be paliovos švilpė, o švilpukas 
ūkė, tarsi išsigandęs. : 

— O darbar jie atsiprašinėja vienas kitą ir stengiasi sėk- 
mingai išsiskirti, — tęsė raudonveidis, iais pavjaĖ švilpu- 
kams. 

Jo veidas švytėjo, akys blizgėjo iš pasitenkinimo, kai jis ver- 
tė į žodinę kalbą švilpukų ir sirenų garsus. 

— Štai dabar iš kairės pusės rėkia laivo sirena. O ten, ar 
girdite, kažkoks užkimėlis — tai garinė škuna, jeigu neapsirin- 
ku, ji šliaužia į užutėkį priešais atoslūgį. 

Skardus švilpukas kaukė it padūkęs visiškai čia pat prieša- 
kyje. „Martinese“ suskambėjo gongas. Varomieji mūsų laivo 
ratai sustojo, tvinkčiojantys jų dūžiai apmirė, bet netrukus vėl 
atgijo. Skardus švilpčiojimas, tarsi svirplio č čirpsėjimas tarp lau- 
kinių žvėrių riaumojimo, skrodė rūką, likdamas vis labiau šo- 
ne, ir pagaliau ėmė silpnėti. Aš pažvelgiau į savo pašnekovą, 
laukdamas paaiškinimo. 


— Kažkoks prakeiktas barkasas,— tarė jis.— Tiesiog rei- 
kėjo paskandinti tą laiviūkštį! Tai jie pridaro daugiausia bėdų. 
O kokia iš jų nauda? Koks asilas įsėda į jį ir dumia galvotrūk- 
čiais, pūsdamas švilpuką ir keldamas triukšmą, kad kiti trauk- 
tųsi iš kelio, nes, girdi, jis atplaukiąs ir negalįs pasitraukti! Ma- 
tote, jis atplaukiąs, o tu traukis iš kelio. Tučtuojau! Na ir pado- 
rumas! Jie patys nenutuokia, ką daro. 

Toks nepagrįstas jo įtūžimas labai man patiko, ir kol mano 
pašnekovas apmaudžiai klibčiojo po denį, aš paskendau min- | 
tyse apie rūko romantiką. O jis iš tiesų romantiškas — tas rū- 
kas, kuris lyg pilkas beribės paslapties šešėlis pakibo virš skrie- 
jančio mažyčio žemės rutulio. O žmonės, tos blykčiojančios 
žiežirbos, apimti beprotiško troškimo veikti, joja mediniais ir 
plieniniais savo žirgais per pačią paslapties širdį, apgraibomis 

„ ieškodami kelio per Nematomybę, garsiai ir pasitikinčiai šūkau- 


dami, nors jų širdys kupinos baimės ir netikrumo. 

Mano bendrakeleivio balsas mane sugrąžino į tikrovę, ir aš 
nusijuokiau. Juk ir aš grabaliojausi ir blaškiausi manydamas 
atviromis akimis skrodžiąs paslaptį. 

. — Oho! Kažkas plaukia: tiesiai ant mūsų, — tarė jis.— Ar 
girdite? Greit plaukia ir tiesiai ant mūsų. Tikriausiai dar mūsų 
negirdi. Vėjas neša garsą į šoną. 

Gaivus vėjelis pūtė tiesiai į mus, ir aš aiškiai girdėjau švil- 
puką šone ir truputį priešais mus. 

— Garlaivis? — paklausiau aš. 

Jis linktelėjo ir pridūrė: 

— Kitaip nelėktų kaip patrakęs.— Jis trumpai sukikeno.— 
Mūsiškiai jau susirūpino. 

Aš pažvelgiau aukštyn. Kapitonas iškišo iš būdelės galvą ir 
pečius ir įsmeigė žvilgsnį į rūką, tarsi vien tik valios jėga būtų no- 
rėjęs jį perskrosti. Jo veide buvo matyti susirūpinimas. Susirū- 
pinimas atsispindėjo ir mano pašnekovo veide. Jis nuklibčiojo 
prie turėklo ir lygiai taip pat įdėmiai žiūrėjo į nematomo pa- 


“ vojaus pusę. 


„Viskas įvyko nežmoniškai greit. Rūkas, tarsi perskeltas pleiš- 
tu, prasiskyrė ir iš jo išniro garlaivio pirmagalys, iš abiejų pusių 
paskui save vilkdamas rūko kamuolius, kaip Leviatanas! jūros 
dumbles ant savo snukio. Aš pamačiau vairininko būdelę ir iš 
jos išlindusį žilabarzdį vyriškį. Jis buvo su mėlyna uniforma ir, 
prisimenu, atrodė labai tvarkingas ir ramus. Tokiomis aplin- 
kybėmis jo ramumas kėlė siaubą. Jis susitaikė su likimu, žengė 
koja kojon su juo ir šaltai laukė susidūrimo. Pasilenkęs iš bū- 
delės, jis ramiai ir tiriamai peržvelgė mus, tarsi bandydamas 
nustatyti, kur turi įvykti susidūrimas, ir nekreipė nė mažiau- 
sio dėmesio į tai, kad mūsų vairininkas įsiutęs šaukė: 

— Na ir privirėt košės! 

! Pažvelgęs atgal, aš supratau, jog pastaba buvo per daug aiš- 
ki, kad reiktų į ją atsakyti. 

— Nusitverkit už ko nors ir laikykitės, — tarė man raudon- 
veidis. Visas jo smarkavimas praėjo, ir atrodė, kad jis užsikrė- 
tė antgamtiškų ramumu.— Na dabar pradės spiegti moterys, — 


'Leviatanas — biblinė jūros pabaisa. 


tarė jis piktai, beveik žiauriai, kaip man pasirodė, tarsi jau anks- 
čiau jam būtų tekę tai patirti. 

Laivai susidūrė, man nesuspėjus paklausyti jo patarimo. 
Matyt, į mus trenkė per pat laivo vidurį, bet aš nieko nesuspė- 
jau pamatyti: svetimasis garlaivis užplaukė ant mūsų nežmo- 
nišku, akimis nepagaunamu greitumu. „Martinesas“ staiga pas- 
viro, ir pasigirdo sijų traškėjimas ir lūžimas. Mane parbloškė 
ant šlapio denio, ir dar nesuspėjęs atsistoti, aš išgirdau moterų 
klyksmą. Esu tikras, kad kaip tik dėl jo — to neaprašomo krau- 
ją stingdančio šauksmo,— mane apėmė panika. Prisiminiau, 
kad kajutėje yra gelbėjimosi juostos, bet tarpduryje susidūriau 
su pašėlusiu vyrų ir moterų srautu ir buvau nuneštas atgal. Kas 
įvyko per sekančias minutes, aš neprisimenu, nors aiškiai įsi- 
vaizduoju, kaip traukiau gelbėjimosi juostas nuo viršutinės len- 
tynos, o raudonveidis rišo jas isterikon puolusioms moterims. Šis 
prisiminimas man toks gyvas ir raiškus, kaip ir bet kuris kitas 
matytas vaizdas. Ir dabar regiu tą vaizdą: dantyti skylės kraš- 
tai kajutės šone, o per ją veržte veržiasi pilkas rūkas; tuščios 
minkštos sėdynės su išmėtytais ant jų visokiais daiktais, liudijan- 
čiais apie staigų pabėgimą: nešuliais, krepšiais, lietsargiais ir 
skaromis; apkūnusis džentelmenas, kuris skaitė mano straipsnį, 
apsijuosęs kamštine juosta, tebelaikydamas žurnalą rankoje, 
įkyriai prisispyręs mane klausinėja, ar aš manąs, jog gresia pa- 
vojus; raudonveidis, galantiškai klibčiodamas dirbtinėmis savo 
kojomis, segioja gelbėjimosi juostas visiems, kurie pasirodo ka- 
jutėje; ir galiausiai beprotiškas moterų klyksmas. S 

Kaip tik šis moterų klyksmas labiausiai ir veikė mano ner- 
vus. Jis tikriausiai veikė ir raudonveidžio nervus, nes aš regiu 
ir kitą vaizdą, kuris niekad neišdils iš mano atminties. Apkūnu- 
sis džentelmenas kiša žurnalą į savo apsiausto kišenę ir nuste- 
bęs dairosi. Susispietusios į krūvą moterys, išsigandusiais, išblyš- 
kusiais veidais išsižiojusios klykia kaip pražuvusių sielų choras; 
o raudonveidis, iš pykčio dar labiau paraudusiu veidu, ištiesęs 
virš galvos rankas, tarsi svaidydamas žaibus, šaukia: 

— Nutilkite! Nutilkite! 

Prisimenu, kad šis reginys staiga mane prajuokino, bet net- 
rukus supratau, kad ir mane apima isterija; juk tai buvo mote- 
rys, tokios pat kaip mano motina ir seserys, moterys, kurios 
bijo gresiančios pražūties ir nenori mirti. Prisimenu, kad jų 
klyksmas man priminė žviegiančias kiaules, kurios jaučia mė- 

sininko peilį, ir šis gyvas sugretinimas mane nukrėtė šiurpu. 
Šios moterys, kurios yra kupinos kilniausių jausmų, švelniau- 
sios užuojautos, išsižiojusios klykia. Jos norėjo gyventi, jos buvo 
bejėgės, kaip žiurkės spąstuose, ir jos klykė. 

Siaubo apimtas aš išbėgau į denį. Man pasidarė tvanku ir 
silpna, ir aš atsisėdau ant suolo. Tarsi per miglas aš mačiau ir 
girdėjau, kaip žmonės lakstė ir šaukė, norėdami nuleisti valtis. 
Lygiai tokių scenų aprašymus aš buvau skaitęs knygose. Ta- 
liai užsikirto ir — nė iš vietos. Viena valtis su moterimis ir vai- 
kais buvo nuleista be kamščių, prisisėmė vandens ir apvirto. 
Kitos valties nusileido tik vienas galas, o antras tebekabojo ant 
skrysčių, taip ji ir buvo palikta. O nežinomasis garlaivis, kuris 
buvo šios nelaimės kaltininkas, dingo be žinios, nors žmonės ir 
šnekėjo, kad jis, be abejo, atsiųs mums į pagalbą valtis. 

Aš nulipau į apatinį denį. „Martinesas“ skendo greit, nes 
vanduo jau buvo visai arti. Daugelis keleivių ėmė šokti per bor- 
tą. Kiti, kurie jau buvo vandenyje, šaukė, kad juos vėl įkeltų. 
Niekas nekreipė į juos dėmesio. Pasigirdo šauksmas; jog mes 
skęstame. Mane apėmė bendra panika, ir aš drauge su visais 
šokau per bortą. Kaip peršokau — neatsimenu, bet labai greit 
supratau, kodėl tie, kurie buvo vandenyje, taip troško grįžti 
atgal į garlaivį. Vanduo buvo šaltas, skaudžiai šaltas. Kai pasi- 
nėriau, mane tarsi ugnis nuplikino. Jis gėlė ligi kaulų smege- 
nų. Aš pasijutau tarsi atsidūręs mirties glėbyje. Iš baimės ir ne- 
tikėtumo užspringau, ir į plaučius man pribėgo vandens, gel- 
bėjimosi juostai dar nesuspėjus manęs iškelti į paviršių. Aš paju- 
tau burnoje stiprų druskos skonį ir duste dusau nuo kažko ašt- 
raus gerklėje ir plaučiuose. 

Bet užvis baisiausias buvo šaltis. Jaučiau, kad teišgyvensiu 
vos keletą minučių. Aplink mane vandenyje kapanojosi ir blaš- 
kėsi žmonės. Girdėjau, kaip jie vieni kitiems šaukė. Taip pat 
girdėjau irklų pliauškėjimą. Matyt, nežinomasis garlaivis nu- 
leido savo valtis. Laikas bėgo, ir aš stebėjausi, kad dar tebebu- 
vau gyvas. Kojų visiškai nebejaučiau, o stingdantis tirpulys 
smelkėsi vis tolyn ir jau siekė pačią širdį. Mažos bangelės, 
piktai putodamos, ritosi per mane, lindo į burną, ir aš tiesiog 
springte springau. 3 

Triukšmas ėmė tilti, nors iš tolo dar pasigirdo paskutinis 


„beviltiškas šauksmas, ir aš supratau, kad „Martinesas“ nugrimz- 


do. Vėliau, — nežinau po kiek laiko — baimės pagautas, aš at- 


10 


sikvošėjau. Buvau vienas. Nesigirdėjo nei šauksmų, nei riks- 
mo — tik bangų šniokštimas, kuriam rūkas teikė kažkokį pas- 
laptingai duslų aidesį. Panika minioje, kai visus ištinka tas pats 
likimas, nėra baisi, kaip panika pasilikus vienam. Tokia panika 
apėmė mane. Kur mane neša bangos? Raudonveidis sakė, kad 
atoslūgis traukiasi per Auksinius Vartus. Nejaugi aš būsiu iš- 
neštas į atvirą jūrą? O kaip gelbėjimosi juosta, su kuria aš plau- 
kiu? Juk ji kiekvieną akimirką gali iširti. Buvau girdėjęs, kad 
jos daromos iš kartono ir nendrinių lazdelių, kurios greit pri- 
mirksta ir nebesilaiko ant vandens. O aš visiškai nemokėjau 
plaukti. Aš buvau vienas ir plūduriavau amžinoje pilkoje pla- 
tybėje. Prisipažinsiu, mane apėmė pamišimas, ir aš, kaip tos 
moterys, surikau, mušdamas vandenį sugrubusiomis rankomis. 

Aš nesuvokiau, kiek laiko tatai truko, ir tą tuštumą prisime- 
nu tik kaip varginantį ir sunkų miegą. Kai atsipeikėjau, man 
rodėsi, jog praėjo ištisi šimtmečiai. Beveik tiesiai virš savęs iš- 
vydau iš rūko išnyrantį laivo pirmagalį ir viena kitos užstotas 
tris vėjo išpūstas trikampes bures. Ten, kur pirmagalys skro- 
dė vandenį, jis putojo ir kunkuliavo, o aš, rodos, buvau tiesiai 
jam ant kelio. Bandžiau šūktelėti, bet nepajėgiau. Laivo pirma- 
galys paniro, vos vos neužkliudęs manęs, ir vandens srautas 
šiūstelėjo man per galvą. Paskui pro šalį ėmė slinkti ilgas juo- 
das laivo šonas — taip arti, kad būčiau galėjęs paliesti jį ran- 
komis. Aš bandžiau jį pasiekti, beprotiškai tikėdamasis įsikib- 
ti nagais į medį, bet rankos buvo sunkios ir negyvos. Aš vėl ban- 
džiau šūktelėti, bet garso nebuvo girdėti. 2 

Laivo užpakalis prašovė pro šalį, įsmukdamas į bangų pra- 
rają, ir aš probėgšmais pamačiau stovintį prie šturvalo žmogų, 
o kitą žmogų ramiausiai rūkantį cigarą. Mačiau, kaip iš cigaro 
driekėsi dūmelis, kai žmogus lėtai pasuko galvą ir pažvelgė per 
vandenį link manęs. Tai buvo nerūpestingas, atsitiktinis žvilgs- 
nis, vienas iš tų bereikšmių judesių, kuriuos žmogus padaro nie- 
ko ypatingo neveikdamas, nes yra gyvas daiktas ir turi ką nors 
veikti. 

Tačiau man šis žvilgsnis reiškė gyvenimą arba mirtį. Aš ma- 
čiau, kaip rūkas vėl praryja laivą, mačiau vairininko nugarą 
ir antrojo žmogaus galvą, kurią jis iš lėto pasuko, o jo žvilgs- 
nis, įremtas į vandenį, šliaužė į mano pusę. Jo veidas buvo be 
jokios išraiškos, tarsi giliai mąstančio žmogaus, ir mane apėmė 
baimė, kad jis vis tiek manęs nepastebės, nors jo žvilgsnis ir pa- 

siektų mane. Bet štai jo žvilgsnis užkliuvo už manęs ir susidūrė 
su manuoju. Jis pamatė mane. Prišokęs prie šturvalo, jis nus- 
tūmė vairininką ir skubiai ėmė jį sukti, tuo pat metu kažką nu- 
rodinėdamas. Laivas pasisuko šonu ir akimirksniu BRACINaS 
rūke. 

Pajutau, jog vėl netėnku sąmonės ir, sukaupęs visą valios 
jėgą, bandžiau nugalėti mane supančią tuštumą ir tamsą. Po 
valandėlės išgirdau vis artėjantį irklų pliaukšėjimą ir žmogaus 
balsą. Kai jis jau buvo visai arti, išgirdau piktai šaukiant: 

— Ko jūs, po velnių neatsiliepiate? 

Tai man, pagalvojau, ir vėl nugrimzdau į tuštumą ir tamsą. 


ANTRASIS SKYRIUS 


Rodėsi, kokia galinga jėga ritmingai būtų mane supusi be- 
ribėje erdvėje. Pro šalį skriejo žaižaruojančios kibirkštys. Aš 


suvokiau, kad tai žvaigždės ir tviskančios kometos, kurios * 


"lydi mane, skrendantį tarp šviesulių. Kai besisupdamas buvau 
aukščiausiai iškilęs ir jau besileidžiąs žemyn, kažkas užgavo di- 
džiulį gongą, ir šis sugaudė. Pagautas nedrumsčiamos amžiny- 
bės bangavimo, aš be galo ilgai mėgavausi savo skridimu. 

Bet sapnas ėmė keistis, — o aš jau supratau, kad čia sapnas. 
Supo vis staigiau ir greičiau. Mane ėmė erzinamai greit svai- 
dyti iš vieno šono į kitą: Aš vos galėjau atgauti kvapą — taip 
pašėlusiai skriejau per dangaus erdves. Gongas gaudė vis "daž- 
niau ir įnirtingiau. Kiekvieno smūgio aš ėmiau laukti su neap- 
sakomu siaubu. Tuomet man pasirodė, kad esu velkamas per 
gurgždantį, baltą, saulės įkaitintą smėlį. Ir aš pajutau nepake- 
liamą sopulį. Mano odą skaudžiai svilino ugnis. Gongas skam- 
bėjo ir gaudė. Mirguliuojančios žiežirbos nesibaigiančia srove 
skriejo pro šalį, tartum visa žvaigždžių sistema būtų pasipylusi 
į tuštumą. Aš žioptelėjau, vos ne vos atgavau kvapą ir atmer- 


kiau akis. Du vyrai atsiklaupę triūsė prie manęs. Tai, kas man | 


atrodė galingasis ritmas, buvo laivo siūbavimas jūroje. Bai- 
susis gongas buvo ant sienos kabanti keptuvė, kuri, laivui svy- 
ruojant, tarškėjo ir bildėjo. Gurgždantis, svilinantis smėlis buvo 
šiurkščios rankos, kurios trynė nuogą mano krūtinę. Aš suvai- 
tojau iš skausmo ir kilstelėjau galvą. Mano krūtinė buvo atšer- 

petojusi ir paraudusi, o per nubrūžintą ir įkaitusią odą sunkėsi 
mažyčiai kraujo lašeliai. 

— Užteks, Jonsonai,— tarė vienas iš jų.— Ar nematai, 
kad nubrozdinai visą odą tam džentelmenui. 22 

Tas, kuris buvo pavadintas Jonsonu,— sunkaus skandina- 
vų tipo žmogus, — liovėsi mane trynęs ir nerangiai atsistojo. 
Antrasis, — iš kalbos buvo galima pažinti, kad jis „koknis“?,— 
buvo švelnių, gana gražių, beveik moteriškų bruožų vyriškis. 
Iš jo veido buvo matyti, kad Londono bažnyčių varpų garsus 
jis jau yra įčiulpęs kartu su motinos pienu. Sučiurusi drobinė 
kepurė ant galvos ir ne mažiau sujuodusi storos medžiagos pri- 
kyštė ant liesų šlaunų liudijo, kad jis yra to nežmoniškai nešva- 
raus laivo kambuzo, kuriame aš atsidūriau, virėjas. 

— Na, kaip jaučiatės, sere? — paklausė jis su nuolankia 
šypsena, kuri iš kartos į kartą yra paveldima iš protėvių, pripra- 
tusių gauti arbatpinigių. 

Užuot atsakęs, aš vargais negalais atsisėdau, ir Jonsonas 
padėjo man atsistoti. Keptuvės tarškėjimas ir bildesys baisiai 
erzino mano nervus. Aš neįstengiau sutelkti minčių. Įsitvėręs, 
kad nepargriūčiau, į medinę pertvarą (prisipažinsiu, ji buvo to- 
kia taukuota, jog nejučiomis sukandau dantis), aš nusvyravau 
prie viryklės, nukabinau a Es indą ir sviedžiau jį tie- 
siog į anglių dėžę. 

Virėjas šyptelėjo, matydamas tokį mano nervingumą, įbru- 
ko man į rankas puodelį su kažkokiu garuojančiu skysčiu ir 
tarė: | : 

— Na, sein bielėkite, jums bus geriau. 

Puodelyje buvo šlykšti putra — laivo kava,— bet ji buvo 
karšta ir veikė gaivinamai. Sriūbčiodamas šį skystalą, aš apžiū- 
rinėjau nubrūžintą, kruviną savo Krnšilię, paskui pažvelgiau į 
skandinavą: 

— Ačiū jums, pone Jonsonai,— tariau aš.— Bet ar jums 
neatrodo, kad jūsų priemonės buvo per daug didvyriškos? 

Veikiau iš mano mostų negu iš žodžių, jis suprato priekaiš- 
tą, ir man parodė savo delną. Tai buvo nepaprastai pūslėtas 
surambėjęs delnas. Aš pabraukiau ranka per suragėjusias pūs- 
les ir vėl sukandau dantis, pajutęs siaubingą gurgždėjimą. 

— Aš vadinuosi Džonsonas, o ne Jonsonas, — tarė jis iš 


Še 
+ 


2 Koknis — londonietis; taip paprastai vadinami eiliniai londoniečiai. 

„ lėto, bet labai gražiai angliškai ir be jokio akcento. 


Blyškiai melsvose jo akyse atsispindėjo švelnus protestas 
ir tuo pat metu drovus atvirumas bei vyriškumas, kuris iškart 
mane sužavėjo. 

— Ačiū jums, pone Džonsonai,— pasitaisiau aš ir ištiesiau 
jam ranką. 

Jis delsė, sumišęs ir nerangiai siovis ae danas čia ant vie- 
nos, čia ant kitos kojos, bet paskum staigiai pagriebė mano ran- 
ką ir širdingai ją paspaudė. 

— Ar jūs neturite sausų drabužių man persivilkti? — pak- 
lausiau virėją. 

— Turiu, sere,— guviai ir linksmai atsakė jis.— Aš nubėg- 
siu ir pasirausiu savo drabužiuose, jeigu jūs, sere, Aeabiakai 
te jais vilkėti. 

Jis taip vikriai išnėrė, arba, tikriau sakant, išsliuogė, kad 
jo judesiai man pasirodė ne tiek panašūs į katės, kiek į gyvatės. 
Šis paslaugumas arba lipšnumas, kaip vėliau Kausta buvo 
bene būdingiausias jo bruožas. 

— O kur aš esu? — paklausiau Džonsoną, kurį visiškai 
pagrįstai palaikiau jūrininku.— Koks čia laivas ir kur jis 
plaukia? 

— Maždaug prie Faralono salų, šiek tiek į pietvakarius 
nuo jų,— iš lėto ir apsvarstydamas kiekvieną žodį atsakė jis, 


matyt, stengdamasis išsireikšti kuo geriausiai angliškai ir tiks- 


liai paeiliui atsakyti į mano klausimus.— Tai škuna „Vaiduok- 
lis“, kuri plaukia medžioti ruonių prie Japonijos krantų. 

— O kas jos kapitonas? Kai tik apsivilksiu, turiu tučtuo- 
jau su juo pasimatyti. 

Džonsonas atrodė visiškai suglumęs ir sumišęs. Jis gerokai 
delsė, kol surado tinkamų žodžių pilnam atsakymui. 

— Kapitonas yra Vilkas Larsenas, taip žmonės jį vadina. 
Aš niekad nesu girdėjęs tikrosios jo pavardės. Bet patariu kal- 
bėti su juo atsargiau. Jis šiandien įsiutęs. Šturmanas... 

Bet jis nebaigė. Į vidų įsmuko virėjas. | 

— Geriau išsinešdink iš čia, Jonsonai,— tarė jis.— Senis 
pasiges tavęs denyje, o šiandien neverta su juo pyktis. 

Džonsonas nuolankiai nuėjo durų link, per virėjo petį iš- 
kilmingai ir reikšmingai mirktelėjęs, tarsi norėdamas pabrėžti 
nebaigtą pastabą, jog su kapitonu reikia kalbėti atsargiai. 


14 


rų 


Ant virėjo rankos kabojo kažkokie suglamžyti ir bjauriai 
dvokią skarmalai. 

— Aš juos nusivilkau drėgnus, sere, ir padėjau, — teikėsi 
jis paaiškinti. — Bet teks pasitenkinti su jais, kol prie ugnies iš- 
džiovinsiu jūsiškius. - 

Įsikibęs į pertvarą, klupdamas laivui siūbuojant, virėjo pa- 
dedamas aš šiaip taip apsivilkau šiurkštų vilnonį megztinį. Pa- 
jutau, kaip, prisilietus storam audiniui, visu kūnu perbėgo šiur- 
pulys. Pastebėjęs, kad aš nejučiomis pasipurčiau ir susiraukiau, 
jis šyptelėjo: 

— Na, jūs turbūt per visą savo gyvenimą nepriprastumė- 
te prie tokio apvalkalo, nes jūsų oda švelni kaip kokios ledi. Kai 
tik jus pamačiau, tuoj supratau, kad jūs esate džentelmenas. 

Man jau iš karto jis nepatiko, o kol jis padėjo man apsirengti, 
ėmiau dar labiau jo nekęsti. Jo prisilytėjimas buvo kažkoks šlykš- 
tus. Aš krūptelėdavau, kai tik jo ranka prisiliesdavo prie manęs. 
Šis nemalonus jausmas, taip pat ir kvapai, kylantys iš verdančių 
ir kunkuliuojančių ant viryklės puodų, mane privertė kuo grei- 
čiau išeiti į gryną orą. Be to, man reikėjo pamatyti kapitoną 
ir susitarti, kuriuo būdu galėčiau nuplaukti į krantą. 

Be galo taukšdamas, aiškindamas ir atsiprašinėdamas, jis 
man užvilko pigius medvilninius marškinius nubrizgusia apy- 
kakle, ir ant jų, kaip man pasirodė, buvo senos kraujo dėmės. 
Ant kojų jis man užmovė porą darbinių batų, o vietoj kelnių 
gavau melsvą nublukusį kombinezoną, kurio viena kiška buvo 
bent dešimt colių trumpesnė už antrąją. Tarytum velnias būtų 
bandęs pagriebti londoniečio sielą, bet, paaiškėjus, kad čia tik 
šešėlis, nutraukė pusę kiškos. 

— Kam aš turiu būti dėkingas už šią paslaugą? — paklau- 
siau, kai jau buvau visiškai aprengtas. Ant galvos man buvo 
užmauta mažutė jungos kepuraitė, o vietoj apsiausto — neš- 
vari, dryžuota, multininė striukė ligi juosmens, kurios rankovės 
vos vos apdengė alkūnes. 

Virėjas nužemintai išsitempė, o jo veide pasirodė pataikū- 
niška šypsena. Iš patirties žinojau, kaip, baigiantis kelionei, el- 
giasi tarnai Atlanto garlaiviuose, ir aš buvau tikras, kad jis lau- 
kia arbatpinigių. Arčiau susipažinęs su šiuo tipu, supratau, kad 
toji poza buvo nesąmoninga. Tai, be abejo, buvo paveldėtas 
nuolankumas. 

— Magridžas, sere,— tarė jis meilikaujamai, o moteriška- 

me jo veide pasirodė saldi šypsena.— Tomas Magridžas, sere, 
visuomet jūsų paslaugoms. 

— Gerai, Tomai,— tariau aš,— aš jūsų neužmiršiu, kai 
išdžius mano drabužiai. 

Jo veidas nušvito, akys sublizgėjo, tarsi kažkur esybės gelmė- 
se būtų subruzdę ir sukrutėję jo senoliai, neaiškiai prisiminę 
kadaise gautus arbatpinigius. 

— Ačiū, sere,— tarė jis be galo dėkingai ir nuolankiai. - 

Man bedarant duris, virėjas šmurkštelėjo į šalį, ir aš išėjau 
į denį. Aš vis dar jaučiausi labai silpnas nuo ilgo kapanojimosi 
vandenyje. Vėjo gūsis pūstelėjo į mane, ir aš nusvyrinėjau per 
siūbuojantį denį ligi kajutės kampo, į kurį buvau priverstas įsi- 
kibti. Gerokai pakrypusi škuna nardė aukštyn ir žemyn per aukš- 
tas Ramiojo vandenyno bangas. Jeigu ji, pasak Džonsono, plau- 
kė į pietvakarius, tai vėjas, mano manymu, pūtė beveik iš pietų. 
Rūkas išsisklaidė, ir, saulės nužertas, mirguliavo vandens pavir- 
šius. Aš atsigręžiau į rytus, kur turėjo būti Kalifornija, bet nieko 
daugiau nemačiau, kaip tik žemai besidriekiantį tirštą rūką, be 
abejo, tą patį rūką, kuris buvo „Martineso“ katastrofos ir da- 
bartinės mano padėties priežastis. Šiaurėje, ne per daug toli 
nuo mūsų, iš jūros kyšojo keletas plikų uolų, o ant vienos jų 
įžiūrėjau švyturį. Pietvakariuose, maždaug ta kryptimi, kur 
mes plaukėme, buvo matyti piramidės pavidalo kažkokio lai- 
vo burės. Ž 

Apžvelgęs horizontą, ėmiau dairytis, kas dedasi arčiau. Pir- 
miausia man dingtelėjo mintis, kad žmogus, kuris pergyveno 
laivo sudužimą ir buvo beveik per plauką nuo mirties, vertas 
daugiau dėmesio, negu man buvo skiriama. Neminint vairi- 
ninko, kuris smalsiai žiūrėjo į mane pro kabinos dangtelį, nie- 
kas daugiau manimi nesidomėjo. 

Atrodė, kad visi buvo susirūpinę tuo, kas dėjosi viduryje 
denio. Tenai ant liuko dangčio aukštielninkas gulėjo kažkoks 


"stambus vyras. Jis buvo apsirengęs, tik marškiniai atsagstyti. 


Tačiau jo krūtinės negalėjai matyti, nes ji buvo tankiai apžė- 
lusi plaukais, panašiais į šuns gaurus. Veidą ir kaklą slėpė juo- 
da, truputį žilstelėjusi barzda, kuri kadaise buvo tanki ir vešli, o 
dabar nutriušo ir susivėlė, ir nuo jos lašėjo vanduo. Akys buvo 
užmerktos — jis, matyt, neturėjo sąmonės. Bet burna buvo pla- 
čiai išžiota, krūtinė sunkiai kilnojosi, ir jis kriokdamas įkvėp- 
davo orą, kovodamas su dusuliu. Vienas jūrininkas ramiai ir 


46 


fitmingai, tarsi laikydamasis nustatytos tvarkos, nuleisdavo ant 
virvės į vandenyną brezentinį kibirą, ištraukdavo jį rankomis 
ir pildavo ant gulinčio pasliko žmogaus. 

Įnirtingai kramtydamas cigaro galą, palei liuką pirmyn ir 
atgal žingsniavo tas pats žmogus, kurio atsitiktinis žvilgsnis ma- 
ne išgelbėjo iš jūros. Jis buvo maždaug penkių pėdų ir dešimt 
arba dešimt su puse colių aukščio, bet man pirmiausia į akis 
krito ne jo ūgis, o jėga. Vis dėlto, nors jis buvo stambaus sudė- 
jimo, plačių pečių ir krūtinės, aš negalėjau pasakyti, kad jis bū- 
tų sunkaus svorio. Tai buvo kažkokia standi, raumeninga jėga 
maždaug tokia, kuria pasižymi liesi ir atletiški žmonės, ir dėl 
to šis milžinas kažkuo priminė gorilą. Bet jis anaiptol nebuvo 
panašus į gorilą. Aš noriu pasakyti, kad tai buvo tik jos jėga, o 
ne fizinis panašumas. Tai jėga, kurią mes paprastai siejame su 
pirminėmis būtybėmis, su laukiniais žvėrimis, su mūsų įsivaiz- 
duojamais medžiuose gyvenusiais protėviais — nuožmi, siau- 
tėjanti, gaji jėga, gyvybės esmė, kaip potencija judėti, pradinė 
materija, iš kurios išsivystė įvairiausios gyvų būtybių formos: 
trumpai tariant, tai tas pats gajumas, kuris verčia gyvatę ran- 
gytis, jai nukirtus galvą, kai pati gyvatė jau nebegyva, arba ku- 
ris glūdi beformiame vėžlio mėsos gniužule, kuris krūpteli ir 
suvirpa, bakstelėjus į jį pirštu. 

Tokį įspūdį man darė po denį žingsniavusio žmogaus jėga. 
Jis stipriai laikėsi ant kojų, tvirtai ir užtikrintai statė pėdą; kiek- 
vienas raumens judesys, — ir tai, kaip jis kilstelėdavo pečius, 
ir tai, kaip buvo sučiaupęs lūpomis cigarą,— buvo ryžtingas, ir 
rodės, kad jį sukeldavo didžiulė per kraštus besiveržianti jė- 
ga. Žodžiu, nors toji jėga atsispindėjo kiekviename jo veiksme, 
bet atrodė, kad ji buvo tik didesnė jame tūnančios jėgos išraiš- 
ka, jėgos, kuri tarsi buvo užsnūdusi, bet kiekvieną akimirką ga- 
li baisiai ir grėsmingai prasiveržti, kaip liūto įniršis arba vėtros 
siautulys. 

“| Virėjas iškišo galvą pro kambuzo duris ir padrąsinamai man 
šyptelėjo, tuo pat metu nykščiu rodydamas žmogų, žingsniuo- 
jantį palei liuką. Iš to aš supratau, kad čia buvo kapitonas arba, 
kaip virėjas vadino, „senis“, taigi asmuo, su kuriuo aš turėjau 
pasišnekėti ir paprašyti, kad jis mane iškeltų į krantą. Aš jau 
buvau bežengiąs į priekį, norėdamas greičiau pradėti audrin- 
gą, kaip buvau įsitikinęs, pokalbį, bet tą akimirką gulintį aukš- 
tielninką nelaimingąjį ištiko dar smarkesnis dusulio priepuolis. 

Jis ėmė mėšlungiškai trūkčioti ir raitytis. Kai jis nesąmoningai, 
instinktyviai bandė įtraukti kiek galima daugiau oro, smakras, 
apaugęs juoda, šlapia barzda, atsikišo aukštyn, nugaros raume- 
nys išsitempė, o krūtinė išsipūtė. Pro barzdą nebuvo matyti jo 
veido, bet jaučiau, kaip jis paraudo. 

Kapitonas arba Vilkas Larsenas, kaip jis buvo vadinamas, 
sustojo ir pažvelgė į mirštantįjį. Ši žūtbūtinė kova buvo tokia 
nuožmi, kad jūrininkas liovėsi pylęs vandenį ir smalsiai spok- 
sojo, o brezentinis kibiras pasviro, ir iš jo ištekėjo vanduo. Mirš- 
tantysis mėšlungiškai daužė kulnimis į liuko dangtį, paskui iš visų 
jėgų ištiesė kojas ir sustingo, o galva vis tebesiblaškė iš vieno 
šono į kitą. Paskui raumenys suglebo, galva liovėsi blaškiusis, 
ir iš lūpų išskrido paskutinis tartum gilaus palengvėjimo atodū- 
sis. Apatinis žandikaulis atvipo, viršutinė lūpa kilstelėjo, ir pasi- 
rodė dvi eilės nuo tabako parudavusių dantų. Atrodė, kad jo 
bruožuose būtų sustingusi velniška šypsena, ir jis tyčiojasi iš to 
pasaulio, kurį paliko ir kurį jam pasisekė apgauti. - 

Tuomet įvyko kažkas visai netikėta. Kapitonas kaip griaus- 
mas sudundėjo ant mirusiojo. Iš jo lūpų pasipylė nenutrūksta- 
mas srautas keiksmų. Ir tai nebuvo tik šiaip sau plūdimasis ar 
nepadorūs posakiai. Kiekvienas žodis buvo burnojimas prieš 
Dievą, o tie žodžiai birte biro. Jie braškėjo ir traškėjo kaip elek- 
tros žiežirbos. Savo gyvenime nieko panašaus nebuvau girdė- 
jęs ir net neįsivaizdavau, kad tai galima. Pats turėdamas lite- 
ratūrinę gyslelę ir palinkimą į stiprius žodžius bei posakius aš, 
man rodos, labiau negu kas kitas galėjau įvertinti piktažodiškų 
jo metaforų išraiškingumą ir jėgą. Visas tas jo įtūžimas, kiek 
aš supratau, kilo dėl to, kad numirėlis, kuris buvo šturmanas, 
prieš išplaukdamas iš San Francisko persigėrė ir dabar teikėsi 
numirti pačioje kelionės pradžioje, palikdamas Vilką Larseną 
be padėjėjo. 

Nereikia nė sakyti, bent savo draugams, kad aš buvau aps- 
tulbintas. Keiksmai ir piktžodžiavimas man visada buvo šlykš- 
tūs. Man pasidarė silpna, širdis ėmė pykti, ir aš pajutau, jog svaig- 
sta galva. Mirtis man visada buvo susijusi su kažkuo iškilmingų 
bei didingu. Jos pasirodymas būdavo ramus, o jos apeigos — 
šventos. Bet bjaurus ir atgrasus mirties vaizdas ligi šiol man ne- 
buvo pažįstamas. Taigi, kaip jau sakiau, jausdamas iš Vilko Lar- 
seno burnos plūstančių keiksmažodžių stiprumą, aš buvau než- 
moniškai apstulbintas. Svilinantis žodžių srautas, rodos, galėjo 


18 


nudeginti negyvėlio veidą. Nebūčiau nustebęs, jeigu šlapia, juo- 
da barzda staiga būtų pradėjusi raitytis ir pagaliau užsiplies- 
kusi dūmais ir liepsna. Bet numirėlis nė nesukrutėjo. Jis vis sar- 
kastiškai tebesišypsojo, ciniškai ir paniekinamai iš visko tyčio- 
damasis. Jis buvo padėties viešpats. 


TREČIASIS SKYRIUS 


Vilkas Larsenas liovėsi keiktis taip ūmai, kaip kad buvo ir 
pradėjęs. Jis užsirūkė cigarą ir apsidairė. Jo žvilgsnis krito ant 
virėjo. 

— A, mielasis kokas? — pradėjo jis meiliai, tačiau jo bal- 
sas buvo šaltas ir kietas kaip plienas. 

— Klausau, sere,— kaltai atsiliepė virėjas, labai nuolan- 
kiai ir paslaugiai. 

— Ar tik ne per daug ištempei kaklą? Žinok, kad A ne- 
sveika. Šturmanas mirė, o aš nenoriu netekti dar ir tavęs. Žiūrėk, 
kad saugotum savo sveikatą, kokai. Supratai? 

Paskutinis žodis, tarsi visiškas kontrastas gana švelniai jo 
kalbai, pliaukštelėjo kaip botago kirtis. Virėjas susigūžė. 

— Klausau, sere,— pasigirdo silpnas atsakymas, ir bjauri 
galva dingo kambuze. 

Išgirdę šį barimą, kuris kliuvo tiktai virėjui, kiti jūrininkai 
liovėsi domėjęsi numirėliu ir griebėsi savo darbo. Tačiau keletas 
žmonių, kurie stoviniavo ant tako tarp kambuzo ir liuko ir, atro- 
dė, nebuvo jūreiviai, kažką tarpusavyje šnabždėjosi. Tai buvo, 
kaip vėliau sužinojau, medžiotojai, — žmonės, kurie šaudė ruo- 
nius ir naudojosi nepalyginti aukštesne padėtimi negu papras- 
ti jūreiviai. 

— Johansenai! — sušuko Vilkas Larsenas. Vienas jūreivis“ 
paklusniai išėjo į priekį. — Atsinešk antpirštį ir adatą ir užsiūk 
tą valkatą. Dėžėje rasi kokios nors senos drobės. Eik! 

— O ką pririšti prie kojų, sere? — paklausė jūreivis po 
įprastinio „klausau, sere“. 

— Rasim ką nors,— atsakė Vilkas Larsenas ir, pakėlęs 
balsą, pašaukė virėją. 

Tomas Magridžas kaip vijurkas iššoko iš kambuzo. 

— Nulipk žemyn ir atnešl maišą anglių. 

— Ar neturite kuris nors Biblijos arba maldaknygės? — 

pasigirdo naujas kapitono reikalavimas, šį kartą skirtas stovi- 
niuojantiems ant tako medžiotojams. 
Jie papurtė galvas, o vienas pasakė kažką juokinga, ko aš 


nenugirdau, ir visi nusikvatojo. 


Vilkas Larsenas to paties paklausė jūreivių. Biblija ir mal- 


daknygė, matyt, čia buvo retas dalykas, bet vienas jūreivis pa- - 


sisiūlė apklausinėti budėtojus. Tačiau po valandėlės jis grįžo 
nieko nepešęs. Ss 

Kapitonas gūžtelėjo pečiais. 
“  — Tada teks jį įmesti be visų tų plepalų, nebent mūsų iš- 
trauktasis kunigiškos išvaizdos vyrukas mokėtų jūrinių laidotu- 
vių apeigas atmintinai. 

Taręs šiuos žodžius, jis atsigręžė tiesiai į mane. 

— Jūs tikriausiai pastorius? — paklausė jis. 

Medžiotojai, — jų buvo šešetas, — visi kaip vienas sužiuro 
į mane. Aš tiesiog skausmingai jaučiausi panašus į baidyklę. Kai 


jie pamatė mane, pasigirdo juokas, — juokas, kurio nepritildė 


ir nesumažino prieš mus ant denio gulįs numirėlis iššieptomis 
lūpomis; šiurkštus ir skardus juokas, nevaržomas kaip jūra; jame 
atsispindėjo šiurkštūs ir atbukę jausmai, būdingi žmonėms, ne- 
žinantiems, kas yra mandagumas ar švelnumas. 

Vilkas Larsenas nesijuokė, nors pilkose jo akyse blykčio- 
jo pasitenkinimo spindulys, Tą akimirką, priėjęs prie jo vi- 
sai arti, aš susidariau pirmąjį įspūdį apie patį žmogų, neprik- 
lausomai nuo jo kūno struktūros ir burnojimų srauto, kurį ką 
tik buvau girdėjęs. Stambių ir griežtų bruožų veidas buvo kiek 
keturkampis, bet gana taisyklingas ir iš pirmo žvilgsnio atro- 
dė masyvus. Bet šį masyvumo įspūdį, kurį anksčiau buvo sukė- 
lęs ir jo kūnas, greit pakeitė įsitikinimas, kad jo būtybės gelmė- 
se glūdi milžiniška ir neišsenkanti proto bei dvasios jėga. Skruos- 


tikauliai, smakras, aukšta, gerokai ant akių užgriuvusi kakta, — 


jau patys savaime ryškūs bruožai, nepaprastai ryškūs, — bylojo 
jį turint didžiulę dvasios stiprybę ir energiją, kurią įžvelgti bu- 
vo per silpnos žmogaus akys. Tokia dvasia neišmatuojama, ne- 


aprėpiama, jos negalima apčiuopti, sulyginti su kuo nors panašiu. | 


Akys — man buvo lemta gerai jas pažinti — buvo didelės 
ir gražios, slėpėsi po plačia kakta ir tankiais juodais antakiais 
ir buvo toli viena nuo kitos, kaip esti ypatingų žmonių. Akys 


buvo apgaulingai pilk6s ir nepakartojamos spalvės, kurios ats- | 


palviai kaitaliojosi, tarsi saulės nutviekstas šilkas: čia jos pilkos — 

tamsiai arba šviesiai — čia pilkšvai žalios, čia vėl skaisčiai žyd- 
tos, kaip gili jūra. Tos akys slėpė sielą tūkstančiais kaukių, ku- 
rios kartais, bet labai retai, nukrisdavo ir leisdavo jai atvirai 
pažvelgti į pasaulį, susidomėjus kokiu nepaprastu įvykiu. Tos 
akys galėjo beviltiškai apsiniaukti kaip švininis dangus; galėjo 
žerti ir svaidyti žiežirbas, kaip švytruojantis kalavijas; čia galėjo 


"pasidaryti šaltos kaip ašigalio platybės, čia vėl šiltos ir švelnios. 


Jose galėjo žaižaruoti stiprūs ir vyriški, vylingi ir valingi mei- 
lės žiburėliai, kurie sužavi ir įveikia moteris, ir šios AokSSiS: 
gai, noriai bei pasiaukojančiai atsiduoda. 

Bet grįžkime prie pasakojimo. Aš pasakiau, jog nesu pasto- 
rius ir, deja, negalėsiu atlikti laidotuvių apeigų, bet jis nesivar- 
žydamas pertraukė mane: 

— Kuo jūs verčiatės? 

Prisipažinsiu, kad manęs dar niekada niekas nebuvo to klau- 
sęs, be to, ir aš pats apie tai nepagalvodavau. Aš suglumau ir, 
nespėjęs atsipeikėti, kvailai išstenėjau: 

— Aš... aš džentelmenas. 

Jo lūpas iššiepė pašaipa. 

— Aš turiu užsiėmimą, aš dirbu,— staiga sušukau, tarsi 
jis būtų buvęs mano teisėjas, o aš turėjau teisintis, nors tuo pat 
metu aiškiai žinojau, kaip kvaila ginčytis šiuo klausimu. 

— Er iš to pragyvenate? S E 

Jis buvo toks valdingas ir taip įsakmiai klausinėjo, kad aš 
Visiškai sumišau,— „kinkas drebinau“, kaip būtų pasakęs Fe- 
rasetas, tarsi mokinys prieš griežtą mokytoją. 

— Kas jus maitina? — vėl paklausė jis. 

— Aš turiu nuolatinių pajamų, — atsakiau tvirtai ir tą pat“ 
akimirką, jei būčiau įmanęs, būčiau nusikandęs liežuvį. — Ta- 
čiau visa tai, atleiskite man, neturi jokio ryšio su tuo, ką aš no- 
rėjau jums pasakyti. 

Bet jis nekreipė dėmesio į mano protestą. 

— Kas jas uždirbo? A? Na, taip ir maniau — jūsų tėvas. 
Jūs stovite ne ant savo, o ant mirusių žmonių kojų. Jūs nepra- 
gyventumėte savarankiškai nė vienos paros ir neįstengtumėte 
triskart per dieną prisikimšti pilvo. Parodykit ranką! 

Baisi jame glūdinti jėga prasiveržė labai staigiai ir tiksliai; 
man nespėjus nė atsikvošėti, jis žengė porą žingsnių į priekį, pa- 
čiupo dešiniąją mano ranką ir ėmė apžiūrinėti. Aš pabandžiau 
ją ištraukti, bet jo pirštai nepastebimai susigniaužė, ir man pasi- 

rodė, kad vos nesutriuškino kaulo. Sunku išlaikyti orumą tokio- 
mis aplinkybėmis. Aš negalėjau raivytis ir spyriotis kaip moki- 
nys. Aš taip pat negalėjau grumtis su šia pabaisa, kuriai užtek- 
tų tik suktelėti mano ranką, ir ši nulūžtų. Nieko daugiau neli- 
ko, kaip tik ramiai stovėti ir kęsti pažeminimą. 

Tuo tarpu aš turėjau laiko pastebėti, kaip buvo iškratytos 
ant denio mirusiojo kišenės, kaip lavonas su sarkastiška šypse- 
na buvo suvyniotas į drobę ir Johansenas ją siuvo storu siūlu, 
smeigdamas adatą ant delno uždėtu odiniu gardamanu. 

Vilkas Larsenas paniekinamai nustūmė mano ranką. 

— Švelni ranka — mirusiųjų žmonių dėka. Beveik niekam 
daugiau netinka, kaip tik indams plauti ir virtuvėje ruoštis. 

— Norėčiau, kad mane iškeliumėte į krantą,— griežtai 
tariau, nes buvau jau susitvardęs.— Aš jums užmokėsiu, kiek 
manysite reikalinga už gaištį ir rūpestį. 

Jis smalsiai pažiūrėjo į mane. Jo akyse spindėjo pasityčio“ 
jimas. 

— Aš turiu kitą pasiūlymą — jūsų labui. Mano šturmanas 
mirė, ir reikės daug ką pertvarkyti. Vienas iš jūrininkų tarpo 
užims šturmano vietą, jungą teks pakelti į matrosus, o jūs užim- 
site jungos vietą. Pasirašykite sutartį šiam reisui, dvidešimt dole- 
rių per mėnesį ir maistas. Na, ką jūs į tai? Ir įsidėmėkit, tai jū- 
sų labui. Jūs tapsite žmogumi. Laikui bėgant, jūs išmoksit pas- 
tovėti ant savo kojų ir galbūt net šiek tiek kepėstuoti. 

"Bet aš nekreipiau dėmesio į šiuos žodžius. Laivo burės, kurias 
aš buvau pastebėjęs pietvakariuose, kaskart didėjo ir ryškėjo. 
Jos priklausė maždaug tokiai pat škunai kaip „Vaiduoklis“, 
nors laivo korpusas, kiek galėjau matyti, buvo mažesnis. Buvo 
gražu žiūrėti, kaip ji šokinėjo ir skrodė bangas ir, matyt, turė- 
jo praplaukti visai arti. Vėjas greit stiprėjo, saulė, pasiuntusi 
keletą blausių spindulių, pasislėpė. Jūra pasidarė tamsiai pilka 
kaip švinas, pasišiaušė ir ėmė taškyti į dangų baltus putų purslus. 
Mes ėmėme plaukti greičiau. Pradėjo labiau supti. Vėjui smar- 
kiau „pūstelėjus, vanduo šiūstelėjo per bortą, užliejo denio kraš- 
tą, ir medžiotojai turėjo skubiai pariesti kojas. 

— Šis laivas greit turi praplaukti pro mus, — tariau valan- 
dėlę patylėjęs.— Jis plaukia priešinga kryptimi, vadinas, tik- 
riausiai vyksta į San Franciską. 

—- Galimas daiktas, — atsiliepė Vilkas Larsenas ir, nusig-- 
ręžęs nuo manęs, sušuko: — Kokai! Ei, kokai! 

Londonietis išlindo iš kambuzo. 

— Kur tas junga? Pasakyk, kad aš ji šaukiau: 

— Klausau, sere. | 

Tomas Magridžas nudūmė per laivą ir dingo kitame Latė 
arčiau štufvalo. Po valandėlės jis vėl pasirodė, o jam įkandin 
sekė kresnas, rūstaus ir pikto veido aštuoniolikos ar devynioli- 
kos metų vyrukas. 

— Štai jis, sere,— tarė virėjas. 

Bet Vilkas Larsenas, nekreipdamas į jį dėmesio, iškart krei- 
pėsi į jungą: 

— Kaip vadiniesi? 

— Džordžas Ličas, sere,— pasigirdo niaurus atsakymas; 
iš jungos veido buvo matyti, kad jis nujautė, ko buvo pašauktas. 

— Pavardė ne airiška,— burbtelėjo kapitonas.— O'Tu- 
las arba Makartis kur kas daugiau tiktų tavo snukiui. Matyt, 
koks nors airis buvo pasislėpęs pas tavo motiną už malkų krūvos. 

Mačiau, kaip iš nuoskaudos vaikinas sugniaužė kumščius ir 
kraujas plūstelėjo į sprandą. 

— Na, nesvarbu,— tęsė Vilkas Larsenas.— Matyt, tau 
buvo dėl ko užmiršti savo pavardę, o man į tai tik nusispjauti, 
kad tik gerai dirbium savo darbą. Tu turbūt iš Telegraf Hilo“. 
Aiškiai matyti iš tavo snukio. Jūs visi kietasprandžiai. Pažįstu 
jus. Bet įsidėk gerai į galvą, kad mes čia jus perdirbsim. Supra- 
tai? Beje, o kas tave pasamdė? : 

* — Makridis ir Svensonas. ž 

— Sere! — sugriaudėjo Vilkas Larsenas. 

— Makridis ir Svensonas, sere,— pasitaisė junga, o jo akys 
piktai žėrėjo. 

— Kas gavo avansą? 

— Jie, sere. 

— Taip aš ir maniau. O tu, matyt, velniškai dėl to apsidžiau- 

ei. Skubėjai, matyti, išgirdai, kad tavęs kažkas ieško. 

"Akimirksniu junga pavirto laukiniu. Jo kūnas susigūžė tar- 
si pasiruošęs šuoliui, o veide pasirodė žvėriškas įtūžis. 

— Tai...— buvo bepradedąs riaumoti. 

— Kas tai? — paklausė Larsenas, ir jo balse pasigirdo ypa- 


S Telegraf Hilas — telegrafo kalnas — airių k rajonas 
San Franciske. 

tingas švelnumas, tarsi jį būtų įveikęs smalsumas išgirsti neištar- 
tą žodį. 

Junga delsė, paskui susitvardęs tarė: 

— Nieko, sere. Atsiimu savo žodį. 

— Tuo parodai, kad aš teisus, — ištarė kapitonas su pasiten- 
kinimo šypsniu.— Kiek tau metų? 

— Ką tik sukako šešiolika, sere. 

— Meluoji. Tau daugiau kaip aštuoniolika. Ir taip per dide- 
lis pagal savo amžių, raumenys kaip arklio. Susirink savo man- 
tą ir marš į baką. Dabar būsi matrosas. Tai padalšNmos, 
supranti? 

Nelaukdamas jungos sutikimo, kapitonas pasisuko į matrosą, 
kuris ką tik buvo baigęs nemalonų darbą — užsiuvęs lavoną. 

— Johansenai, ar tu ką nors nusimanai ŽD jūrininkystę. 

= Ne, sere. 

— Na, nesvarbu! Vis tiek tu dabar būsi šturmanas. Persi- 
gabenk savo skarmalus į kajutę ant jo guolio. 

— Klausau, sere,— linksmai atsiliepė Johansenas ir nu- 
ėjo į baką. 2 

Tuo tarpu buvęs junga vis dar nesijudino: 

— O tu ko lauki? — sušuko Vilkas Larsenas. 

— Aš neparsisamdžiau matrosu, sere,— suskambėjo atsaky- 
mas.— Aš parsisamdžiau junga. Aš nenoriu tarnauti matrosu. 

— Susikrauk daiktus ir marš į baką! 

Šį kartą Vilko Larseno įsakymas buvo šiurpiai griežtas. Bet 
vaikinas niūriai susiraukė ir nesijudino. 

Čia vėl prasiveržė baisi Vilko Larseno jėga. Viskas įvyko 
be galo staigiai ir baigėsi per dvi sekundes. Ne mažesniu kaip 
šešių pėdų šuoliu jis stryktelėjo per denį ir suvarė kumštį jungai 
į pilvą. Tą patį akimirksnį pajutau skausmą paširdyje, tarsi man 
būtų kas smogęs. Aš primenu tai, norėdamas parodyti, kokie 
jautrūs tuo metu buvo mano nervai ir kaip aš buvau neįpratęs 
matyti tokių šiurkščių scenų. Junga — jis svėrė mažių mažiau- 
siai šimtą penkis svarus — susirietė dvilinkas. Jo kūnas bejė- 
giškai pakibo ant Larseno kumščio, kaip skuduras ant lazdos. 
Jis išlėkė į orą, nubrėžė lanką ir žnektelėjo ant denio šalia lavo- 
no, tiesiai ant galvos ir sprando, ir taip liko begulįs, raitydamasis 
iš skausmo. 

— Na? — paklausė Larsenas.— Jūs nusprendėte? 

Aš pažvelgiau į besiartinančią škuną, ji jau buvo beveik tie- 

siai ties mumis, ne toliau, kaip už poros šimtų jardų. Tai buvo 
dailus, grakštus laivukas. Ant vienos burės buvo matyti didžiulis 
juodas numeris, ir pagal anksčiau matytus paveikslus aš nuspren- 
džiau, kad čia esama locmanų laivo. 

— Koks čia laivas? — paklausiau. 

— Locmanų laivas „Ledi Main“, — niauriai atsakė Vilkas 
Larsenas.— Jis pristatė locmanus ir grįžta į San Franciską. Pu- 
čiant tokiam vėjui, jis ten nuplauks per penkias šešias valandas. 

— Prašau signalizuoti, kad manė iškeltų į krantą. 

— Labai gaila, bet signalų knygą aš išmečiau į jūrą, — ta- 
rė jis, o medžiotojų būrelis pašaipiai nusijuokė. 

Valandėlę aš svyravau, žiūrėdamas jam tiesiai į akis. Ma- 
čiau, kaip siaubingai jis sudorojo jungą, ir supratau, jog ir ma- 
ne gali tas pat ištikti, jeigu ne blogiau. Kaip sakiau, aš svyravau, 
o paskui padariau tai, ką ligi šiol laikau k aaas poelgiu savo 
gyvenime. 

— „Ledi Main“, a-ūi-ū-ū! Iškelkite mane į krantą! KSS 
kėsiu tūkstantį dolerių. 

Aš laukiau, žiūrėdamas į du žmones, kurie stovėjo prie štur- 
valo, o vienas jų vairavo. Antrasis pakėlė prie lūpų garsintuvą. 
Aš nepasukau galvos, nors kiekvieną akimirką laukiau iš to suž- 
vėrėjusio Žmogaus mirštamo smūgio. Pagaliau — man atrodė, 
kad praėjo ištisi šimtmečiai — nebeištvėriau ir atsigręžiau. Jis 
nebuvo pajudėjęs iš. vietos. Stovėjo tokia pat poza, pamažu siū- 
buodamas į laivo taktą, ir užsirūkė naują cigarą. 

— Kas yra? Ar kas nors atsitiko? — pasigirdo iš „Ledi 
Main“. 

— Taip! — sušukau iš visų jėgų.— Gyvybė arba mirtis! Už- 
mokėsiu tūkstantį dolerių, jeigu iškelsite į krantą. 

— Per daug išgėrė San Franciske į mano įgulos sveikatą! — 
įkandin suriko Vilkas Larsenas. — Šitam, — rodydamas į mane 
nykščiu, — jau vaidenasi gyvatės ir velniai. 

Žmogus iš „Lėdi Main“ nusikvatojo į garsintuvą. Locmanų 
laivas praplaukė pro šalį. 

— Duok jam velnių mano vardu! pasigirdo paskutinis 
šūksnis, ir abu vyrai atsisveikindami pamosavo rankomis. 

Aš beviltiškai pasvirau ant turėklo, žiūrėdamas, kaip pla- 
tėja šalto vandenyno juosta, skirianti mus nuo dailiosios mažutės 
škunos. Ji tikriausiai bus San Rranciske po penkių šešių va- 
landų. Man atrodė, kad plyš galva. Gerklėje pajutau gumulą, 

tarsi ten būtų įstrigusi širdis. Putota banga atsimušė į laivo š0- 
ną, ir man ant lūpų užtiško sūrūs vandens purslai. Vėjas pūtė 
gūsiais, ir „Vaiduoklis“ smarkiai siūbavo, o nuo vėjo pusės lie- 
josi vanduo. Girdėjau, kaip vanduo šniokšdamas bėgo per denį. 

“Po valandėlės atsigręžęs pamačiau, kaip junga vargais nega- 
lais stojasi. Jo veidas buvo miršiamai išbalęs ir iškreiptas skaus- 
mo. Jis atrodė baisiai. 

— Na, Ličai, eisi į baką? — paklausė Vilkas Larsenas. 

— Klausau, sere! — pasigirdo romus atsakymas. g 

— O tu? — paklausė jis mane. 

— Aš duosiu jums tūkstantį...— pradėjau, bet kapitonas 
pertraukė mane: 

— Liaukis! Sutinki eiti jungos pareigas? Ar man teks tave 
prigriebti? 

"Ką man beliko daryti? Kas iš to, kad būsiu žvėriškai sumuš- 
tas, 0 gal net ir užmuštas. Aš įdėmiai žiūrėjau į žiaurias pilkas 
akis. Jos atrodė tarsi iš granito — taip maža jose tebuvo žmo- 
giškos šilumos. Žmonių akyse paprastai galima matyti -plazdant 
jų sielą, bet jo akys buvo nykios, šaltos, pilkos kaip ir jūra. 

—— Na? ; 

— Taip, — atsakiau. 

— Sakyk: taip, sere. 

— Taip, sere,— pasitaisiau. 

— Kaip vadiniesi? Ė 

— Van Veidenas, sere. 

— Vardas? 

— Hamfris, sere. Hamfris Van Veidenas. 

— Amžius? 

— Trisdešimt penkeri, sere. Ž 

Gerai. Eik pas koką, jis parodys ką veikti. 

Taigi aš prieš savo valią patekau į Vilko Larseno vergiją. Jis 
buvo stipresnis už mane, šiai ir viskas. Bet visa tai man atrodė 
nerealu. Nė kiek ne realiau tatai man atrodo ir dabar, kai žvel- 
giu į praeitį. Ir visada mano praeityje tai išliks kaip siaubingas, 
neįsivaizduojamas dalykas, baisus košmaras. 

— Palauk, dar neik! | 

Aš paklusniai sustojau, nepriėjęs ligi kambuzo.. 

-— Johansenai, sušauk visus į viršų. Dabar, kai viską išsi- 
aiškinome, galime pradėti laidotuves ir nuvalyti nuo denio ne- 
reikalingą šlamštą. : S 

Kol Johansenas sušaukė įgulą, du jūreiviai, kapitonui pa- 
liepus, padėjo į drobę užsiūtą lavoną ant liuko dangčio. Abie- 
juose denio šonuose buvo išrikiuotos kniūbsčios nedidelės valte- 
lės. Keletas jūreivių paėmė dangtį su šiurpia našta, nunešė ir 
paguldė ant valtelių užuovėjos pusėje, lavono kojas atgręžę į 
jūrą. Prie kojų buvo pririštas anglių maišas, kurį buvo atnešęs 
virėjas.. 

Aš visuomet vaizdavausi, kad laidotuvės jūroje — kažko- 
kios iškilmingos ir šventą baimę įkvepiančios apeigos, tačiau 
netrukus mano iliuzijos išsisklaidė. Vienas medžiotojas, mažas 
tamsiaakis žmogelis, kurį jo bendrai vadino Smoku, ėmė pasa- 
koti anekdotus, gausiai pasūdytus keiksmais ir nešvankybėmis. 
Medžiotojų būrelis nuolat prapliupdavo kvatotis, ir kvatojimas 
man priminė vilkų staugimą arba pragarišką šunų lojimą. Mat- 
rosai, susirinkę laivagalyje, garsiai trepsėjo kojomis, budėjusie- 
ji trynė užmiegotas akis ir patylomis šnekučiavosi. Jų veidai 
buvo niūrūs ir susirūpinę. Buvo matyti, kad jiems nelabai 
patiko plaukti su tokiu kapitonu, ypačiai, kad kelionė taip ne- 
lemtai prasidėjo. Retkarčiais jie vogčiomis dilbčiojo į Vilką Lar- 
seną, ir aš mačiau, jog jie privengia kapitono. 

Jis priėjo prie dangčio, ir visi nusiėmė kepures. Aš perbėgau 
akimis — iš viso dvidešimt. vyrų; su vairininku ir manimi buvo 
dvidešimt du. Mano smalsumas buvo dovanotinas, nes man, ma- 
tyt, buvo lemta praleisti su jais šiame mažyčiame plaukiojan- 
čiame pasaulyje ištisas savaites, o gal ir mėnesius. Daugumas jū- 
rininkų buvo anglai ir skandinavai, sunkiais, bejausmiais veidais. 
Tuo tarpu giliomis raukšlėmis išvagoti medžiotojų veidai buvo 
kur kas energingesni bei raiškesni, ir juose atsispindėjo nesu- 
valdomų aistrų žaismo pėdsakai. Keista, bet, kaip aš iš karto 
pastebėjau, Vilko Larseno bruožuose neatsispindėjo nieko blogo. 
Juose nebuvo matyti nieko pikto. Tiesa, jo veidas taip pat buvo 
raukšlių išvagotas, bet jos rodė ryžtą ir tvirtybę. Jo veidas bu- 
vo veikiau atviras ir draugiškas, ir šį įspūdį dar stiprino tai, kad 
kapitonas buvo švariai nusiskutęs. Sunku buvo patikėti — ligi 
sekančio įvykio — kad tas veidas yra to paties žmogaus, kuris 
taip pasielgė su junga. 

Vos tik jis pravėrė burną kalbėti, pūstelėjo smarkus vėjo 
gūsis ir pakreipė škuną ant šono. Vėjas pašėlusiai sustaugė ir 
sukaukė takelaže. Kai kurie medžiotojai baimingai pažvelgė 
aukštyn. Užuovėjinis laivo bortas, kur gulėjo numirėlis, paniro 

į jūrą, ir, škunai atsitiesus, vanduo ūžtelėjo per denį, ligi kulkš- 
nių užliedamas mums kojas. Pliūptelėjo lietus; jo lašai kapojo 
kaip kruša. Lietui praėjus, Vilkas Larsenas ėmė kalbėti, o vien- 
plaukiai vyrai klausėsi, linguodami į siūbuojančios škunos taktą. 

— Ašatsimenu tik vieną laidotuvių apeigų dalį, — tarė jis, — 
būtent: „Ir kūnas tebūnie įmestas į jūrą“. Taigi meskite. 

Jis nutilo. Vyrai, kurie laikė dangtį, stovėjo apstulbę; juos, 
be abejo, nustebino tokia trumpa ceremonija. Bet kapitonas 
kaip padūkęs užriko: 

— Pakelkite šitą galą, velniai jus griebtų! Ko krapštotės, 


po perkūnais! 


“Jie bematant pakėlė dangčio galą, ir, tartum šuo, išmestas 
per bortą, lavonas nušliaužė į jūrą kojomis į priekį. Prie kojų 
pririštos anglys nutraukė jį žemyn. Jis dingo. 

— Johansenai,— žvaliai tarė Vilkas Larsenas naujajam | 
šturmanui,— tegul visi pasilieka viršuje, jeigu jau susirinko. 
Tučtuojau nuimkit topselius ir stakselius. Netrukus pradės pūsti 
pietrytis. Tuo pačiu suimkit rifus prie stakselio ir groto. 

Akimirksniu visas denis sujudo. Johansenas šūkalojo įsa- 
kymus, vyrai tempė ir atleidinėjo visokiausius lynus, o aš, sau- 
sumos žmogus, nieko, žinoma, negalėjau susivaikyti. Bet labiau- 
siai mane stebino šių žmonių beširdiškumas. Žmogaus mirtis 
jiems buvo paprasčiausias epizodas, įvykis, kurį visi užmiršo, 
vos tik nuleidus drobėje užsiūtą lavoną, o tuo tarpu laivas plau- 
kė toliau, ir darbas ėjo savo keliu. Niekas nesielvartavo. Me- 
džiotojai juokėsi iš naujo Smoko anekdoto, jūreiviai traukė ir 
tampė lynus, du iš jų įsilipo į stiebą. Vilkas Larsenas žiūrėjo 
E apsiniaukusį dangų, atsisukęs prieš vėją. O žmogus, taip gėdin- 
gai miręs, taip bjauriai palaidotas, grimzdo vis gilyn ir gilyn... 

Tuomet aš suvokiau visą nepermaldaujamą jūros žiaurumą 
ir rūstumą. Gyvenimas pasirodė tik kaip pigus blizgutis, kažkoks 
žvėriškas ir beprasmis daiktas, bedvasė purvo ir dumblo mai- 
šalynė. Aš laikiausi už falšborto netoli prie vantų ir žvelgiau 
per nykias, putojančias bangas į žemai besidriekiantį rūką, slė- 
pusį San Franciską ir Kaliforniją. Tarp manęs ir rūko šniokš- 
tė lietaus šuorai, ir aš vos beįžiūrėjau jį. O keistasis laivas su siau- 
binga savo įgula, vėjo ir jūros bangų nešamas, nardydamas plau- 
kė į pietvakarius, į plačias ir tuščias Ramiojo vandenyno pia- 
tybes. 

KETVIRT ASIS SKYRIUS 


Mano pastangos prisitaikyti prie naujos aplinkos „Vaiduok- 
lio“ škunoje buvo lydimos nuoskaudų ir pažeminimų. Virėjas, 
kurį jūreiviai vadino „daktaru“, medžiotojai „Tomiu“, o Vilkas 
Larsenas „koku“, visiškai pasikeitė. Mano padėties permaina 
atitinkamai pakeitė ir jo santykius su manimi. Jeigu anksčiau 
jis man vergiškai pataikavo, tai dabar pasidarė valdingas ir 
karingas. Tiesą sakant, juk aš nebebuvau elegantiškas džentel- 
menas su švelnia kaip „ledi“ oda, o tik eilinis ir niekam neti- 
kęs junga. 

Jis kvailai prisispyręs reikalavo, kad aš jį vadinčiau ponu 
Magridžu, o nurodinėdamas man mano pareigas, elgėsi tiesiog 
nepakenčiamai. Aš turėjau dirbti ne tik kajutkompanijoje, ku- 
rią sudarė keturios kabinos, bet taip pat padėti kambuze, o ka- 
dangi visiškai nemokėjau skusti bulvių ir plauti taukuotų puodų, 
jis be paliovos tyčiojosi iš manęs. Jis nenorėjo atsižvelgti į tai, 
kas aš esu, arba, tikriau sakant, koks buvo mano gyvenimas ir su 
kokiais dalykais man tekdavo susidurti. Štai kaip jis nuspren- 
dė elgtis su manimi, ir, prisipažinsiu, nepraėjus nė vienai die- 
nai, ėmiau nekęsti virėjo labiau negu bet ko kito savo gyvenime. 

Ši pirmoji diena man buvo juo sunkesnė, kad „Vaiduoklis“, 
„Surištais rifais“ (su tokiais terminais aš susipažinau tik vėliau), 
nėrė, anot pono Magridžo, „per kaukiantį pietrytį“. Pusę šešių, 
jam paliepus, aš pataisiau stalą kajutkompanijoje, iš krašto pas- 
tačiau pinučius ir iš virtuvės atnešiau arbatą bei paruoštą valgį. 
Ta proga negaliu nepapasakoti apie pirmąją savo pažintį su 
audringa jūra. 

— Būk atsargus, o jei ne, tai nuplaus, — įspėjo ponas Mag- 
ridžas, kai aš ėjau iš kambuzo nešinas didžiuliu arbatos virdu- 
liu vienoje rankoje, o po antrąja pasikišęs keletą šviežios duo- 
nos kepalų. Vienas medžiotojas, ilgšis vyrukas, vardu Hender- 
sonas, tuo metu ėjo atgal iš „ketvirtosios klasės“ (taip medžioto- 
jai juokais praminė savo kubriką) į kajutkompaniją. Vilkas 
Larsenas stovėjo jute, rūkydamas nesibaigiantį savo cigarą. 

— Štai atsirita. Laikykis! — sušuko virėjas. 

Aš stabtelėjau, nesuprasdamas, kas atsirita. Kambuzo du- 
rys trinktelėjusios užsidarė. Pamačiau, kaip Hendersonas, tar- 
si pakvaišęs, šoko prie vantų, beregint užsliuogė aukštyn iš vi- 
daus pusės ir atsidūrė aukščiau mano galvos. Tuoj pamačiau | 


29 


didžiulę putojančią bangą, belūžtančią prie borto. Ji ritosi tie- 

siai ant manęs. Mano protas veikė lėtai, viskas buvo taip nauja 

ir netikėta. Aš tik suvokiau besiartinantį pavojų. Ir viskas. Sus- 

tingau, apimtas baimės. Tada Vilkas Larsenas šūktelėjo iš juto: 
< — Įsikibk į ką nors, tu... tu, Kupriau*! 

Bet buvo per vėlu. Aš šokau prie vantų, į kuriuos būčiau 
galėjęs įsikibti, bet mane užliejo krintanti vandens siena. Tai, 
kas atsitiko paskiau, buvo sunku suvokti. Aš atsidūriau vandeny- 
je, troškau ir skendau. Denis išslydo iš po kojų, ir aš kūlvartom 
kažkur nusiritau. Keletą kartų atsitrenkiau į kažkokius kietus 
daiktus, o sykį nežmoniškai užsigavau dešinįjį kelį. Paskui van- 
duo staiga ėmė slūgti, ir aš vėl gavau atsikvėpti. Aš-buvau nus- 
viestas už kambuzo pro liuką į kubriką prie pavėjinio špigato. 


Sužeistą kelį baisiai gėlė. Dešiniąja koja negalėjau priminti, arba ' 


bent man taip atrodė, ir buvau tikras, jog ji lūžo. Bet pro kam- 
buzo duris jau šaukė virėjas: 

— Ei, tu! Ar visą naktį ten krapštysiesi! Kurgi virdulys? 
Nuplautas į jūrą? Po šimts perkūnų, geriau tu būtum pats spran- 
dą nusisukęs! 

Vargais negalais atsistojau. Didysis virdulys tebebuvo ma- 
no rankoje. Aš nušlubčiojau į virtuvę ir jį padaviau Magridžui. 
Bet jis gal iš tikrųjų, o gal ir apsimesdamas, vis tebeniršo. | 

— Apsaugok, Viešpatie, koks vėpla. Norėčiau žinoti, kuriam 
galui tu tikęs? A! Kuriam galui? Negali net arbatos nunešti ne- 
išliejęs. O man dabar teks vėl virti. 

— Ko čia dabar inkšti? — vėl jis pratrūko pykčiu.— Su- 
sižeidei vargšę kojytę, nelaimingas mamytės sūnelis! 

Aš neinkščiau, nors mano veidas buvo iškreiptas skausmo. 
Susitvardęs ir sukandęs dantis, aš klibčiojau iš virtuvės į kajutę 
ir atgal, nepatirdamas daugiau nepasisekimų. Šis įvykis man 
suteikė du nemalonumus;: buvo sužeista kelio girnelė, dėl kurios 
kentėjau daug mėnesių, be to, tapau pramintas „Kupriumi“ 
nuo to, kaip Vilkas Larsenas mane pavadino, šaukdamas iš ju- 
to. Vėliau niekas manęs kitaip ir nebevadino, ir ilgainiui aš taip 
pripratau prie šio vardo, kad mintimis save vadinau Kupriumi, 
tarsi būčiau buvęs kuprius nuo pat gimimo dienos. 

Nelengva buvo patarnauti kajutkompanijoje prie stalo, kur 


! Hamfris — sutrumpintai — Hampas — kuprius. Užuomina į ai 
nio darbo darbininką. 

sėdėjo Vilkas Larsenas, Johansenas ir šeši medžiotojai. Pirmiau- 
sia kajutė buvo maža ir vaikščioti buvo juo sunkiau, kad šku- 
na padūkusiai blaškėsi ir vartaliojosi į visas puses. Bet sunkiau- 
sia buvo tai, kad žmonės, kuriems aš patarnavau, neparodė nė 
krislelio užuojautos. Per drabužius aš užčiuopiau vis labiau 
tinstantį kelį, ir iš skausmo man svaigo galva. Kajutkompani- 
jos veidrodyje aš probėgšmais išvysdavau išblyškusį tarsi šmėk- 
la, skausmo iškreiptą savo veidą. Visi vyrai tikriausiai tai matė, 
bet nė vienas nepratarė nė žodžio ir nekreipė į mane jokio dė- 
mesio. Todėl vėliau (aš tuomet ploviau lėkštes) beveik su dė- 
kingumu išgirdau Vilko Larseno žodžius: 

— Nepaisyk visokių menkniekių. Laikui bėgant .priprasi 
prie tokių dalykų. Gal kiek ir pašlubuosi, bet užtat žinosi, kaip 
reikia vaikščioti. . 

— Jūs tai vadinate paradoksu, ar ne? — pridūrė jis. 

Jis, atrodo, buvo patenkintas, kai aš linktelėjau galvą, tar- 
„damas įprastinį „taip, sere“. 

— Tikiuosi, pats šiek tiek nusimanai apie literatūrą? Gerai. 
Kada nors mudu pasišnekėsime. 

O po to, nebekreipdamas į mane dėmesio, jis nusigręžė ir 
užlipo į denį. 

Tą naktį, atlikęs begales darbų, aš nuėjau miegoti į kubri- 
ką ir įsitaisiau ant neužimto gulto. Džiaugiausi atsikratęs ne- 
pakenčiamu virėju ir buvau laimingas, galėdamas ištiesti ko- 
jas. Nuostabu, bet mano drabužiai išdžiūvo ant manęs, ir aš vi- 
siškai nesijaučiau persišaldęs nei nuo šio išsimaudymo, nei nuo 
to, kai dar ilgesnį laiką mirkau vandeny, grimztant „Martine- 
sui“. Normaliomis sąlygomis po šitokių pergyvenimų man bū- 
tų pravertusi lova ir įgudusi slaugė. 

Bet kelį man baisiai gėlė. Kiek aš supratau, girnelė buvo 
išsukta, nes kelis nežmoniškai sutino. Man besėdint ant gulto ir 
apžiūrinėjant jį (visi šeši medžiotojai buvo kubrike, rūkė ir gar- 
siai šnekėjosi), Hendersonas, eidamas pro šalį, žvilgtelėjo ir tarė: 

— Bjauriai atrodo. Aprišk skuduru ir būs gerai. 

“ Tai buvo viskas. O jeigu tai būtų atsitikę sausumoje, aš ra- 
miai būčiau gulėjęs aukštielninkas, o chirurgas būtų apžiūrinėjęs 
mane, griežtai įsakydamas nieku gyvu nejudėti. Bet aš turiu 
būti teisingas šiems žmonėms. Taip, kaip jie buvo abejingi mano 
kančioms, lygiai taip pat abejingi jie būdavo ir savosioms. Tai, 
"man atrodė, paaiškinama įpratimu, taip pat ir tuo, kad jie iš pri- 

gimties ne tokie jautrūs. Esu tikras, kad opus ir nervingas žmo- 

gus dėl tokios žaizdos kentėtų du ar triskart daugiau negu jie. 
Š Nors buvau nuvargęs, — tikriau sakant, visiškai nualsintas, — 
bet skaudamas kelis nedavė užmigti. Gerai dar, kad ištvėriau 
garsiai nedejavęs. Namie, bė abejo, aš būčiau neišturėjęs šio 
sopulio, bet šios naujos šiurkščios aplinkybės reikalavo pašėlu- 
sios savitvardos. Šie žmonės kaip laukiniai stoiškai pakėlė dide- 
lius dalykus, o smulkmenose buvo vaikiški. Atsimenu, vėliau 
teko matyti, kaip Kerfutui, vienam iš medžiotojų, buvo sutraiš- 
kytas pirštas, o jis nė neaiktelėjo, net nepakeitė veido išraiškos. 
Tačiau aš ne kartą mačiau, kaip tas pats Kerfutas beprotiškai 
siusdavo dėl kurio nors menkniekio. 

Štai ir dabar jis šūkavo, staugė, mosikavo rankomis, keikė- 
si kaip nelabasis viek tik dėl to, kad nesutarė su kitu medžioto- 
ju, ar ką tik užgimęs ruoniukas moka plaukti ar ne. Jis tikino, 
jog ruoniukas moka plaukti jau vos tik gimęs. Kitas, liesas, į 
jankį panašus gudrių, siaurų akių medžiotojas Letimeris, savo 
ruožtu tvirtino, kad ruoniukas kaip tik dėl to gimsta sausumo- 
je, jog nemoka plaukti, ir motina turi mokyti jį plaukti, kaip 
kad paukščiai turi mokyti skraidyti savo paukštyčius. 

Kiti keturi medžiotojai, užsigulę ant stalo arba išsitiesę savo 
gultuose, klausėsi ginčo, gyvai jame dalyvaudami. Jie karštai 
pritarė vienam ar kitam, o kartais pradėdavo šnekėti visi iškart 
„ir jų balsai ankštame kubrike atsiliepdavo lyg griaustinio dun- 
dėjimas. Nekalbant apie tai, kad tema buvo vaikiška ir nesvar- 
bi, jų argumentacija buvo dar vaikiškesnė ir dar labiau nepag- 
“ rįsta. Tiesą sakant, jie labai menkai arba visiškai niekuo nepag- 
rįsdavo savo teiginių. Jie vien tik tvirtindavo, sutikdavo arba 
nesutikdavo. Tai, ar ruoniukas moka,ar nemoka plaukti, jie įro- 
dinėjo tiesiog karingai reikšdami savo nuomonę, o paskui už- 
sipuldavo sveiką priešininko protą, jo tautybę arba praeitį. Atkir- 
tis būdavo lygiai toks pat. Aš papasakojau tai, norėdamas paro- 
dyti, koks buvo tų žmonių, tarp kurių atsidūriau, proto lygis. 
Protiniu atžvilgiu jie buvo vaikai, fiziniu — suaugę vyrai. 

Jie rūkė, be paliovos rūkė prastą, pigų, bjauriai dvokiantį 
tabaką. Kubrike buvo tvanku ir tamsu nuo dūmų. Nuo jų, taip 
pat nuo pašėlusio, su audra bekovojančio laivo supimo aš tikriau- 
siai būčiau susirgęs jūros liga, jeigu būčiau turėjęs palinkimą ja 
sirgti. Šiaip ar taip, man buvo labai bloga, nors šleikštu galė- 
. jo pasidaryti ir nuo skaudamos kojos bei nuovargio. 

Taip begulėdamas aš, suprantama, mąsčiau apie save ir sa- 
vo padėtį. Neįmanoma, neįsivaizduojama, kad aš, Hamfris Van 
Veidenas, mokslininkas ir, jeigu norite, meno bei literatūros 
mėgėjas, turiu vartytis kažkokioje škunoje, plaukiančioje į Be- 
ringo jūrą ruonių medžioti. Junga! Aš niekada savo gyvenime 


nedirbau jokio sunkaus fizinio darbo, o ypač niekada neplo- 


viau indų. Mano dienos slinko ramiai, vienodai, sėsliai, kaip 


“ aprūpinto neblogomis pajamomis mokslininko ir atsiskyfėlio 


gyvenimas. Judrus gyvenimas ir sportas niekada manęs nevi- 
liojo. Aš visada buvau knygų žiurkė, kaip kad vaikystėje mane 
vadindavo seserys ir tėvas. Tik vieną sykį buvau išvykęs stovyk- 
lauti, bet beveik pačioje kelionės pradžioje atsiskyriau nuo drau- 
gų ir grįžau į sėslaus gyvenimo ištaigą ir patogumus. Ir štai prieš 
mane šiurpus, nesibaigiantis reginys: dengti stalus, skusti bul- 
ves, plauti indus. O juk aš nebuvau stiprus. Gydytojai visuomet 
sakydavo, kad esu nuostabiai sudėtas, bet aš niekada nemankšti- 
nau savo kūno. Mano raumenys buvo silpni ir minkšti lyg mo- 
teries, kaip ne kartą sakė gydytojai, bandydami įkalbėti mane 
pamėgti gimnastiką. Bet aš nutariau verčiau lavinti protą, negu 
kūną, ir štai dabar buvau visai nepasiruošęs sunkioms gyveni- 
mo sąlygoms. 

Tai tik keletas minčių, kurios praskriejo mano "galvoje, ir 
aš jas pasakoju, norėdamas iš anksto pateisinti tą menką ir be- 
jėgį vaidmenį, kurį buvau priverstas vaidinti. Bet aš dar galvo- 
jau apie savo motiną bei seseris ir vaizdavausi jų sielvartą. Aš 
buvau vienas žuvusiųjų „Martineso“ katastrofoje, kurio kūnas 
nebuvo surastas. Aš mačiau laikraščių antraštes, mačiau, kaip 


mano draugai iš universiteto klubo lingavo galvas, sakydami: 
" „Vargšelis!“ Aš mačiau ir Čarlį Ferasetą, tokį, su kokiu tą ne- 


lemtą rytą atsisveikinau,— išsitiesusį su chalatu minkštoje so- 
foje prie lango ir ak pranašingas bei pesimistiškas 
epigramas. 

O tuo tarpu, sūpuodamasis ir šokinėdamas, kopdamas į ju- 
dančius vandens kalnus ir krisdamas bei vartaliodamasis pu- 
tojančiuose slėniuose, „Vaiduoklis“ skverbėsi vis tolyn ir, to- 
lyn, į pačią Ramiojo vandenyno širdį... ir nešė mane kartu. 
Aš girdėjau, kaip viršuje švilpė vėjas. Duslus jo staugimas pa- 
siekė mano ausis. Karikartėmis viršum galvos pasigirsdavo žings- 
niai. Visur aplink be paliovos traškėjo, medinės dalys ir sąvar- 
žos dejavo, cypė ir skundėsi tūkstančiais balsų. Medžiotojai vis 


2. Jūrų vilkas k = 33 


dar tebesikivirčijo ir staugė kaip pusiaužmogės amfibijos. Oras 
griaudė nuo keiksmų ir nepadorių posakių. Aš mačiau įraudu- 
sius ir piktus jų veidus, kurių gyvuliškus bruožus iškreipė ir dar 
labiau pabrėžė liguistai gelsvai spingsinčios jūros lempos, besi- 
supančios kartu su laivu.-Per blandžią dūmų miglą gultai atrodė 
tarsi gyvulių guoliai žvėryne. Ant sienų kabojo neperšlampami 
apsiaustai ir jūreiviški batai, o šen bei ten ant lentynų saugiai 
ilsėjosi karabinai ir šautuvai. Visa tai labai priminė senų laikų jū- | 
ros plėšikus ir piratus. Mano vaizduotė veikė karštligiškai, ir aš 
vis negalėjau užmigti. Tai buvo ilga ilga — kankinant, šiurpi 
ir ilga naktis. 


PENKT ASIS SKYRIUS 


Bet pirmoji mano naktis medžiotojų kubrike buvo kartu 
ir paskutinė. Kitą dieną naująjį šturmaną Johanseną Vilkas Lar- 
senas iškraustė iš kajutės ir išsiuntė miegoti į kubriką, o aš per- 
sikėliau į mažąją kajūtę, kurioje prieš mane jau pirmąją kelio- 
nės dieną buvo du gyventojai. Netrukus šio pakeitimo priežastį 
sužinojo medžiotojai ir dėl to ėmė gerokai murmėti. Pasirodo, 
kad Johansenas kiekvieną naktį per sapną pergyvena visus die- 
nos įvykius. Nepaliaujamas jo šnekėjimas, šūkalojimas ir gar- 
sus komandavimas įgriso Vilkui Larsenui, taigi jis ir nugrūdo 
nenuoramą pas medžiotojus. 

Po nemigo nakties aš atsikėliau nusilpęs ir išsikamavęs ir 
šlubčiodamas pradėjau antrąją savo dieną „Vaiduoklyje“. Tomas 
Magridžas mane prižadino pusę šešių, maždaug taip, kaip Bilis 
Saiksas? savo šunį. Bet už gyvulišką pono Magridžo elgesį su 
manimi buvo atlyginta su kaupu. Be reikalo jo sukeltas triukš- 
mas (aš visą naktį išgulėjau nesumerkęs akių), matyt, pažadino 
kurį nors medžiotoją. Prieblandoje prazvimbė sunkus batas, ir 
ponas Magridžas, iš skausmo garsiai sustaugęs, ėmė nuolankiai. 
atsiprašinėti. Paskiau kambuze aš pastebėjau, kad jo ausis buvo 
nubrozdinta ir ištinusi. Taip ji niekad ir nebeatgavo normalios 
išvaizdos, ir jūreiviai ją praminė „kalafioru“. 


> Bilis Saiksas — Čarlzo Dikenso romano „Oliveris Tvistas“ per- 
sonažas. Ė Ža 

Diena man buvo gausi įvairiausių nemalonumų. Išdžiūvu- 
sius savo drabužius dar iš vakaro atsinešiau iš virtuvės ir pir- 
miausia jais pakeičiau virėjo duotą aprangą. Ieškojau pinigi- 
nės. Be smulkių (o tokius dalykus aš gerai atsimenu), joje bu- 
vo šimtas aštuoniasdešimt penki doleriai auksu ir banknotais. 
Piniginę suradau, bet, išskyrus smulkias sidabrines monetas, 
joję nieko nebuvo. Išlipęs ant denio ir prieš pradėdamas ruoš- 
tis kambuze, apie tai aš pasakiau virėjui; nors tikėjausi išgirs- 
ti šiurkščių žodžių, bet vis dėlto nemaniau susilaukti tokio ag- 
resyvaus atsakymo. 

— Na, Kupriau,— pradėjo jis piktai žybčiojančiomis aki- 
mis ir gargaliuojančiu balsu, — matyt, nori, kad sugrūsčiau no- 
sį? Jeigu manai, kad aš esu vagis, tai verčiau prikąsk liežuvį, 


„nes kitaip pamatysi, kaip tu velniškai prakiši. Po perkūnais, 


koks jo dėkingumasi Aš jį, nususėlį, priėmiau į savo kambuzą, 
elgiausi su juo kaip žmogus, o jis matai kuo atsilygina. Eik 
sau po velnių! Man delnus niežti tave pamokyti. 

Tai taręs, jis sugniaužė kumščius ir žengė prie manęs. Gėda 
man, bet aš susigūžiau iš baimės ir pabėgau pro kambuzo du- 
ris. Ką man beliko daryti? Jėga, vien tik jėga viešpatavo šiamė 


. gyvuliškame laive. Moralinis įrodinėjimas čia nieko nereiškė. 


Įsivaizduokite: vidutinio ūgio, liesas, silpnų, neišsivysčiusių 
raumenų Žmogus, gyvenęs taikingą, ramų gyvenimą ir neprip- 
ratęs prie bet kurio smurto... Ką jis galėjo padaryti? Grumtis 
su šiais sužvėrėjusiais žmonėmis buvo taip pat beprasmiška, kaip 
kautis su įsiutusiu buliumi. 

Taip galvojau tą valandėlę, jausdamas, jog reikia kuo nors 
pasiteisinti ir trokšdamas nuraminti savo sąžinę. Bet toks pasi- 
teisinimas manęs nepatenkino. Ir ligi pat šios dienos mano vy- 
riškumas negali visiškai pateisinti šių įvykių. Padėtis iš tikrųjų 
peržengė išmintingo elgesio ribas, ir čia reikėjo veikti negal- 
vojant. Logiškai žiūrint, čia nebuvo ko gėdytis, o vis dėlto, pri- 
siminus tai, mane apima gėda, ir aš jaučiu, jog vyriškas mano 
išdidumas buvo suterštas ir apjuodintas. 

Bet tatai nesvarbu. Aš taip greit dūmiau iš kambuzo, kad 
pajutau geliantį skausmą kelyje ir bejėgiškai susmukau prie 
juto laiptų. Bet londonietis manęs nesivijo. 

— Žiūrėkit, kaip bėga! Žiūrėkit, kaip bėga! — girdėjau jį 
šaukiant.— Ir dar su skaudama koja! Na, grįžk atgal, vargše 
mamytės sūneli. Aš nemušiu tavęs, nebijok. 

Aš sugrįžau ir ėmiausi darbo. Kivirčas tuo tarpu baigėsi, 
+ „nors paskui jis dar vystėsi toliau. Aš paruošiau stalą kajutkom- 
panijoje ir septintą valandą padaviau medžiotojams ir karinin- 
kams pusryčius. Audra per naktį, matyt, aprimo, bet vis dar 
tebebangavo ir tebepūtė žvarbus vėjas. Ankstyvosios sargybos 
“metu buvo pakeltos burės, ir „Vaiduoklis“ skriejo visomis bu- 
rėmis, išskyrus du topselius ir stakselį. Šias tris bures, kaip sup- 
ratau iš pasikalbėjimo, buvo numatyta ištempti tuoj po pusry- 
čių. Aš taip pat sužinojau, kad Vilkas Larsenas stengėsi pasi- 
naudoti audra, kuri jį nešė į pietvakarius, į tą jūros dalį, kur jis 
tikėjosi sutikti šiaurės rytų pasatus. Pučiant pastoviam vėjui, jis 
tikėjosi nuplaukti didesnę dalį kelio į Japoniją, paskui leistis į 
pietus atogrąžų link, o vėliau, besiartinant prie Azijos krantų, 
pasukti vėl į šiaurę. 

Po pusryčių įvyko kitas nepavydėtinas atsitikimas. Suplo- 
vęs indus, aš išvaliau kajutkompanijoje krosnį ir išnešiau pele- 
nus į denį, norėdamas juos išpilti į jūrą. Vilkas Larsenas ir Hen- 
dersonas, stovėdami prie šturvalo, gyvai šnekučiavosi. Matro- 
sas Džonsonas budėjo prie vairo. Eidamas prieš vėją prie borto, 
pamačiau, kaip jis staigiai linktelėjo galvą, ir pamaniau, kad jis 
pasisveikino. O iš tikrųjų jis norėjo mane įspėti, kad pilčiau pe- 
lenus pavėjui. Nieko nesuvokęs, aš praėjau pro Vilką Larseną 
ir medžiotoją ir išpyliau pelenus prieš vėją. Vėjas siūbtelėjo juos 
atgal ne tik ant manęs, bet ir ant Hendersono bei Vilko Larse- 
no. Tą pat akimirką kapitonas spyrė man kaip šuniui. Aš neži- 
nojau, kad spyris gali būti toks skaudus. Atatupsias aš atsišlie- 
jau į kajutę, beveik alpdamas iš skausmo. Viskas ėmė suktis ap- 
linkui, ir man pasidarė bloga. Mane pradėjo tampyti vėmulys, 
ir aš vargais negalais nušliaužiau prie borto. Bet Vilkas Larsenas 
nesivijo manęs. Nusipurtęs nuo drabužių pelenus, jis vėl pradėjo 
šnekėtis su Hendersonu, Johansenas, kuris viską matė nuo ju- 
to, pasiuntė du matrosus nuvalyti denio. 

Kiek vėliau, tą patį rytą, mane ištiko sEšbSS kitokia staig- 
mena. Vykdydamas virėjo paliepimą, aš nuėjau sutvarkyti Vil- 

"ko Larseno kabinos ir pakloti gulto. Prie sienos, gulto galvūga- 
lyje, buvo lentyna su knygomis. Aš permečiau jas akimis ir nus- 
tebau, pamatęs tokius vardus, kaip Šekspyras, Tenisonas, Po 
ir De Kvinsis. Čia taip pat buvo ir mokslo veikalų, kuriems. at- 
stoyavo tokie vyrai, kaip Tindalas, Proktoras, Darvinas, Čia bu- 
vo ir astronomijos bei fizikos veikalų. Aš pastebėjau Balfinčo 

as asaRŲ amžių“, Šo „Anglų ir amerikiečių literatūros isto- 
riją“ Ir Dionsoso dviejų didžiulių tomų „Gamtos istoriją“. Be 
to, ten buvo keletas gramatikų, kaip Metkalfo, Rido ir Kelogo, 
ir aš nusišypsojau, pamatęs „Anglų kalbos vadovėlio pastoriams“ 
egzempliorių. 

Aš negalėjau suderinti šių knygų su tuo žmogumi, ir suabe- 
jojau, ar jis jas skaito. Bet, grįžęs atgal pataisyti lovos, tarp ant- 
klodžių radau Brauningo raštų Keimbridžo leidinį, kuris, ma- 

tyti, iškrito iš rankų, jam užmigus. Buvo atverstas eilėraštis „Bal- 

kone“, ir aš vienur kitur pastebėjau pieštuku pabrauktas vie- 
tas. Kai, pakrypus laivui, aš išmečiau knygą, iš jos iškrito lakš- 
tas popieriaus. Jis buvo pribraižytas geometrinių figūrų i ir kaž- 
kokių skaitmenų. 

Pasidarė aišku, kad šis baisus žmogus nebuvo visiškas ne- 
mokša, kaip, be abejo, buvo galima spręsti iš gyvuliško jo elgesio. 
Staiga jis man pasidarė mįslė. Ir viena, ir kita jo prigimties pusė 
buvo visiškai suprantamos, bet jų derinys — kažkas neįsivaiz- 
duojama. Aš taip pat pastebėjau, kad jis kalba visiškai taisyklin- 
gai, tik kartais pasitaiko vienas kitas menkas netikslumas. Žino- 
ma, paprastai besišnekėdamas su jūrininkais ir medžiotojais, jis 
kalba žargonu, su klaidomis, bet tie keli žodžiai, kuriais jis krei- 
pėsi į mane buvo ištarti aiškiai ir taisyklingai. 

Susipažinęs su antrąja jo puse, aš įsidrąsinau ir nutariau 
jam pasakyti, kad man dingo pinigai. 


— Mane apvogė,— tariau aš jam žiBĖ vėliau, radęs jį vie- 


ną bevaikštinėjantį po jutą. 
— Sere,— pataisė jis ne šiurkščiai, bet griežtai. 
— Mane apvogė, sere,— pasitaisiau. 


— Kaip tai-atsitiko? — paklausė jis. 3 
p p 


Tada aš jam papasakojau, kaip buvau palikęs drabužius 


džiūti kambuze ir kaip paskui manęs virėjas vos neprimušė, kai 
aš jam užminiau apie dingusius savo pinigus. 

Jis šyptelėjo, išklausęs mano kalbos. 

— Tai koko darbas, — nusprendė jis— Bet ar jums neat- 
rodo, kad pasigailėtinas jūsų gyvenimas vertas tos kainos? Be 
to,'tegul tai būna pamoka. Laikas išmokti pačiam saugoti savo 
pinigus. Ligi šiol, matyt, tai darydavo jūsų patikėtinis arba rei- 
kalų tvarkytojas. 

Nors jo žodžiuose jutau aiškią pašaipą, bet vis dėlto pak- 
lausiau: 

— Kaip man juos atgauti? 

— Tai jūsų dalykas. Čia nėrą nei patikėtinio, nei reikalų 
tvarkytojo, ir teks pasikliauti savimi. Jeigu turi dolerį, nepaleisk 
iš rankų. Žmogus, kuris taip nesaugo savo pinigų, yra vertas, 
kad jį apvogtų. Be to, jūs nusikaltote. Jūs neturite teisės gun- 
dyti savo artimo. Jūs sugundėte koką, ir jis paslydo. Jūs įstūmė- 
te nemirtingą jo siela į pavojų. Beje, ar jūs tikite sielos nemir- 
tingumu? 

Kai jis to pala jo Skių vokai pakilo ASU ir man 
pasirodė, kad jų gelmėse aš pamačiau jo sielą. -Bet tai buvo iliu- 
zija. Esu tikras, kad dar nė vienam' žmogui nepavyko įžvelgti 
Vilko Larseno sielos. Kaip vėliau sužinojau, tai buvo vieniša 
sielą, kuri niekada neatsiskleisdavo, nors retkarčiais jis dėdavosi 
atviras. 

— Aš išskaitau nemirtingumą jūsų akyse,— tariau aš ir, 
norėdamas išbandyti, praleidau „sere“, nes man atrodė, kad toks 
intymus pašnekesys leido tai padaryti. 

Jis neatkreipė į tai dėmesio. 

— Suprantama, jūs matote jose kažką gyvą, bet tai nereiš- 
kia, jog tas „kažkas“ gyvens amžinai. 

— Aš išskaitau jose ir daugiau, — tęsiau. aš drąsiai. 

— Jūs išskaitote sąmonę. Gyvybės sąmonę, bet nieko dau- 
giau, ne gyvybės amžinumą. 

Kaip aiškiai jis galvojo ir kaip puikiai reiškė savo mintis. 

- Jis liovėsi įdėmiai žiūrėjęs į mane ir nukreipė žvilgsnį į švininę 

jūrą. Jo žvilgsnis pasidarė nykus, o veidas — griežtas ir rūstus. 

Matyt, jis buvo nelinksmai nusiteikęs. 

— Tai kokia viso to prasmė? — staiga jis paklausė, pasi- 
sukdamas į mane.— Jeigu aš nemirtingas, tai kodėl? 

Aš tylėjau. Kaip aš galėjau šiam žmogui paaiškinti idealis- 
“ tines savo pažiūras. Kaip aš galėjau išreikšti žodžiais tai, kas 
jaučiama, tai, kas tarsi muzikos melodija girdima per miegą, tai, 
kuo aš visiškai tikiu, bet negaliu išreikšti žodžiais. 

“ — Tai kuo gi jūs tikite? — paklausiau aš. 

— Aš tikiu, kad gyvenimas — maišalynė,— atsakė jis sku- 
biai. — Jis panašus į mieles, į raugą, kuris be paliovos juda ir 
judės gal dar kelias minutes, valandas, metus, o gal ir šimtą me- 


tų, bet pagaliau nustos judėjęs. Didieji ryja mažuosius, norė- * 


dami ir: toliau judėti, stiprieji ryja Silpnesaiuasiės, norėdami 

išlikti stiprūs. Kam sekasi, tas ėda daugiausia ir juda ilgiausiai — 
štai ir viskas. Ką jūs į tai pasakysite? 

Jis nekantriai mostelėjo ranka į būrelį jūreivių, kurie denio 
viduryje tvarkė kažkokius lynus. 

— Jie juda, bet juk ir medūzos juda. Jie juda, kad galėtų 
pavalgyti, ir valgo, kad galėtų judėti. Šiai kaip yra. Jie gyvena 
pilvui, o pilvas palaiko jų gyvybę. Tai ratas, iš kurio neįmano- 
ma išeiti. Jiems tatai ir nepavyksta. Pagaliau jie sustoja. Jie ne- 
bejuda. Jie yra nebegyvi: 

— Jie turi svajonių, — nutraukiau aš,— skaisčių, viliojan- 
čių svajonių... . 

— Apie ėdalą,— užbaigė jis reikšmingai. 

— Ir dar apie... 3 

— Ėdalą. Apie dar didesnį apetitą ir didesnį pasitenkinimą 
jį malšinant. — Jo balsas skambėjo rūsčiai. Jis nė trupučio ne- 
juokavo.— Nagi žiūrėk, jie svajoja apie sėkmingas keliones, 
kurios jiems suteiks dar daugiau pinigų, svajoja pasidaryti 
šturmanais, praturtėti — žodžiu, svajoja užimti geresnę padėtį 
ir čiulpti syvus iš savo artimo, svajoja, kad patys miegos kiau- 
ras naktis, gardžiai valgys, o juodą darbą už juos dirbs kiti. 
Mudu esame lygiai tokie pat, kaip ir jie. Jokio skirtumo, ne- 
bent tai, kad daugiau ir geriau valgome. Aš dabar ryju juos, 
taip pat ir jus. Bet anksčiau jūs valgėte daugiau už mane. 
Jūs miegojote minkštose lovose, nešiojote puikius drabužius, 
valgėte skanius valgius. Kas padarė tas lovas? Pagamino tuos 
drabužius? Tuos valgius? Ne jūs. Jūs nieko savo prakaitu 
neuždirbote. Jūs gyvenote iš pajamų, kurias sukrovė jūsų tė- 
vas. Jūs kaip albatrosas puolate jūreivius ir iš jų atimate pasi- 
gautąją žuvį. Jūs esate vienas iš tos gaujos žmonių, kurie su- 
kūrė vadinamuosius valdžios organus, kurie valdo kitus ir kurie 
suryja kitų pagamintą maistą, nors šie ir patys jį mielai suval- 
gytų. Jūs nešiojate šiltus drabužius, o tie, kurie juos pagamino, 
patys dreba, apsidangstę skarmalais, ir dar turi prašyti jus, jūsų 
įgaliotinį arba jūsų piniginių reikalų tvarkytoją darbo. | 

— Bet čia visai kas kita! — sušukau aš. 

— Visai ne kas kita! — Dabar jis šnekėjo greitai, o jo akys 
žybčiojo.— Tai kiaulystė, ir tai — gyvenimas. Kokią prasmę 
turi kiaulystės nemirtingumas? Koks viso to galas? Kam visa 
tai? Jūs negaminate maisto. Bet maistas, kurį jūs suvalgote ar- 
ba išmetate, gali išgelbėti gyvybę dešimtims nelaimingųjų, kurie 

pagamino tą maistą, bet jo nevalgo. Kokio nemirtingumo jūs: 
nusipelnėte? Arba jie? Pagalvokit apie save ir apie mane. Ko 
vertas jūsų garbinamasis nemirtingumas, kai jūsų gyvenimas 
susidūrė su manuoju? Jūs norėtumėt grįžti į sausumą, kur jums 
labai palanki dirva daryti įprastas kiaulystes. Bet mano kapri- 
zas yra laikyti jus šiame laive, kur klesti mano kiaulystės. Ir aš 
jus laikysiu. Aš iš jūsų padarysiu žmogų, arba jus sunaikinsiu. 

. Jūs galite numirti šiandien, už savaitės arba už mėnesio. Aš ga-. 
lėčiau užmušti jus dabar, vienu kumščio smūgiu, nes jūs esate 
pasigailėjimo vertas kirminas. Bet jeigu mes nemirtingi, tai ko- 
kia to prasmė? Atrodo, netiktų nemirtingiesiems visą gyvenimą 
elgtis kiauliškai, kaip mudu darome. Bet kam visa tai? Kam aš 
jus čia laikau? 2 

— Nes jūs stipresnis, — vamptelėjau aš. 

— Bet kodėl stipresnis? — tęsė jis nepabaigiamus savo klau- 
simus.— Nes aš turiu daugiau gyvybės raugo! Nejaugi nesup- 
rantate? NA 

— Betgi taip gyventi — beprasmiška, — prieštaravau aš. 

— „Aš sutinku su jumis, — atsakė jis. — Tad kam iš viso judė- 
ti, jei judėjimas — visa gyvenimo prasmė? Jei mes nejudėtume 
ir nebūtume gyvybės raugo dalelytė, nebūtų ir nevilties. Bet, 
— ir tai svarbiausia, — mes norime gyventi ir judėti, nors tai ir 
beprasmiška, norime, nes tai glūdi mūsų prigimtyje,— troški- 
mas gyventi ir judėti. Jei to nebūtų, gyvybė numirtų. Tik jumy- 
se glūdinti gyvybė ir verčia svajoti apie nemirtingumą. Gyvybė, 
glūdinti jumyse, gyvena ir nori gyventi amžinai. Et! Kiaulystės 
amžinybė. 

Jis staiga pasisuko ant kulnų ir nuėjo. Prie juto laiptelių jis 
stabtelėjo ir pašaukė mane. 

— Beje, kiek gi jums nušvilpė kokas? — paklausė jis. 

— Šimtą aštuoniasdešimt penkis dolerius, sere,— atsakiau 
aš. Ž : 

"Jis linktelėjo galvą. Po valandėlės, kai aš kopiau laiptais 
dengti pietų stalo, girdėjau, kaip jis garsiai barė kažkurį jūreivį. 


ŠEŠTASIS SKYRIUS 


Kitą rytą audra visiškai nurimo, ir „Vaiduoklis“ lėtai supo- 
si ramioje, menkiausio vėjelio neribenamoje jūroje. Tik retkar- 

čiais buvo jaučiamas lengvas dvilktelėjimas, ir Vilkas Larse- 
nas, nepasitraukdamas nuo denio, visą laiką žvelgė į žiemry- 
čius, iš kur turėjo pradėti pūsti pasatai. 

Visi jūreiviai buvo ant denio ir uoliai tvarkė valtis medžiok- 
lės sezonui. Laive buvo septynios valtys: viena kapitonui ir še- 
šios medžiotojams. Kiekvienos valties įgulą sudarė medžiotojas, 
irkluotojas ir vairininkas. Škunos įgulą sudarė tik irkluotojai 
ir vairininkai. Bet ir medžiotojai turėjo eiti sargybą, be to, kiek- 
vieną akimirką turėjo būti pasiruošę vykdyti Vilko Larseno įsa- 
kymus. . 

Visa tai, taip pat ir daugiau dalykų, aš sužinojau pamažu. 
„Vaiduoklis“ buvo laikomas greičiausia San Francisko ir Vik- 
torijos laivyno škuna. Tiesą sakant, kadaise jis buvo asmeninė 
jachta, pastatyta greitoms kelionėms. Jo struktūra ir burių įrengi- 
mai — nors aš ir nieko nenusimaniau apie tuos dalykus — pa- 
tys apie save bylojo. Džonsonas man trumpai apie jį papasako- 
jo dar per vakarykštį popiečio budėjimą. Jis kalbėjo pakiliai, 
su tokia meile geriems laivams, kaip kartais žmonės kalba apie 
arklius. Jis esąs labai nepatenkintas savo padėtimi ir davė man 
suprasti, kad Vilko Larseno reputacija tarp ruonius medžiojan- 
čių kapitonų nekokia. Vien tik noras paplaukyti „„Vaiduokliu“ 
sugundęs Džonsoną pasirašyti sutartį, bet jis jau pradedąs gai- 
lėtis. 

Pasak jo, „„Vaiduoklis“ esanti nuostabiai puikios konstruk- 
cijos aštuoniasdešimties tonų škuna. Jos plotis — dvidešimt trys 
pėdos, o ilgis šiek tiek daugiau kaip devyniasdešimt pėdų. Be 
galo sunkus švininis falškilis teikia jai tvirtumo, o be to, ji turi 
labai didelį burių plotą. Nuo denio ligi grotstiebio klotiko — 
daugiau kaip šimtas pėdų, o fokstiebis kartu su stenga aštuonio- 
mis ar dešimtimi pėdų trumpesni. Aš pateikiau šias detales tam, 
kad būtų galima įsivaizduoti, kokio didumo buvo šis mažas plau- 
kiojantis pasaulis, kuriame gyveno dvidešimt du žmonės. Tai 
labai mažas pasaulis, krislelis, kruopelė, ir aš stebiuosi, kad žmo- 
nės drįsta plaukti į jūrą tokiu menku ir trapiu daiktu. 

Be to, Vilkas Larsenas buvo išgarsėjęs savo neatsargumu 
plaukiojant su burėmis. Aš nugirdau, kaip Hendersonas ir dar 
vienas medžiotojas — Stendišas iš Kalifornijos — šnekėjosi apie 
tai. Prieš dvejus metus per audrą Beringo jūroje „Vaiduoklis“ 
netekęs stiebų, o po to buvę pastatyti nauji, daug stipresni ir 
sunkesni. Sakoma, kad, juos statydamas, Larsenas pareiškęs, 

jog geriau esą apversti škuną, negu dar kartą netekti stiebų. 
Išskyrus Johanseną, kuris labai džiaugėsi savo paaukštini- 


mu, visi kiti stengėsi pasiteisinti, kodėl jie plaukioja „Vaiduok- * 


liu“. Pusė įgulos sakėsi nieko nežinoję nei apie škuną, nei apie 
jos kapitoną. Tačiau buvo žinovų, kurie šnibždėjosi, kad medžio- 
tojai, nors būdami ir puikūs šauliai, buvo taip išgarsėję savo 
šelmystėmis ir peštynėmis, ki nė viena padori škuna nenorė- 
jusi jų priimti. 

Aš susipažinau dar su vienu jūreiviu, vardu Liuisas, apskri- 
taveidžiu linksmu airiu iš Naujosios Škotijos, labai draugiškų 
vyruku, kuris galėdavo be paliovos taukšti, jei tik būdavo kam 
jo klausyti. Po pietų, kai virėjas miegojo apačioje, o aš skutau 
įkyrėjusias bulves, Liuisas užsuko į kambuzą paplepėti. Jis tei- 
sinosi, jog atsidūręs laive dėl to, kad, pasirašydamas sutartį, bu- 
vęs girias, ir prisispyręs tikino, kad blaivus jis nieku gyvu ne- 
būtų to padaręs. Pasirodo, kad jis jau daug metų kiekvieną se- 
zoną leidžiasi medžioti ruonių ir laikomas vienu geriausių vai- 
rininkų abiejose flotilijose. 


— Ak, drauguži,— jis liūdnai palingavo galvą,— tai pati“ 


blogiausia škuna, o juk jūs nebuvote girtas, kai rinkotės. Ruo- 
nių gaudymas — tai rojus jūreiviams, bet tik ne šiame laive. 
Šturmanas padarė pradžią, bet, įsidėmėkite, mano žodžius, iki 
kelionės pabaigos bus ir daugiau aukų. Tarp mūsų šnekant, tas 
Vilkas Larsenas yra tikras velnias, o „Vaiduoklis“ — tikras pra- 
garo laivas nuo to laiko, kai pateko į šio kapitono rankas. Lyg 
aš nežinočiau? Lyg aš neatsiminčiau, kaip prieš dvejus metus 
Hekodete prieš jį sukilo įgula, ir jis nušovė keturis jūreivius? 
Lyg aš tuomet nebūčiau plaukęs „Ema L.“, ir mes nebūtume 
stovėję už trijų šimtų jardų? Tais pačiais metais jis nudobė žmo- 
„gų vienu kumščio smūgiu. Taip, sere, negyvai nudobė. Sutriuš- 
kino makaulę kaip kiaušinio kevalą. O ką jis iškrėtė Kuros sa- 


los gubernatoriui ir policijos viršininkui. Siedu japonai, sere, 


atėjo į „Vaiduoklį“ pasisvečiuoti su savo žmonomis — mažu- 
tėmis, smulkutėmis, lygiai kaip jos būna nupieštos ant vėduok- 


lių. O kai atėjo laikas pakelti inkarą, jis nuleido vyrus į jų sam- 


paną, o žmonas užmiršo, tarsi netyčia? O po savaitės vargšės 
mažutės ledi buvo iškeltos antroje salos pusėje ir turėjo pėsčios 
eiti per kalnus su šiaudiniais savo sandaliukais, kurie nė mylios 
neišlaikė. Lyg aš nežinočiau? Tikras žvėris, tas Vilkas Larse- 
nas — toks baisus, kaip apokalipsėje aprašytasis. Nesibaigs jam 

gerai! Bet, įsidėmėkite, aš jums nieko nesakiau! Nė žodelio ne- 
prasitariau. Nes senas storulis Liuisas turi grįžti as nors 
visi kiti nukeliautų pas žuvis. 


— Vilkas Larsenas! — sušvokštė jis po S alandėlės Įsi-- 
ėmėk mano žodžius! Vilkas — štai kas jis. Jis ne kietaširdis, 
kaip kad kiti. Jis visai beširdis. Vilkas, tikras vilkas, ir daugiau 
nieko. Juk ši pravardė jam tinka, ar ne? S 
— Bet jeigu visi taip gerai žino, kas jis toks, — Paiaas 
— tai kokiu būdu jis surenka įgulą. Ž 


— O kaip apskritai galima rasti žmonių bet kuriam dai 
bui? — atkirto Liuisas su keltišku įkarščiu.— Argi aš dabar sto-- 
vėčiau šiame laive, jeigu nebūčiau buvęs girtas kaip kiaulė, kai 
pasirašiau sutartį? Dalis jūreivių, kaip šitie medžiotojai, ir patys 
yra tokie, kad negalėtų rasti geresnės kompanijos, o kiti, vargše- 
liai, nė nežinojo, į kokį laivą pakliuvo. Bet jie pamatys ir tada 
prakeiks tą dieną, kai atsirado pasaulyje. Gaila man jų, bet pir- 
miausia reikia pagalvoti apie vargšą storulį Liuisą ir jo laukian- 
čius vargus. Bet, įsidėmėk, aš nė žodelio nešnibžtelėjau, nė žo- 
delio. 

— Tie medžiotojai tai tikri nenaudėliai, — vėl pratrūko jis, 
nes negalėjo ištverti neplepėjęs.— Dar palaukit, kaip jie pra- 
dės šėlioti. Bet Larsenas juos sutvarkys. Tik jis gali jiems 
įvaryti baimės. Sakykim, kad ir mano medžiotojas Horneris. 
Džokas' Horneris, kaip jis vadinamas, toks jau ramus, tykus, 
švelnus tartum-mergaitė, nors prie žaizdos dėk. O ar jis pernai 
neužmušė savo vairininko? Visi šnekėjo, kad tai buvęs nelai-. 
mingas atsitikimas, bet aš vėliau Jokohamoje sutikau irklininką, 
ir jis man viską atvirai išdėjo. Ogi Smokas, tas juodas velniūkš- 
tis — juk jis išbuvo trejus metus Sibiro druskos kasyklose už 
brakonieriavimą. Medžiojo vogčiomis rusams priklausančioje 
Vario saloje. Jis buvo surakintas ranka rankon ir koja kojon su 
kitu katorgininku. O ar jiedu dėl kažko nesusikivirčijo? Ir Smo- 
kas pasiuntė savo bendrą iš šachtos į viršų su druskos kibirais. 
Dalimis pasiuntė: vieną dieną koją, kitą — ranką, trečią — gal- 
vą ir taip toliau, 

— Ką jūs sakote? — sušukau aš, apimtas siaubo. 

— Ką aš sakau? — staiga paklausė jis. — Aš nieko nesakau. 
Aš kurčias ir nebylys ir patariu jums tylėti, jei branginate gyvy- 
bę. Jeigu aš pravėriau burną, tai tik norėdamas jį pagirti, te- 

prasmenga jo siela, ir tegul jis pūva skaistykloje tūkstančius 
metų, o paskui tenugarma į patį pragaro dugną. 

Džonsonas, kuris nubrūžino man odą pačią pirmąją dieną, 
buvo bene pats 'atviriausias iš visos laivo įgulos. Jis atrodė tiesus 
ir sąžiningas. Iš karto krito į akis jo tiesumas ir vyriškumas, 0, 
antra vertus, jis buvo be galo kuklus, beveik baikštus, tačiau 
nebuvo bailys. Jis drąsiai gynė savo įsitikinimus ir sugebėjo ap- 
saugoti gerą savo vardą. Štai kodėl jis iš pat pradžių, kai tik su- 
sipažinome, užprotestavo, kad jo nevadinčiau Jonsonu. Apie 
jį ir šias jo savybes Liuisas štai ką pranašingai nusprendė: 

— Puikus vyrukas, tas užsispyrėlis Džonsonas, — tarė jis.— 
“Geriausias jūreivis bake. Jis yra mano irklininkas. Bet Vilkas 
Larsenas jam dar parodys — sumals jį į dulkes. Aš žinau. Ma- - 
tau, kaip viskas kunkuliuoja ir artinasi audra. Aš šnekėjau su juo 
kaip su broliu, bet jis nė negalvoja prigesinti savo žibintų ir iš- 


„kelti klaidingų signalų. Jis tuoj pradeda burbėti, jei tik jam kas 


nepatinka, o laive visada atsiras skundikas, kuris viską pasakys 
Vilkui. Vilkas yra stiprus, o vilkų giminė nepakenčia kitų stip- 
rybės. Jis mato, kad Džonsonas stiprus, kad jis nepasiduos, nesi- 
lankstys ir nedėkos už keiksmą ar smūgį. Ė—ė, audra artinasi! 
Artinasi! Ir, dievaži, kur aš gausiu kitą tokį irklininką! Kai ka- 
pitonas jį pavadino Jonsonu, šis kaip kvailas tuoj atšovė: „Aš 
vadinuosi Džonsonas, sere!“ ir ištarė paraidžiui. O kad jūs būtu- 
mėte matę kapitono veidą! Maniau, kad jis čia pat sumals varg- 
šelį. Jis tąsyk to dar nepadarė, bet padarys, sutriuškins tą užsis- 
pyrėlį, arba aš maža tenutuokiu, kas dedasi pas mus jūroje. 

Tomas Magridžas darosi nebepakenčiamas. Aš turiu kreip- 
tis į jį, pridėdamas „pone“ ir „sere“ prie kiekvieno žodžio, Ir 
vien tik dėl to, kad Vilkas Larsenas kažkodėl jam palankus. Man 
rodos, negirdėtas dalykas, "kad kapitonas bičiuliautųsi su virė- 
ju, bet Vilkas Larsenas bičiuliaujasi. Du tris kartus jis buvo įki- 
šęs galvą į kambuzą ir draugiškai pajuokavo su Magridžu, o 
šiandien po pietų gal kokias penkiolika minučių su juo šneku- 
čiavosi prie juto laipių. Paskui Magridžas grįžo į virtuvę, švytė- 
darmnas iš džiaugsmo, ir dirbo niūniuodamas visokias gatvės dai- 
nuškas erzinančiu ir išgverusiu falcetu. 

— Aš visuomet sugyvenu su viršininkais,— prašneko jis 
konfidencialiu tonu.— Aš žinau, kaip elgtis, ir visi mane bran- 
gina. Na, kad ir paskutinysis mano škiperis — man nieko ne- 
reikšdavo užsukti pas jį į kajutę, paplepėti, draugiškai išgerti 

stiklą. „Magridžai,— sakydavo jis, — Magridžai, tu nepataikei 
pasirinkti profesijos“.— „Kaipgi tai?“ — klausdavau aš. „Tu 
turėjai gimti džentelmenu ir gyventi nieko nedirbdamas“. Te- 
gu aš prasmengu, Kupriau, jei čia ne jo žodžiai! O aš sau sėdžiu 
jo kajutėje, smagus, patenkintas, rūkau jo cigarus ir girkšno= 
ju jo romą. E 

Šitoks tarškėjimas mane siutinte siutino. Niekada žmogaus 
balsas man nebuvo toks nepakenčiamas. Lipšnus, įsiteikiantis 
jo tonas, riebi jo šypsena ir šlykštus išpuikimas taip erzino ma- 
no nervus, jog kartais tiesiog imdavau visas drebėti. Be abejo, 
jis buvo pats šlykščiausias ir bjauriausias iš visų žmonių, kuriuos 
man kada nors teko sutikti. Neįmanoma aprašyti, kaip nešvariai 
jis virdavo, o kadangi jis gamindavo valgį visam laivui, man 
tekdavo labai atsargiai valgant išsirinkti mažiausiai purvinus 
gabalus. 

Daug rūpesčio man kėlė nepratusios sunkiai dirbti rankos. . 
Nagai neteko spalvos ir pajuodavo, o purvas taip įsigėrė į odą, 
jog ir šepečiu nebebuvo galima jo nuplauti. Paskui ėmė be pa- 
liovos kilti skausmingos vandeninės pūslės, o kartą, neišlaikęs 
pusiausvyros laivui siūbuojant, kritau ant viryklės ir labai nu- 
sideginau alkūnę. Kelis taip pat negijo. Ištinimas neatslūgo, o 
girnelė vis dar tebebuvo išsukta. Nuo ryto ligi vakaro turėjau 
šlubčioti po laivą ir tai, be abejo, nepadėjo jai gyti Norint pa- 
sitaisyti, man būtinai reikėjo poilsio. 

Poilsis! Anksčiau aš nežinojau šio žodžio reikšmės. Juk aš 
ilsėjausi visą gyvenimą, pats to nežinodamas. Bet dabar, jei bū- 
čiau galėjęs bent pusvalandį pasėdėti nieko neveikdamas ir ne- 
galvodamas, man būtų buvusi didžiausia laimė pasaulyje. Bet, 
antra vertus, visa tai man buvo atradimas. Dabar aš galėsiu įver- 
tinti dirbančiųjų gyvenimą. Aš nė nesapnavau, kad darbas toks 
baisus dalykas. Nuo pusės šešių ryto ligi dešimtos vakaro aš esu 
visų vergas, nė valandėlės neturėdamas sau, nebent, tik trum- 
pas akimirkas, baigiantis popiečio budėjimui. Vos tik aš stab- 
teliu minutėlę pasigėrėti prieš saulę žėrinčia jūra arba pasižiū- 
rėti, kaip jūreivis lipa vantais, arba bėga bušpritu, tuoj išgirstu 
neapkenčiamą balsą: „Ei tu, Kupriau, ko ten stypsai. Aš tau pa- 
rodysiu!“ 

Kubrike jaučiamos ne kokios nuotaikos ir sklinda gandai, 
kad Smokas ir Hendersonas susimušė. Hendersonas, atrodo, yra 
stipriausias medžiotojas. Rambus, sunkiai išjudinamas žaliūkas, 

jis, matyt, buvo išjudintas, nes Smokas vaikšto sutinusia ir pa- 
mėlynavusia akimi ir per vakarienę buvo ypač piktas, 

Prieš pat vakarienę įvyko šiurpus reginys, rodąs šių Žmo- 
nių žiaurumą ir gyvuliškumą. Įguloje yra vienas naujokas, vardu 
Harisonas, nemiklus sodžiaus bernas, kuris, matyt, užsidegęs 
nuotykių troškimu, leidosi į pirmąją savo kelionę. Pučiant silp- 
nam ir nepastoviam vėjui, škuna turėjo smarkiai laviruoti. Nuo- 


lat tekdavo keisti bures ir kam nors reikė avo lipti į viršų pet- 


mesti topselio. Kai Harisonas buvo viršuje, škotas kažkaip įstrigo 
bloke, per kurį jis nutiestas ligi gafelio galo. Kaip aš supratau, 
buvo du būdai jam išlaisvinti: vienas — nuleidus foką, ir tai 
buvo palyginti nesunku ir nepavojinga, o antras — užlipti van- 
tais ligi pat gafelio galo, — gana pavojingas uždavinys. 


Johansenas liepė Harisonui užlipti vantais. Visiems buvo: 


aišku, kad vaikinas bijo. Na, bet ir buvo ko bijoti, kai aštuonias- 
dešimt pėdų aukštyje virš denio reikėjo pakibti ant tų plonų 
ir siubuojančių virvių. Jeigu vėjas pūstų. lygiai, būtų dar ne taip 
pavojinga, bet „Vaiduoklis“ suposi kaip lukštas ant ilgų bangų ir 
su kiekvienu siūbtelėjimu burės blaškėsi ir plakėsi, o vantai čia 
atsileisdavo, čia vėl išsitempdavo. Jie galėjo nutėkšti Žmogų 
kaip musę nuo botago. 

Harisonas išgirdo įsakymą ir suprato, ko buvo reikalauja- 
ma, bet „svyravo. Jis turbūt pirmąsyk gyvenime atsidūrė taip“ 
aukštai. Johansenas, kuris nuo Vilko Larseno buvo užsikrėtęs 
valdingumu, ėmė plūstis ir keiktis. 

— Nutilk, Johansenai,— nutraukė jį Vilkas Larsenas. — 
Ir įsidėmėk, kad keiktis laive — mano reikalas. Jeigu man rei- 
kės tavo pagalbos, aš paprašysiu. 

— Klausau, sere,— nuolankiai atsiliepė šturmanas. 

Tuo tarpu Harisonas jau lipo vantais. Aš jį stebėjau pro kam- 
buzo duris ir mačiau, kaip jis visas drebėjo tarsi drugio krečia-- 
mas. Jis lipo aukštyn labai iš lėto ir atsargiai, vos po kelis centi- 
metrus. Giedrioje dangaus mėlynėje jo figūra atrodė tarsi milži- 
niškas voras, šliaužiąs savo voratinklio rezginiu. 

Teko kopti šiek tiek aukštyn, nes priešakinė burė buvo iš- 
kilusi viršum kitų; falas, nutiestas per įvairius blokus ant gafe- 
lio ir stiebo, leido jam kai kur įsikibti rankomis ar kojomis. Bet 
blogiausia, kad silpnas ir nepastovus vėjas negalėio laikyti iš- 
pūstų burių. Kai Harisonas jau buvo pusiaukelėje, „„Vaiduoklis“ 
staiga pasviro — iš pradžių pavėjui, o paskui atgal tarp dviejų 

bangų. Harisonas sustojo ir tvirtai įsikibo į gafelį. Stovėdamas 
apačioje, aštuoniasdešimt pėdų nuo jo, aš mačiau, kaip, iš visų 
jėgų įtempęs raumenis, jis vos vos įstengė išsilaikyti. Burė at- 
sipalaidavo, ir gafelis staiga pasisuko į denio vidurį. Falas at- 
sileido ir, nors viskas įvyko labai staigiai, aš mačiau, kaip jis 
įlinko nuo Harisono kūno svorio. Tada gafelis nežmonišku grei- 
čiu vėl pasisuko į šoną, didžioji burė išsipūsdana driokstelėjo 
tarsi patranka, ir trys eilės rifseznių pliaukštelėjo į bures tarsi 
šautuvų salvė. Nusitvėręs už falo, Harisonas kaip pakvaitęs 
prašvilpė oru. Bet staiga sustojo. Falas iš karto išsitempė. Tai 
buvo botago pliaukštelėjimas. Neišlaikę pirštai atsigniaužė. 
Viena ranka pasileido, antroji akimirką beviltiškai dar lūkuria- 
vo, bet tik akimirką. Jo kūnas apsivertė ore, bet jis kažkaip spė- 
jo užsikabinti kojomis. Harisonas nukaro galva žemyn. Stai- 
giai išsitempęs, jis vėl sugriebė rankomis falą. Praėjo nemaža 
laiko, kol jis vėl atgavo pirmykštę padėtį ir taip kabojo, pasigai- 
lėjimo: vertas gumulas. - 

— Kertu lažybų, kad jis neturės noro vakarieniauti,— iš- 
girdau Vilko Larseno balsą, kuris mane pasiekė iš už kambuzo 
kampo.— Nestovėk po stiebu, Johansenai! Saugokis! Tuoj kris! | 

Iš tiesų Harisonui pasidarė bloga, tarsi nuo jūros ligos, ir jis 
ilgai laikėsi įsikibęs netvirtos atramos, nesiryždamas pajudėti. 
Tačiau Johansenas piktai vis ragino jį baigti uždavinį. - 

— Gėda, — sumurmėjo Džonsonas sunkiai, bet taisyklingai 
ištardamias angliškus žodžius. Jis stovėjo prie vantų, už keleto | 
pėdų nuo manęs.— Vaikinas juk ir taip stengiasi. Jis ir po tru- 
putį išmoks, jei turės galimybės. O Čia... 

J is nutilo, nenorėdamas garsiai ištarti žodžio „žmogžudystė“. 

— Cit, nutilk! — as jam Liuisas — Dievaži, už- 
čiaupk burną! 

Bet Džonsonas, nenuleisdamas akių, vis dar tebeniurnėjo. 

— Klausykite, — kreipėsi medžiotojas Stendišas į Vilką Lar- 
seną, — tai mano irklininkas, ir aš nenoriu jo prarasti. 

— Gerai, Stendišai, — pasigirdo atsakymas. — Jis tavo irkli- 
ninkas valtyje, bet laive jis mano jūreivis, ir aš, po velnių, ga- 
liu pasielgti su juo kaip noriu. 

— Bet dar nereiškia...— prapliupo Stendišas. 

— Nutilk, sakau,— atkirto Vilkas Larsenas.— Aš pasa- 
kiau, ir baigta. Jūreivis priklauso man, ir jeigu aš panorėsiu, 
galiu išvirti iš jo sriubą ir suvalgyti. 


47 


Medžiotojo akyse žybtelėjo pikta ugnelė, bet jis apsisuko S 


"ant užkulnių, nuėjo prie trapo į kubriką ir stovėjo, žiūrėdamas 
aukštyn. Visi jūreiviai buvo denyje, visų žvilgsniai buvo nukreip- 
ti į viršų, kur žmogaus gyvybė rungėsi su mirtimi. Šie žmonės, 
kuriems šiuolaikinė pramoninė santvarka leido valdyti kitų žmo- 
nių gyvenimą, buvo siaubingai užkietėję. Aš, visą laiką stovėjęs 
nuošaliai nuo gyvenimo sūkurio, niekada neįsivaizdavau, kad 
gali būti dirbama tokiomis sąlygomis. Žmogaus gyvybė man vi- 

„sada atrodė kažkoks šventas dalykas, bet čia ji buvo laikoma 
nieku, skaitmeniu komercijos aritmetikoje. Tačiau, turiu pasa- 
kyti, kad patys jūreiviai buvo nuoširdūs, kaip, pavyzdžiui, Džon- 
sonas, bet viršininkai (medžiotojai ir kapitonas) — beširdžiai 

"ir abejingi. Stendišas taip pat protestavo tik dėl to, kad jis ne- 
norėjo prarasti irklininko. Jeigu tai būtų buvęs kurio kito me- 
džiotojo irklininkas, jam, kaip ir jiems, tai būtų buvusi tik pra- 
moga. 


minučių plūsti ir koneveikti nelaimingąjį, kol šis vėl pajudėjo. 
Netrukus jis prislinko prie gafelio galo ir čia, jį apžergęs, ga- 
lėjo geriau laikytis. Jis išlaisvino škotą ir dabar galėjo grįžti at- 
gal, po truputį leisdamasis žemyn falu ligi stiebo. Bet jis nete- 
ko drąsos. Jis nenorėjo pakeisti ir taip nesaugios dabartinės sa- 
vo padėties į dar pavojingesnę padėtį leidžiantis falu. 

Jis pažvelgė į kelią, kurį turėjo nušliaužti žemyn į denį. Jo 
akys buvo plačiai atvertos ir išplėstos, jis nežmoniškai drebėjo. 
Man niekada neteko matyti žmogaus veide taip stipriai atsis- 
pindinčios baimės. Veltui Johansenas liepė jam lipti žemyn. 
Kiekvieną akimirką jis galėjo būti nutėkštas nuo gafelio, bet jis 
buvo nustėręs iš baimės. Vilkas Larsenas, vaikštinėdamas ir 
šnekučiuodamas su Smoku, nebekreipė į jį dėmesio, nors vie- 
nąsyk griežtai suriko vairininiui: 

— Tu iškrypai iš kurso, drauguži! = kad tau nek- 
liūtų! 

— Klausau, sere, — atsakė vairininkas, pasukęs šturvalą per 
keletą stipinų. 

Jis buvo kaltas, kad truputi pasuko „Vaiduoklį“ nuo kur- 
SD, norėdamas, kad silpnas vėjas palaikytų ištempęs burę. Jis 
stengėsi padėti nelaimingąjam Harisonui, rizikuodamas užsit- 
raukti Vilko Larseno pyktį. 

Laikas slinko, ir įtempimas man darėsi nebepakenčiamas. 

Bet grįžkime prie Harisono. Johansenui teko ištisas dešimt | 


o" 


Tomui Magridžui tai buvo juokingas triukas, ir jis nuolat kai- 
šiojo galvą pro kambuzo duris, laidydamas linksmas pastabas. 
Kaip aš jo nekenčiau! Mano neapykanta jam tomis šiurpiomis 
akimirkomis išaugo milžiniškai. Pirmąkart gyvenime man kilo 
noras nužudyti, — „kraujo troškimas“, kaip vaizdingai pasako 
kai kurie mūsų rašytojai. Gyvybė, apskritai kalbant, — šventas 
dalykas, bet Tomo Magridžo gyvybė man atrodė nieko neverta. 
Aš persigandau supratęs; jog trokštu kraujo, ir man dinžtelėjo 
mintis: nejaugi ir aš užsikrėčiau gyvuliška aplinka? Aš, kuris 
net žiauriausio nusikaltimo atveju buvau nusistatęs prieš mir- 
ties bausmę. 

Praslinko ištisas pusvalandis, o po to aš pamačiau, kad Džon- 
sonas ir Liuisas kažko ginčijasi. Ginčas baigėsi tuo, kad Džon- 
sonas nustūmė nuo savęs jį prilaikančią Liuiso ranką ir žengė 
į priekį. Jis perėjo skersai denį, šoko ant vantų ir pradėjo kopti 
aukštyn. Bet žvalus Vilko Larseno žvilgsnis jį pastebėjo. 

— Na tu, kur Hipi? — sušuko jis. 

Džonsonas stabtelėjo. Jis pažiūrėjo kapitonui į akis ir lėtai 
L . 

— Aš noriu nukelti tą vaikiną. 

— Tučtuojau lipk nuo vantų! Girdi? Lipk žemėn! 

Džonsonas abejojo, bet ilgametis įprotis nusileisti laivų šei- 
mininkams paėmė viršų ir, niūriai nušokęs ant denio, jis nuėjo 
tolyn. 

Pusę šešių nulipau į apačią dengti stalo, tačiau beveik ne- 
suvokiau, ką darąs, nes mano akyse ir galvoje tebešmėkšojo 
išblyškęs ir drebąs jūreivis, juokingai, tarsi vabalas, prikibęs prie - 
siūbuojančio gafelio. Šeštą valandą, kai nešiau vakarienę, bėg- 
damas per denį į kambuzą, aš pamačiau Harisoną vis dar to- 
je pačioje padėtyje. Prie stalo buvo šnekama apie kitus dalykus. 
Niekam nerūpėjo ši gyvybė, įstumta į pavojų pramogos dėlei. 
Bet truputį vėliau, dar kartą bėgdamas į virtuvę, aš apsidžiau- 
giau, pamatęs, kad Harisonas svyruodamas pamažu eina nuo 
vantų prie liuko. Pagaliau jis isidrąsino ir nulipo. 

Baigdamas pasakoti šį atsitikimą, aš turiu trumpai paminė- 
ti mano pasikalbėjimą su Vilku Larsenu kajutkompanijoje, kai 
aš ploviau indus. 

— Jūs ne kaip atrodėte šiandien, — pradėjo jis.— Kas at- 
sitiko? 

Aš mačiau, jog jis puikiai žino, dėl ko man buvo beveik taip 

bloga, kaip Harisonui, ir tik mėgina mane iškvosti, taigi atsa- 
kiau: 

— Dėl to, kad taip žiauriai buvo elgiamasi su tuo vaikinu. 

Jis nusijuokė. 

— Panašiai kaip jūros liga, ar ne? Vieni ja serga, kiti — ne. 

— Visiškai nesutinku, — pasipriešinau aš. 

— Lygiai tas pats, — tarė jis. — Žemėje yra tiek žiaurybių, 
kiek jūroje bangavimo. Vieniems darosi bloga nuo vieno daly- 
ko, kitiems — nuo kito. Štai kur vienintelė priežastis. 

— Bet jūs, kuris tyčiojatės iš žmogaus gyvybės, ar jūs nė 
kiek jos nevertinate? — paklausiau aš. 

— Vertinti? Kaip vertinti? — Jis pažvelgė į mane, ir sus- 
tingusiose, nejudriose jo akyse aš pamačiau cinišką šypseną.— 
Kaip vertinti? Kaip nustatyti jos kainą? Kas vertina gyvybę? 

— Aš vertinu, — atsakiau. 

— Kiek gi ji verta? Aš turiu galvoje as žmogaus a 
Na, kiek gi ji kainuoja? 

Gyvybės kaina! Kaip galima ją tiksliai apibūdinti? Aš, kuris 
visuomet rasdavau tinkamų žodžių, praradau šį sugebėjimą, 
kalbėdamas su Vilku Larsenu. Aš nusprendžiau, kad iš dalies 


"tai priklausė nuo asmeninių jo ypatybių, bet dar daugiau nuo. 


visiškai skirtingų jo pažiūrų. Su kitais materialistais, su kuriais 
man tekdavo. susidurti, aš aptikdavau kažką bendro, nuo ko 
galėdavau pradėti, o su juo aš neturėjau nieko bendro. O be to, 
galbūt man trukdė gaivališkas jo galvosenos paprastumas. Jis 
pataikydavo taip tiesiai į pačią dalyko esmę, pašalindamas visas 
nereikalingas smulkmenas, ir kalbėdavo taip pasitikinčiai ir 
griežtai, kad aš tarsi atsidurdavau besikapanojąs giliame van- 
denyje, nesiekdamas kojomis dugno. Gyvybės kaina? Kaip aš 
iš karto galėjau atsakyti į šį klausimą? Gyvybė — šventas daly- 
kas — tai man buvo aksioma. Kad ji pati savaime yra vertybė, 
buvo visiems žinoma tiesa, kuria aš niekada neabejojau. Bet kai 
jis pareikalavo apibūdinti šią tiesą, aš likau be žado. 

— Mes apie tai kalbėjome vakar, — tarė jis.— Aš sakiau, 
kad gyvybė — raugas, kažkokios mielės, kurios ryja gyvybę, 
kad pačios galėtų gyventi, kad gyvenimas tik klestinti kiaulys- 
tė. Pasiūlos ir paklausos požiūriu gyvybė yra pigiausias daly- 


kas pasaulyje. Vandens, žemės, oro kiekis apibrėžtas, bet gy- 


vybė, gimdanti gyvybę, — begalinė. Šiai kad ir žuvys ir milijo- 
nai jų kiaušinėlių. Arba kad ir mudu. Mes galime suteikti gy- 

vybę milijonams. Jei mes turėtume laiko ir galimybės panau- 
doti kiekvieną mumyse esančią negimusios gyvybės dalelytę, 
mes galėtume tapti ištisų tautų tėvais ir apgyvendinti ištisus že- 
mynus. Gyvybė? Ji neturi kainos. Tai pigiausias iš pigiausių -da- 
lykas. Gamta ją beria dosnia ranka. Kur tėra vietos tik vienai 
gyvybei, ji pasėja tūkstančius gyvybių, ir visur gyvybė ryja gy- 
vybę, kol palieka tik pati stipriausia ir kiauliškiausia. 

— Jūs skaitėte Darviną,— tariau aš, — bet neteisingai jį 
suprantate, teigdamas, kad kova už būvį leidžia jums savavališ- 
kai naikinti gyvybę. 

Jis gūžtelėjo pečiais. š 

— Jūs, žinoma, turite galvoje žmogaus gyvybę, nes žvėris, 
paukščius ir žuvis jūs naikinate ne mažiau, negu aš ar kas nors 
kitas. O žmogaus gyvybė niekuo nesiskiria nuo jų, nors jūs jau- 
čiate kitaip ir matote, jog yra skirtumas. Kodėl aš turiu tausoti 


„gyvybę, kuri yra pigi ir nieko neverta? Jūrininkų yra daugiau 


negu laivų jūroje, o darbininkų daugiau negu fabrikų ir mašinų. | 
Jūs, kurie gyvenate sausumoje, žinote, kad, nors jūs ir įkurdi- 
nate vargšus miestų lūšnose, atiduodami juos badui ir epidemi- 
joms, vis tiek lieka vis daugiau ir daugiau vargšų, kurie miršta, 
neturėdami plutos duonos ir gabalėlio mėsos (o tai ir yra gyvy- 
bės naikinimas), ir jūs nežinote, ką su jais daryti. Ar jūs kada 
nors matėte, kaip Londono dokininkai tarsi laukiniai žvėrys kau- 
nasi, norėdami gauti darbo? 

Jis nuėjo trapo link, bet dar grįžtelėjo tarti paskutinio žo- 
džio: 3 

— Vienintelė vertė, kurią turi gyvybė, tai ta, kurią ji pati 
sau suteikia. Ir, žinoma, ji pervertina save, nes ji neišvengiamai 
nusiteikusi savo naudai. Štai kad ir tas jūreivis, kuris buvo vir- 
šuje. Jis manė esąs brangus dalykas, brangenybė, vertingesnė 
už deimantus ir rubinus. Jums? Ne. Man? Anaiptol. Jam pa- 
čiam? Taip. Bet man nepriimtinas jo vertinimas. Jis baisiai per- 
vertina save. Norinčių gimti yra be galo daug. Jeigu jis būtų 
nukritęs ir išdrabstęs smegenis ant dėnio, kaip medų iš korio, 


-pasauliui nebūtų buvę jokio nuostolio. Pasauliui jis nieko ne-- 


vertas. Pasiūla yra per didelė. Tik sau pačiam jis buvo brangus. 


Kokia apgaulinga ši vertė įrodo tai, kad numiręs jis nežinos, jog 


neteko pats savęs. Tik jis vienas save vertino daugiau negu dei- 
mantus ir rubinus. Deimantai ir rubinai prapuls,-išsibarstys po 
denį ir bus nuplauti kibiro jūros vandens, o jis net nežinos, kad 

deimantų ir rubinų nebėra. Jis nieko nenustoja, nes, nustojęs 
savęs, jis nieko nebežino, ką yra praradęs. Na? Ką jūs į tai pa- 
sakysite? 

— Kad jūs esate bent nuoseklus, — tariau aš. "Tai buvo vis- 
kas, ką aš galėjau pasakyti, ir vėl ėmiau plauti indus. 


SEPTINT ASIS SKYRIUS 


Pagaliau po trijų dienų besikeičiančių vėjų mes patekome 
į šiaurės rytų pasatus. Nors kelį ir skaudėjo, bet aš, gerai išsi- 
miegojęs, išlipau į denį ir išvydau, kad „Vaiduoklis“ putoda- 
mas skriste skrenda visomis burėmis, išskyrus stakselius. Iš už- 
pakalio pūtė gaivus vėjas. Koks nuostabus dalykas tie galingie- 
ji pasatai! Mes plaukėm visą dieną ir visą naktį, sekančią dieną 
ir naktį — ir taip diena po dienos, iš užpakalio be paliovos pu- 
čiant stipriam ir vienodam vėjui. Škuna pati plaukė. Nereikėjo - 
traukyti ir tampyti škotų bei lynų, permetinėti topselių,— jokio 
darbo jūreiviams nebuvo, tik budėti prie vairo. Vakare, nusi- 
leidus saulei, škotai būdavo truputį atleidžiami, o rytą, kai pra- 
džiūdavo nuo rasos, vėl ištempiami — štai ir viskas. 

Mes plaukiam dešimties, vienuolikos, dvylikos mazgų grei- 
tumu. O visą laiką pučia vienodas šiaurės rytų vėjas, nunešda- 
mas mus du šimtus penkiasdešimt mylių per parą. Man liūdna 
ir kartu džiugu, kad mes kaskart vis tolstame nuo San Francis- 
ko ir artėjame prie atogrąžų. Kiekvieną dieną darosi vis šilčiau 
ir šilčiau. Antrosios popiečio sargybos metu jūreiviai susiren- 
ka ant denio, nusirengia ir kibirais pilsto vieni kitus jūros van- 
deniu. Jau galima pamatyti žuvų skraiduolių, ir naktį budėto- 
jai slampinėja po denį, pribaigdami tas, Kurios nukrinta ant de- 
nio. O rytą, atitinkamai papirkus Tomą Magridžą, kambuzas 
skaniai pakvimpa. kepta žuvimi. Kartais tenka paragauti ir 
delfino mėsos, kai nuo bušprito Džonsonui pavyksta pagauti ku- 
rį nors blizgantį gražuolį. 

Džonsonas ten praleidžia beveik visą laiką arba, užsikoręs 
ant rėjų, stebi, kaip vėjo genamas „Vaiduoklis“ skrodžia van- 
denį. Jo žvilgsnyje matyti ir įkarštis, ir susižavėjimas, ir jis vaikš- 
to tarsi užkerėtas, su pasigėrėjimu žvelgdamas į išpūstas bures, 
į putojančią laivo šliūžę, stebėdamas, kaip škuna šokinėja per 


— Na, žmogau, tai manyje esanti gyvybė! — sušuko jis. 

— Pigus ir nieko nevertas dalykas, — atšoviau jo paties 
žodžiais. 2 

Jis nusijuokė, ir aš pirmąsyk jo balse išgirdau nuoširdų links- 
mumą. 

— Ak, aš negaliu jums išaiškinti, negaliu įkalti jums į galvą, 
kas yra gyvybė. Žinoma, gyvybė yra vertingas dalykas tik jai 
pačiai. Ir aš jums pasakysiu, kad šią akimirką mano gyvybė la- 
bai brangi... man. Ji neįkainojama, nors jums atrodo, kad tai 
baisus pervertinimas. Bet aš kitaip negaliu, nes manyje glūdinti 
gyvybė duoda jai šią kainą. 

Jis patylėjo, tarsi ieškodamas žodžių savo mintims išreikš- 
ti, ir pagaliau prašneko: 

— Žinote, mane apėmė kažkokia pakili nuotaika. Man at- 
rodo, tarsi visi amžiai aidėtų manyje, tarsi visos jėgos priklau- 
sytų man. Tarsi aš suprasčiau tiesą, sugebėčiau atskirti gera nuo 
blogo, tiesą nuo netiesos. Aš regiu aiškiai ir toli. Aš beveik ga- 
lėčiau tikėti Dievą. Bet,— jo balsas pasikeitė ir šviesa išnyko 
nuo veido,— kas gi yra toji pakili nuotaika? Tas gyvenimo 
džiaugsmas? Žavėjimasis gyvenimu? Tai įkvėpimas, jei taip ga- | 
lima pavadinti? Taip būna, kai maistas gerai virškinamas, kai 
žmogaus skrandis sveikas, kai jis turi gerą apetitą ir visas orga- 
nizmas gerai veikia. Kyšis gyvybei, kraujo šampanas, raugo 
šnypštimas — šiai kas sukelia vieniems žmonėms šventas mintis, 
o kitus verčia matyti Dievą arba jį sukurti, jeigu negalima jo 
matyti. Visa tai — gyvybės svaigulys, mielių puškėjimas, kunku- 
liavimas gyvybės, kuri šėlsta, jausdama, kad gyvena. Bet, de- 
ja! Rytoj teks už viską atsiteisti, kaip ir kiekvienam girtuokliui. 
Rytoj aš žinosiu, kad turiu mirti, ir mirsiu tikriausiai jūroje, 
liausiuosi kunkuliavęs ir tapsiu visos jūros raugo dalelytė, pasi- 
darysiu maita, dvėsena, o visa mano raumenų jėga ir judrumas 
pereis į žuvų pelekus, žvynus ir žarnas. Deja, deja! Šampanas 
jau nusigaravo. Jis nebeputoja, įebEEy Dal ir pasidarė 
neskanus. 

Jis mane paliko taip ūmai, kaip ir buvo atėjęs, nušokdamas 
ant denio taip lengvai ir lanksčiai kaip tigras. „Vaiduoklis“ skrie- 
jo savo keliu tolyn. Vandens gurguliavimas prie forštevenio man 
dabar labai priminė slogų knarkimą. Jo besiklausant pamažu 
nyko tas vaizdas, kaip Vilkas Larsenas iš aukščiausio džiuge- 


sio staiga krito į neviltį. Tuomet kažkuris jūreivis nuo škancų 

skambiu tenoru užtraukė „Dainą apie pasatus“: 
Aš — vėjas, mylimas jūreivių, 
Bures jų sergsčiu, plazdenu, 
Jie žino, kur pakreipti laivą, 
Iš debesų, kuriuos genu. 


Vis iš paskos 

Be atvangos 

Lyg ištikimas šuo seku, 
Dienom smarkiau, 
Naktim lėčiau 
Supu laivus vandens taku. 


AŠTUNT ASIS SKYRIUS 


Kartais Vilkas Larsenas dėl savo keistenybių ir užmačių 
man atrodo pamišęs arba bent pusiau pamišęs. Kartais aš jį lai- 
kau didžiu žmogumi, genijumi, kurio talentas niekada neatsis- 
kleidė. Ir pagaliau aš esu įsitikinęs, kad jis yra tipiškas pirmykš- 
tis žmogus, pavėlavęs gimti tūkstančius metų ar kartų ir yra 
anachronizmas šiame aukščiausios civilizacijos amžiuje. Jis, be 
abejo, ryškiausio tipo individualistas. Be to, jis be galo vienišas. 
Tarp jo ir kitų žmonių laive nėra nieko bendro. Nežmoniška 
fizinė energija ir proto jėga jį riboja nuo kitų. Jis žiūri į juos 
beveik kaip į vaikus, neskirdamas nė medžiotojų, elgiasi su jais 
kaip su vaikais, prievarta nusileisdamas ligi jų lygio ir žaisda- 
mas su jais kaip su šuniukais. Kartais jis juos tyrinėja negailes- 
tinga vivisektoriaus ranka, rausdamasis jų minčių pasaulyje ir 
knaisiodamasis jų sielose, tarsi norėdamas sužinoti, iš kokios 
medžiagos jos padarytos. 

. Dešimtis kartų prie stalo aš matydavau, kaip jis šaltu ir ra- 
miu veidu įžeisdavo čia vieną, čia kitą medžiotoją ir su tokiu 
smalsumu sekdavo jų veiksmus, atsakymus, menkus įširdimus, 
kad man, iš šalies stebinčiam ir viską suprantančiam, atrodyda- 
vo beveik juokinga. O jo paties įsiūtis, mano įsitikinimu, būna 
netikras. Kartais tai būna bandymas, bet apskritai tik savotiš- 
ka poza ar maniera, kurios jis įprato laikytis kitų žmonių atžvil- 

giu. Esu tikras, kad, išskyrus atsitikimą su mirusiu šturma- 
nu, aš nemačiau jo tikrai supykusio ir, žinoma, nenorėčiau jo 
matyti tikrai įniršusio, kai pasireikštų visa jo jėga. 

O kalbant apie užgaidas, aš papasakosiu, kas nutiko Tomui 
Magridžui kajutkompanijoje, ir tuo pačiu baigsiu kalbėti apie 
incidentą, apie kurį aš jau porą kartų esu prasitaręs. Vieną die- 
ną po pietų, man vos tik baigus tvarkyti kajutkompaniją, Vil- 
kas Larsenas su Tomu Magridžu nusileido trapu žemyn. Nors 
virėjo būstas buvo prie pat kajutkompanijos, bet jis nedrįsdavo 
rodytis pačioje kajutėje ir tik vieną du kartus per dieną šmėkšte- 
lėdavo ten kaip baili pamėklė. 

— Vadinasi, tu moki lošti „napoleoną“? — patenkintų tonu 
tarė Vilkas Larsenas.— Tu kaip anglas turėtum mokėti. Aš pats 
jį išmokau anglų laivuose. 

Tomas Magridžas, tas pasigailėtinas bukaprotis, jautėsi kaip 
nesavas,— toks patenkintas jis buvo susibičiuliavęs su kapito- 
nu. Jeigu jo grimasos bei nežmoniškos pastangos laisvai elgtis 
ir dėtis gimusiu geresniam gyvenimui nebūtų buvusios tokios 
juokingos, jos galėjo sukelti pasišlykštėjimą. Jis visiškai neat- 
sižvelgė, kad aš esu kajutėje, nors, beje, tikriausiai jis manęs ir 
nematė. Balzganos, vandeningos jo akys blizgėjo kaip tingi va- 
saros jūra, bet mano vaizduotė neįžvelgė, kokius palaimingus 
vaizdus jos regėjo. 

— Suieškok kortas, Kupriau,— paliepė Vilkas Larsenas, 
jiems atsisėdus prie stalo, — ir atnešk cigarų bei viskio, kurių 
rasi mano kajutėje. 

Aš grįžau su šiais daiktais kaip tik tuo metu, kai londonietis 
buvo plačiai įsileidęs posiringauti, kad jo gyvenime esanti kaž- 
kokia paslaptis, kad jis esąs nuklydęs kokio nors džentelmeno 
sūnus ar kas nors panašiai. Be to, jis sakėsi, jog kažkas jam mo- 
kąs pinigus, kad tik jis negrįžtų į Angliją. „Gerą sumą moka, 
sere,— dėstė jis, — kad tik aš ten nesimaišyčiau.“ 

Aš atnešiau paprastas stiklines, bet Vilkas Larsenas susirau- 
kė, pakratė galvą ir ranka paaiškino, kad atneščiau taureles. Jis 
pripylė po du trečdalius neatmiešto viskio, — „džentelmenų 
gėrimo“, pasak Magridžo,—-ir, sudaužę taurelėmis „napoleono“ 
garbei, jiedu užsirūkė cigarus ir ėmė maišyti bei dalinti kortas. 

Jie lošė iš pinigų ir visą laiką didino statomą sumą. Gėrė 
viskį, ištuštino viską ligi dugno, ir aš atnešiau dar. Nežinau, ar 
Vilkas Larsenas sukčiavo, — jis visiškai sugebėjo tai padaryti, — 

bet jis visą laiką išlošdavo. Virėjas turėjo nuolat bėgti į savo 
gultą pinigų. Kiekvieną kartą jis eidavo vis labiau svirduliuo- 
damas, bet niekada neatsinešdavo daugiau kaip keletą dolerių 


. iškart. Jis įkaušo, pasidarė familiarus, vos beįžiūrėjo kortas ir 


vos bepasėdėjo ant kėdės. Ruošdamasis vėl keliauti į savo gul- 
tą, jis taukuotu smiliumi įsikibo Vilkui Larsenui už sagos kil- 
putės, beprasmiškai kartodamas: 
— Aš turiu pinigų, turiu! Sakau, kad esu džentelmeno sūnus. 
Vilkas Larsenas buvo visiškai blaivus, nors gėrė vieną stik- 
lą po kito ir, kaip kažin ką, jo stiklai buvo pilnesni. Jis visiškai 


“nepasikeitė. Matyt, jo visai nejuokino virėjo kvailiojimas. 


Pagaliau garsiai pareiškęs' galįs ir pralošti kaip džentelme- 
nas, virėjas pastatė paskutinius pinigus ir pralošė. O paskui pa- 
sirėmė rankomis galvą ir pravirko. Vilkas Larsenas smalsiai 
žiūrėjo į jį, tarsi ketindamas perskrosti ir ištyrinėti jo sielą, bet, 
matyt, apsigalvojo, kad čia nėra ko tyrinėti. 

— Kupriau,— tarė jis nepaprastai mandagiai, — malonė- 
kit paimti poną Magridžą už parankės ir padėkite užlipti jam 
į denį. Jis blogai jaučiasi. Ir pasakykite Džonsonui, kad šliūkšte- 
lėtų keletą kibirų sūraus vandens, — pridūrė jis tylesniu balsu, 
kad girdėčiau tik aš vienas. 2 3 

Aš palikau poną Magridžą ant denio dviejų besišaipančių 
jūreivių rankose, kuriems buvo liepta tai padaryti. Ponas Mag- 
ridžas mieguistai burbleno, kad jis esąs džentelmeno sūnus. Bet 
lipdamas trapu žemyn valyti stalo, aš išgirdau, kaip jis suriko 
po pirmojo kibiro vandens. 

Vilkas Larsenas skaičiavo savo laimikį. 

— Lygiai šimtas aštuoniasdešimt penki doleriai, — tarė jis 
garsiai. — Taip aš ir maniau. Valkata atėjo į laivą be skatiko 
kišenėje. ES 

— Tai, ką jūs išlošėte, priklauso man,— tariau aš drąsiai. 

Jis gaižiai nusišypsojo man. 

— Kupriau, aš savo metu mokiausi gramatikos, ir man at- 
rodo, kad jūs neteisingai vartojate laikus. Reikėjo sakyti „prik- 
lausė“, o ne „priklauso“. 

— Tai ne gramatikos, o etikos reikalas, — atsakiau aš. 

Praėjo maždaug minutė, kol jis prašneko. ž S 

— Žinote ką, Kupriau,— tarė jis iš lėto ir rimtai, ir jo balse 
skambėjo kažkoks neapibūdinamas liūdesys.— Aš pirmąkart 
girdžiu žodį „etika“ iš žmogaus lūpų. Jūs ir aš esame vieninte- 

liai žmonės laive, žinantys jo reikšmę. Kadaise gyvenime aš 
svajojau sutikti taip kalbančių žmonių, svajojau, kad galėsių pa- 
kilti iš tos vietos, kurioje gimiau, ir šnekėtis bei bendrauti su 
“žmonėmis, kurie kalba apie tokius dalykus kaip etika. Ir štai. 
aš pirmąkart išgirdau tariant šį žodį. Bet tai tarp kitko, nes jūs 
esate neteisus. Tai nei gramatikos, nei etikos reikalas, tai — 
faktas, 

— Aš suprantu, — tariau aš.— Faktas, kad pinigai pas jus. 

Jo veidas nušvito. Matyt, jis buvo patenkintas mano įžval- 
guru. 

— Bet jūs apeinate tikrąjį dalyką,— tęsiau aš, — būtent 
teisę. 

— Aha,— tarė jis paniekinamai iškreipdamas lūpas, — kaip 
matau, jūs vis dar tikite tokiais dalykais, kaip teisus ir neteisus. 

— O jūs netikite? Visiškai? — paklausiau aš. 

— „Nė truputėlio. Jėga visuomet teisi, ir viskas. Silpnumas — 
neteisus. Paprastai šnekant, gera būti stipriam, ir bloga būti 
silpnam, arba — dar geriau — malonu būti stipriam, nes nau- 
dinga, ir nemalonu būti.silpnam, nes nenaudinga. Štai kad ir 
dabar, malonu turėti šiuos pinigus. Gera tam, kuris juos turi: 
Galėdamas juos turėti, aš nuskriausčiau save ir manyje glūdin- 
čią gyvybę, jei juos atiduočiau jums ir atsisakyčiau malonumo 
juos turėti. 4 

— Bet jūs skriaudžiate mane juos pasilaikydamas sau, — 
užprotestavau aš. 

— Visai ne. Žmogus negali nuskriausti kito žmogaus. 
Jis gali nuskriausti tik save, Mano manymu, aš darau bloga tuo- 
met, kai paisau kitų interesų. Argi jūs nesuprantat? Kaip gali 
viena dalelytė mielių skriausti kitą, stengdamasi ją praryti? Joms 
įgimta stengtis ryti kitus ir stengtis, kad pačios nebūtų PAL MOS 
Nutoldamos nuo šio dėsnio, jos nusideda. Ž 


:— Vadinasi, jūs netikite altruizmu? — paklausiau aš. 

"Šis žodis nuskambėjo jam, matyt, pažįstamai, bet jis valan- 
dėlė jį svarstė. 
— Palauk, tai kažkas panašu į kooperaciją, ar ne? 
— Na, iš dalies tai truputį siejasi, — atsakiau aš, šį kartą 
nesistebėdamas tokiomis jo Žodyno spragomis, nes jis buvo sa- 
vamokslis. Niekas nevadovavo jo lavinimuisi. Jis galvojo daug, 
o kalbėdavo mažai arba visai nekalbėdavo.— Altruistiškas po- 


— 

elgis yra toks, kuris atliekamas kitų gerovei. Jis yra nesavanau- 
diškas ir priešingas egoistiškam, savanaudiškam poelgiui. 

Jis linktelėjo galvą. 

-— Taip, taip, dabar prisimenu. Aš susidūriau su juo -Spen- 
serio veikaluose. 

— Spenserio! — sušukau aš.-— Nejaugi jūs jį skaitėte? 

— Šiek tiek, — prisipažino jis.— Aš visai gerai supratau 
jo „pagrindinius pradmenis“, bet nuo jo „Biologijos“ "mano 
„burės visai nukaro, o nuo „Psichologijos“ patekau į visišką 
štilį. Iš tikrųjų aš nežinau, kur jis taiko. Iš pradžių aš priskyriau 
tai protiniams savo nesugebėjimams, bet paskui nusprendžiau, 
kad esu nepakankamai pasiruošęs. Aš neturėjau tinkamo pag- 
rindo. Tik Spenseris ir aš žinome, kaip sunkiai man ėjosi. Bet 
aš kai ką sužinojau iš jo „Etikos rodiklių“. Stai kur aš užtikau 
“žodį „altruizmas“ ir dabar prisimenu, kaip jis buvo pavartotas. 

Aš stebėjausi, ką šis žmogus galėjo gauti iš tokio veikalo. 
Labai gerai prisiminiau Spenserį ir žinojau, kad altruizmas yra 
jo poelgių idealo imperatyvas. Vilkas Larsenas, matyt, per- 
sijojo didžiojo filosofo mokslą, atmesūamas ir atrinkdamas tai, 
kas jam naudinga ir pageidautina. 

— Ką jūs dar užtikote? — paklausiau aš. 

Jo kakta truputį susiraukė begalvojant, Kaip tinkamai iš- 
reikšti mintis, kurių jis anksčiau niekada nebuvo pasakęs Žo- 
džiais. Jutau savyje dvasios pakilimą. Dabar aš rausiausi jo sie- 
loje, kaip kad jis rausdavosi kitų sielose. Aš tyrinėjau nepaly- | 
tėtą sritį. Keistas, baisiai keistas JO sielos ruožas skleidėsi prieš 
mano akis. 

— Trumpiausiais žodžiais šnekant, — pradėjo jis,— Spen- 
seris maždaug taip išdėsto: pirmiausia žmogus turi rūpintis savo 
labu. Taip elgtis — dora ir gera. Antra, jis turi rūpintis savo 
vaikais. Ir trečia, jis turi rūpintis žmonijos labu. 

— O aukščiausias, puikiausias, teisingiausias poelgis, — pert- 
raukiau aš, — tas, kuris atneša gera ir pačiam žmogui, ir jo vai- 
kams, ir visai Žmonijai. 

-—“ Nepasakyčiau, — tarė jis.— Nematau, kad tai būtų rei- 
kalinga ar prasminga. Aš atmesčiau vaikus ir žmoniją. Aš nieko 
jiems neaukočiau. Tai sentimentali nesąmonė, jūs turite tai pats 
suprasti, bent tam,kuris netiki amžinu gyvenimu. Turint prieš 
akis amžinybę, altruizmas būtų pelningas reikalas. Aš galėčiau 
velniai žino kaip išaukštinti savo sielą. Bet nematant nieko am- 

žino prieš akis, išskyrus mirtį, turint tik trumpą akimirką, kol 
"rūgsta ir juda mielės, vadinamos gyvybe, man būtų nedoras 
kiekvienas pasiaukojamas veiksmas. Kiekvienas pasiaukojimas, 
dėl kurio aš netekčiau bent vieno akimirksnio rūgimo, būtų 
kvailystė, ir ne tik kvailystė, bet skriauda man pačiam, blogy- 
bė. Aš neprivalau prarasti nė vienos akimirkos, norėdamas turė- 
ti daugiausia naudos iš savo raugo. Ir amžina ramybė, kuri ma- 
nęs laukia, nebus nei lengvesnė, nei sunkesnė nuo to, ar aš au- 
kosiuosi ar elgsiuosi savanaudiškai, rūgdamas ir judėdamas. 

— Vadinasi, jūs esate individualistas, materialistas ir, sa- 
vaime suprantama, hedonistas. 

— Skambūs žodžiai, — GS 8pSR59 jis.— O ką reiškia he- 
donistas? 

Jis pritariamai linktelėjo, iškigusos mano apibrėžimo. 

— Be to, jūs esate žmogus, — tęsiau aš, — kuriam negalima 
patikėti nė menkiausios smulkmenos, jeigu tik įsimaišo asmeni- 
niai interesai. i 

— Dabar jūs pradedate mane suprasti, — pasakė jis nu- 
džiugęs. 

— Jūs esate žmogus, visiškai nepripažįstąs j0 ką Žmonės 
vadina morale. 

— Taip. 

— Žmogus, kurio reikia visada bijoti... 

— Kaip tik toks. 

— Kaip reikia bijoti gyvatės, tigro arba ryklio. 

„— Dabar jūs mane pažįstate,— tarė jis.— Pažįstate tokį, 
koks aš visiems atrodau. Žmonės mane vadina „vilku“. 


— Jūs — pabaisa, — tariau aš atvangiai, — Kalibanas', ku- | 


tis samprotauja apie Setebosą ir kuris, kaip ir jūs, elgiasi pagal 
savo užgaidas ir fantaziją. 

Jo kakta apsiniaukė, išgirdus šį palyginimą. ir nesuprato, 
ir aš greit sumečiau, kad jis nežino šios poemos. 

— Aš kaip tik skaitau Brauningą,— prisipažino jis,— ir 


" Kalibanas — bjauri žmogaus pavidalo būtybė, Šekspyro pjesės 
„Audra“ personažas, įkūnijantis galingas gamtos jėgas, nusilenkiančias žmo- 
gaus protui ir priverstas jam tarnauti. Setebosas. (Pietų Amerikos indė- 
nų mitologijoje) — žmogui priešiškų gamtos gaivalų Dievas. R. Brauningo 
poema „Kalibanas apie Setebosą, arba Natūrteologija saloje“ — Kalibano mo- 
nologas, kuriame kurstoma sukilti prieš žmogaus proto visagalybę. 

tai kietas riešutas. Dar nedaug teperskaičiau, o jau beveik nie- 
ko nesusivaikau. 

Trumpai tariant, aš atnešiau Brauningą iš jo kabinos ir gar- 
siai perskaičiau „Kalibaną“. Jis buvo patenkintas. Tai buvo 
primityvus būdas samprotauti ir vertinti daiktus, kuris buvo 
jam visiškai gerai suprantamas. Kartkartėmis jis mane pertrauk- 
davo, komentuodamas ir kritikuodamas. Kai aš baigiau, jis pa- 
geidavo, kad aš perskaityčiau antrą ir trečią kartą. Mes pradė- 
jome ginčytis apie filosofiją, mokslą, evoliuciją, religiją. Aiškiai 
„krito į akis savamokslio netikslumai ir, reikia pripažinti, visiš- 
kas primityvaus jo proto pasitikėjimas savimi ir tiesumas. Jo 
samprotavimų paprasiume buvo jaučiama jėga ir jo materializ- 
mas buvo kur kas labiau įtikinamas, negu subtilus ir sudėtingas 
Čarlio Feraseto materializmas. Aš nenoriu pasakyti, kad aš — 
įsitikinęs ir, anot Feraseto, aistringas idealistas,— likau įtikin- 
tas. Bet Vilkas Larsenas šturmavo paskutines mano tikėjimo 
tvirtoves su tokia energija, kuri įkvėpė pagarbą jam, nors aš ir 
nepasidaviau. | 

Laikas bėgo. Atėjo metas vakarieniauti, bet stalas dar buvo 
nepadengias. Aš pradėjau nekantrauti ir nerimauti, ir kai To- 
mas Magridžas piktai ir susiraukęs dėbtelėjo nuo trapo, aš at- 
sistojau ir buvau beeinąs prie savo darbo, Bet Vilkas Larsenas 
suriko jam: 2 . 

— Kokai, šįvakar tau teks pačiam triūsti. Kuprius man rei- 
kalingas, ir pasistenk apsieiti be jo. 

Vėl įvyko kažkas nelaukta. Tą vakarą aš sėdėjau prie sta- 
los kapitonu ir medžiotojais, o "Tomas Magridžas mumš pa- 
tarnavo ir paskui plovė indus — kalibaniška Vilko Larseno 
užgaida, kaprizas, kuris turėjo man suteikti daug nemalonu- 
mų. Mudu be paliovos kalbėjomės, dideliam medžiotojų nepasi- 
tenkinimui, nes jie nė žodžio nesuprato. 


DEVINT ASIS SKYRIUS 


Tris dienas poilsio, tris palaimingas dienas poilsio aš pra- 
leidau su Vilku Larsenu, valgydamas kajutkompanijoje ir nie- 
ko daugiau neveikdamas, tik kalbėdamas apie gyvenimą, lite- 

ratūrą ir visatą. O Tomas Magridžas, pykdamas ir niršdamas, 
atliko ne tik savo, bet taip pat ir mano darbą. 

— Saugokitės audros! Štai viskas, ką aš jums pasakysiu, — 
įspėjo Liuisas, valandėlę mums likus dviese denyje, kai Vilkas 
Larsenas ramino susibarusius medžiotojus.— Niekad negali- 
ma žinoti, kas atsitiks, — tęsė jis toliau, atsakydamas į mano 
prašymą paaiškinti smulkiau.— Šis žmogus toks nepastovus 
kaip vėjas arba jūros srovės. Niekada negalima atspėti jo. keti- 
nimų. Jau, rodos, pažįsti jį, viskas einasi gražiai, tik štai jis ap- 
sigręžia ir kaukdamas puola tiesiai ant tavęs, į skudurus sup- 
lėšydamas bures, pakeltas geram orui. 

Todėl aš per daug nenustebau, kai mane užklupo Liuiso 
išpranašauta audra. Mes karštai ginčijomės,— be abejo, apie 
gyvenimą,— ir įsidrąsinęs aš ėmiau aštriai kritikuoti Vilką Lar- 
seną ir jo gyvenimo būdą. Tiesą sakant, aš operavau jį, išver- 
čiau jo sielą į antrąją pusę, taip, kaip jis darydavo su kitais. Gal- 
būt tai mano yda, bet mano šneka apskritai kandi. Metęs bet ko-“ 
kius varžtus į šalį, aš kapojau ir kirtau, kol jis ėmė niršti. Tamsiai 
bronzinis jo veidas pajuodo iš pykčio, akys žaižaravo. Jose ne- 
bebuvo matyti sveikos nuovokos — nieko, tik siaubingas bep- 
ročio įtūžis. Aš mačiau prieš save vilką, pasiutusį vilką. 

Dusliai kriokdamas, jis puolė mane ir čiupo už rankos. Aš 
sukaupiau jėgas kovai, nors viduje visas virpėjau. Bet argi aš 
galėjau atsilaikyti prieš milžinišką šio žmogaus jėgą. Jis čiupo 
man už raumens virš alkūnės viena ranka ir, kai jo pirštai susig- 
niaužė, aš suglebau ir suklykiau iš skausmo. Man pakirto pakink- 
lius. Aš tiesiog nebegalėjau išstovėti ir išlaikyti šios kankynės. 

„Muskulai atsisakė veikti. Skausmas buvo nepakeliamas. Mano 
raumuo ištežo kaip košė. E 

Staiga jis, matyt, atsipeikėjo, jo akyse vėl švystelėjo sąmo- 
nė, ir jis atleido pirštus, trumpai nusijuokdamas arba veikiau 
suurgzdamas. Iš skausmo aš kritau ant grindų, o jis atsisėdo, 
užsirūkė cigarą ir sekė mane, kaip katė seka pelę. Besiraičio- 
damas ant grindų, aš pamačiau jo akyse smalsumą, kurį jau 
daug kartų buvau įžvelgęs, nuostabą ir sumišimą, klausimą ir 
nesibaigiantį kamantinėjimą, . kam visa tai? 

Pagaliau aš vargais negalais atsistojau ir ėmiau lipti trapu 
aukštyn. Geras oras pasibaigė, ir nieko daugiau nebeliko, kaip 
grįžti į kambuzą. Kairioji mano ranka buvo nutirpusi, tarsi pa- 

„raližuota, ir tik po keleto dienų aš galėjau vėl ją pajudinti, o kol 

galutinai atsileido ir nustojo skaudėti, praėjo keletas savaičių. 
O juk jis tik pačiupo mano ranką ir suspaudė. Nei suko, nei lau- 
žė. Jis tik tvirtai sugniaužė ją pirštais. Ką jis galėjo su manimi 
pddaryti, aš ne visiškai įsivaizdavau ligi sekančios dienos, kai jis 
įkišo galvą į kambuzą ir, atnaujintos draugystės ženklan, pak- 
lausė, kaip mano ranka. 

— Galėjo būti blogiau, — nusišypsojo jis. 

Aš skutau bulves. Jis paėmė vieną iš dėžės. Tai buvo neinaža, 
kieta, nenuskusta bulvė. Jis suspaudė, ir iš bulvės pro pirštus 
ėmė sunktis šlapia putra. Likusį minkštimą jis numetė atgal ir 
apsisukęs išėjo, o aš aiškiai pamačiau, kas galėjo man atsitikti, 
jei ši pabaisa prieš mane būtų pavartojusi visą savo jėgą. 

Bet nepaisant to, trys dienos poilsio buvo labai gerai, nes 
mano kelis kaip reikiant pailsėjo. Jo beveik nebeskaudėjo, pati- 
nimas žymiai atslūgo, o girnelė, atrodo, atėjo į tikrąją savo vie- 
tą. Betgi šios trys dienos atnešė nemalonumą, kurį aš buvau nu- 
matęs. Tomas Magridžas aiškiai norėjo priversti mane atsimo- 


. kėti už tas tris dienas. Jis nežmoniškai elgėsi su manimi, be pa- 


liovos keikėsi ir suvertė man visą savo darbą. Jis netgi išdrįso 


"pakelti kumštį prieš mane, bet aš pats jau buvau sužvėrėjęs ir 


taip baisiai suurzgiau jam į veidą, kad jis išsigandęs atšoko. Ne- 
maloniai atrodžiau aš, Hamfris Van Veidenas, tą akimirką, su- 
sigūžęs bjauraus kambuzo kampe prie savo darbo, pakėlęs akis 
į tą padarą, kuris ketino man smogti, išvėpęs lūpas, urgzdamas 
kaip šuo, nors akyse spindėjo baimė, bejėgiškumas ir drąsa, ku- 
rią sukelia ta baimė ir bejėgiškumas. Man nepatinka šis vaiZ- 
das. Jis man perdėm primena žiurkę spąstuose. Man nesinori 
galvoti apie tai. Bet vis dėlto tatai paveikė, nes grėsmingasis kir- 
tis nesmogė. 

Tomas Magridžas atšoko. Jo akyse žaižaravo tokia neapy- 
kanta ir pyktis, kaip ir mano. Du žvėrys, štai kas mes buvome, 
uždaryti kartu ir iššiepę vienas kitam dantis. Jis buvo bailys, 
nedrįstąs smogt man, nes aš buvau nepakankamai išsigandęs. 
Tada jis pasirinko naują būdą mane bauginti. Kambuze buvo tik 
vienas šiek tiek tikęs peilis. Ištisus metus naudotas, jis pavirto 
ilga plona geležte, Jis be galo žiauriai atrodė, ir iš pradžių aš 
kiekvieną kartą nusipurtydavau, imdamas jį į rankas. Virėjas 
pasiskolino iš Johanseno galąstuvą ir ėmė galąsti peilį. Jis ga- 
lando su pasididžiavimu, reikšmingai žvilgčiodamas į mane. Jis 
zulino ir zulino jį kiaurą dieną. Kiekvieną atliekamą valandėlę 

jis išsitraukdavo peilį, galąstuvą ir vis galando. Plienas pasidarė 
aštrus kaip skustuvas. Jis *'pabandydavo jį nykščio minkštimu 
arba pabraukdavo per nagą. Jis nuskuto plaukus nuo rankos 
viršaus, žiūrinėjo ašmenis su mikroskopišku akylumu ir visuomet 
pastebėdavo arba dėdavosi pastebėjęs kur nors ašmenyse ma- 
žytųį nelygumą. Tada jis vėl uždėdavo peilį ant galąstuvo ir vis 
zulindavo. Aš vos ištvėriau garsiai nesusijuokęs — p atrodė 
juokinga. 

Betgi iš to galėjo išeiti rimtas dalykas, nes aš pamačiau, kad 
virėjas gali jį panaudoti, kad, būdamas bailus, jis kaip ir aš tu- 
rėjo bailio drąsą, kuri galėjo paakinti jį pasielgti prieš savo pri- 
gimtį. : 

— Kokas galanda peilį Kupriui, — šnibždėjosi jūreiviai, o 
kai kurie net pasijuokdavo iš jo. Jis viską ramiai išklausydavo, 
patenkintas linkčiodavo galvą su kažkokiu grėsmingu paslaptin- 
gumu, kol buvęs junga Džordžas Ličas iškrėtė jam šiurkštų 
pokštą. 

"Reikia pasakyti, kad Ličas buvo kaip tik tas jūreivis, kuriam 
buvo pavesta išmaudyti Magridžą po lošimo kortomis su kapi- 
tonu. Ličas, matyt, taip puikiai atliko savo darbą, kad Magri- 


džas niekaip negalėjo jam atleisti. Jis jį plūdo ir bjauriais žo- 


džiais koneveikė net senolius, o be to, pagrasino peiliu, kurį 
galando man. Ličas nusikvatojo-ir jam įžūliai atšovė, bet, mums 
nespėjus nė susigaudyti, kas atsitiko, peilis staiga jam įsmigo 
į dešiniąją ranką ir ją perskrodė nuo alkūnės ligi riešo. Virė- 
jas atšoko su šėtoniška veido išraiška, atkišęs priešais save pei- 
lį, ketindamas gintis. Bet Ličas reagavo visai šaltai, nors krau- 
jas čirškė iš rankos kaip vanduo iš fontano.- 

— Aš tave prigriebsiu, kokai, — tarė jis, — ir kietai prigrieb- 
siu. Bet aš nesiskubinsiu. Tu neturėsi sekė kai aš ateisiu pas 
tave. 

Tai taręs, jis apsisuko ir pamažu nuėjo. Magridžo veidas 
pamėlo iš baimės, kai jis suprato, ką padarė, ir ko gali anksčiau 
ar vėliau tikėtis iš Ličo. Bet su manimi jis pradėjo elgtis dar nuož- 
miau. Nors jis ir bijojo, kad jam gali tekti atsiteisti už tai, ką 
buvo padaręs, bet matė, kad tai akivaizdi pamoka man, ir ėmė 
dar labiau riesti nosį. Be to, kai jis išvydo savo paties ranka pra- 
lietą kraują, jam gimė tiesiog į pamišimą panašus kraujo troš- 
kimas. Visur, kur tik jis pažvelgdavo, jam vaidenosi raudona 


spalva. Tai be galo painūs psichologiniai reiškiniai, bet*vis dėl- 

to aš galėjau išskaityti jo minčių raštą tarsi atverstoje knygoje. 

Praslinko keletas dienų. „„Vaiduoklis“ tebeplaukė, nešamas 
pasatų, ir aš aiškiai mačiau, jog pamišimas Tomo Magridžo aky- 
se didėjo. Ir prisipažįstu, aš bijojau, nežmoniškai bijojau. Virė- 
jas vis galando ir galando peilį, ir taip per kiauras dienas. Jo 
akių žvilgsnis, bandant aštrius ašmenis ir dėbčiojant į mane, 
buvo tiesiog kraugeriškas. Aš bijojau atgręžti jam nugarą ir 
išeidavau iš virtuvės atbulas — o tai buvo pramoga jūreiviams 
ir medžiotojams, kurie tyčia susirinkdavo pasižiūrėti. Įtampa 
buvo per didelė. Kartais man atrodydavo, jog aš išeisiu iš proto 
šiame pamišėlių ir žvėrių laive. Kiekvieną valandą, kiekvieną 
minutę mano gyvybė buvo pavojuje. Aš buvau atsidūręs be- 
viltiškoje padėtyje, tačiau nė viena būtybė laive neparodė užuo- 
jautos ir neatėjo man į pagalbą. Kartais man kildavo mintis mels- 
ti Vilko Larseno pasigailėjimo, bet velniškos patyčios vaizdas 
jo akyse, kurios niekino gyvenimą ir juokėsi iš jo, sulaikydavo 
mane. Kartkartėmis aš rimtai galvodavau nusižudyti ir prireik- 
davo visos optimistinės mano filosofijos, kad kokią tamsią nak- 
tį nešokčiau per bortą. 

Keletą kartų Vilkas Larsenas mane bandė įtraukti į disku- 
sijas, bet aš ką nors trumpai jam atsakydavau ir jo vengdavau. 
Pagaliau jis įsakė man vėl užimti savo vietą kajutkompanijoje 
prie stalo ir paliepė virėjui atlikti mano darbą. Tada aš atvirai 
papasakojau, ką man teko kentėti nuo Tomo Magridžo už tai, 
kad tris dienas man buvo rodomas toks palankumas. Vilkas Lar- 
senas mane stebėjo besišypsančiomis akimis. 

— Vadinas, tu bijai, a? — pasišaipė jis. 

— Taip,— tariau aš drąsiai ir tiesiai, — aš bijau. 

— Še tau ir idealistai, — sušuko: jis beveik piktai, — svai- 
čioja apie nemirtingą savo sielą ir bijo mirti. Matydami aštrų 
peilį bailio rankose, jūs kimbate į gyvenimą ir užmirštate visus 
savo sapaliojimus. Na, drauguži, juk jūs amžinai gyvensite. Jūs 
esate dievas, o Dievas negali būti nužudytas. Kokas negali tau 
padaryti blogo. Jūs esate įsitikinęs, kad prisikelsite iš numirusių- 
jų. Tai ko gi bijoti? 

„ Prieš jūsų akis amžinas gyvenimas. Jūs esate nemirtingumo 
milijonierius, milijonierius, - kurio turtas negali pražūti, nes 
jis amžinesnis už žvaigždes ir begalinis kaip erdvė arba laikas. 
Jūsų kapitalo neįmanoma išeikvoti. Nemirtingumas neturi nei 
pradžios, nei pabaigos. Amžinybė yra amžinybė, ir nors jūs čia 

numirtumėte, vis tiek po to ir toliau kažkur kitur gyventumėte. 
O juk labai puiku išsivaduoti iš kūno ir skrajoti laisva siela. Ko- 
kas negali jums pakenkti, Jis tik žali padėti jums įžengti į am- 
žinybės kelią. . 

Oj jeigu jūs nenorite iškeliauti, tai kodėl gi nėpasiųsti koko? 
Pagal jūsų pažiūras jis taip pat yra nemirtingumo milijonierius. 
"Jūs negalite priversti jo subankrutuoti. Jo akcijos visada kur- 
suoja nominaline verte. Nužudydamas jb jūs nesutrumpinsite 
jo gyvenimo, nes jis neturi nei pradžios, nei galo. Jis vis tiek 
kažkur ir kažkaip gyvens. Taigi pasiųskite jį į aną pašaulį.. Įs- 
meikitė įam peilį i ir išlaisvinkite jo sielą. Ji, taip sakant, yra bjau- 
riame kalėjime ir jūs padarysite vien tik paslaugą, išlauždamas 
jo duris. O-kas žino, gal puiki siela pakils mėlynėn i iš to šlykš- 
taus lavono. Pasiųskite jį į aną pasaulį, ir aš jus paskirsiu į jo 
. vietą, o jis gauna keturiasdešimt penkis dolerius per mėnesį. 

Buvo aišku, kad nėra ko tikėtis Vilko Larseno pagalbos ar pa- 
sigailėjimo, kad ir Ką veikčiau, reikėjo veikti pačiam, ir, baimės 
skatinamas, aš nusprendžiau kovoti su "Tomu Magridžu jo pa- 


„ties ginklu, Aš pasiskolinau iš J ohanseno galąstuvą. Liuisas, vie- 


nos valties vairininkas, buvo manęs prašęs kondensuoto pieno 
su cukrumi: Šių gėrybių sandėlis buvo po kajutkompanijos grin- 
dimis. Nutaikęs progą, aš pavogiau penkias skardines pieno, 
ir naktį, kai Liuisas ėjo sargybą denyje, aš išmainiau su juo į tokį 
smailą ir baisų durklą, kaip ir virtuvinis Magridžo peilis. Jis 
buvo surūdijęs ir atšipęs, ir mudu jį sutvarkėm: aš sukau tekėlą, 
o Liuisas galando ašmenis. Tą naktį aš: daug Melia miegojau 
negu paprastai. 

“" Kitą rytą po pusryčių Tomas“ Maziidžas vėl Šialėjo + nepa- 
liaujamai galąsti. Aš atsargiai dėbtelėjau į jį, nes, atsiklaupęs 
antkėlių, sėmiau iš krosnies pelenus. Kai sugrįžau juos išpy- 
lęs į jūrą, radau jį besišnekant su Harisonu, kurio atviras kai- 
mietiškas veidas buvo kupinas susižavėjimo ir nuostabos. 

= Taigi,- — kalbėjo Magridžas, — jo šviesybė davė man dve- 
jus-metus-Rydingo kalėjimo. Bet-po šimis velnių, kas man! Už- 
tat kaip aš jam išdirbau snukį, kad būtum matęs. Peilis buvo 
lygiai toks pat: kaip šitas. Bedžiau kaip į į sviestą, 6 jis kad klykė, 
net malonu buvo klausytis.— Čia virėjas dėbtelėjo į mane, ho- 
rėdamas įsitikinti, ar aš Klausau, ir ięsė toliau — Aš nenorė- 
jau, Tomi, — sušvokštė : jis, saugok: Dieve, nenorėjau“ Bet 
aš jam sakau: „Aš tau dar parodysiu.“ Taip ir padariau. Suba- 


džiau jam visus šonkaulius, o jis visą laiką kvykė kaip kiaulė. 
Kartą pačiupo už peilio ir norėjo sulaikyti, o aš truktelėjau ir 
perrėžiau pirštus ligi kaulo. Buvo ko pažiūrėti, sakau tau! 

Šturmano balsas nutraukė kruvinąjį pasakojimą, ir Hari- 
sonas nuėjo. Magridžas atsisėdo ant aukšto virtuvės slenksčio 
ir vėl galando savo peilį. Aš padėjau semtuvėlį ir ramiai atsi- 
sėdau ant anglių dėžės, žiūrėdamas į jį. Jis įbedė į mane nevi- 
donišką žvilgsnį. Vis dar ramiai, nors širdis daužėsi krūtinėje, 
aš išsitraukiau Liuiso durklą ir pradėjau galąsti jį į akmenį. Ti- 
kėjausi, kad virėjas kaip nors reaguos, bet, mano nuostabai, jis 
dėjosi nė nematąs, ką aš darau. Jis galando savo peilį, aš — savo. 
Ištisas dvi valandas mudu išsėdėjome vienas prieš kitą ir galan- | 
dome, galandome, galandome, kol apie tai sužinojo visas lai- 
vas ir pusė laivo įgulos susigrūdo prie virtuvės durų pasigėrė- 
ti reginių. 

Iš visų pusių buvo girdėti padrąsinimai ir patarimai, o Džo- 
kas Horneris, ramus, tykus medžiotojas, kuris, rodos, negalėtų 
ir musės nuskriausti, patarė man durti ne į šonkaulius, o tiesiog 
į pilvą, tuo pat metu padarant vadinamą „ispanišką posūkį“. 
Ličas, atkišęs į priekį perrištą savo ranką, prašė, kad palikčiau 
ir jam nors gabalėlį virėjo, o Vilkas Larsenas vieną ar dukart 
stabtelėjo ties juto kraštu ir smalsiai pažvelgė į tai, ką jis vadino 
gyvybės mielių rūgimu. 


Atvirai prisipažinsiu, kad tuo metu ir man gyvybė atrodė 
labai menkavertis dalykas. Joje nebebuvo nieko gražaus, nie- 
ko dieviško — tik du bailūs sutvėrimai, kurie sėdėjo galąsdami | 
plieną į akmenį, ir krūvelė kitų bailių padarų, kurie mus ste- 
bėjo. Pusė iš jų, esu tikras, nekantraudami laukė, kol mes pra- 
liesime vienas kito kraują. Jiems tai būtų buvusi pramoga. Ir 
nemanau, kad nors vienas būtų įsikišęs, jei mes būtume susi- 
kibę žūtbūtinėje kovoje. 

Antra vertus, viskas atrodė juokinga ir vaikiška. Brūkšt, 
brūkšt, brūkšt! Hamfris Van Veidenas galanda savo durklą kam- 
buze ir bando ašmenis nykščiu. Sunku įsivaizduoti absurdiškes- 
nę situaciją. Esu tikras, kad mano pažįstami niekada nebūtų tuo 
patikėję. Ne veltui jie mane per visą gyvenimą vadino „lepū- 
nėliu Van Veidenu“, o kad „lepinėiis Van Veidenas“ galėtų 
taip daryti, Hamfriui Van Veidenui buvo naujiena, ir jis neži- 
nojo, ar dėl to džiūgauti ar gėdytis. 

Bet nieko neatsitiko. Praėjus dviem valandoms, Tomas Mag- 
ridžas padėjo peilį ir galąstuvą ir ištiesė ranką. | 


— Kas iš to, kad mes palinksminsim tuos galvijus? — pak- | 


lausė jis.— Jie mūsų nemyli ir žvėriškai apsidžiaugtų, matyda- 
mi, kaip mes vienas kitam perpjautume gerkles. Tu rie toks jau 
juodnugaris. Tu turi ugnies, kaip sako jankiai, ir iš dalies man 
netgi patinki. Na, duokš leteną. * 

Nors ir aš buvau bailys, bet visgi ne toks kaip jis: Pergalė 
buvo aiškiai mano pusėje, ir aš nenorėjau jos sumenkinti, pas- 
pausdamas niekšingą jo: ranką. 3 

— Na, gerai, — nuolaidžiai tarė jis, — nenori, nereikia. Tu 
vis tiek man patinki. . i 

Norėdamas paslėpti veidą, jis piktai nusigręžė į žiūrovus. 

— Lauk nuo durų, .jūs netašyti kuolai. 

Šis įsakymas buvo sustiprintas verdančio vandens katilu, 
kurį pamatę jūrininkai smuko tolyn. Tai buvo tarsi Tomo Mag- 
ridžo pergalė ir šiek tiek sušvelnino patirtąjį prieš mane pra- 
laimėjimą, nors, žinoma, jis buvo per daug atsargus, kad išdrįstų 
nuvaryti šalin medžiotojus. 

-— Na, kokui atėjo galas! — kreipėsi Smokas į Hornerį. 

— Tikras dalykas ,— pasigirdo atsakymas. — Nuo šiol Kup- 
rius — virtuvės šeimininkas, o kokui teks pabrukti uodegą. 

Magridžas išgirdo ir skubiai žvilgtelėjo į mane, bet aš dė- 
jausi nenugirdęs šio pokalbio. Nors aš ir nemaniau, kad mano 
pergalė buvo daug žadanti ir galutinė, bet nutariau neprarasti 
nieko, ką laimėjau. Laikui bėgant, Smoko pranašystė pasitvir- 
tino. Virėjas pasidarė man dar nuolankesnis ir vergiškesnis ne- 
gu pačiam Vilkui Larsenui. Aš nebevadinau jo nei „ponu“, nei 
„seru“, nebeploviau priskretusių puodų ir nebeskutau bulvių. 
Aš aitlikdavau savo ir vien tik savo darbą ir taip, kaip man at- 
rodė esant tinkama. Durklą nešiojausi makštyse prie juosmens 
kaip visi jūrininkai, 0 ss Tomu Magridžu kalbėdavau valdin- 
gu, įžeidžiančių ir paniekinamu tonu, 


DEŠIMT ASIS SKYRIUS 


Mano bičiulystė su Vilku Larsenų stiprėja — jeigu bičiulys- 
te galima pavadinti santykius tarp šeimininko ir tarno arba net- 

gi dar geriau, — tarp karaliaus ir juokdario. Aš jam ne daugiau Ž 
kaip žaislas, ir jis mane vertina ne daugiau, kaip vaikas žaislą. 
Mano pareiga — linksminti, ir kol aš jį linksminu, viskas gerai 
klojasi; bet lig tik jam įgrysta mano draugija arba jį apima niūri 
nuotaika, aš tučiuojau esu išvejamas iš kajutkompanijos į kam- 
buzą, ir dar gerai, jei man pasiseka išnešti sveiką kailį. 

Pamažu pradedu suprasti, koks tas žmogus vienišas. Visi iki 
vieno laive jo nekenčia ir bijo, taip pat nėra nė vieno, kurio jis 
neniekintų. Atrodo, kad jį tiesiog ėda ta baisinga, jame glūdinti 
jėga, kuri tikriausiai niekada negali atitinkamai pasireikšti dar- 
be. Jis yra toksai, koks būtų liuciferis, jeigu toji išdidi dvasia 
būtų ištremta į Tomlinsono“ besielių šmėklų pasaulį. 

Šis vienišumas jau pats savaime užtektinai sunkus, bei Lar- 
senui jis dar sunkesnis dėl jo rasei nuo amžių būdingos melan- 
cholijos. Pažindamas jį, aš pradedu geriau suprasti senus skan- 
dinavų mitus. Baltaodžiai, šviesiaplaukiai laukiniai, sukūrę tą 
baisųjį panteoną, buvo taip pat sudėti, kaip ir jis. Jame nėra nė 
kruopelės juoką mylinčių lotynų lengvabūdiškumo. Jo juokas — 
nuožmaus linksmumo išraiška. Bet jis retai tesijuokia; dažniau- 
siai būna liūdnas. Tas liūdesys įsišaknijęs jo rasės gelmėse. 
Jis paveldėtas iš savo rasės. Tas liūdesys išugdė jo rasei blaivų 
protą, pamėgimą švariai gyventi ir fanatišką moralę, kuri, sa- 
vo ruožtu, pasiekė kulminaciją anglų puritonizme ir ponios 
Grandi? charakteryje. 

Iš tikrųjų ši pirmykštė melancholija labiausiai gali Saiksiks 
ti religijoje, nuožmiausiomis jos formomis. Tačiau ši paguoda 
Vilkui Larsenui neduota. Ji nesuderinama su šiurkščiu jo mate- 
rializmu. Todėl, kai užeina rūškana nuotaika, jam nieko kito 
nelieka, kaip pasidaryti šėtoniškam. Jeigu jis nebūtų toks siau- 
bingas žmogus, aš kartais galėčiau jam pajusti gailestį, kaip, 
pavyzdžiui, prieš tris dienas, kada užtikau jį visai netikėtai, iė- 
jęs į jo kajutę pripilti vandens į grafiną. Jis manęs nematė. Jis 
sėdėjo: parėmęs galvą rankomis, o jo pečiai konvulsingai trūk- 
čiojo lyg nuo verksmo,tartum jį būtų draskęs kažkoks didžiulis | 
sielvartas. Kai aš patyliukais ėjau laukan, išgirdau jį dejuojant: 
„Dieve! Dieve! Dieve!“ Ne Dievo jis šaukėsi, tai buvo tik šiaip 


* Tomlinsonas— to paties pavadinimo R. Kiplingo eilėraščio herojus. 
? Ponia Grandi— populiarios anglų dramaturgo Mortono (1764— 
1838) pjesės personažas — šventeiviškumo įkūnijimas. 

nesąmoningas kreipinys, tačiau žodžiai veržėsi iš jo sielos. 

Per pietus jis paprašė medžiotojų duoti vaistų nuo galvos 
skaudėjimo, o į pavakarę šis stiprus žmogus apsiblaususiomis 
akimis blaškėsi po kajutkompaniją. 

— Aš dar niekada gyvenime nesu sirgęs, Kupriau,— pasa- 
kė jis, kai jį nuvedžiau į jo kajutę.— Netgi galvos man nieka- 
da nėra skaudėję, išskyrus vieną kartą, kai kiaušą buvo perskė- 
lusi laivo veleno lazda ir žaizda pradėjo gyti. 

Tris dienas jį kamavo šis beprotiškas galvos skausmas, ir 
jis kentėjo kaip laukinis žvėris, kaip, matyt, įprasta kentėti lai- 
ve: nesiskundžiant, be užuojautos, visiškai vienam. 

Tačiau šį rytą, įėjęs sutvarkyti kajutės ir pataisyti lovos, aš 
Jį radau sveiką ir įtemptai bedirbantį. Stalas ir gultas buvo ap- 
versti brėžiniais ir kažkokiais skaičiavimais. Ant didelio per- 
matomo lapo, laikydamas rankoje skriestuvą ir kampainį, jis 
kopijavo kažkokį brėžinį. 

— A, Kuprius! — pasveikino jis mane smagiai.— Aš kaip 
tik baigiu braižyti. Norite pamatyti, kaip jis veikia?“ 

— O kas čia yra? — paklausiau. 

— "Tai įtaisas, lengvinantis jūrininkų darbą, jūreivystė pa- 
versta vaikų žaidimu, — atsakė jis linksmai. — Nuo šiol ir vai- | 
kas sugebės valdyti laivą. Nebereikės tų begalinių, skaičiavimų. 
Užteks pamatyti tiktai vieną žvaigždę nors ir ūkanotą naktį, ir 
tučtuojau sužinosite, kur esate. Pažvelkite! Aš padedu perma- 
tomą mastelį ant šio žvaigždėlapio ir jį suku aplink Šiaurės aši- 
galį. Mastelyje aš sužymėjau aukštumų ratus ir pelengų linijas. 
Man reikia tiktai nutaikyti jį į žvaigždę, pasukti, kol jis atsidurs 
prie skaitmenų žvaigždėlapio apačioje — ir viskas. Štai jums 
tiksli vieta! 

Jo balse nuskambėjo triumfo gaidelė, o akys, šį rytą skais- 
čiai mėlynos it jūra, žybčiojo. 

— Jūs iš tikrųjų puikus matematikas, — tariau aš.— Kur 
jūs mokėtės? 

„— Deja, niekur, — atsakė Larsenas.— Man pačiam reikė- 
jo viską išknisti. 

— O kaip jūs manote, kam aš visa tai padariau? — staiga 
jis paklausė.— Svajodamas palikti savo pėdsakus laiko smėly- 
je? — Jis nusikvatojo šiurpiu, pašaipiu juoku.— Anaiptol. No- 
riu tik, kad jis būtų užpatentuotas, kad gaučiau daug pinigų 
ir galėčiau kiauras naktis murdytis visokiose kiaulystėse, kol 

kiti žmonės dirba. Toks mano tikslas. O be to, pats galvojimas 
man teikia džiaugsmo. 2 

— Kūrybos džiaugsmo, — sumurmėjau aš. 

— Gal iaip jį ir reiktų pavadinti. Kaipgi kitaip galime iš- 
reikšti gyvenimo džiaugsmą, judėjimo triumfą prieš materiją, 
gyvojo — prieš negyvąjį, mielių išdidumą, nes tai juk. mielės, 
kurios rūgsta. 

Aš skėstelėjau rankas, bejėgiškai protestuodamas 2 už- 
kietėjusį jo materializmą, ir ėmiau taisyti lovą. Jis tebekopija- 
vo linijas ir skaitmenis ant permatomo mastelio. Šis darbas rei- 
kalavo didžiausio atidumo ir tikslumo, ir aš galėjau tiktai gėrė- 
tis, matydamas, kaip jis sugeba palenkti savo jėgą tokiam kruo- 
pščiam ir subtiliam darbui. 


į 


Paklojęs Iovą, aš pasijutau bežiūrįs į jį žavėdamasis. Iš tie- 
sų, jis buvo dailus vyras — tikrai vyriškai gražus. Ir vėl šu nek- 
lystančia nuostaba aš pastebėjau, kad jo veide nematyti nieko, 
kas būtų pikta, nedora ar nuodėminga. Tai buvo veidas, aš tuo 
įsitikinęs, tokio žmogaus, kuris nedaro nieko blogo. Tuo aš ne- 
noriu būti klaidingai suprastas. Aš noriu pasakyti, jog čia buvo 
veidas tokio žmogaus, kuris arba niekada nėjo prieš savo sąžinę, 
arba jos visai neturėjo. Man atrodė teisingėsnis pastarasis at- 
vejis. Jis buvo nuostabus atavizmo pavyzdys, toks grynai primity- 
vus žmogus, tartum būtų iš tų, kurie atsirado pasaulyje dar tuo- 
met, kai žmonės dar visai nėpažinojo moralės principų. Jis ne- 
buvo amoralus, o tiesiog neturėjo jokio supratimo, kas yra 
moralė. | 

Kaip jau sakiau, jo veidas pasižymėjo vyrišku grožiu. Jis 
buvo š švariai nuskustas, o kiekvienas jo bruožas ryškus, ir taip 
aiškiai bei aštriai įrėžias, kaip kamėjoje. Jūra ir saulė iš prigim- 
ties šviesią odą pavertė bronzine, o tai bylojo apie nuolatinę 
kovą ir dar labiau pabrėžė laukinį jo grožį. Jo lūpos buvo sto- 
ros, tačiau rodė ryžtingumą, beveik griežtumą, būdingą plonoms 
lūpoms. Jo burnos sudėjimas, smakras, apatinis žandikaulis 
taip pat rodė ryžtą ir griežtumą, pašėlusį vyriškos prigimties - 
atkaklumą — nosis irgi. Tai buvo gimusio užkariauti ir įsaki- 
nėti žmogaus nosis. Ji labai priminė erelio snapą. Atrodė panaši 
į graikišką, būtų galėjusi būti romėniška, tiktai buvo truputėlį 
per stainbi pirmajai, truputėlį per daili antrajai. Visas vei- 
das: buvo žiaurumo ir jėgos įkūnijimas, o*nuo amžių jį sle- 

gianti melancholija tarsi pagilino raukšlės apie burną, akis, 
" antakius ir suteikė veidui didybės bei išbaigtumo. 

Taigi aš pasijutau tuščiai bestovįs ir betyrinėjąs Larseną. 
Sunku pasakyti, kaip jis mane sudomino. Kas jis? Kaip jis gy- 
veno? Iš kur jis atsirado? Atrodė, jis turėjo savyje visas galimy- 
bes ir sugebėjimus. Tad kodėl gi jis tebuvo tiktai nežymus, ruo- 
nius gaudančios škunos kapitonas, tarp medžiotojų pagarsėjęs 
nežmonišku savo žiaurumu? 

Mano smalsumas prasiveržė ištisu žodžių srautu. 

„ — Kodėl jūs nenuveikėte nieko didingo šiame pasaulyje? 
Tokia jėga, kuri glūdi jumyse, galėtų iškelti kiekvieną į bet ko- 
kias aukštumas. Neturėdamas sąžinės ir moralės jausmo, jūs 
galėjote visą pasaulį pakloti sau po kojų. O štai aš matau jus 
čia pačiame jėgų klestėjime, kai jos netrukus ims silpti ir blės- 
ti. Jūs niūriai ir šlykščiai leidžiate dienas, medžiodamas jūros 
gyvūnus, kurie tereikalingi patenkinti moterų tuštumui ir po- 
mėgiui puoštis, skęstate, anot jūsų paties,-kiaulystėse, o juk vi- 
sa tai neturi nieko didingo. Kodėl gi jūs, turėdamas tokią nuos- 
tabią galią, nieko nepasiekėte? Juk nebuvo nieko, kas jus sulai- 
kytų, kas galėtų jus sulaikyti. Kas kaltas? Ar jums pristigo am- 
bicijos? Ar jus įveikė kažkokia pagunda? Kas gi jums atsitiko? 
Kas atsitiko? 

Jis pakėlė į mane akis, vos tik man pradėjus kalbėti, ir ra- 
miai stebėjo, kol aš baigiau karštą savo kalbą ir be žado bei sug- 
lumęs likau stovėti priešais jį. Valandėlę palūkėjęs, lyg galvo- 
damas, nuo ko pradėti, jis prabilo: 3 

— Kupriau, ar tu žinai.palyginimą apie sėjėją, kuris išėjo 
sėti? Jeigu atsimeni — vieni grūdai krito į akmenuotas vie- 
tas, kur buvo mažai žemės, ir jie tuojau sudygo, nes žemė buvo 
negili. O patekėjus saulei, jie nuvyto ir, neturėdami šaknų, nu- 
džiūvo. Kiti krito tarp erškėčių, erškėčiai juos nustelbė. 

— Na ir kas? — paklausiau aš. 

— Na ir kas? — beveik irzliai pakartojo jis.— Ne kažin 
kas. Aš buvau vienas iš tų grūdų. 

Jis pasilenkė prie brėžinio ir vėl ėmė kopijuoti. Aš baiziau 
savo darbą ir pravėriau duris, norėdamas išeiti, bet jis prašneko: 

— Kupriau, jeigu tu žemėlapyje pažiūrėsi į vakarinę Nor- 
vegijos pakrantę, pamatysi įlanką, vadinamą Romsdalio fiordu. 
Aš gimiau už šimto mylių nuo tos vandens juostos. Bet aš ne 
norvegas. Aš danas. Mano tėvas ir motina buvo danai, ir kaip 


72 


jie atsidangino į tą nykią vietą vakarinėje pakrantėje, aš nežinau. 
Nieko apie tai negirdėjau. Visa kita jų gyvenime nebuvo pas- 
laptis. Jie buvo neturtingi ir beraščiai. Jų tėvai ir protėviai taip 
pat buvo neturtingi, beraščiai žmonės — jūros artojai, kurie 
senu įpročiu sėjo į bangas savo sūnus nuo neatmenamų laikų. 
Daugiau nėra ko pasakoti. 

— Ne, yra,— ME ro SP aš.— Vis dėlto man dar ne- 
aišku. 

— Ką gi aš galiu tau papasakoti? — paklausė jis, vėl isi63- 
mas niršti. — Apie vaikystės skurdą? Apie žuvį, kuri buvo vie- 
nintelis maistas, ir sunkų gyvenimą? Apie tai, kad pradėjau 
plaukti į jūrą, vos tik išmokęs šliaužti? Apie brolius, kurie vie- 
nas paskui kitą išėjo arti jūros gelmių ir niekada nebegrįžo? Apie 
save, nemokantį nei skaityti, nei rašyti dešimtmetį jungą, plau- 
kiojantį senais pakrantės laivais? Apie blogą valgį ir dar bloges- 
nį elgimąsi, kur spyriai bei smūgiai gulant ir keliant atstojo kal- 
bą, o baimė, neapykanta ir skausmas buvo man vienintelis dva- 
sinis penas? Aš nenoriu to prisiminti. Net dabar mane apima 
pasiutimas, apie tai pagalvojus. Kai užaugau, kai kuriuos pak- 
rantės laivų škiperius aš būčiau užmušęs, tiktai likimas mane 
nubloškė į kitas vietas. Vis dėlto aš neseniai buvau ten užsukęs, 
bet, nelaimė, visi tie škiperiai jau buvo išmirę, išskyrus vieną. 
Anais laikais jis buvo šturmanas, o kai vėl jį sutikau — škipe- 
ris, Man išvykus, jis liko šlubis, kuriam jau niekada nebus lem- 
ta vaikščioti. 

— Betgi jūs skaitote Spenserį ir Darviną, o niekada nelan- 
kėte mokyklos. Kaip jūs išmokote skaityti ir rašyti? — kvo- 
čiau aš. 


kajutės junga, keturiolikos — junga, šešiolikos — paprastas jū- 
reivis, septyniolikos — vyresnysis jūreivis ir pirmutinis mušeika 
laive, kupinas begalinių "troškimų, be galo vienišas, nerandąs 
jokios pagalbos nei užuojautos, — aš pats visko mokiausi: lai- 
vybos, matematikos, gamtos mokslų, literatūros ir dar daug ki- 
tų dalykų. Ir kas iš to? Pasidariau laivo kapitonu ir savininku 
pačiame, pasak jūsų, jėgų klestėjime, kai netrukus jos. ims silp- 
ti ir blėsti. Kvaila, ar nę? Patekėjus saulei, aš nuvytau ir, netu- 
rėdamas šaknų, nudžiūvau. 

— Betgi istorija žino vergų, kurie pasiekė karaliaus si 
tės, — prieštaravau. | 


Tai 


— Prekybiniuose anglų laivuose. Dvylikos metų aš buvau 


—- Istorija mums primena ir palankias aplinkybes, kurios 
padėjo vergams pasiekti šios purpurinės skraistės, — niauriai 
atsakė jis.— Niekas pats nesudaro sau šių palankių aplinky- 
bių. Visiems dideliems žmonėms tereikėjo tiktai mokėti jomis 
pasinaudoti. Korsikietis mokėjo. Aš irgi "daug svajojau, kaip 
Korsikietis.: Aš būčiau mokėjęs pasinaudoti tomis palankiomis 

"aplinkybėmis, bet jų man nepasitaikė. Erškėčiai. išdygo ir nus- 

telbė mane, Ir galiu jums pasakyti, Kupriau, kad nė vienas žmo- 

= gus pasaulyje, išskyrus mano brolį, nežino tiek SPE mane, kiek 
žinote jūs. ž 

— O kas tas jūsų brolis? Ir kur jis dabar? r ; 

— Garlaivio „Makedonija“ s savininkas, ruonių medžioro- 
jas, — atsakė jis:— Mes greičiausiai jį sutiksime Japonijos pak- 
rantėse, Žmonės jį vadina Mirtimi Larsenu, 

— Mirtis Larsenas! — nejučiomis sušukau aš.— Ar: Kes pa- 
našus į jus? 

— Vargu. Ji is tiesiog Bi kagaalis gyvulys. Jis turi visą ma- 
Ho... Mano... 

= Žvėriškumą,— išsitariau. 

— Taip, — ačiū jums už žodį, — visą mano žvėriškumą, tik 
jis beveik nemoka nei skaityti, nei rašyti. 

„— Ar jis niekada uetasalana apie gyvenimą? — pridū- 
riau. 

-—— „Ne, — atsakė Vilkas Larsenas su neapsakomu liūdesiu 
"veide.— Ir jis dėl to tik laimingesnis. Jis per daug susirūpinęs 
gyvenimu, kad galėtų apie tai galvoti, Aš padariau klaidą, pir- 
mąkart atsiversdamas knygą. 


VIENUOLIKT ASIS SKYRIUS 


sa aiduoklis“, plaukdamas lanku per Ramųjį vandenyną, 
pasiekė tolimiausiąjį tašką pietuose ir jau ėmė sukti į vakarus 
ir į šiaurę link kažkokios nuošalios salos, kur, kaip kalbama, prieš 
išplaukdamas visam sezonui medžioti prie Japonijos krantų, 
prisipils savo statines gėlo vandens. Medžiotojai gerai išmėgi- 
„no ir įgudo šaudyti. iš šautuvų ir karabinų, o irkluotojai ir vai- 
ruotojai paruošė bures valtims, irklus ir diles aprišo oda bei plau- 
šais, kad būtų galima tyliai prisėlinti prie ruonių; apskritai, kaip 

paprastai sako Ličas, sutvarkė valtis „nei pridėsi, nei atimsi“. 
Beje, jo ranka puikiai sugijo, nors randas liks visam gyve- 
nimui. Tomas Magridžas jo mirštamai bijo ir sutemus nedrįsta 
pasirodyti denyje. Laivo bake nuolat kas nors vaidijasi. Liui- 
sas man pasakojo, kad jūrininkų tauškalai greitai pasiekią Lar- 
seną, ir du skundikai jau gerokai gavę pylos. Jis linguoja gal- 
vą ir baiminasi dėl Džonsono, kuris buvo jo valties irklininkas. 
Džonsonas per daug jau drąsiai reiškiąs savo mintis ir du ar tris 
kartus susikirtęs su Vilku Larsenu, kad šis negerai ištaria jo var- 
dą. Aną vakarą jis išpliekęs Johansenui kailį, ir nuo to laiko 
šturmanas teisingai tariąs jo vardą. Bet, žinoma, negalį būti nė 
kalbos, kad Džonsonas galėtų apkulti Vilką Larseną. 

Iš Liuiso aš dar kai ką sužinojau apie Mirtį Larseną. Šios. 
žinios visiškai sutampa su tuo, ką trumpai apie jį buvo prasita- 
ręs kapitonas. Mes tikriausiai susitiksime Mirtį Larseną Japo- 
nijos pakrantėje. „Laukite audros, — pranašavo Liuisas,— nes 
jie neapkenčia vienas kito kaip vilkiūkščiai“. Mirtis Larsenas 
vadovauja „Makedonijai“, vieninteliam visoje flotilijoje me- 
džiokliniam garlaiviui, kuris turi keturiolika valčių, o kitos šku- 
nos turi tiktai po šešias. Girdėti kalbant, kad savo laive jis turįs 
patrankų, kad darąs keistus užpuolimus ir ruošiąs ekspedicijas, 
pradedant opijaus kontrabanda į Jungtines Valstybes bei gink- 
lų — į Kiniją ir baigiant vergų prekyba bei viešu plėšikavimu. 
Aš negaliu netikėti Liuisu, nes dar niekada nesugavau jo me- 
luojant, o be to, jis turi tiesiog enciklopediškų žinių apie ruo- 
nių medžioklę ir žmones, ja besiverčiančius. 

Lygiai kaip šio pragariško laivo kambuze, taip ir kubrike 
bei jute žmonės kovoja ir grumiasi vieni su kitais. Medžiotojai 
kiekvieną akimirką ieško progos sukiršinti Smoką ir Henderso- 
ną, kurių senas pyktis dar nėra atvėsęs, o Vilkas Larsenas ne- 
abejodamas tikina užmušiąs tą, kuris gyvas išeis iš šios kovos, jei- 
gu tokia kova įvyktų. Jis atvirai pareiškia, kad vadovaujasi 
anaiptol ne kuriais nors moraliniais sumetimais, kad dėl jo visi 
medžiotojai galėtų išsišaudyti ir suryti vienas kitą, jeigu tik jam 
jų nereikėtų medžioklei. Todėl, jeigu tik jie ištvers nesusikibę 
iki sezono pabaigos, jis pažadąs jiems šaunų karnavalą, kuria- 
me bus galima išspręsti visokius vaidus, švystelėti nukautuosius 
į vandenį ir išgalvoti istoriją, kaip jie žuvo jūroje. Man atrodo, 
jog net medžiotojai stebisi jo šaltakraujiškumu. Nors jie ir yra 
suniekšėję, bet vis dėlto labai jo bijo. . 

Tomas Magridžas lyg koks šuo laižosi prie manęs, o aš nuo- 
lat savo širdyje jo bijau, Jis turi bailio drąsą (aš pats gerai pa- 
žįstu tą keistą jausmą), ir kiekvieną akimirką ji gali nugalėti 
baimę ir pastūmėti jį kėsintis į mano gyvybę. Mano kelis daug 
sveikesnis, nors dažnai dar gerokai gelia, o ranka, kurią Vilkas 
Larsenas suspaudė, vis mažiau betirpsta. Šiaip jau mano svei- 
kata kuo puikiausia. Mano raumenys kietėja ir didėja, tik ran- 
kos teikia pasigailėtiną vaizdą. Jos atrodo lyg verdančiu van- 
deniu nuplikytos, pirštai atšerpetoję, nagai nulūžinėję ir pajuo- 
dę, o gyvuonys pasidarė kažkokie akyti it pintis. Mane taip pat 
kamuoja šunvotės, greičiausiai nuo maisto, nes anksčiau to- 
kie dalykai manęs niekad nevargindavo. 

Prieš:porą vakarų aš labai nustebau, pamatęs Vilką Larsė- 
„ ną beskaitantį Bibliją, kurios veltui buvo ieškota kelionės pra- 
džioje. Ji buvo atrasta jūreiviškoje velionio šturmano skrynio- 
je. Man buvo įdomu, ką gali joje rasti Vilkas Larsenas. Man at- 
rodė, kad jis ne skaito, o dėsto savo paties mintis, ir jo balsas, 
paslaptingai ir liūdnai aidįs uždaroje kajutėje, mane užvaldė ir 


sužavėjo. Nors jis ir nemokytas, bet puikiai moka perteikti ra- 


šyto žodžio prasmę! Net dabar girdžiu ir visada girdėsiu melan- 
choliškai vibruojantį jo balsą: S 2 

„Prisirinkau taip pat sidabro bei aukso ir brangenybių iš 
karalių bei provincijų; ir sušaukiau giesmininkus ir giesminin- 
kes ir žmenijos sūnų džiaugsmus — visokius muzikos intru- 
mentus. : 

Ir tapau aš didesnis ir turtingesnis už visus buvusius prieš 
mane Jeruzalėje; taipgi ir mano išmintis buvo su manimi... - 

Ir apžvelgiau visus savo darbus, kuriuos mano rankos bu- 
vo nudirbusios, ir triūsą, kurį į juos sudėjau, ir štai — visa yra 
tuštybių tuštybė ir dvasios kankynė, ir nėra jokios naudos po 
saule. 

Visa kam ir visiems daiktams tėra viena; vienas ir tas pats 
atpildas teisingajam ir blogajam; gerajam ir dorajam, ir nedo- 
rajam; tam, kurs aukoja aukas, ir tam, kurs. jų neaukoja; lygiai 
gerajam, lygiai ir nusidėjėliui; lygiai prisiekiančiam, lygiai prie- 
saikos bijančiam. 3 3 

Čia ir yra blogis viso to, kas vyksta po saule, jog vienas yra 
atpildas visiems; iš tikrųjų taipgi ir žmonijos sūnų Širdis pilna 
blogio, ir beprotystė- viešpatauja jų širdyje, kol jie gyvena, o 
po to jie nueina pas mirusiuosius. 

Nes tas, kurs yra tarp gyvųjų, turi viltį; gyvam šuniui geriau 
negu išgaišusiam liūtui. 

Nes gyvieji žino, kad jie mirs, bet mirusieji nieko nežino, 
ir nebeturi jokio atpildo, nes ir jų atminimas pasmerktas už- 
marščiai. 

Taipgi ir jų meilė, ir jų neapykanta, ir jų pavydas dabar 
jau dingę; nebeturi jie daugiau dalies per amžius niekur, kas 
dedasi po saulė“. E 

— Tai matai, Kupriau,— tarė jis, užvoždamas knygą, pa- 
likęs joje įspraustą pirštą ir pažvelgdamas į mane.— Pamoks- 
lininkas, kuris buvo Izraelio karalius Jeruzalėje, galvojo kaip 
ir aš. Jūs mane vadinate pesimistu: O argi čia ne juodžiausias 
pesimizmas? „Viskas tuštybių tuštybė ir dvasios kankynė“, „Nė- 
ra jokios naudos po saule“, „Tėra vienas tiktai atpildas vi- 
siems“ — kvailajam ir išminčiui, dorajam ir nedorajam, nuo- 
dėmingajam ir šventajam, ir tasai atpildas — mirtis, ir pasak jo, 
jinai bjaurus dalykas. Pamokslininkas mylėjo gyvenimą ir ne- 
norėjo mirti, nes jis sakė: „Gyvam šuniui yra geriau negu išgai- 
šusiam liūtui.“ Jis labiau vertino tuštybę ir rūpestį negu kapo 
tylą, ir ramybę: Aš taip pat. Šliaužioti — kiauliška, o nešliau- 
žioti, būti nejudančiam it grumstas ar uola — bjauru net pa- 
galvoti. /Tai prieštarauja manyje glūdinčiai gyvybėi, kurios 
pati esmė yra judėjimas, judėjimo jėga, judėjimo jėgos suvoki- 
mas. Gyvenimas neteikia pasitenkinimo, bet laukti mirties — 
dar didesnis nepasitenkinimas. 

— Jums dar blogiau negu Omarui, — pasakiau aš. — > 
bent po įprastinių jaunystės kančių surado pasitenkinimą“ ir 
padarė savo materializmą džiaugsmo šaltiniu. 

—- Kas buvo tas Omaras? — paklausė Vilkas Larsenas, 
“ir aš jau daugiau-nebedirbau nei tą, nei tolesnes dvi dienas. 

Skaitydamas tiktai atsitiktines knygas, jis niekada neužtū- 
"ko „Rubajatų“, ir tai buvo jam brangus radinys. Aš daug pri- 
siminiau, galbūt net du trečdalius posmelių, ir be vargo įsten- 
giau atsiminti likusiąją dalį. Mes kalbėjome ištisas valandas apie 
atskirus posmus, ir aš pastebėjau, kad juose jis išskaito gailesio 
raudą ir maištą, kurių aš pats nebūčiau atskleidęs per visą savo 
gyvenimą. Gal aš deklamuodamas suteikiau nebūdingą toms 
eilėms džiaugsmingą ritmą, o jis — jo atmintis buvo gera, ir 
antrąkart arba net ir pirmąkart paskaičius, jis galėdavo pakar- 
toti ištisus posmus — deklamavo tas pačias eilutes, suteikdamas 

joms nerimo ir ugningo maišto, kuris beveik įtikindavo klau- 
sytoją. 2) 
Man buvo įdomu, koks posmelis jam labiausiai patiko, ir 
aš visai nenustebau, kai jis pasirinko tą, kuriame atsispindėjo at- 
sitiktinis poeto susierzinimas ir kuris visai nesiderina su gera- 
širdiška perso filosofija bei linksmu požiūriu į gyvenimą: 


Suskambo klausimas: „Kam užgimei?“ 
Tuoj kitas vėl: „Kas po mirties tenai?“ 
O, duokit uždraustojo vyno taurę — 

Pamiršt, skandint jų įžūlybei niauriai! 


— Puiku! — sušuko Vilkas Larsenas. — Puiku! Štai pag- 
rindinė mintis! Įžūlumas! Geresnio žodžio jis negalėjo pavartoti. 

Veltui aš priešinausi ir neigiau. Jis mane pilie apipylė ar- 
gumentais. 

— Kitaip nė būti negali: tokia gyvybės prižimtis. Kai gy- 
vybė žino, kad ji turi nustoti gyventi — ji visada maištauja. Ji 
negali to išvengti. Pamokslininkas suprato, kad gyvenimas ir 
gyvenimiški reikalai yra tuštybė, dvasios kankynė, blogis, bet 
jis taip pat suprato, kad mirtis — tuštybės ir kankynės galas — 
dar didesnis blogis. Skirsnis po skirsnio jis vis kremtasi, kad vi- 
siems tenka vienodas atpildas. Taip pat žiūri į tai ir Omaras, 
ir aš, ir jūs, netgi jūs, nes juk jūs maištavote prieš mirtį, kai ko- 
kas galando jums peilį. Jūs bijojote mirti; gyvybė, kuri yra ju- 
myse, kuri jus sudaro, kuri yra stipresnė už jus, nenorėjo mir- 

"ti. Jūs kalbėjote apie nemirtingumo instinktą. Aš kalbu apie 
gyvybės instinktą, kuris nori gyventi ir kuris, kai grėsminga mir- 
tis šmėkščioja, nugali vadinamąjį nemirtingumo instinktą. Jis 
ir jumyse jį nugalėjo (jūs negalite to paneigti), kai kažkoks pa- 
mišėlis kokas ėmė galąsti peilį. 

Jūs ir dabar jo bijote. Bijote ir manęs. Jūs negalite to pa- 
neigti. Jei aš jus pačiupčiau už gerklės, va šitaip, — jo ranka 
pagriebė man už gerklės ir užgniaužė kvapą,— ir imčiau iš jū- 
sų spausti gyvybę va šitaip, jūsų nemirtingumo instinktas išga- 
ruotų, 0 instinktas, kuris trokšta gyventi, suplazdėtų, ir jūs imtu- 
mėte grumtis, norėdamas išsigelbėti. Na?! Jūsų akyse matau 
mirties baimę. Jūs skėsčiojate rankomis ore, įtempiate visas 
menkutes savo jėgas, kovodamas dėl gyvybės, J ūsų nagai įsiki- 
bo į mano ranką, bet man atrodo, kad ant jos nutūpė lengvutis 
drugelis. Jūsų krūtinė kilnojasi, liežuvis išlindo, veidas pajuodo, 

akys pasruvo ašaromis. „Gyventi! Gyventi! Gyventi“ — jūs 
šaukiatė; ir šaukiate, norėdamas gyventi čia ir dabar, ne pas- 
„kum. Jūs abejojate savo nemirtingumu, a? Cha! Cha! Nebeti- 
"kite juo. Nenorite rizikuoti. Jūs įsitikinęs, kad tiktai šis gyve- 
nimas yra-realus. Na, akyse vis labiau ir labiau temsta. Tai mir- 
ties tamsa, egzistencijos pabaiga, "nesugebėjimas jausti ir judėti. 
.Ji telkiasi aplink jus, nusileidžia ant jūsų, apgaubia jus. Jūsų | 
akys pastėrusios, Jos spokso it stiklinės. Mano balsą jūs girdi- 


te silpnai ir tartum iš tolo. Jūs nebegalite įžiūrėti mano veido. + “ 


Ir vis dėlto jūs dar grumiatės mano naguose. Jūs spardotės, Jūs | 
rangotės kaip gyvatė. Jūsų krūtinė pakyla ir įsitempia iš pas- 
kutiniųjų. Gyventi! Gyventi! Gyventil. 

« - Daugiau nieko nebegirdėjau. Sąmonę žgožė tamsa, "kurią 
jis buvo taip ryškiai nupiešęs. Atsipeikėjau begulįs/ant grindų, 
o jis rūkė cigarą ir žiūrėjo į mane susimąstęs, su ta seniai ai 
tama smalsumo ugnele akyse. “ > 3 Ž 

— Na, ar aš jus įtikinau? — paklausė jis.— Imkitė, išger- 
kite šito. Noriu kai ko jūsų "paklausti. 

Aš neigiamai papurčiau galvą, nepakeldamas jos nuo grindų. 

— Jūsų argumentai per smarkūs, — vargais negalais išta- 

“ riau, nes jaučiau didžiulį sopulį gerklėje. 

—' Už pusvalandžio bus viskas gerai, — užtikrino jis.— Ir 
pasižadu daugiau fiziškai nedemonstruoti savo įrodinėjimų. Na,. 
kelkitės. Sėskitė ant kėdės. 

Kadangi aš buvau tik šios pabaisos žaisliukas, diskusija apie 
Omarą ir pamokslininką vėl“ atgijo. Ir mes: prasėdėjome besi- 
a“ iki. EE PAnokoReS 


“"DVYLIKTASIS SKYRIUS 


Praėjusioji para — tai tikras žvėriškumo karnavalas. Jis 
„lyg maras persimetė iš kajutkompanijos į baką. Aš net nežinau, 
nuo ko pradėti. Vilkas Larsenas buvo tikrasis visa ko kaltinin- 
kas. Žmonių santykiai, kupini pagiežos, vaidų ir neapykantos, 
buvo netekę pusiausvyros; ir pRrS aistros Sia it 
prerijų. „žolė. 

Tomas Magridžas — pasalūnas, šnipas ir skundikas. Jis liė- 
žuvaudamas:stengėsi prisimeilinti if vėl įsigyti kapitono malo- 

nę. Aš žinau, jog ne kas kitas, tik jis pranešė Vilkui Larsenui 
keletą neatsargių Džonsono žodžių. Džonsonas nusipirko lai- 
vo krautuvėje ceratinius drabužius ir pamatė, kad jie niekam 
netikę. Ir to fakto jis nesistengė nutylėti. Laivo krautuvė — tai 
"tam tikra miniatiūrinė manufaktūros parduotuvė, kurios esti vi- 
sose medžioklinėse škunose; joje būna visokių jūreiviams rei- 
kalingų dalykų. Už kiekvieną jūreivio pirkinį yra išskaitoma 
iš galutinio jo uždarbio po ruonių medžioklės; nes tiek medžio- 


tojai, tiek irkluotojai, tiek vairuotojai vietoje algos gauna tam | 


tikrą dalį pajamų už kiekvieną jų valtyje sugautą ruonį. 

Aš nebuvau girdėjęs, kai Džonsonas burbėjo dėl nusipirk- 
tų drabužių, taigi visa, ką savo akimis pamačiau, mane pribloš- 
kė kaip netikėta staigmena. Man ką tik baigus šluoti kajutkom- 
paniją ir Vilkui Larsenui ėmus su manimi diskutuoti apie Ham- 
letą, jo mėgstamiausią Šekspyro herojų, Johansenas, lydimas 
Džonsono, nusileido kajutkompanijos laipteliais. Pastarasis jū- 
reivių įpročių nusiėmė kepurę, pagarbiai atsistojo viduryje ka- 
jutės ir sunkiai, nerangiai svyruodamas škunai supantis, žiūrėjo 
į kapitoną. ; 

. — Uždaryk ir užsklęsk duris,— pasakė man Vilkas Lar- 
senas. 

Paklusniai vykdydamas įsakymą, pastebėjau nerimą Džonso- 
no akyse, bet nė nesuvokiau jo priežasties. Kol pamačiau savo 
akimis, aš ir nenutuokiau, kas gali įvykti, bet jis jau iš pat pra- 
džių žinojo, kas jo laukia, ir stovėjo drąsiai. Ir man atrodė, kad 
savo laikysena jis visiškai sugriovė Vilko Larseno materializmą. 
Jūrininkui Džonsonui teikė drąsos idėja, principas, tiesa ir tei- 
singumas. Jis buvo teisus, jis žinojo, kad yra teisus ir nebijojo. 


Reikalui esant jis galėjo mirti dėl tiesos ir likti ištikimas sau, 


teisus prieš savo sielą. Čia buvo įkūnyta dvasios pergalė prieš 
kūną, bebaimė ir moraliai didinga siela, kuri nežino jokių varž- 
tų ir iškyla virš laiko, erdvės ir materijos, tokia tikra ir nenu- 
galima, tarsi pagimdyta amžinybės ir nemarumo. 

Betgi grįžkite atgal. Aš pastebėjau „nerimą Džonsono aky- 
se, bet pamaniau, kad tai įgimtas baikštumas ir drovumas. Štur- 
manas Johansenas stovėjo už keleto žingsnių nuo jo, o už gerų 
trijų jardų priešais jį ant sukamosios kėdės sėdėjo Vilkas Lar- 
senas. Man uždarius ir užsklendus duris, įsigalėjo slogi tyla, 
trukusi maždaug visą minutę. Ją pertraukė Vilkas Larsenas. 

— Jansonai,— pradėjo jis. 5 

— Mano vardas — Džonsonas, sere, — drąsiai pataisė jū- 
reivis. Ž 

— Gerai, tebūnie Džonsonas, trauk tave velniai! Ar žinai, 
kodėl tave pasikviečiau? 

— Ir taip, ir ne, sere, — atsakė jis iš lėto.— Mano darbas — 
gerai atliktas. Štuimonias tai žino, ir jūs tai žinote, serė. Taigi 
negali būti jokių nusiskundimų. 

— Ir tai viskas? — paklausė Vilkas Larsenas švelniu, ty- 
liu, lyg murkiančiu balsu. 

— Aš žinau, kad jūs kažką turite prieš mane, — tęsė E 
sonas vis taip pat sunkiai, iš lėto tardamas žodžius. — Jūs ma- 
nęs nemėgstate. Jūs... jūs... : 

— Na, toliau, — ragino Vilkas Larsenas. — Nebijok užgau- 
ti mano jausmų. 

— Aš ir nebijau, — atšovė jūreivis, ir lengvas pykčio rau- 
donis nuplieskė įdegusį jo veidą. — Kalbu iš lėto, nes išvykau 
iš tėvynės ne taip seniai, kaip jūs. Jūs nemėgstate manęs už tai, 
kad aš dar turiu per daug savigarbos; šit kodėl, sere, 

— Tu turi per daug savigarbos, kad gerbtum laivo draus- 
mę — taip, rodos, norėjai pasakyti. Tu supranti, ką aš turiu 
galvoje? — atkirto Vilkas Larsenas. , 

— Aš moku angliškai ir suprantu, ką jūs norite pasakyti, 
sere,— atsakė Džonsonas, o jo veido raudonis dar patamsėjo, 
kai buvo užsiminta apie jo anglų kalbos mokėjimą. 

— Džonsonai,— tarė Vilkas Larsenas tokiu tonu, lyg visa 
tai, kas čia ką tik vyko, būtų buvusi tik įžanga į pagrindinį jam 


rūpimą reikalą, — girdėjau, jog nelabai esi patenkintas tais ce- 


ratiniais drabužiais? 

— Ne, nepatenkintas. Jie niekam tikę, sere. 

— Ir tu laidai gerklę dėl to? 2 

— Kalbu tai, ką galvoju, sere,— drąsiai atsakė jūreivis, 
tuo pačiu metu nepamiršdamas laive įprasto mandagumo, kuris 
reikalavo prie kiekvieno jo ištarto sakinio pridurti „sere“. 

Kaip tik tą akimirką aš atsitiktinai žvilgtelėjau į Johanse- 
ną. Dideli jo.kumščiai čia susigniauždavo, čia vėl atsigniaužda- 
vo, 0 veidas buvo tiesiog šėtoniškas: taip piktai jis žiūrėjo į Džon- 
soną. Po Johanseno akimi pastebėjau vis dar truputėlį įžiūri- 
mą mėlynę — tai Džonsonas jį prieš keletą dienų buvo apkū- 
lęs. Tik dabar ėmiau nujausti, jog turi įvykti kažkas baisaus, — 
bet kas, negalėjau įsivaizduoti. 


81 


: — Ar tu žinai, kas laukia tų, kurie kalba panašiai apie ma- 
no krautuvę ir mane? — paklausė Vilkas Larsenas. 
— Žinau, sere,— pasigirdo atsakymas. 

.— O kas? — griežtai ir įsakmiai paklausė Vilkas Larsenas. 
-— Tai, ką jūs i> šturmanas norite man padaryti, sere. | 
— Pažvelk į jį, Kupriau,— tarė man Vilkas Larsenas, — 
tik k pažvelk į tą gyvų dulkių žiupsnį, šią materijos sankaupą, 
kuri jūda ir kvėpuoja, niekina mane ir nuoširdžiai tiki, jog yra 

"kažko vertą. Vadovaudamasi kažkokiais prasimanytais teisingu- 
mo ir sąžiningumo. principais, ji nori gyventi pagal juos, nors 
dėl to jai grėsia visokie nemalonumai. Na, ką tu apie iš manai 
Kupriau? Ką manai apie 112 2 = 

— Manau, kad jis geresnis už jus, — atsakiau, nesąmonin- 
gai trokšdamas užsitraukii ant savęs nors dalį to apmaudo, ku- 
ris, jaučiau, turėjo pratrūkti ant Džonsono: galvos.— Jo „pra- 
simanytieji principai“, kaip jūs-teikėtės juos pavadinti, rodo 
kilnumą ir vyriškumą. Jūs neturite nei ilnėniję, nei spėjonias 
nei idealų. Jūs — skurdžius. 4 

„Ji is linksėjo galvą su piktu -pasitenkinimu. 

S 44 — Visai teisingai, Kupriau, visai teisingai! Aš neturiu iliu- 
zijų, kurios rodo kilnumą ir vyriškumą. Geriau gyvas: šuo negu 
išgaišęs liūtas — sakau aš kartu.su pamokslininku. Vienintelė | 
mano doktrina — nauda, ir jinai padeda išlikti gyvam. Kai šita 
raugo dalelė, kurią mes vadiname „Džonsonu“, nebebus rau- 
go dalelė, o tiktai dulkė ir pelenai, jisai turės ne daugiau kilnu- 
mo kaip bėt kuri dulkė: ar p o aš vis dar sPeeušŲ ir siau- 
tėsiu.“ 

*—— Žinai, ką aš keikių daryti?:- — paklausė. jis. 

Aš papurčiau galvą. - 

— Aš panaudosiu savo galimybę siautėti ir parodysiu, kaip 
sekasi kilnumui. Pasižiūrėk! 

“Jis buvo nuo Džonsono per tris jardus ir, be to, jis aš 
Devynios pėdos! Ir vis dėlto jis vienu šuoliu liuoktelėjo nuo kė- 
dės, net neatsistojęs. Kėdė taip ir liko stovėti kaip stovėjusi, o 
jis štryktelėjo lyg laukinis žvėris, tigras ir lyg tigras peršoko juos 

„skyrusį tarpą. Ir veliui Džonsonas stengėsi atremti tą įtūžio kru- 
šą. Jis nuleido vieną ranką žemyn, norėdamas apsaugoti pilvą, 
„o kitą pakėlė prie galvos, tačiau Vilko Larseno kumštis -pasirin- 
ko tarpinį kelią ir rėžė tokį triuškinantį smūgį į krūtinę, jog šis 
net nuaidėjo, Džonsonas staiga meteko ip ir iš jo burnos 

išsiveržė švokščiantis atodūsis, kaip žmogaus, užsimojusio kir- 
viu. Jis.-vos neparvirto aukštielninkas ir Li stengda- 
masis atgauti pusiausvyrą. 

Negaliu aprašyti tolimesnių tos siaubingos scenos smulk- 
menų. Tai buvo per daug šlykštu. Man net dabar darosi bloga, 
apie tai pagalvojus. Džonsonas gana narsiai grūmėsi, bet jis ne- 
galėjo atsispirti prieš Vilką Larseną, o juo labiau prieš Vilką 
Larensą ir šturmaną. Tai buvo pasibaisėtina. Neįsivaizdavau, 
kad žmogus galėtų tiek daug iškęsti ir vis dar tebebūti gyvas ir 
toliau kovoti. Ir kovoti taip kaip Džonsonas. Žinoma, jam nė- 
buvo nė mažiausios vilties, ir jis tai žinojo ne blogiau už mane, 
bet, būdamas vyriškai narsus, jis negalėjo pasiduoti vyriškai 
nesikovęs. 

Nebegalėjau į visa 163 žiūrėti. Jaučiau, jog išeisiu iš proto, 
ir nubėgau aukštyn kajutkompanijos trapu, norėdamas atida- 
ryti duris ir išsprukti ant denio. Bet Vilkas Larsenas, akimir- 
ką palikęs savo auką, milžinišku šuoliu atsidūrė šalia manęs ir 
nubloškė mane į priešingą kajutės kampą. 

— Tai gyvybės pasireiškimas, Kupriau,— pašaipiai tarė 
jis.— Pasilik ir pažiūrėk! Galėsi prisirinkti duomenų apie sie- 
los nemirtingumą. Be to, juk tu žinai, kad Džonsono sielos mes 
negalime sužaloti. Mes galime sunaikinti tik patvarų jos ap- 
valkalą. 

Muštynės truko turbūt ne ilgiau kaip dešimt minučių, o atro- 
dė, kad praėjo šimtmečiai. Vilkas Larsenas ir Johansenas puo- 
lė vargšą Džonsoną iš visų pusių. Jie daužė jį kumščiais, spardė 
sunkiais batais, parblokšdavo ant žemės ir pastatydavo, kad vėl 
galėtų parblokšti. Jo akys buvo taip užtinusios, kad jis nebega- 
lėjo matyti, o iš ausų, nosies ir burnos bėgąs kraujas pavertė 
kajutę į skerdyklą. Kai jis jau nebegalėjo atsistoti, jie vis dar mu- 
šė ir spardė jį gulintį. 7 

— Ramiau, Johansenai, sulėtink tempą,— pagaliau tarė 
Vilkas Larsenas. 

Bet šturmano viduje atbudo įsiutęs žvėris, ir Vilkas Larse- 
nas buvo priverstas jį nustumti atgalia ranka, kaip atrodė, ga- 
na švelniai, tačiau nuo to pastūmėjimo Johansenas nulėkė už- 
pakalin it kamštis ir smarkiai trinktelėjo galvą į sieną. Pusiau 
apsvaigęs jis krito ant grindų, sunkiai alsuodamas ir kažkaip 
kvailai mirkčiodamas. 

— Atverk iki galo duris, Kupriau,— gavau įsakymą. 

Aš padariau, kas man buvo liepta, o tuodu žvėrys pakėlė 
sąmonės netekusį Džonsoną kaip pelų maišą ir siaurais laipte- 
liais jį užtempė ant denio. Iš jo nosies skaisčiai raudona krau- . 
jo srovė pliūptelėjo vairininkui ant kojų. Šiuo metu prie vairo 
kaip tik buvo Džonsono valties bičiulis Liuisas. Bet jis tik suko 
šturvalą ir, įsmeigęs akis, žiūrėjo į kompasą. : 

Visai kitaip pasielgė buvęs junga Džordžas Ličas. Visoje 
škunoje nuo bako ligi juto niekas nebūtų galėjęs labiau mūsų 
nustebinti, kaip jo poelgis. Jis savavališkai atėjo į laivūgalį, nu- 
tempė Džonsoną į baką ir, kaip įmanydamas, ėmė tvarstyti 
jo žaizdas, stengdamasis jam palengvinti. Džonsonas buvo ne- 
bepanašus į Džonsoną. Jis netgi iš viso nebebuvo panašus į į Žmo- 
gų — taip pamėlo ir ištino jo veidas per tas kelias minutės nuo 
muštynių pradžios iki tol, kol kūnas buvo išvilktas į denį.. 

Bet grįžkime prie Ličo poelgio. Tuo metu, kai aš baigiau 

- valyti kajutę, jis jau buvo sutvarstęs Džonsoną. Aš išėjau ant 
-denio pakvėpuoti tyru oru ir nors kiek apraminti per daug 
įtemptų nervų. Vilkas Larsenas rūkė cigarą ir apžiūrinėjo me- 
chaninį lagą, kurį „Vaiduoklis“ paprastai vilkdavo ant lyno lai- 
vūgalyje, bet šį kartą kažkodėl jis buvo įkeltas į į laivą. Staiga ma- 
no ausis pasiekė Ličo balsas. Jis virpėjo ir buvo kimus nuo vos 
valdomo įtūžio. Aš aisigręžiau ir pamačiau jį stovintį prie pat 
juto kairiajame kambūuzo šone. Išbalęs jo veidas mėš lungiškai 
trūkčiojo, akys žybčiojo, o sugniaužti kumščiai buvo pakelti 
aukščiau galvos. 

— Tegul Dievas Aaaa tavo Šiais į pragarą, Vilke Lar- 
senai, tiktai pragaras per geras tau, baily, žudike, kiaule! — 
šitoks buvo įžanginis jo pasveikinimas. 

Aš stovėjau lyg perkūno trenktas. Maniau, kada jis bus tuč- 
tuojau sutrintas į miltus. Tačiau Vilkas Larsenas nenorėjo jo 
sunaikinti. Jis iš lėto nužingsniavo prie juto ir, alkūne atsirė- 

„ męs į kajutės kampą, susimąsčiusiu žvilgsniu pANES žemyn 
į susijaudinusį vaikiną. 

O šis kaltino Vilką Larseną, kaip dar niekas iki šiol jo ne- 
buvo kaltinęs. Jūreiviai susibūrė prie liuko ir, baimingai žiū- 
rėdami, klausėsi. Medžiotojai būriu sugužėjo iš kubriko, tačiau 
nuo jų veidų išnyko linksmumas, besiklausant nesibaigiančios 
Ličo tirados. Netgi jie pabūgo, tiktai ne nuo baisių vaikino Žžo- 
džių, o nuo pašėlusios jo drąsos. Atrodė neįmanoma, kad kas 
nors galėtų šitaip drąsiai iškoneveikti Vilką Larseną ir tiesiai 


84 


į akis. apie save galiu pasakyti, jog vaikinas ir mane apstulbino 
ir sužavėjo. Jis buvo puikus įrodymas, jog nemirtingumas ne- 
nugalimas, jog, jis iškyla aukščiau už kūną ir jo baimę. Jis, a 
senovės pranašas, smerkė žmogaus nusikaltimus. 

Ir kaip smerkė! Jis apnuogino niekingą Vilko Larseno sie- 
lą visų dalyvių paniekai., Jis apipylė ją Dievo ir dangaus pra- | 
keikimais, svilino keiksmų ugnimi, keiksmų, primenančių kata- 


„ likų bažnyčios viduramžių ekskomunikas. Jis išliejo visą grūmo- 


jimų gamą, pakildamas iki aukščiausios, beveik iki dieviškos 
rūstybės, ir nusileisdamas, kai visiškai išsisemdavo, iki pat nie- 
kingiausio ir nepadoriausio plūdimo. 

Jo įniršis buvo beprotiškas. Lūpose pasirodė putos, o kar- 
tais jis duso, gargaliavo, ir jo žodžiai buvo nebesuprantami. Šal- * 
takraujiškas ir ramus Vilkas Larsenas, vis dar teberymodamas 
ant alkūnės, rodės, su didžiausiu smalsumu žiūrėjo žemyn. Šis 
pašėlęs gyvybės raugo siautėjimas, šis baisus judančios materijos 
maištas ir panieka nustebino ir sudomino jį. 3 

Kiekvieną akimirką aš ir visi laukėmėe, kada jis šoks ir pri- 


"baigs vaikiną. Bet ne tokia buvo jo užgaida. Jo cigaras užgė- 


so, 0 jis vis tyliai ir smalsiai tebežiūrėjo žemyn. 

Nirtulingai šėldamas, Ličas įpuolė į ekstazę. 

— Kiaulė! Kiaulė! Kiaulė! — kartojo jis, spiegdamas visa 
gerkle.— Ko gi tu nelipi žemyn ir neužmuši manęs, žmogžudy? 
Tau tai nieko nereiškia! Aš nebijau! Nieks tavęs nesulaikys! 
Šimtąkart geriau mirti ir nematyti tavęs, negu būti gyvam ir dar 
tavo naguose! Na, eikš šen, baily! Užmušk mane! Užmuški Už- 
mušk! S 

Ir, kaip tik tą valandėlę Tomas Magridžas, ta nuodėmingoji 
siela, pasirodė scenoje. Jis visą laiką klausėsi prie kambuzo du- 
rų, o dabar išlindo neva išmesti kažkokių atliekų per bortą, bet 
iš tiesų aiškiai norėdamas pažiūrėti žudynių, kurios, jo įsitiki- 
nimu, turėjo būtinai įvykti. Jis pataikūniškai nusišypsojo Vil- 
kui Larsenui, kuris, atrodė, jo nė nepastebėjo. Bet virėjas nesu- 
sigėdo. Jis ir pats buvo kaip apkvaišęs. Atsisukęs į Ličą, jis suriko: 

— Kokie čia keiksmai! Baisu! 

Ličo įsiūtis buvo nesuvaldomas ir pagaliau jis rado kur jį 
išlieti. Pirmą kartą po jų susidūrimo virėjas išėjo iš kambuzo 
be peilio. Vos tiktai jam išsprūdo šie žodžiai, Ličas parbloškė 
jį ant žemės. Tris,kartus jis bandė atsikelti, stengdamasis pasiekti 
kambuzą, bet kiekvieną kartą Ličas vėl jį parblokšdavo. 

— O Viešpatie! — šaukė jis. — Gelbėkite! Gelbėkite! Nus- 
tumkite jį, negi jūs negalite? Nustumkite jį! 

Medžiotojai juokėsi, jausdami palengvėjimą. Tragedija pa- 
sibaigė, prasidėjo farsas. Dabar jūreiviai įsidrąsino ir šaipyda- 
miesi bei stumdydamiesi prislinko arčiau, norėdami pamatyti, 
kaip mušamas nekenčiamas virėjas. Net ir aš širdyje labai apsi- 
džiaugiau. Prisipažįstu, jog buvau labai patenkintas, matydamas, 
kaip Ličas apipylė smūgiais Tomą Magridžą, nors jie buvo be- 
veik tokie pat baisūs, kaip ir tie, kuriuos Magridžo dėka buvo ga- 
vęs Džonsonas. Bet Vilko Larseno veido išraiška nė kiek nepasi- 
keitė. Nepakeitė jis nė savo pozos, ir vis taip pat smalsiai tebe- 
spoksojo žemyn. Nors ir akiplėšiškai pasitikėdamas savimi, atro- 
dė, kad jis tarsi stebi gyvybės žaidimą ir judėjimą, tikėdamasis 
dar ką nors apie ją sužinoti, beprotiškiausiose jos konvulsijose 
įžvelgti tai, ko iki šiol nebuvo pastebėjęs — raktą į jos paslaptį, 
kuris padėtų viską suprasti ir išsiaiškinti. 

Na ir mušimas! Visai panašus į tą, kurį ką tik mačiau kaju- 
tėje. Virėjas veltui stengėsi apsiginti nuo įšėlusio jūreivio. Vel- 
tui jis stengėsi prasibrauti iki kajutės ir pasislėpti. Nuo smūgių 
griūdamas ant žemės, jis stengėsi šliaužti prie jos, virsti į tą pu- 
sę. Bet smūgis krito paskui smūgį žaibišku greitumu. Ličas tran- 
kė Magridžą kaip sviedinį, kol pagaliau jis, mušamas ir spar- 
domas, kaip ir Džonsonas bejėgiškai išsitiesė ant denio. Ir nie- 
kas jo neužstojo. Ličas būtų galėjęs jį užmušti, bet, matyt, jau 
buvo išliejęs visą savo tulžį ir pasitraukė nuo pasliko priešo, 
kuris aimanavo ir inkštė it šunytis. 

Bet šie du įvykiai buvo tiktai įžanginė tos dienos programos 
dalis. Po pietų susikivirčiojo Smokas ir Hendersonas, ir kubri- 
ke nuaidėjo serija šūvių, po kurių į denį išbildėjo likusieji ke- 
turi medžiotojai. Tirštų, aitrių dūmų stulpas — tokie dūmai 
visada būna nuo juodojo parako — išsiveržė iš atdaros kajut- 
kompanijos. Vilkas Larsenas liuoktelėjo žemyn. Mes išgirdo- 
me smūgių ir muštynių garsus. Abu vyrai buvo sužeisti, o ka- 
pitonas dar pliekė juos už tai, kad nepaklausė jo įsakymų, su- 
luošino vienas kitą prieš prasidedant medžiojimui. Iš tiesų, jie 
buvo sunkiai sužeisti ir, juos apkūlęs, Vilkas Larsenas, kaip įma- 
nydamas, ėmė juos gydyti, tvarstyti jų žaizdas. Kol jis apžiūrinė- 
jo ir valė kulkų peršautas vietas, aš jam padėjau ir mačiau, kaip 
jiedu kentė šią šiurkščią chirurgiją be jokios narkozės, pasis- 
tiprindami tik geroka taure viskio. Š 

„Per pirmąjį vakarinį budėjimą peštynės kilo bake. Jos pra- 
sidėjo dėl plepalų ir liežuvavimo, už kuriuos buvo primuštas 
Džonsonas, ir sprendžiant iš triukšmo bei nubrozdintų jūrei- 
vių veidų kitą dieną, buvo aišku, jog viena bako pusė sa: 
aptašė antrąją. 

- Antrasis vakarinis budėjimas. ir diena Skyo užbaigta muš- 
tynėmis tarp Johanseno ir lieso, panašaus į jankį medžiotojo 
Letimerio. Jos prasidėjo dėl Letimerio pastabos, kad šturmanas 
per miegus daug kalbąs, ir nors Johansenas gavo gerokai py- 
los, likusią dalį nakties jis vis tiek nė vienam nedavė užmigti 
kubrike, per miegus kalbėdamas apie visas pergyvenijas k 
nių smilkmenas. 

O mane visą naktį kaindss košmaras. Visa diena buvo lyg 
siaubingas sapnas. Žvėriškumas lydėjo žvėriškūmą, ir liepsno-- 
jančios aistros bei šaltakraujiškas žiaurumas vertė žinones kė- 
sintis į vienas kito gyvybę, stengtis primušti, suluošinti ir sunai- 
„kinti: Buvo sukrėsti nę tik mano nervai, bet ir protas. Iki šiol 
"mano gyvenimo dienos prabėgo, galima sakyti, nepažįstant gy- 
vuliškos žmogaus prigimties pusės. Iš tiesų, aš visą laiką gyvė- 
nau vien tik intelektualinį gyvenimą. Man tekdavo susidurti 'su 
žiaurumais, bet.tik dvasios pobūdžio žiaurumais — kandžiu 
Čarlio Faraseto sarkazmu, žiauriomis mano kolegų epigramo- | 
mis ir vienu kitu šiurkščiu jų sąmoju/bei dygiomis kai kurių pro- 
fesorių pastabomis studijų metais. 

Tai buvo viskas. Bet, kad žmonės išlietų pyktį ant kitų, juos 
sužalodami ir praliedami kraują, tai buvo man kažkas keistai 
ir siaubingai nauja. Ne veltui mane buvo praminę „lepūnėliu“ 
Van Veidenu, pagalvojau, neramiai blaškydamasis savo gul- 
te, kankinamas nesiliaujančių košmarų. Pamačiau, jog iš tiesų 
visiškai nepažinau gyvenimo realybės. Aš karčiai pasijuokiau 
iš savęs, ir man pasirodė, jog atgrasi Vilko Larseno filosofija“ 
gyvenimą aiškina daug teisingiau, negu manoji. 

Išsigandau, supratęs, taip pakrypus mano mintims. Nuolat 
mane supantis žvėriškumas turėjo demoralizuojančios “įtakos 
ir lengvai galėjo sugriauti viską, kas man gyvenime buvo ge- 
riausia ir gražiausia. Mano protas diktavo, jog Tomo Magri- 
džo sumušimas yra blogas dalykas, o vis dėlto nieku gyvu nega- 
lėjau nuslopinti džiaugsmo, kad tai įvyko. Slegiamas tos sun- 
kios nuodėmės, — nes tai juk buvo nuodėmė, — aš dusau iš pik- 
to džiaugsmo. Aš nebebuvau Hamfris Van Veidenas. Aš buvau 

Kuprius, kajutės junga „Vaiduoklio“ škunoje. Vilkas Larsenas 
buvo mano kapitonas, Tomas Magridžas ir kiti — mano bend- 
rai, ir antspaudas, kuriuo jie buvo paženklinti, jau pradėjo ryškė- 
ti ir ant manęs. 


TRYLIKT ASIS SKYRIUS 


Tris dienas dirbau ne tik savo, bet ir Tomo Magridžo dar- 
bą; ir galiu pasigirti, kad man gerai sekėsi. Aš žinau, jog nusi- 
pelniau Vilko Larseno pritarimo, o jūrininkai švietė iš pasiten- 
kinimo šiuo trumpu mano viešpatavimo laikotarpiu. 

— Tai pirmas švarus kąsnis nuo to laiko, kai esu laive, — 
pasakė man Harisonas prie kambuzo durų, grąžindamas pietų 
puodus ir keptuves iš bako.— Kažkodėl Tomo pagaminti val- 
giai visada atsiduoda taukais, pašvinkusiais taukais, ir man atro- 
do, kad jis nė karto nėra keitęs marškinių, kai išvyko iš Frisko. 

— Žinoma, nekeitė, — atsakiau. 

— Kertu lažybų, kad jis ir -miega su jais, — pridūrė Hari- 
sonas. 

— Tikras dalykas, — sutikau aš. — Vis su tais pačiais marš- 
kiniais, ir nebuvo nė karto jų nusivilkęs per visą šį laiką. 

Bet Vilkas Larsenas tedavė jam tik tris dienas atsigauti po 
pylos. Ketvirtą dieną, apšlubęs ir kamuojamas skausmų, beveik 
žlibas, — taip užputusios buvo jo akys, — jis už sprando buvo 
nutemptas nuo gulto ir pristatytas dirbti. Jis šniurkštė ir verkė, 
bet Vilkas Larsenas buvo nepermaldaujamas. 

— Ir žiūrėk, kad daugiau. nebeduotum pamazgų,— įsakė 
jis išeidamas.— Viskas taukuota, priskretę, Kad man daugiau 
to nebūtų, girdi! Ir marškinius retkarčiais pasikeisk, o jei ne, 
tai pamurdysiu, išmetęs už borto. Supranti? 

Tomas Magridžas vos vos šlitinėjo po virtuvę, ir staigus „Vai- 
duoklio“ kryptelėjimas ko tik jo neparvertė. Stengdamasis at- 
silaikyti, jis norėjo įsikibti geležinių turėklų, kuriais aptverta 
viryklė, kad nenuslystų puodai, tačiau nepataikė-ir visu svoriu 
atrėmė ranką tiesiai į karštą viryklės geležį. Pasigirdo šnypš- 
timas, pakvipo deganti mėsa, ir virėjas sukaukė iš skausmo. 

— Ak, Dieve mano, Dieve, ką aš pasidariau? — aimanavo 
jis, sėsdamas ant anglių dėžės ir švytuodamas naują savo-opą.— 

Ir kodėl viskas griūva ant mano pečių? Iš tiesų, man net bloga 
darosi. O juk aš taip stengiuosi gyvenime niekam ir nieko neuž- 
gauti. 

Ašaros riedėjo per išpurtusius ir blyškius jo skruostus, o vei- 
das buvo iškreiptas skausmo. Jame blykstelėjo kažkokia nuož- 
mi išraiška. 

— Kaip aš jo nekenčiu! Kaip“ nekenčiu! — prašvokštė jis. 

— Ko? — paklausiau, bet vargšas nelaimingasis vėl ėmė 
apverkti savo negandus. Beje, įspėti, ko jis neapkentė, buvo 
lengviau, negu pasakyti, ką jis mėgo. Man atrodė, kad jame sly- 
pėjo kažkoks nelabasis, kuris jį vertė neapkęsti viso pasaulio. 
Kartais pagalvodavau, jog jis nekenčia net pats savęs — taip 
juokingai ir kartu baisiai susiklostė jo gyvenimas. Ir tokiomis 
akimirkomis aš jį labai užjausdavau, ir man būdavo gėda, jog 
aš kažkada džiaugiausi jo nelaimėmis ir kančiomis. Gyvenimas 
negražiai su juo pasielgė. Jis iškrėtė jam niekšišką pokštą, jau 
vien sutverdamas jį tokį, koks jis buvo, ir toliau vis dar besišaipė 
iš jo. Kaip jis galėjo būti kitoks? Ir, tarsi atsakydamas į neištar- 
tą mano mintį, jis ėmė dejuoti: 52. 

— Man niekada nesisekė, nė trupučio nesisekė. Nebuvo 

kam nusiųsti manęs į mokyklą, arba paduoti raguolio alkanam 
mano pilvūi, ar nušluostyti sukruvintos nosies, kai buvau dar 
vaikiščias. Kas gi kada nors pasitūpino manimi, a? Kas, aš klau- 
siu? ; 2 
— Nesigraudink, Tomai,— tariau, raminamai uždėdamas 
ranką jam ant peties.— Nenusimink! Viskas gerai baigsis. Prieš 
akis dar tiek metų, ir tu gali visko pasiekti.. . 
*. — Melas! Bjaurus melas! — sušuko jis tiesiai man į akis, 
nustumdainas mano ranką.— Melas, ir tu tai žinai! Aš jau galu- 
tinai padarytas — iš visokių liekanų ir atmatų. Tau bepigu taip 
šnekėti, Kupriau. Tu gimei džentelmenu. Tu niekada nežino- 
jai, ką reiškia būti alkanam ir užmigti beverkiant, kai tau it žiur- 
kė kažkas be perstojo graužia pilvą. Nieko nebus. Jeigu aš rytoj 
pasidaryčiau Jungtinių Valstybių prezidentu, vis tiek neatsi- 
valgyčiau už visą laiką, kai buvau dar vaikiščias ir laksčiau -al- 
kanas. 

Argi begali kas nors būti kitaip? Aš gimiau kančioms ir skaus- 
mams. Iškentėjau tiek, kad užtektų ir dešimčiai vyrų. Pusę ne- 
lemto savo gyvenimo aš prabuvau ligoninėse. Sirgau drugiu 
„ Aspinvalyje, Havanoje ir Naujajame Orleane. Prasikamavau 

šešis mėnesius ir vos nenumiriau nuo skorbuto Barbadose, Ho- 
noluluose — raupai, Šanchajuje — abi sulaužytos kojos, Una- 
liaskoj į plaučių uždegimas, Friske — trys sulaužyti šonkau- 
liai ir visai susūkti,viduriai. Ir šiai dabar aš čia. Pažvelk į į mane! 
Pažvelk! Šonkauliai vėl sulaužyti! Tikriausiai nesulaukęs aštun- 
tos, imsiu spjaudyti Kraujais. Kas gali man už visa tai atlyginti, 
aš klausiu? Kas? Dievas? Ak, Dievas tikriausiai manęs nekentė, 
kai jis mane pasiuntė bastytis po šį prakeiktą pasaulį. 
Taip jis piktinosi likimu kokią valandą ar daugiau, o po to, 

“ šlubuodamas ir dejuodamas, ėmėsi darbo. Jo akys dežė didžiu- 
lę neapykanta visiems, kaš tik gyvas. Tačiau j0 diagnozė buvo 
teisinga, nes retkarčiais jam pasidarydavo bloga ir jis vemdavo | 
krauju, neapsakomai kentėdamas: Ir, rodos, Dievas iš tiesų taip 

„ jo nekentė, jog nei neleido jam numirti, nes il gainiui Magridžas 
ėmė sveikti ir pasidarė dar piktesnis kaip anksčiau. 

Praėjo dar kelios dienos, ir Džonsonas iššliaužė ant denio 
ir abejingai ėmėsi darbo: Jis vis dar negalavo, ir aš ne kartą pas- 
tebėjau, kaip jis sunkiai sliuogia aukštyn prie topselio. arba pa- 

. Vargęs susmunka, stovėdamas prie šturvalo. Bet dar blogiau — 
jis, matyt, palūžo dvasia. Jis žeminosi prieš Vilką Larseną ir 
beveik keliaklupsčiavo prieš Johanseną. Visai kitaip elgėsi Li- 
čas. Jis vaikščiojo po denį lyg tigriukas, atvirai svaidydamas 
neapykantą Vilkui Larsenui ir Johansenui. . 

— Aš dar tau parodysiu, kreivakoji švede,-— nugirdau vieną * 
naktį jį sakant Johansenui. 

Šturmanas jį išplūdo patamsyje, akimirksniu kažkoks mes- 
tas daiktas smarkiai trinktelėjo į kambuzo sieną. Vėl pasigir- 
do keiksmai, pašaipus juokas, o kai viskas nutilo, aš išsėlinau 
lauk ir radau sunkų peilį, per visą colį įsmigusį į kietą medį. 

Po keleto minučių. pasirodė šturmanas, grabaliodamas peilio, | 
bet aš kitą dieną slapčia jį grąžinau Ličui, Jis tiktai prasišiepė, 
kai padaviau jam peilį, tačiau toje šypsenoje buvo daugiau nuo- 
širdžios padėkos, negu gražbyliškose kalbose, kurios taip įpras- 
tos mano klasės žmonėms. | 2 

Visai ne taip, kaip kiti įgulos nariai, aš su niekuo nesipykau 
ir su visais puikiai sugy rvenau. Medžiotojai, atrodo, į mane žiū- | 
rėjo abejingai, tačiau nė vienas man nebuvo „priešiškai nusitėi- ; 
kęs; o sveikstantieji Smokas ir Henderonas, dieną naktį bėsi- 
sūpuoją hamakuose: po denio palapinė, manė įtikinėjo, kad aš 
€535 „geresnis už bet kurią ligoninės slaugę ir kad jie manęs ne- 

pamiršią baigiantis kelionei, kai jiems būsią išmokėti pinigai. 
(Tartum man būtų buvę reikalingi jų pinigai! Juk aš būčiau 
galėjęs dvidešimt kartų nupirkti juos su visa jų manta, taip pat 
ir škuną su jos įrengimais!) Bet man buvo paskirta tvarstyti 
žaizdas ir juos gydyti, taigi aš dariau viską, ką galėjau. 

Vilką Larseną vėl ištiko smarkus galvos skausmo priepuolis, 
trukęs dvi dienas. Jis turbūt smarkiai kentėjo, nes pasišaukė 
mane ir, kaip sergąs vaikas, vykdė visus mano įsakymus. Bet, 
atrodo, mano paslaugos nieko jam nepadėjo. Tačiau, mano pa- 
tariamas, jis nustojo rūkyti ir gerti; bet kodėl tokiam puikiam 
gyvuliui kaip jis turėtų skaudėti galva — man visai nesupran- 
tama. 

— Tai Dievo ranka, aš jums sakau, — aiškino Liuisas.— 
Tai Dievo bausmė už juodus jo darbus, ir tai dar ne viskas, nes 
kitaip... Ė 2 2 

— Kas kitaip? — paklausiau aš. 

— Pasakysiu, Dievas snopso ir neatlieka savo pareigų, nors 
kam čia aš šneku. 

Apsirikau, sakydamas, jog su visais puikiai sugyvenau. To- 
mas Magridžas ne tik po senovei manęs nekentė, bet rado dar 
naują neapykantos priežastį. Praėjo nemaža laiko, kol vis dėl- 
to išsiaiškinau, jog jis neapkentė manęs todėl, kad aš gimiau 
daug laimingesnėmis sąlygomis, pasak jo, „džentelmenu“. 

— O numirėlių taip dar ir nėra, — paerzinau Liuisą, kai 
Smokas ir Handersonas susiglaudę, draugiškai šnekučiuodamie- 
Si, pirmą kartą vaikštinėjo po denį. 

Liuisas pažvelgė į mane gudriomis pilkomis savo akimis ir 
pranašingai palingavo galvą. 

— Ji artėja, sakau jums, ir, kai jinai ims staugti, tiktai grieb- 
kite visus rifus ir abiem rankom laikykitės falų ir škotų. Jau 
seniai nujaučiau, kad bus audra, o dabar matau ją taip aiškiai, 
kaip takelažą nakties tamsoje. Ji visai čia pat. 

— Kam teks pirmajam? — kvočiau jį. 

— Na, duodu žodį, tik jau ne senam storuliui Liuisui,— 
nusijuokė jis.— Aš tiesiog jauste jaučiu, jog po metų šiuo lai- 
ku aš žvelgsiu į senos savo motinos akis, išvargusias bežiūrint 
į jūrą ir belaukiant penkių sūnų, kuriuos ji atidavė jūrai. 

— Ką jis tau sakė? — po valandėlės pasiteiravo Tomas 
Magridžas. s 


Ža 


Uži= 


— Kad jis kada nors važiuos namo aplankyti savo moti- 
nos, — atsakiau diplomatiškai. 

— Oašniekada jos neturėjau, — pareiškė virėjas, įbesdamas 
į mane beviltiškas, blausias savo akis. 


KETURIOLIKT ASIS SKYRIUS 


„Man dingtelėjo į galvą, jog aš niekada tinkamai neįverti- 
nau moterų draugijos. Tačiau, nors ir nelabai linkęs meilei, 
vis dėlto iki šiol aš daug laiko praleidau tarp moterų. Mano mo- 
tina ir seserys nuolat sukaliojosi aplink mane, o aš visada steng- 
davausi iš jų ištrūkti, nes jos iki pašėlimo mane prikamuodavo, 
besirūpindamos mano sveikata ir nuolat įsibraudamos į mano 
kambarį. Tvarkingą mano chaosą, kuriuo aš didžiuodavausi, 
jos paversdavo dar didesniu chaosu ir netvarka, nors, iš šalies 
žiūrint, kambarys airodydavo dailesnis. Joms išėjus, aš niekada * 
nieko negalėdavau surasti: Bet, dėja, kaip malonu būtų dabar 
jausti jų buvimą, jų sijonų šlamesį ir SiuEždėjiima; kurio iš asas 


irzlus, jeigu tiktai kada nors vėl a daiu namuose. Tegul jos 
nuo ryto iki vakaro slaugo ir šokinėja apie mane, tegul per vi- 
są dieną valo dulkes, šluoja ir tvarko mano kambarį — aš tik at- 
silošiu ir žiūrėsiu, dėkodamas likimui, kad turiu motiną ir ke- 
letą seserų. 

Visa tai mane vertė susimąstyti. Kurgi šių dvidešimties su 
viršum „Vaiduoklio“ vyrų motinos? Man atrodo nenatūralu ir 
nesveika, kad vyrai, visiškai atskirti nuo moterų, klaidžiotų vieni 
po pasaulį. Tai neišvengiamai pagimdo šiurkštumą ir nuožmu- 
mą. Čia esantiems žmonėms reikėtų turėti žmonas, seseris, duk- 
teris; tik tuomet jie galėtų būti švelnesni, jautresni ir mokėtų 
užjausti. O jie — nė vienas dargi nevedęs. Ištisais metais jie nė 
vienas nėra draugavęs'su gera moterimi, nėra pajutęs gaivinan- 
čios įtakos, kuri nepaliaujamai iš jos spinduliuoja. Jų gyvenime 
nėra pusiausvyros. Jų vyriškumas, Kuriame jau savaime yra 
kažkas gyvuliška, per daug suvešėjo. O kita, dvasinė jų prigim- 
ties pusė, buvo nustelbta, atrofavosi. 

Tai būrys viengungių, kurie vienas su kitų nuolat šiurkš- 
čiai kivirčijasi ir dėl to kasdien vis labiau rambėja. as man 


atrodo, net neįtikėtina, jog jie kada nors turėjo motinas. Saky- 
tum, kad tai pusiau gyvuliška, pusiau žmogiška padermė, kažko- 
kia skirtinga, lyties neturinti rasė, kad juos it vėžlio kiaušinius 
išperėjo saulė, arba jie gyvybę gavo kokiu nors panašiu nelem- 
tu būdu. Ištisas dienas jie žvėriškai ir įnirtingai širsta, o paga- 
liau miršta taip bjauriai, kaip ir gyveno. 2 

Šis naujas minčių posūkis mane sudomino, ir aš vakar iš- 
tisą vakarą prakalbėjau su Johansenu. Tai buvo pirmasis neo- 
ficialus pasikalbėjimas su juo nuo pat kelionės pradžios. Jis iš- : 
vyko iš Švedijos, būdamas aštuoniolikos metų, o dabar jam tris- 
dešimt aštuoneri, ir per visą šį laiką nė karto nebuvo namie. 
Prieš porą metų jis buvo sutikęs vieną savo tautietį kažkokiuo- 
se jūrininkų nakvynės namuose Čilėje ir sužinojo, kad jo mo- 
tina tebėra gyva. 

— Dabar tikriausiai jau gerokai senstelėjusi,-—- pasakė jis, 
vis susimąstęs žiūrėjo į kompasą, o po to staiga aštriai dėbtelė- 
jo į Harisoną, kuris per vieną rumbą buvo nukrypęs nuo kurso. 

— Kada jūs paskutinį kartą jai rašėte? 

„Jis ėmė garsiai skaičiuoti. ; 

— Aštuoniasdešimt pirmais... ne, aštuoniasdešimt ant- 
rais, rodos. Ar aštuoniasdešimt trečiais? Taip, aštuoniasdešimt 
trečiais. Prieš dešimt metų. Iš kažkokio mažo uosto Madagas- 
kare. Aš tarnavau prekybiniame laive. i 

;— Na, mat,— tęsė jis, tarsi kreipdamasis į apleistą savo 
motiną, likusią kitoje žemės rutulio pusėje, — kas metai aš vis 
is plaukti namo. Tai kam rašyti? Juk tik vieneri me- 

„ Bet kiekvienais metais kas nors atsitikdavo, ir aš neparva- 
žiavau. O dabar pasidariau šturmanas ir, kai Friske gausiu pi- 
nigus, greičiaisiai apie penkis šimtus dolerių, parsisamdysiu į 
kokį nors burlaivį, plaukiantį aplink Horną į Liverpulį, dar už- 
dirbsiu pinigų, 0 tuomet jau savo pinigais parplauksiu namo. 
Tada mano motinai daugiau nebereikės dirbti. 

— Nejaugi ji dar tebedirba? Kiek jai metų? 

— Apie septyniasdešimt, — atsakė“ jis, 0 .po tė didžiuoda- 
masis pridūrė.— Mano tėvynėje dirbama nuo gimimo iki mir- 
ties. Tai mat, kodėl mes taip ilgai gyvename. Aš gyvensiu iki 
šimto. 

Niekada nepamiršiu šio pokalbio. Tai baka NS ŽO-- 
„džiai, kuriuos aš girdėjau jį tariant ir galbūt iš viso paskutiniai 
jo ištarti žodžiai. Leisdamasis į kajutę gulti, nutariau, kad apa- 

čioje per daug tvanku miegoti. Buvo rami naktis. Mes buvome 
išplaukę iš pasatų srities, ir „Vaiduoklis“ lėtai stūmėsi vos po 
jūrmylę į valandą. Taigi aš pasibrukau po pažastimi antklodę 
ir priegalvį ir išlipau ant denio. 

Praeidamas tarp Harisono ir kompaso, kuris buvo įtaisy- 
tas kajutės viršuje, pastebėjau, jog šiuo metu vairininkas buvo 
net per tris rumbus nukrypęs nuo kurso. Manydamas, kad 
jisai miega, ir, norėdamas išgelbėti jį nuo barimo, o gal ir dar 
nuo ko nors blogesnio, jį užkalbinau. Bet jisai nemiegojo. Jis 
žiūrėjo į tolį, plačiai atmerkęs akis. Atrodė, kad jis buvo taip 
susijaudinęs, jog neįstengė man atsakyti. 

— Kas yra? — paklausiau aš.— Ar sergi? 

Jis papurtė galvą ir, lyg atsibudęs, giliai atsiduso. 

— Tai geriau laikyk kursą, — burbtelėjau aš. 

Jis kiek pasuko šturvalą, ir aš pamačiau, kad kompaso ro- 
dyklė lėtai paslinko į šiaurės vakarus ir, truputėlį pašvytavusi, 
sustojo. 

Aš vėl pasiėmiau patalynę ir buvau benueinąs, bet kažkoks 
šiugždesys patraukė mano dėmesį, ir aš žvilgtelėjau atgal į ha- 
kabortą. Gyslota, šlapia ranka įsikibo į plaušinį. Po to iš tam- 
sos išniro ir kita ranka. Aš žiūrėjau lyg užburtas. Koks svečias 
turėjo pasirodyti iš jūrų gelmių? Šiaip ar taip, aš jaučiau, kad 
jis kopia į laivą laglyniu. Aš pamačiau galvos kontūrus, šlapius, 
pastirusius plaukus, o vėliau gerai pažįstamas Vilko Larseno 


„akis ir veidą. Dešiniuoju jo skruostu sruveno kraujas iš žaizdos 


galvoje. S 

Jis paskubomis įsliuogė į laivą ir atsistojo, skubiai dirste- 
lėjo į vairininką, lyg norėdamas įsitikinti, kas ten stovi ar neg- 
resia iš ten pavojus. Nuo jo čiurkšlėmis tekšleno jūros vanduo, 
ir man pasidarė kraupu. Kai jis žengė žingsnį į mane, aš instink- 
tyviai gūžtelėjau, nes jo akyse išskaičiau mirtį. 

— Nebijok, Kupriau,— tarė jis patylomis.— Kur šiurma- 
nas? 

Aš papurčiau galvą. 

— Johansenai! — jis patyliukais šūktelėjo.— Johansenai! 

— Kurgi jis yra? — primygtinai klausė Vilkas Larsenas 
Harisono. > S 

Jaunasis jūrininkas, atrodo, spėjo atsipeikėti, nes atsakė 
gana ramiai: 

— Nežinau, sere. Neseniai mačiau jį nueinantį į baką. 

— Aš taip pat buvau nuėjęs į baką, bet atėjo kad grįžau 
ne tuo Keliu, kuriuo buvau nuėjęs. Kaip tai paaiškinti? 
— Jūs tikriausiai buvote už borto, sere. 2 
— Gal man paieškoti jo prie vairo, serė, — Šakldieas Bo 
„ Vilkas: Larsenas pakratė galvą. 2 
— Tu jo nerasi, Kupriau. Bet man S reikės. Eikš. Ne- 
sirūpink patalynė. Palik ją Čia. 4 
Aš nusekiau paskui jį. Laive buvo visai tylu. žiS 
— Tai prakeikti medžiotojai! — sumurmėjo jis— Valis 3 
kai nasipenėjo ir tingi pastovėti keturias valandas: sargyboje. 
Bako „priekyj je mes radome tris bemiegančius jūreivius. Jis | 
apvertė juos ir pažvelgė į veidus. Jie ėjo sargybą denyje, ir, esant 
geram orui, pagal laivo papročius, galėjo miegoti; išskyrus sar- 
'gybos vyresnįjį, vairininką ir signalizuotoją. 
-— Kas signalizuotojas? — paklausė jis. E 
-— Aš, sere,— atsakė šiek tiek virpančiu balsu Holiokas, 
vienas sėnųjų. jūreivių.— Aš va ką tik minutėlę užsnūdau, sere. 
Atleiskite, sere. Daugiau tai nebepasikartos. 
-— Ar tu nieko negirdėjai ir nepastebėjai denyje? ; 
— Ne, sėre, aš.. 
Bet Vilkas Liišinas, paniekinamai prunkštelėjęs, nusisuko i ir 
paliko jūreivį, betrinantį akis iš AeSBimo, jog taip ET par 
vyko išsisukti: 
— O dabar tyliau, — Sajanas | įspėjo mane Vilkas Ear: 
senas, susiriesdamas, kad galėtų nusileisti trapu žemyn į kubriką. 
„ Drebančia širdimi nusekiau paskui jį. Aš nežinojau, kas tu= 
ri įvykti, taip pat, kaip nežinojau, kas jau buvo įvykę. Betgi krau- 
"jas-buvo pralietas, ir“ Vilkas Larsenas, žinoma, ne savo užgai- 
da atsidūrė už borto su pramuštu skalpu. Be to, nebuvo Johan- 
sena. | 
Aš pirmą kartą nusileidau Fjūrešvių Kubtiką?i ir ilgai-nepa- 
miršau įspūdžio, kurį patyriau apačioje prie trapo. Įrengtas pa- 
čiame škunos priekyje; kubrikas buvo trikampio formos; palei 
visas tris sienas stovėjo dviem aukšiais išrikiuoti-dvylika gultų. > 
Jis buvo ne didesnis už kambariūkštį Grab-stryte!", ir vis dėlio 
jame buvo sugrūsta dvylika vyrų, kur jie turėjo valgyti, miego- 
ti, žodžiu — gyventi. Mano miegamasis namie buvo nedidelis, 


'"Grab-siry tas — gaivė Eanėnj, kur gyvendavo neturtingi Idos 
ratai, 


tačiau jame būtų tilpęs tuzinas tokių kubrikų, o, kadangi jis dar 2 


it aukštesnis, tai mažiausiai dvidešimt. 

Jis dvokė kažkokiu raugų ir pelėsiais, ir - blau- 
sioje, siūbuojančios jūros lempelės šviesoje pastebėjau, jog ant 
sienų, kur tik buvo vietos, visur kybojo jūreiviški batai, neper- 
šlampami kombinezonai ir purvini drabužiai „Kiekvieną kartą 
laivui kryptelėjus, jie siūbavo į šalis, šlamėdami, lyg medžiai 
būtų šiūravę į stogą ar sieną. Protarpiais garsiai stuktelėdavo 
į sieną koks nors batas. Ir nors naktis buvo rami, sijos ir lentos 
girgždėjo kaip nenutilstantis choras, o iš apačios kilo kažkokie 
keisti garsai. 

Miegančiųjų tai netrukdė. Jų buvo aštuonetas — vadinasi, 
dvi sargyboje nebudinčios pamainos. Oras buvo tvankus nuo 
jų prikvėpuotos šilumos ir kvapo, 0 ausį dirgino knarkimas, 
dūsavimas ir pusiau vaitojimas — aiškūs gyvuliško žmogaus 
poilsio ženklai. Bet ar jie visi miegojo? Ir ar seniai jau miego- 
jo? Matyti, Vilkui Larsenui rūpėjo, kurie jūreiviai dėjosi mie- 
gą, kurie nemiegojo ar dar tik neseniai buvo užmigę. Vykdy- 
damas šį uždavinį, jis ėmėsi priemonių, kurios man priminė 
vieną Bokačo apsakymą. 

Jis išėmė jūros lempelę iš siūbuojančio jos įtvaro ir pada- 
vė man. Apžiūrinėti pradėjo nuo pirmųjų gulių dešiniajame 
šone. Ant viršaus gulėjo kanakas'!, puikus jūreivis, savo draugų 
pramintas Ufti-Ufti. Jis miegojo aukštielninkas ir kvėpavo ra- 
miai it moteris. Vieną ranką buvo pakišęs po. galva, o antrąją 
padėjęs ant antklodės. Vilkas Larsenas uždėjo nykštį ir smilių 
"ant jo riešo ir ėmė skaityti pulsą. Jam įpusėjus, kanakas pabudo. 
Jis pakirdo taip pat ramiai, kaip ir miegojo, net nesujudėjęs, 
tiktai didžiulės ir juodos akys plačiai atsimerkė ir nemirksėda- 


mos spoksojo į mus. Vilkas Larsenas pridėjo prie lūpų pirštą, “ 


parodydamas, kad reikia tylėti, ir akys vėl užsimerkė. 

Apatiniame gulte ilsėjosi Liuisas, riebus, sukaitęs ir supra- 
kaitavęs. Jis miegojo neapsimesdamas ir kietai. Kai Vilkas Lar- 
senas jam paėmė už riešo, jis neramiai pasiraivė ir taip išlen- 
kė kūną, jog akimirką laikėsi tiktai ant pečių ir kulnų. Jo lūpos 
sukrutėjo ir jis ištarė mįslingą frazę: 

Ketvirtis kainuoja šilingą, bet turėk akis ir žiūrėk, kad 
smuklininkai tau neįbruktų tripensio už šešis pensus. 


"| Kanakas — havajietis arba polinezietis. 

Tada jis apsivertė ant šono ir, sunkiai atsidūsėjęs ir sude- 
javęs, pasakė: 

— Šeši pensai — „tenėris“, o inas — „bobas“, bet kas 
yra „ponis“'?. aš nežinau. 

Patenkintas, kad jis ir kanakas tikrai miega, Vilkas Larse- 
nas nuėjo prie kitų dviejų gulių dešinėje laivo pusėje; juos, kaip 
mes pamatėme, apaviie jūros smpėlė, buvo užėmę -Ličas ir 
Džonsonas, . 

Kai Vilkas Lan BEsile RE prie jo Šiai norė- 
damas patikrinti Džonsono pulsą, aš, stovėdamas išsitempęs ir lai- 
kydamas lempą, pamačiau, kad Ličas vogčiomis pakėlė galvą ir 
pažiūrėjo per savo gulto kraštą, kas dedasi apačioje. Jis turbūt 
suprato Vilko Larseno gudrybę ir matė, jog neišvengiamai bus 
susektas, nes lempa staiga buvo išmušta man iš rankos, ir kub- 
“ rikas paskendo tamšoje. Tą pačią Ausų jis užšoko turbūt 
tiesiai ant Vilko Larseno. 

Pirmieji garsai priminė kovą tarp buliaus ir vilko. Aš išgir- 
dau baisų, nirtulingą Vilko Larseno riaumojimą ir pašėlusį, 
kraują stingdantį Ličo urzgimą. Džonsonas, matyt, taip: pat nie- 
ko nelaukdamas prisidėjo, ir aš supratau, kad nužemintas jo 
nuolankumas pastarosiomis dienomis buvo tiktai iš ankšto su- 
manyta apgaulė. 

Man pasidarė taip baisu šių grumtynių tamsoje, jog drebė- 
damas atsirėmiau į trapą ir neįstengiau užlipti į viršų. Vėl sus- 
paudė paširdžius, kaip visada, matant fizinį smurtą. Šią akimirką 
aš nieko negalėjau matyti, o tiktai girdėjau, kaip krinta smūgiai, 
dusliai ir smarkiai vienas į kitą atsitrenkia kūnai. Taip pat buvo 
girdėti susikibusių kūnų traškėjimas, sunkus alsavimas ir trum- 
pi aiktelėjimai iš skausmo. 

Matyti, kad sąmoksle nužudyti kapitoną ir šturmaną daly- 
vavo ir daugiau žmonių, nes iš garsų supratau, kad Ličui ir Džon- 
sonui greitai atėjo į pagalbą dar keletas draugų. 

— Paduokit kas nors peilį! — šaukė Ličas. 

— Tvok jam per galvą! Ištaškyk jam smegenis! — rėkė 
Džonsonas. 

Tačiau vienąsyk suriaumojęs, Vilkas Larsenas daugiau ne- 
parodė jokio garso. Įtūžęs ir tylėdamas, jis grūmėsi už savo gy- 


* „Ponis“ — taip liaudis vadina dvidešimt penkių svarų sterlingų bank- 
notą. 

vybę. Jį smarkiai puolė iš visų pusių. Iš pat pradžių parblokštas 
ant-žemės, jis nebeįstengė atsistoti, ir, nors. buvo“ Ee aS 
stiprus, jaučiau, kad jo padėtis beviltiška. . as t 

Kokia atkakli buvo jų kova, labai: gerai-patyriau savo r 
liu, nes susikibusių kūnų buvau partrenktas ant žemės ir smar- 
kiai užsigavau. Tačiau šioje maišatyje man pavyko si i 
tuščią: apatinį gultą ir pasitraukti jiems nuo kelio: * 

 —— Visi čionai! Sabas „Pačiupomel -- ErgėmA > 
jant“ Ličą. : 2 
:— Ką? — Ikšusiąėjo tie, kurie buvos iš iikrijją įmigę ir at- 
budo, nėsuprasdami, kas čia dedasi. 
“— Kraugerį šturmaną! — gudriai atsakė Ličas, sunkiai ir 
dusliai tardamas žodžius. žo . 

Sie žodžiai buvo sutikti džiaugsmingais šūkavimais, ir nuo 
tos akimirkos Vilkas Larsenas turėjo jau septynis stiprius prie- 
šus. Liuisas, mano manymu, neprisidėjo prie grumtynių. ež 
rikas ūžė kaip sujudintas bičių avilys, 

KAS ten, ei! Ten pas jus apačioje?! — išgirdau pro liu- 
ką šaukiant Letimerį. Jis buvo per daug atsargus ir nenusilei- 
do į tą aistrų pragarą, kuris siautėjo ten, tamsoje. 

— Nejaugi niekas neturi peilio? Duokit greičiau peilį! — 
prašė Ličas, vos akimirką aptilus triukšmui. 

Kadangi puolančiųjų buvo daug, kilo maišatis. iš kliudė | 
vieni kitiems, o tuo tarpu Vilkas Larsenas, turėdamas tiktai vie- 
ną tikslą, pasiekė savo. Jis norėjo nušliaužti grindimis iki tra- 
po. Nors buvo visiškai tamsu, bet aš iš garsų jaučiau, kaip jis 
stumiasi į priekį. Tiktai milžinas galėjo padaryti tai, ką jis pa- 
darė, pasiekęs trapą. Stverdamasis už pakopų, įsikibęs stiprio- 
„mis savo rankomis, jis įsiręžė, pamažu pasikėlė nuo grindų, kol 
atsistojo visu ūgiu, nors krūva užpuolikų stengėsi jį nutraukti 
žemyn. Tada lėtai, kojomis ir rankomis stverdamasis į | pakopas, 
jis ėmė slinkti trapu aukštyn. i 

Visos šios scenos pabaigą aš jau mačiau, nes Letimeris, pa- 
galiau atnešęs žibintą, laikė jį taip, kad apšvietė visą liuką. Vil- 
kas Larsenas, nors aš jo negalėjau matyti, buvo beveik prie tra- 
po viršaus. Mačiau tiktai masę į jį įsikibusių Žmonių. Ši masė 
kibždėjo it koks didžiulis daugiakojis voras, ritmiškai supant 
laivui lingavo į priekį ir atgal. Ir vis dėlto pakopa po pakopos, 
su ilgais pertrūkiais, masė kilo aukštyn. Kartą ji susvirduliavo 
ir vos nenukrito, bet paskui vėl įsikibo ir vėl kopė į viršų. 


-:— Kas gi čia? — sušuko Letimeris. 

„Žibinto šviesoje aš pamačiau suglumusį jo veidą, spoksan- 
tį žemyn. . : 

— Larsėnas, — pasigirdo prislopintas balsas. 

Letimeris ištiesė laisvąją savo ranką. Pamačiau, kaip iš 
apačios kyštelėjo ranka ir jis už jos nusitvėrė. Letimeris pat- 
raukė, ir Vilkas Larsenas labai skubiai užšoko dar dvi pakopas. 
Tuomet Larsenas ištiesė antrą ranką ir įsitvėrė į liuko briau- 
ną. Jūreivių masė pakilo nuo laiptelių, bet jie vis dar tebesilai- 
kė įsikibę į sprunkantį priešą. Pagaliau jie ėmė vienas po kito 
kristi žemyn, Vilko Larseno smarkiai spardomi ir atsitrenkda- 
mi į aštrias liuko briaunas. Ličas krito paskutinis. Stačia galva 
jis nulėkė žemyn nuo pat trapo viršaus ant besiraitančių savo 
„draugų. Vilkas Larsenas ir žibintas dingo, ir mes likome patam- 


syje. 


PENKIOLIKT ASIS SKYRIUS 

Keikdamiesi ir dejuodami, jūreiviai stengėsi atsistoti. 

— Uždekite kuris nors šviesą, nykštį išsinarinau,— praš- 
neko Parsonsas, paniuręs tamsaus veido jūrininkas, Stendišo 
valties vairininkas, kurioje Harisonas buvo irkluotojas. 

— Pagrabaliok, rasi kur nors ant žemės, — tarė Ličas, atsi- 
sėsdamas ant gulto krašto, kur aš buvau pasislėpęs. 

Pasigirdo degtukų čežėjimas ir brūkštelėjimas, įsižiebė tam- 
si, smilkstanti jūros lempelė, ir nykioje jos šviesoje basi jūreiviai 
ėmė apžiūrinėti bei tvarstyti žaizdas ir nubrėžimus. Ufti-Ufti 
nutvėrė Parsonso nykštį, stipriai truktelėjo, ir vėl jį atvarė į vie- 
tą. Tuo pat metu pastebėjau, jog paties kanako krumpliai sker- 
sai perrėžti iki kaulo. Jis rodinėjo juos, prasišiepdamas ir iškiš- 
damas baltus savo dantis, ir aiškino, kad susižeidė, kai rėžė Vilkui 
Larsenui per dantis. 4 

— Tai tu man pasistengei, tu, juodoji baidykle?i! — užpuo- 
lė jį Kelis, Amerikos airis, buvęs uosto krovikas, pirmąkart iš- 
plaukęs į jūrą Kerfuto valties irklininku. 

Pasakęs šiuos žodžius, jis išspjovė pliūpsnį kraujo ir keletą 
dantų ir prikišo įsiutusį veidą prie Ufti-Ufti. Kanakas atšoko 
prie savo gulto ir pasiruošė pulti, išsitraukęs ilgą peilį. 


23 99 


— Ei, užteks, įgriso man,— įsikišo Ličas. Būdamas jau- 
nas ir nepatyręs, jis vis dėlto buvo kubriko vadeiva. —- Eik sau, 
Keli. Palik Ufti ramybėje. Kaip, po velnių, jis galėjo patamsyje 
tave pažinti? 

Kelis, truputį pamurmėjęs, atlyžo, o kanakas dėkingai nusi- 
šypsojo, žybtelėdamas "baltais savo dantimis, Jis buvo gražus. 
Dailios jo kūno linijos buvo beveik moteriškos, o didelės akys — 

"Švelnios ir svajingos, ir tatai, rodos, nesiderino su jo nusipelny- 
ia nenuoramos ir peštuko reputacija. . 

— Kaip jis ištrūko? — paklausė Džonsonas. 

Jis sėdėjo ant savo gulto. krašto, o visa jo povyza rodė visiš- 
ką nusivylimą ir beviltiškumą. Jis vis dar sunkiai tebealsavo. 
„Grumtynėse nuo jo buvo visai nuplėšti marškiniai, ir kraujas 
iš žaizdos skruoste tekėjo raudona „srovele žemyn per apnuo- 
gintą krūtinę ir baltą šlaunį, varvėdamas ant grindų. 

— Jis tikras velnias; aš seniai jums sakiau, — atšovė Ličas, 
pašokdamas iš vietos. Jo akys buvo kupinos pykčio ir nusivy- 
limo ašarų. 

— lr nė vienas negalėjo surasti peilio! — nesiliovė jis ai- 
manavęs, . 

Tačiau kiti jūrininkai jau pajuto baimę dėl būsimų pasek- 
mių. ir nekreipė į jį dėmesio. Ė 

— O ką jis žinos, kuris jį pliekė? — paklausė Kelis ir, krau- 
gerišku žvilgsniu apsidairęs, pridūrė: — jeigu niekas iš mūsų 
neįskųs. 3 : 

— Jis supras, vos tik metęs į mus akį, — atsakė Parsonsas.— 
Užteks tiktai žvilgtelėti į tave. 5 

— Pasakyk jam, kad denis atsistojo piestu ir ištrenkė dan- 
tis, — šaipėsi Liuisas, Jis buvo vienintelis, kuris nenulipo nuo 

" gulto, ir džiūgavo, jog neturi jokių sužalojimų, liudijančių jį 
prisidėjus prie nakties muštynių. 

— Tik laikykitės, kai jis rytoj pamatys jūsų snukius, — su- 
kikeno jis. = 

— Pasakysim, jog palaikėme jį šiurmanu,— kažkas pratarė. 

— Aš žinau, ką sakyti, — tarė kitas.— Sakysiu, kad išgir- 
dau triukšmą, nušokau žemyn nuo savo gulto,-už smalsumą gerai 
gavau į pažiaunę, na ir pats pradėjau muštis. Patamsyje negalė- 
jau atskirti kas ką muša, tai tvojau į visas puses. 

— Ir tvojai, žinoma, man, — pridūrė Kelis, ir jo veidas aki- 
mirksniu nušvito. 


„ Ličas ir Džonsonas nedalyvavo diskusijoje; buvo aiškiai 
matyti, jog draugai į juos žiūri kaip į žmones, kurie jau nebe- 
išvengs viso, kas blogiausia, kuriems nėra jokios vilties, ir kad 
jie jau žuvę. Ličas kurį laiką dar kantriai klausėsi baimingų 
jų samprotavimų ir priekaištų. Pagaliau neiškentė: | 

— Įkyrėjot man! Nieko sau liurbiai! Jeigu mažiau liežu- 
viu būtumėt malę, o daugiau dirbę rankomis, jis dabar jau bū- 
tų sutvarkytas. Ir kodėl gi nė vienas negalėjot man paduoti pei- 
lio, kai aš šūktelėjau? Šlykštu! Tiktai urzgiate ir bliaunate, lyg 
jis pačiupęs jus užmuštų. Jūs velniškai gerai žinote, kad jis jū- 
sų neužmuš. Negali to padaryti. Juk čia nėra nei laivų agentų, 
nei pakrantės žvejų, kuriuos galėtų nusisamdyti, o jūs jam rei- 
kalingi bizniui, ir dar kaip reikalingi. Kas gi irkluos, buriuos 
laive, jeigu Larsenas jūsų neteks? Va, mudu su Džonsonu tai 
gausime pirties. Na, o jūs visi marš ant savo gultų ir užčiaup- 
kite burnas. Aš noriu kiek numigti. ; 

— Kas tiesa, tai tiesa, — prašneko Parsonsas.— Galbūt da- 
bar jis nieko mums nedarys, bet, paminėsite mano žodį, nuo 
šiol pragaras mums atrodys ledainė, palyginti su šituo laivu! 

Tuo tarpu aš būgštavau dėl savo padėties. Kas gi bus, kai 
"jie pastebės, jog aš esu čia? Aš niekada neįstengsiu iš čia prasi- 
veržti taip, kaip Vilkas Larsenas. Ir šią akimirką Letimeris nuo 
denio suriko: 

— Kupriau! Kapitonas jus šaukia! 

— Jo čia nėra! — atsiliepė Parsonsas. 

— Taip, jis čia! — pasakiau, nusliuogdamas nuo gulto ir 
stengdamasis kalbėti tvirtai ir drąsiai. 

Jūreiviai žiūrėjo į mane persigandę. Jų veiduose ryškiai 
atsispindėjo baimė ir įniršis, kurį sukelia baimė. 

— Einu! — riktelėjau Letimeriui. 

— Ne, tau nepavyks! — sušuko Kelis, atsistodamas tarp 
manęs ir trapo, ruošdamasis dešine ranka griebti man už gerk- 
lės.— Ak tu prakeiktas pasalūne! Aš tau užkišiu burną! 

— Paleisk jį! — įsakė Ličas. š 

— „Nieku gyvu! — išgirdau piktą atsakymą. 

Ličas, sėdėdamas ant gulto krašto, net nepajudėjo.. 

— Paleisk jį, sakau, — pakartojo jis, tačiau šį kartą jo bal- 
sas buvo kietas it metalas. 

Airis suabėjojo. Aš žengiau žingsnį jo link ir jis pasitraukė 
į šalį. Priėjęs trapą, aš atsigręžiau ir apžvelgiau ratą Žvėriškų, 

įtūžusių veidų, iš patamsio dilbčiojančių į mane. Staiga mane 
apėmė gili užuojauta. Prisiminiau virėjo žodžius. Kaip iš tiesų 
Dievas turėjo jų neapkęsti, leisdamas taip kankintis! 

— Aš nieko nemačiau ir negirdėjau, patikėkite manimi, — 
ramiai pasakiau. Ša 

— Sakau, kad jis patikimas, — išgirdau Ličo žodžius, lip- 
damas trapu.-— Jis myli kapitoną ne daugiau, kaip jūs arba aš. 

Vilką Larseną radau kajutėje nusirengusį ir sukruvintą. Jis 
laukė manęs ir mane pasveikino įprastine ironiška savo šypsena. 

— Na, imkitės darbo, daktare! Atrodo, jog šioje kelionėje 
jums palanki dirva plačiai praktikai. Nežinau, kaip „Vaiduok- 
lis“ apsieitų be jūsų, ir jei tik sugebėčiau puoselėti tokius kilnius 
jausmus, pasakyčiau, jog šeimininkas yra didžiai jums dėkingas. 

Aš buvau gerai susipažinęs su „Vaiduoklio“ vaistinėle. Kol 
kajutėje ant krosnelės virinau vandenį ir ruošiau visa, kas rei- 
kalinga žaizdoms aptvarstyti, Larsenas, juokaudamas ir plepė- 
damas, vaikštinėjo po kajutę, šaltai apžiūrinėdamas žaizdas. 
Niekada dar nebuvau matęs jo nusirengusio ir, išvydęs jo kū- 
ną, netekau žado. Fizinio grožio aš anaiptol niekada negarbi- 
nau, tačiau turėjau-pakankamai meninio skonio, kad galėčiau 
įvertinti tą nuostabų kūną. 

„Turiu prisipažinti, jog buvau sužavėtas tobulomis Vilko Lar- 
seno kūno linijomis ir tuo, jei taip galima pavadinti, siaubingu 


. grožiu. Bake teko matyti vyrų. Nors kai kurie iš jų turėjo tvir- 


tus raumenis, tačiau jiems visiems kažko stigo: viena kūno dalis 
per silpnai išsivysčiusi, kita per daug; koks nors išlinkimas ar iš- 
krypimas gadino visą simetriją; vienų kojos per trumpos, kitų 
per ilgos; vieni per daug gysloti, arba per daug išsišovusiais kau- 


lais, kiti per maži. Vieno tiktai Utti-Ufti kūno linijos buvo tik- 


rai dailios, bet, kiek jos teikė malonų įspūdį, tiek buvo, saky- 
čiau, moteriškos. S 

Bet Vilkas Larsenas buvo idealiai sudėtas, vyriškas ir be- 
veik dieviškai tobulas. Kai jis vaikščiojo arba pakeldavo ran- 
kas, didžiuliai raumenys išsitempdavo ir' judėdavo po atlasinė 
jo oda. Pamiršau pasakyti, kad bronzine spalva buvo įdegęs 
tik jo veidas. Kadangi jis buvo skandinavų kilmės, jo kūnas bu- 
vo baltas kaip blondinės moters. Prisimenu, kai jis pakėlė ranką 


"pačiupinėti žaizdos galvoje, jo bicepsai sukrutėjo it gyvas daik- 


tas po baltu apvalkalu. Tai tie patys bicepsai, kurie kartą vos 
neužgesino mano gyvybės ir kurie man matant yra smogę 

tiek triuškinančių smūgių. Aš negalėjau atplėšti nuo jo. akių. 
Stovėjau nejudėdamas, o antiseptinis tvarstis, išslydęs man iš 
rankų, vyniodamasis driekėsi ant grindų. 3 

Jis žvilgtelėjo į į mane, ir aš susigriebiau bespoksąs į 2 

— Dievas jus gražiai sudėjo, — pasakiau. 

— Argi? — atsiliepė jis.— Man ir pačiam dažnai B at- 
rodydavo, ir aš stebiuosi, kam tai. š 

— Tikslas...— pradėjau aš. 

— Nauda! — pertraukė jis.— Šitas nas buvo sukurtas 
naudotis. Šie raumenys duoti, kad galėčiau“ griebti, plėšyti ir 
naikinti gyvus padarus, kurie atsistos tarp manęs ir gyvenimo. 
Bet ar jūs pagalvojote apie kitus gyvus padarus? Jie taip pat 
turi vienokius ar kitokius raumenis, kad. galėtų griebti, plėšyti 
ir naikinti; ir kai jie atsistoja tarp manęs ir gyvenimo, aš su dvi- 5 
guba jėga griebiu juos, AS ir naikinu. Tikslas to des 
Nauda — paaiškina. * . * 

— Tai negražu, — prieštaravau aš. A 

— Jūs norite pasakyti, kad gyvenimas negražus, — nusišyp- 
sojo jis.— Betgi jūs sakote, kad aš gražiai sudėtas, Pažiūrėkite! 

Jis stipriai įrėmė kojas, spausdamas pirštais kajutės grindis, 
tartum nagais kibdamasis į jas. Raumenų mazgai, gurvuoliai 
ir gumburėliai vingiuodami ėmė bėgioti po oda. 

— Pačiupinėkit! — paliepė jis. 

Jie buvo kieti kaip geležis: Pastebėjau, kad visas jo ūkas 
nejučiomis susitraukė ir įsiręžė. Raumenys pamažu kauburiavosi | 
šlaunyse, išilgai nugaros ir pečiuose; rankos kiek pakilo, jų rau- 
menys susitraukė; pirštai susirietė ir plaštaka įgavo paukščio na- 
zų formą; netgi akys pakeitė savo išraišką, j Ni atsispindėjo bud- 
rumas. ir blykstelėjo kovos liepsna. “ 

= Ištvermė, pusiausvyra, — paEBE jis, atleisdamas /rau- 
menis ir vėl įgaudamas ramią pozą.— Pėdos reikalingos tam, 
kad būtų galima stipriai įsiremti. į žemę, kojos — stovėti ir 
atsispirti, o plaštakos, rankos; dantys ir nagai — kovoti ir žudy“ 
ti ir nebūti nužudytam. Tikslas? Nauda — tikslesnis žodis. 

: Nesiginčijau. Aš mačiau pirmykščio grobuonio žvėries me- 
chanizmą, ir tatai taip stipriai mane paveikė, lyg būčiau išvy- 
dęs stipraus šarvuočio arba didžiulio: transatlantinio garlaivio 
mašinas. 2 

Atsiminęs nuožmias grumtynes kubrike, aš stebėjausi, kad 
žaizdos tokios nedidelės, ir didžiavausi, sumaniai jas sutvarstęs. 

Išskyrus. kelias rimtesnes žaizdas, visos kitos buvo tiktai smar- 
kios mėlynės ir įdrėskimai. Smūgis, kurį jis gavo prieš atsidur- 
damas už borto, perkirto jo galvos odą per keletą colių. Tą žaiz- 
-dą pagal jo nurodymus aš išvaliau ir užsiuvau, prieš tai apsku- 
tęs aplink ją plaukus. Be to, vienos kojos blauzda buvo bjauriai 
apdraskyta, lyg buldogo. apkramtyta. Jis man paaiškino, jog 
kažkuris jūrininkas įsikando į ją dantimis. tik prasidėjus :muš- 
tynėms ir, nepaleido, kol buvo užtemptas iki pat trapo viršaus. 
Tik ten Larsenas jį nuspyręs žemyn. 8 4 

— Beje, Kupriau, pastebėjau, jog tu esi: sumanus vyrukas, — 
prašneko Vilkas Larsenas, kai baigiau.savo darbą.— Kaip žinai, 
mums reikia šturmano. Nuo šiol tu imsi budėti, gausi septynias- 
dešimt penkis dolerius per mėnesį, ir visi kreipsis į tave „pone 
Van Veidenai“. ž 

— Aš... aš... juk jūs žinote, kad aš nieko nenusimanau apie 
navigaciją, — nustėrau aš. 

— To visai nereikia, 

— Iš tiesų, aš nenoriu tokios aukštos vietos, — priešinausi. — 
Dabartinė mano padėtis kukli, ir tai gyvenimas man gana sun- 
kus. Aš visai neprityręs. Žinote, būti vidutiniškam taip pat neb- 
loga. 2 

Jis nusišypsojo, lyg viskas būtų sutarta. 

— Aš nenoriu būti šio pragariško laivo šturmanu! — suri- 
kau pasipiktinęs. S 

Mačiau, kaip jo veidas staiga suakmenėjo ir akys piktai žyb- 
telėjo. Jis priėjo prie kajutės durų ir tarė: 

— O dabar, pone Van Veidenai, labanakt! 

— Labanakt, pone Larsenai,— vos girdimai atsakiau. 


s ŠEŠIOLIKT ASIS SKYRIUS 


"Negaliu pasakyti, kad šturmano padėtis būtų suteikusi ką 
nors džiugaus, nebent. tai,kad nebereikėjo plauti indų. Neži- 
nojau pačių paprasčiausių šturmano pareigų, ir man būtų buvę 
iš tiesų riesta, jeigu jūreiviai nebūtų manęs užjautę. Aš nieko 
nenusimaniau apie visokias virves ir takelažą, nemokėjau iš- 
tempti burių, tačiau jūreiviai stengėsi mane pataisyti — Liui- 

sas ypač.buvo geras mokytojas, ir aš neturėjau vargo su savo 
pavaldiniais. 

Visai kas kita medžiotojai. Daugiau ar mažiau susipažinę 
su jūra, jie į mane žiūrėjo pašaipiai. Iš tiesų man pačiam buvo 
juokinga, kad aš, pati tikroji sausumos žiurkė, turėjau eiti štur- 
mano pareigas; tačiau būti kitų pajuokos objektu — visai ki- 
tas dalykas. Aš nėsiskundžiau, bet Vilkas Larsenas reikalavo 
mano atžvilgiu laikytis griežčiausio jūros etiketo — kokio nie- 
kada nebuvo susilaukęs vargšas Johansenas. Po ilgų vaidų, 
„grasinimų ir murmėjimo jis vis dėlto privertė medžiotojus klau- 
syti. Visame laive aš buvau vadinamas „ponu Van Veidėnu“, 
ir tiktai neoficialiai pats Vilkas Larsenas kartais kreipdavosi į 
mane „Kupriau“. 


Tai buvo komiška. Kartais, kol mes pietaudavome, vėjas 
pasisukdavo per keletą rumbų, ir, kai aš kildavau nuo stalo, 
kapitonas tardavo: „Pone Van Veidenai, malonėkite pasukti į 
kairįjį halsą.“ Ir aš eidavau ant denio, pasišaukdavau Liuisą ir 
iš jo sužinodavau, ką reikia daryti. Tada po kelių minučių, ap- 
galvojęs jo nurodymus ir gerai supratęs manevrą, imdavau įsa- 
kinėti. Prisimenu vieną atsitikimą pačioje pradžioje, kai, vos 
tik man ėmus komanduoti, pasirodė Vilkas Larsenas. Jis rūkė 
cigarą ir ramiai žiūrėjo, kol viskas buvo įvykdyta, o po to nu- 
žingsniavo kartu su manimi į jutą. 

— Kupriau,— pasakė jis, — atleiskite, pone Van Veidenai, 
sveikinu jus, man atrodo, kad dabar galite grąžinti savo tėvo 
kojas į kapus. Jūs jau turite savas ir išmokote ant jų stovėti. Tru- 
putį pasipraktikavęs su virvėmis ir burėmis, patyręs vieną kitą 
audrą, jūs, baigiantis kelionei, galėsite DAS bet kuriai ka- 
botažinei škunai. 


Šis laikotarpis — nuo Johanseno mirties iki atplaukimo į 
ruonių medžiojimo vietą — buvo maloniausios mano valandos 
„Vaiduoklyje“. Vilkas Larsenas buvo gana nuosaikus, jūrininkai 
man padėjo, nereikėjo kęsti nemalonios Tomo Magridžo drau- | 
gijos. Ir turiu prisipažinti, jog ilgainiui ėmiau jausti kažkokį 
slaptą pasididžiavimą savimi. Nors ir labai fantastiška buvo ma- 
no padėtis, — aš, žemės vabalas, buvau . antrasis pagal rangą 
laive, — vis dėlto gerai su viskuo susidorodavau. Tą trumpą 
laiką didžiavausi savimi. Pamilau „Vaiduoklio“ supimą ir siū- 
bavimą po savo kojomis, o jis vis plaukė į šiaurės vakarus per 

atogrąžų vandenis į salelę, kur mes turėjome pasipildyti gėlo 
vandens atsargas. . 

Tačiau mano laimė nebuvo be šešėlių. Ji buvo sąlyginė, tik 
trumpa mažesnės kančios prošvaistė, blykstelėjusi tarp dide- 
lių nelaimių, kurias aš patyriau praeityje ir kurios manęs laukė 
ateityje. Juk jūreiviams „Vaiduoklis“ taip ir liko siaubingas, 
pragariškas laivas. Jie neturėjo nė valandėlės poilsio bei ramy- 
bės. Vilkas Larsenas neužmiršo pasikėsinimo prieš jo gyvybę ir 
pylos, kurią buvo gavęs nuo jūreivių kubrike. Ir rytą, ir dieną, 
ir vakare, i ir net naktį jis atkakliai stengėsi apkartinti jų gyvė- 
nimą. 

Jis gerai žinojo psichologinę mažmožių reikšmę. ir kaip tik 
tokiomis smulkiomis priekabėmis siutindavo savo įgulą iki be- 
protybės. Mačiau, kaip jis prikėlė Harisoną iš gulto, kad šis tvar- 
kingai padėtų ne vietoje numestą teptuką, ir pažadino du-išvar- 
gusius budėtojus tik dėl to, kad jie nueitų ir patikrintų, kaip Ha- 
risonas tai atliks. Tai iš tiesų mažmožis, bet išradingas Vilko 
Larseno protas sugalvodavo jų tūkstančius, ir lengvai galima 
suprasti, kokia buvo jūreivių nuotaika. 

Murmėjimas, be abėjo, nesiliovė, ir mažų išsišokimų pasi- 
taikydavo dažnai. Krisdavo smūgiai, ir du ar trys jūreiviai nuo- 
lat tvarkydavo sužalojimus, padarytus sužvėrėjusio žmogaus, 
jų šeimininko. Sutartini veiksmai buvo neįmanomi, nės medžio- 
tojų kubrike ir kajutkompanijoje buvo daug ginklų. Ličas ir 
Džonsonas buvo didžiausios Vilko Larseno šėtoniško tempe- |. 
ramento aukos, ir mano širdis apsipildavo krauju, matant gilią 
melancholiją, atsispindinčią Džonsono veide ir akyse. 

Visai kitaip į savo padėtį žiūrėjo Ličas. Jame sukilo visas 
žvėriškumas. Jis degė nepasotinamu įtūžiu, neleidžiančiu jam 
liūdėti. Jo lūpose sustingo nuolatinė šypsena, ir vos tik -pasiro- 
dydavo Vilkas Larsenas, matyt, visai nesąmoningai pasigirsdavo 
siaubirigas ir grėsmingas urzgimas. Mačiau, kaip jis akimis ly- 
dėdavo Vilką Larseną tartum žvėris savo prižiūrėtoją, o iš jo 
gerklės pro sukąstus dantis verždavosi žvėriškas urzgimas. 

Prisimenu, vieną dieną, būdamas ant denio, aš paliečiau jo 
"petį, norėdamas kažką įsakyti. Jis stovėjo atsukęs mar nugarą 
ir, VOS pajutęs mano ranką, liuoktelėjo tolyn nuo manęs, urgz- 
damas ir atsigręždamas į mane. Tą akimirką jis mane palaikė 
nekenčiamu kapitonų. 

Jiedu su Džonsonu būtų užmušę Vilką Larseną, pasitaikius 

mažiausiai progai, tačiau proga nepasitaikydavo. Vilkas Lar- 
senas buvo per daug gudrus, o be to, jie neturėjo-tinkamų gink- 
lų. Vien tiktai kumščiais jie nieko jam negalėjo padaryti. Ne kar- 
tą grumtynėse jis įveikdavo Ličą, kuris savo ruožtu puldavo it 
laukinė katė dantimis, nagais ir kumščiais, kol griūdavo ant de- 
nio, netekęs jėgų arba sąmonės. Ir vis dėlto jis niekada neveng- 
davo susirėmimo. Jame tūnąs šėtonas sukiršindavo Larsene 
tūnantį šėtoną. Jeigu tiktai jiedu tuo pačiu metu pasirodydavo 
denyje, tučtuojau prasidėdavo keiksmai, urzgėjimas, muštynės. 
Teko matyti, kaip Ličas puolė Vilką Larseną net neįspėjęs ir 
be jokios dingsties. Kartą jis sviedė sunkų savo durklą, kuris tik 
per colį nekliudė Vilko Larseno gerklės. Kitą kartą jis nuo sa- 
lingo metė į jį plieninį virbą. Nelengva pataikyti siūbuojant lai- 
vui, tačiau aštrus įrankio smaigalys, nulėkęs septyniasdešimt 
penkias pėdas oru, prašvilpė pro pat Vilko Larseno galvą, kai 
šis pasirodė iš kajutkompanijos liuko, ir įsmigo daugiau kaip 
per du colius į kietą denio lentą. Dar kitą kartą jis įsibrovė į 
medžiotojų kubriką, pačiupo užtaisytą šautuvą ir buvo bebėgąs 
su juo ant denio, bet jį sugriebė Kerfutas ir nuginklavo. 

Dažnai svarstydavau, kodėl Vilkas Larsenas jo neužmuša ir 
viso to nebaigia. Bet jis tiktai juokėsi ir tarsi viskuo gėrėjosi. 
Atrodo, kad tas žaidimas jam teikė kažkokio pasigardžiavimo, 
kurį turbūt jaučia plėšriųjų žvėrių tramdytojai. 

— Gyvybė darosi brangesnė, — paaiškino jis man,— kai 
ji yra kieno nors rankose. Žmogus iš prigimties yra lošikas, o 
gyvybė — stambiausia suma, kurią jis gali statyti. Juo didesnė 
rizika, juo didesnis susijaudinimas. Kodėl aš turėčiau atsisaky- 
ti malonumo įsiutinti Ličą iki beprotybės? Tuo aš jam darau 
paslaugą. Mes abu patiriame vienodai stiprų įspūdį. Jis gyve- 
na puikiau, negu bet kuris jūrininkas bake, nors jis to nesup- 
ranta. Jis turi tai, ko kiti neturi — tikslą, troškimą kažką įvykdy- 
ti; jis pasiryžęs laimėti, trokšta mane užmušti, ir tikisi, kad tai 
jam pavyks. Iš tiesų, Kupriau, jo gyvenimas yra gilus ir pras- 
mingas. Abejoju, ar kada nors anksčiau jo gyvenimas buvo toks 
gyvas ir veržlus, ir kartais tiesiog nuoširdžiai jam pavydžiu, ma- 
tydamas jį apkvaitusį iš apmaudo ir susijaudinimo. 

— Betgi tai bailumas! Bailumas! — sušukau.— Visos gali- 
mybės jūsų pusėje. 

— Kuris iš mudviejų, jūs ar aš, didesnis bailys? — rimtai 
paklausė jis.— Jeigu situacija yra nemaloni ir paliečia jūsų in- 

teresus, jūs darote kompromisą su savo sąžine. Jeigu jūs būtu-. 
mėte iš tikrųjų taurus ir ištikimas sau, jūs prisidėtumėte prie 
Ličo ir Džonsono. Bet jūs bijote, bijote. Jūs norite gyventi. Jų- 
myse slypinti gyvybė šaukia, kad ji turi gyventi bet kuria kaina; 
taigi jūs gyvenate begėdiškai, atsisakote savo idealų, nusideda- 
te prieš apgailėtiną savo moralę ir, jeigu yra pragaras, tiesių 
keliu vedate ten savo sielą. Et! Aš pasirinkau narsesnį vaidme- 
nį. Aš nusidedu, nes lieku ištikimas savo gyvybės instinktui. Aš 
bent elgiuosi pagal savo sąžinę, o jūs toli gražu toks nesate, 

Jo žodžiai buvo dagūs. Gal aš iš tiesų pasirinkau bailio vaid- 
menį? Ir juo daugiau aš apie tai galvojau, juo labiau man aiš- 
kėjo, kad mano pareiga reikalauja daryti tai, ką jis man patarė: 
prisidėti prie Džonsono ir Ličo ir stengtis jį užmušti. Kaip ir 
šiuo metu manyje atbudo rūsti mano prosenelių puritonų są- 
žinė, skatinanti griebtis nusikalstamų žygių, pateisinanti net 
žmogžudystę, jeigu ji vykdoma kilniais tikslais, Negalėjau nu- 
sikratyti šios minties. Atpalaiduoti pasaulį nuo tokios pabaisos * 
būtų labai aukštos moralės aktas. Žmonija dėl to pasidarytų 
tiktai geresnė“ ir laimingesnė, 0 gyvenimas gražesnis ir malo- 
nesnis, 2 : 

"Ilgai samprotavau apie tai, vartydamasis savo gulte ir per- 
kratinėdamas mintyse visas galimas situacijas. Šnekėdavausi 
su Džonsonu ir Liču per naktinius budėjimus, kai Vilkas Lar- 
senas būdavo apačioje. Abu jie buvo netekę vilties — Džonso- 
nas dėl jam įgimto niūraus charakterio, Ličas dėl to, kad buvo 
išsisėmęs ir išeikvojęs savo jėgas, veltui bekovodamas. Bet kartą . 
naktį jis jausmingai pačiupo mano ranką ir pasakė: 2 

— Matau, jūs esate doras žmogus, pone Van Veidenai. Ber £ 
likite savo vietoje ir patylėkite. Nieko nekalbėkite ir dirbkite 
lyg niekur nieko. Mes jau žuvę, aš žinau, bet vis dėlto, kai mums - 
bus labai riesta, jūs gal įstengsite mums padėti. 

Kitą dieną, kai Veinraito sala pasirodė pavėjinėje pusėje, 
Vilkas Larsenas ištarė pranašiškus žodžius. Jis prikūlė Džon- 
soną, už tai pats gavo nuo Ličo, o galiausiai išvanojo juos abu. 

-— Ličai, — paklausė jis, — tu turbūt žinai, kad aš kurią | 
dieną tave užmušiu, a? | š j 

Jūrininkas tiktai suurzgė. E 

— O.tau, Džonsonai, taip įkyrės gyvenimas, jog pats šoksi 
per bortą, nelaukdamas, kad aš pribaigčiau. Paminėsi mano 
žodį! 3 . 2 

— Tai sugestija,-— das jis, kreipdamasis į mane.— Ker- 
„tu lažybų i iš mėnesinės jūsų algos, kad jis taip ir padarys. 

Puoselėjau viltį, kad jo aukos ras progą pasprukti, kai mes 
imsime į statines vandenį, tačiau Vilkas Larsenas buvo gerai“ 
parinkęs vietą. „Vaiduoklis“ sustojo į dreifą per pusmylį už pot- 
vynio ruožo, nuošalioje pakrantėje. Čia driekėsi gilus tarpek- 
lis su stačiais, vulkaniškais skardžiais, į kuriuos joks žmogus | 
nebūtų galėjęs įkopti. Ir čia, jo prižiūrimi, nes jis pats nūplau- 
kė į krantą, Ličas ir Džonsonas pilstė statines ir jas rideno į pa- 
jūrį. Jie neturėjo jokių galimybių pasprukti kuria nors valtimi. 

Tačiau Harisonas ir Kelis pamėgino tai padaryti. Jiedu vie- 
na valtimi plaukiojo tarp škunos ir kranto, kiekvieną kartą ai- 
gabendami po vieną statinę. Prieš pačius pietus, plaukdami į 
pakraštį su tuščia statine, jie pakeitė kryptį ir staiga pasuko į 
kairę, norėdami apiplaukti kyšulį, kuris buvo išlindęs toli į jūrą 
ir juos skyrė nuo laisvės. Anapus jo, kur plakėsi putotos bangos, 
buvo gražūs japonų kolonistų kaimeliai, besišypsą slėniai, giliai 
įsiterpę į salos vidurį. Vienu metu jau atrodė, kad jie galės pas- 
prukti, ir Vilkas Larsenas bus jiems nebepavojingas. 

Anksčiau pastebėjau, kad Hendersonas ir Smokas visą rytą 
slampinėjo po denį, o dabar supratau kodėl. Atsinešę šautuvus, 
jie ėmė neskubėdami šaudyti į bėglius. Tai buvo šaltakraujiška 
šaudymo meno demonstracija. Iš pradžių jų kulkos be žalos 
zvimbė vandens paviršiumi abipus valties; bet, kai jūrininkai 
vis dar smarkiai tebesiyrė, jos ėmė kristi vis arčiau ir arčiau. 

— Žiūrėkit, dabar aš pataikysiu -į dešinįjį Kelio irklą,— 
tarė Smokas, atidžiau taikydamas. 

Stebėdamas pro binoklį, pamačiau, kaip šūvis sutrupiūo. 
irklo mentę. Hendersonas padarė tą patį, pasirinkdamas Hariso- 
no dešinįjį irklą. Valtis apsisiko ratu. Veikiai buvo sudaužyti 
ir kiti du irklai. Vyrai mėgino irtis nuolaužomis, bet ir tos buvo 
išmuštos iš rankų. Kelis atplėšė lentą nuo dugno ir ėmė ja irtis, 
bet, skausmingai surikęs, paleido, nes jo atplaišos įsmigo jam į 
ranką. Tada jie pasidavė, leisdami valčiai laisvai plūduriuoti, 
kol atplaukė Vilko Larseno pasiųsta antra valtis ir juos nutem- 
pė į krantą. 

Vakarop mes pakėlėme-inkarą ir I iinS Dabar mūsų 
laukė ištisi trys ar keturi ruonių medžioklės mėnesiai. Iš tiesų 
nyki perspektyva, ir aš dirbau savo darbą sunkia širdimi. Atro- 
dė, jog „Vaiduoklyje“ įsigalėjo šermenų nuotaika. Vilkas La- 

rsenas kamavosi savo gulte nuo tų pačių keistų geliančių gal- 
vos skausmų. Harisonas abejingas stovėjo prie šturvalo, pusiau 
atsirėmęs į jį, lyg slegiamas savo kūno svorio, Kiti vyrai buvo 
paniurę ir tylūs. Kelį užtikau susirangiusį užuovėjoje ties jūri- 
ninkų kubriko liuku; jis sėdėjo atrėmęs galvą į kelius ir suspau- 
dęs ją rankomis, apimtas neapsakomo sielvarto. 

Džonsoną radau išsitiesusį pačiame priekyje ir spoksantį 
į putojančias prie forštevenio bangas, ir su siaubu prisiminiau 
Vilko Larseno išpranašautą sugestiją, kuri gal jau buvo pra- 
dėjusi veikti. Šūktelėjau, norėdamas išblaškyti liguistas jo min- 
tis, bet jis tik liūdnai man nusišypsojo ir nepajudėjo iš vietos. 

Kai grįžau į laivūgalį, prie manęs priėjo Ličas. 

— Noriu prašyti jūsų paslaugos, pone Van Veidenai, — 
pasakė jis. — Jei jums dar kada nors teks grįžti į Friską, ar ne- 
galėtumėte surasti Matą Makartį? Tai mano senis. Jis gyvena 
ant kalno kitapus Meiferio kepyklos, turi batų dirbtuvėlę, kurią 
visi žino, ir jums nebus sunku jį surasti. Pasakykite jam, kad 
gailiuosi suteikęs jam tiek vargo ir viso kito, ką pridariau, ir... 
ir tiesiog pasakykite jam nuo manęs: „Tesaugo tave Dievas“. 

Aš linktelėjau galvą ir pridūriau: 

— Mes visi parplauksime į San Franciską, Ličai, ir jūs bū- 
site su manimi, kai aš eisiu aplankyti Mato Makarčio. 

— Norėčiau jumis tikėti, — atsakė jis, paspausdamas man 
ranką, — bet negaliu. Vilkas Larsenas „pribaigs mane. Žinau, ir 
tik trokštu, kad tai būtų greitai. Š 

Kai jis nuėjo, pajutau ir savo širdyje tokį pat troškimą. Jei- 
gu tai turi įvykti, teįvyksta greičiau. Bendra prislėgta nuotaika 
apėmė ir mane. Pražūtis atrodė neišvengiama. Ir, valanda po 
valandos žingsniuodamas deniu, aš pasijutau paveiktas šlykščių 
Vilko Larseno idėjų. Kam gi viskas pasaulyje? Kur gyvenimo 
didingumas, jeigu jis leidžia taip begėdiškai nualinti žmonių 
sielas? Gyvenimas — pigus ir niekingas dalykas, ir juo greičiau 
jis baigsis, juo geriau. Užbaigti jį, ir viskas! Aš taip pat parimau 
ant turėklo ir godžiai įbedžiau akis į jūrą, įsitikinęs, jog anks- 
čiau.ar vėliau turėsiu nugrimzti žemyn, žemyn į šaltas žalias 
užmaršties gelmes. 

2 "SEPTYNIOLIKTASIS SKYRIUS | 


“Keistai nors visus buvo“ apėmusi. „bloga auojauta, daugiau 
nieko ypatingesnio „Vaiduokly je“ neįvyko. Mes vis „plaukėme į 
šiaurės vakarus, kol „pasiekėmė Japonijos krantus ir užtikome 
didelę ruonių bandą. Atplaukusi iš kažin kokių beribių Ramio- 
jo. vandenyno, platybių, savo įprastiniu kasmetiniu maršrutu ji 
keliavo į šiaurę, į ruonių gulyklas Beringo jūros pakraščiuose. 
Su ja ir mes pasukome į į. šiaurę, niokodami ir naikindami, mes- 
dami nuluptas skerdenas tykliams ir sūdydami kailius, kad jie 
vėliau puoštų dailius miesto motėrų pečius. 

Tai buvo beprotiškos skerdynės, ir vis per moteris. Mėsos 
ir taukų niekas nevalgė. Mačiau, kaip po sėkmingos medžiok- 
lės, baigiantis dienai, mūsų deniai būdavo užversti skerdenomis 
ir kailiais, slidžiais nuo riebalų ir kraujo, o į špigatus sruven= 
davo raudoni upeliai; stiebai, virvės ir bortai aptaškyti krauju, 
o žmonės, lyg uolūs mėsininkai, sušilę, atsiraitoję rankoves, kru- 
vinomis rankomis lupdavo kailius gražiems jūros kad Kris 
riuos jie buvo užmušę. 

Mano pareiga būdavo skaičiuoti kailius, kai juos krauda- 
vo į laivą iš valčių, prižiūrėti, kaip lupami ruoniai ir kaip vėliau 
nuvalomi deniai bei sutvarkomas laivas. Tai būdavo nemalo- 
nus darbas. Visa mano siela ir kūnas šlykštėdavosi juo. Ir vis 
dėlto tam tikra prasme man buvo naudinga turėti savo žinioje 
tokį būrį žmonių ir jiems nurodinėti. Tai ugdė menkus mano 
administracinius sugebėjimus, ir aš jaučiau, jog darausi vis tvir- 
tesnis ir ryžtingesnis, o tai buvo sveika a Van Vei- 
denui. 

Ėmiau suprasti, kad jau niekada nebebūsiu tas pats žmo- 
gus, koks buvęs. Nors triuškinanti Vilko Larseno kritika ir nesug- 
riovė mano tikėjimo Žmogaus gyvenimu, tačiau jis vis dėlto spė- 
jo pakeisti mano pažiūrą į daugelį kitų mažesnių dalykų. Jis 
man atskleidė realų pasaulį, kurio praktiškai visai nepažinau 
ir kurio visada vengiau. Išmokau geriau prisižiūrėti tikrojo gy- 
venimo, suprasti, jog pasaulyje yra tokių dalykų, kaip faktai, 
išmokau nusileisti iš minčių ir idėjų karąlystės ir atitinkamai 
įvertinti konkrečias bei objektyvias tikrovės fazes. 

Kai mes pasiekėme medžioklės vietą, aš matydavau Vilką 
Larseną dažniau negu paprastai. Esant giedram orui, mes įplauk- 
davome į bandos vidurį, ir visa įgula išsiskirstydavo valtimis. 

Laive likdavome tiktai mudu su juo ir Magridžas, kurio neskai- 
tėme. Tačiau mes taip pat nedykinėjome. Šešios valtys vėduok- 
lės pavidalu pasklisdavo nuo škunos, kol pirmoji, plaukianti 
prieš -vėją ir paskutinė — pavėjui, nutoldavo viena nuo kitos 
per dešimt arba dvidešimt mylių; paskui jos plaukdavo tiesia 
kryptimi, ir tik naktis ar blogas oras jas parvydavo atgal. Mūsų 
pareiga buvo plukdyti „Vaiduoklį“ pavėjui prie paskutinio: lai- 
velio, kad visi kiti galėtų lengvai su palankiu vėju BeiniaUkĖ 
prie mūsų, ištikus vėtrai arba gresiant audrai. 

Nelengvas uždavinys dviem žmonėms, ypač pučiant stip- 
riam vėjui, susidoroti su tokiu laivu kaip „Vaiduoklis“: valdyti 
vairą, visą laiką stebėti valtis, iškelti ir nuleisti bures. Taigi aš 
turėjau mokytis ir sparčiai mokytis. Valdyti vairą išmokau leng- 
vai, bet užkopti aukštyn ant salingo ir. pakibti visu svoriu vien 
tik ant rankų, kai, palikus viblingus, reikėdavo lipti dar aukščiau, 
buvo sunkiau. Bet ir tai išmokau, dargi greitai, nes kažkaip jau- 
čiau nesuvaldomą troškimą pakilti Vilko Larseno akyse, įro- 


“dyti savo teisę gyventi ne vien tik protu, bet ir kitokiais būdais. Ir 


netgi atėjo laikas, kai su malonumu užkopdavau į patį stiebo 
viršų ir, apsikabinęs jį kojomis, iš tos klaikios ska per žiū- 
ronus ieškodavau valčių. 

Prisimenu vieną giedrą dieną, kai valtys išplaukė anksti, 
medžiotojų š šūvių garsai darėsi vis duslesni ir duslesni, kol pa- 
"galiau visai nutilo, valtims išsisklaidžius beribėje jūroje.“ Iš va- 
karų dvelkė vos juntamas vėjelis, tačiau ir jis nuščiuvo, kol mes 
nusigavome iki paskutinio pavėjui plaukiančio laivelio. Aš bu- 
vau stiebo viršūnėje ir stebėjau, kaip vienas po kito šeši laive- 
liai dingo už akiračio, vydamiesi į vakarus nuplaukusius ruo- 
nius. Mes stovėjome, vos siūbuodami plyname jūros paviršių“ 
je, ir negalėjome jų vytis. Vilkas Larsenas ėmė būgštauti. Ba- 
rometras nukrito, ir rytinis dangaus skliautas jam. as Jis 
be paliovos jį stebėjo. 

— Jeigu ji atūš, iš tenai, siaubinga ir rūsti, — pasakė jis,— - 
ir nublokš mus nuo valčių, tai, galimas daiktas, atsiras tuščių 
gultų medžiotojų ir jūrininkų kubrike. 3 

Iki vienuoliktos valandos jūra pasidarė lygi it stiklas. Vidur- 
-dienį karštis buvo alpinantis, nors mes buvome gerokai nup- 
laukę į šiaurės platumas. Ore nė dvilktelėjimo. Jis buvo tvan- 
kus ir slogus — pasak senų kaliforniečių, „kaip prieš“ žemės 
drebėjimą“. Jame buvo kažkas lemtingo, ir kažkaip neapčiuo- 

piamai buvo galima jausti, jog artinasi didelė nelaimė. Pamažu 
visas rytinis dangaus skliautas apsitraukė debesimis, kurie ka- 
rojo virš mūsų lyg kokios juodos pragariškos kalnų virtinės. 
Juose taip aiškiai buvo matyti bedugnės, tarpekliai, prarajos 
ir ten nusidriekę šešėliai, jog akis nesąmoningai ieškojo baltos 
bangų mūšos ir šniokščiančių raguvų ten, kur jūra plakasi į 
krantą. O mes lengvai tebesisupome, vėjo vis nebuvo. 
“Tai ne škvalas, — tarė Vilkas Larsenas.— Senoji motina 
Gamta ruošiasi atsistoti piestu ir sustaugti iš visos gerklės. Oi, 
mums teks pašokinėti, Kupriau, kai neliks pusės mūsų valčių. 
Verčiau lipkite aukštyn ir nuleiskite topselius. 

— "Bet jeigu jinai tikrai sustaugs, o mes tiktai dviese? — pak- 

lausiau su protesto: gaida balse. : 4 

1 — Na ką gi, turime pasinaudoti pirmaisiais jos pūstelėji- 
mais ir pasiekti valtis, dar nespėjus jai nuplėšti mūsų burių. O 
paskui kas bus, tas bus. Stiebai išlaikys, o mudu taip pat turėsimė 
išlaikyti, nors ne pyragai mūsų laukia. 

Vis dar tebebuvo ramu. Mes pietavome; aš valgiau Badkas 
bomis ir susirūpinęs, nes aštuoniolika žmonių buvo plačiai pas- 
klidę jūroje, kažkur anapus horizonto, o dangaus skliautu rie- 
dąs debesų kalnynas iš lėto slinko ant mūsų. Tačiau Vilko Lar- 
seno tai, matyt, nejaudino, nors, kai mes grįžome ant denio, 
pastebėjau, kad jo šnervės truputį virpa ir judesiai pasidarė kiek 
greitesni. Jo veidas buvo rūstus, raukšlės pagilėjo, tačiau jo aky- 
se — mėlynose, skaisčiai mėlynose tą dieną — blykčiojo keis- 
ta, žaižaruojanti ugnis. Mane tiesiog pritrenkė, kad jis buvo 
kažkaip nuožmiai linksmas, džiaugėsi artėjančiomis grėsmingo- 
mis imtynėmis, virpėdamas džiūgavo, kad artinasi didi akimir- 
ka, kai gamtos stichijos užgrius jį visu smarkumu. 

Kartą, visai nejausdamas ar nepastebėdamas, jog aš matau, 
- pašaipiai ir paniekinamai nusikvatojo besiartinančiai aud- 

ai. Kaip dabar matau. jį stovintį, tartum pigmėjų iš „Arabų 
a priešais milžinišką piktąją dvasią. Jis iššaukė likimą 
grumtis ir nieko nebijojo. 

Jis nuėjo į kambuzą. 

— Kokai, kai baigsi krapštytis su savo puodais ir keptuvė- 
mis, reikės ateiti į denį. Būk pasiruošęs — pašauksiu. 

— Kupriau,— tarė jis, pastebėjęs, kad nustebęs spoksau 
į jį, — tai geriau už viskį, o jūsų Omaras to nesuprato. Šiaip ar 
taip, jis mažai temokėjo naudotis gyvenimu. 

“Jau apsiniaukė ir vakarinė dangaus pusė. Saulė aptėmo ir 
dingo migloje. Buvo antra valanda dienos, ir mus apgaubė vai- 
duokliška prieblanda, kurią retkarčiais čaižė tamsiai raudoni 
spinduliai. Toje tamsiai raudonoje šviesoje Vilko Larseno vei- 
das degte degė, ir sujaudintai mano vaizduotei pasirodė, kad 
“ jį gaubia aureolė. Aplink mus viešpatavo kažkokia nežemiška 
tyla ir rimtis, o tolumoję jau reiškėsi pranašingi artėjančio triukš- 
mo ir sujudimo, ženklai. Slogus karštis pasidarė nebepakelia- 
mas. Prakaitas išpylė man kaktą, ir jaučiau, kaip jis teka man 
per nosį. Man pasirodė, jog alpstu, ir aš stvėriausi už turėklo. 

Ir tuo metu, kaip tik tuo metu, dvilktelėjo vos jaučiamas 
oro atodūsis. Kaip lengvas šnabždesys jis atlėkė iš rytų ir pra- 
nyko. Nukarusios burės nesujudėjo, bet mano veidas pajuto tą 
oro siūbtelėjimą ir atvėso. | ; 

 — Kokai,— tyliu balsu pašaukė Vilkas Larsenas. Tomas 
Magridžas atgręžė apgailėtinai persigandusį veidą.“ 

— Atleisk foko giko topinantus ir permesk giką. Kai fo- 
kas pradės išsitempti, atleisk škotą ir vėl pritvirtink topinantus. 
Jei supainiosi, tai savo amžiuje jau daugiau nebeklysi. Supra- 
tai? š 

— Pone Van Veidenai, būkite pasiruošęs permesti grotą. 
Paskui grįžkite prie topselių ir išskleiskite juos kaip galima grei- | 
čiau — juo greičiau tai padarysite, juo lengviau jums bus juos 
sutvarkyti. O jeigu kokas nebus miklus, skelkite jam į tarpuakį. 

Suvokiau, jog tai man komplimentas ir džiaugiausi, kad ka- 
pitonas, duodamas man nurodymus, visiškai negrasino. Mes 
buvome atsigręžę į šiaurės vakarus, ir jis norėjo pasisukti forde- 
vindu, kai tik pūstelės pirmasis vėjas. : 

— Plauksime bagštagu, — paaiškino jis man.— Sprendžiant 
pagal paskutiniuosius šūvius, valtys nukrypo šiek tiek į pietus. 

Jis apsigręžė ir nuėjo į laivūgalį prie šturvalo. Aš nuėjau 
į priekį ir atsistojau prie kliverių. Padvelkė dar vienas vėjo ato- 
dūsis ir netrukus dar vienas. Burės tingiai supleveno. 

— Ačiū Dievui, kad audra neužklupo iš karto, pone Van 
Veidenai,— sušuko susijaudinęs virėjas. Š 

Iš tiesų ir aš buvau dėkingas, nes jau buvau užtektinai pra- 
mokęs ir supratau, kokia nelaimė mums grėstų, jei tokiu atveju 
liktų visos burės iškeltos. Vėjo dvilkčiojimai virto gūsiais, burės 
išsipūtė; ir „Vaiduoklis“ pajudėjo. Vilkas Larsenas staigiai pa- 
suko vairą, pakreipdamas laivą pavėjui, ir mes ėmėme smarkiau 


plaukti. Vėjas dabar pūtė tiesiai iš užpakalio, vis stipriau ir stip- 
riau ūždamas ir kaukdamas, o priešakinės burės ėmė smarkiai 
plaktis. Nemačiau, kas darosi kitose denio dalyse, bet pajutau, 
kaip škuna staiga susiūbavo ir pakrypo, kai vėjo gūsis persuko 
fokstiebio ir grotstiebio bures į kitą pusę. Aš kniūsiausi su bom- 
kliveriu, kliveriu ir stakseliu ir, kai savo uždavinį atlikau, „Vai- 
duoklis“ jau dūmė per bangas bagštagu į pietvakarius, ir visos 
burės buvo pasisukusios į štirbortą. Nespėjęs atgauti kvapo, 
nors širdis nuo per didelės įtampos daužėsi it kūjis, šokau prie 
topselių ir, dar nespėjus vėjui įsisiautėti, suskubau juos atleisti 
ir suvynioti. Paskui nuėjau išklausyti naujų įsakymų. 

Vilkas Larsenas pritariamai linktelėjo ir perdavė man štur- 
valą. Vėjas vis stiprėjo, o bangos kaskart labiau šėlo. Vairavau 
apie valandą, bet kiekvieną akimirką darėsi vis sunkiau. Aš ne- 
turėjau patyrimo vairuoti plaukiant bagštagu. 

— O dabar palypėkite aukštyn su žiūronais ir paieškokite 
valčių. Mes nuplaukėme mažų mažiausiai dešimt mazgų, o da- 
bar plaukiame dvylikos ar trylikos mazgų greičių. Senoji mano 
narsuolė moka plaukti! 

Aš pasitenkinau užkopęs ant fokrėjų, apie septyniasdešimt 
pėdų virš denio. Apžvelgęs tuščią vandens plotą, aš aiškiausiai 
"supratau, jog mums reikia labai skubėti, jeigu norime surasti 
savo žmones. Tiesą sakant, žiūrėdamas į šėlstančias bangas, 
kuriomis mes skriejome, aš net suabejojau, ar iš viso dar gali 
jose plaukioti valtis. Atrodė neįmanoma, kad tokie palaikiai | 
laiviūkščiai galėtų išsilaikyti prieš tokią vėjo ir vandens galybę. 

Visos vėjo jėgos aš negalėjau pajusti, nes mes skriejome kar- 
tu su juo. Bet nuo savo paaukštinimo aš žiūrėjau žemyn, ir at- 
rodė, lyg būčiau ne „Vaiduoklyje“, o šalia jo. Aiškiai mačiau 
jo kontūrus putojančioje jūroje, kai jis, kupinas gyvybės, skrie- 
jo tolyn. Kartais škuna, kopdama į kokią didžiulę bangą, ligi 
pat vandens pakrypdavo į dešinįjį šoną, ir tuomet denį iki pat 
liukų užliedavo kunkuliuojantis vandenynas. Tokiomis akimir- 
komis, kai škuna vėl krypdavo į kitą šoną, aš lėkdavau oru kvai- 
tinamu greitumu, tarsi prikabintas prie didžiulės apverstos švy- 
tuoklės, kuri, smarkiai švytuodama, skrieja septyniasdešimt ar 
net daugiau pėdų lanku. Kartą mane apėmė toks siaubas nuo šio 
bejėgiško švytavimo, jog aš, bejėgiškai drebėdamas, įsiki- 
bau rankomis ir kojomis, nepajėgdamas ieškoti, jūroje dingusių 
valčių arba apskritai ką nors pamatyti, nebent tik apačioje stau- 

giančias bangas, kurios stengėsi praryti „Vaiduoklį“. 

Tačiau, prisiminęs Žmonės atviroje jūroje, aš atsipeikėjau, 
ir jų beieškodamas, užmiršau save. Visą valandą nemačiau dau- | 
giau nieko, kaip tik beribę, iuščią jūrą. Ir galiausiai ten, kur 
atklydęs saulės spindulys nutvieskė vandenyną, nužerdamas šėls- 
tantį jo paviršių sidabru, aš pamačiau mažą juodą dėmelę, čia 
iškylančią-horizonte, čia vėl dingstančią. Aš kantriai laukiau. 
Ir vėl mažytis juodas taškelis šmėkštelėjo šėlstančiame šviesos 
ruože truputį į kairę nuo škunos priekio. Aš nė nebandžiau šauk- 
ti, o tiktai, mojuodamas ranka, šią žinią pranešiau Vilkui Lar- 
senui, Jis pakeitė kursą, ir aš jam. pritariamai pasignalizavau, 
kai dėmelė pasirodė tiesiai prieš mus: B 

Jinai didėjo taip sparčiai, jog aš pirinąkari prideramai įver- 
tinau, kaip greit mes skriejame. Vilkas Larsenas man davė ženklą 
nulipti ir, kai aš atsidūriau šalia jo prie šturvalo, man paaiški- 
no, kaip leistis į dreifą. 

— Dabar visas pragaras ant mūsų užgrius,— įspėjo jis ma- 
ne, — bet neimkite į galvą. Dirbkite savo darbą ir žiūrėkite, kad 
kokas siovėtų prie fokškoto. 

-Man pavyko nusigauti į baką, nors buvo vis tiek, kuria pu- 
se eiti, nes čia vieną, čia kitą bortą nuolat užliedavo vanduo. 
Tomui Magridžui nurodęs, ką jis turi. daryti, keletą pėdų pa- 
lypėjau fokvantais. Dabar valtis buvo labai arti, ir aš galėjau 
aiškiai įžiūrėti, kad ji atsigręžusi prieš vėją ir bangas ir laikosi 
“už stiebo ir už burės, kurie buvo išmesti už borto-ir atstojo plau- 
kiojantį inkarą. Visi trys vyrai joje sėmė vandenį. Kiekvienas 
besiritąs vandens kalnas juos uždengdavo nuo mano akių, ir aš 
laukdavau su alpinamu nerimu, bijodamas, kad jie daugiau ga- 
li: nebepasirodyti. Staiga vėl žaibo greitumu valtis iššokdavo 
- iš putojančių keterų priekiu tiesiai į dangų taip, kad statmenai 
iškildavo šlapias ir tamsus jos dugnas. Kai ji vėl garmėdavo prie- 
kiu žemyn į aisivėrusią prarają, pasirodydavo visas jos vidus ir 
galėjai matyti, kaip trys žmonės pašėlusiai greitai semia vandenį. 
Kiekvienas naujas jos pasirodymas buvo stebuklas. 

„Vaiduoklis“ staiga pakeitė kursą, pasukdamas į šalį, ir man 
dingtelėjo kraupi mintis, jog Vilkas Larsenas galvoja, kad valties 
išgelbėti nebeįmanoma. Bet netrukus aš supratau, jog jis ketina 
stoti į dreifą, ir nusileidau ant denio, kad, reikalui esant, būčiau 
pasiruošęs. Mes dabar plaukėme tiesiai prieš vėją, O valtis liko 
toli ir kiek šone. Aš pajutau, kad škuna staiga ėmė plaukti ly- 

giau, be jokios įtampos, nors jos greitis padidėjo. Ji šokinėjo 
beveik vienoje vietoje, gręždamasi prieš vėją. 

Kai škuna pasisuko stačiu kampu prieš bangas, vėjas (nuo 
kurio mes iki šiol vis pasprukdavome) mus pačiupo visu smar- 
kumu. Būdamas riepatyręs, savo nelaimei, atsigręžiau prieš jį. 
. Jis bloškė į mane nelyginant siena, pripildydamas pilnus plau- 
čius oro, kurio nebegalėjau iškvėpti. Mane smaugė ir dusino, 
o kai „Vaiduoklis“ akimirką pakrypo į šoną ir vėl atsigręžė tie- 
siai prieš vėją, aš pamačiau didžiulę bangą, iškilusią aukščiau 
mano galvos. Nusisukau į šalį ir, atgavęs kvapą, vėl pasižiūrė- 
jau. Banga pakibo ties „Vaiduokliu“, o aš žiūrėjau tiesiai aukš- 
tyn į ją. Saulės spindulys perskrodė bangos keterą, ir pro mano 
akis švystelėjo vaiski praūžiančio vandens žaluma, papuošta 
baltų it pienas putų. 

Kai ji praūžė, atsivėrė pragaras. Viskas įvyko akimirksniu. 
Mane parbloškė triuškinantis ir kvaitinantis smūgis. Nejutau 
skausmo kurioje nors vienoje vietoje, o tiesiog visur. Nė nes- 
pėjus ko nors įsitverti, mane paglemžė vanduo ir man dingte- 
lėjo mintis, kad tučtuojau įvyks tas baisus dalykas, apie kurį 
tebuvau girdėjęs, — banga nusineš mane į jūrą. Mano kūną 
trankė ir kulvirsčia nešė tolyn. Nebegalėdamas ilgiau sulaikyti 
kvėpavimo, aš įtraukiau į plaučius aitriai sūraus vandens. Ta- 
čiau per xš4. tą laiką man neišėjo iš galvos: „Aš turiu išnešti 
kliverį į vėją“. Aš visai nebijojau mirties. Kažkaip neabejojau, 
jog kaip nors Aa Apsvaigusioje mano sąmonėje nepaliau- 
jamai knietėjo mintis, jog. turiu įvykdyti Vilko Larseno įsaky- 
mą, ir man netgi atrodė, kad matau jį stovintį prie šturvalo to 
gaivališko siautulio viduryje; galinga savo valia besipriešinantį 
audrai ir ją niekinantį. 

Smarkiai į kažką atsitrenkiau, matyt, į planširą, atsikvėpiau 
ir pajutau, jog įtraukiau gaivaus oro. Pabandžiau atsistoti, bet 
į kažką rėžiau galvą ir vėl parkritau ant visų keturių. Įnorin- 
gos bangos mane nubloškė net į patį bako pryšakį. Ropodamas 
visomis keturiomis, užsirioglinau ant Tomo Magridžo, kuris 
susirietęs gulėjo ir dejavo. Nebuvo laiko juo rūpintis. Aš turė- 
jau permesti kliverį. 

Kai išsikapanojau ant denio, atrodė, kad jau viskam ateina 
galas. Iš visų pusių buvo girdėti, kaip trioška sijos, žvanga plie- 
nas ir plyšta burės. „Vaiduoklis“ buvo blaškomas ir daužomas 
į šipulius. Fokas ir foktopselis, supliūškę nuo mūsų manevro, 

plakėsi ir drisko kaspinais, nes niekas' laiku nesurinko škoto, o 
sunkus gikas bildėdamas švytavo nuo vieno borto prie kito. Oras 
buvo pilnas skraidančių skeveldrų; nutrūkusios virvės, vėjo 
blaškomos, rangėsi lyg gyvatės, o galiausiai trioškėdamas nug- 
riuvo foko gafelis. 3 

Jis nukrito vos per kelis colius nuo manęs, ir tai mane pas- 
katino sukrusti. O gal dar padėtis nėra beviltiška. Aš prisiminiau 
Vilko Larseno įspėjimą. Jis pranašavo, jog ant mūsų užriedės 
pragaras, taip ir įvyko. Bet kurgi jis pats? Staiga išvydau jį: 
įtempęs galingus savo raumenis, jis darbavosi prie groto, steng- 
damasis jį nuleisti: Tuo tarpu užpakalinė škunos dalis pakilo 
aukštai į orą, ir kapitono figūra pasirodė praūžiančių baltų pu- 
tojančių bangų fone. Visa tai ir dar daugiau — ištisą chaoso 
ir žlugimo pasaulį — aš pamačiau, išgirdau ir suvokiau vos per 
penkiolika sekundžių. 

Neturėjau laiko žiūrėti, kas ištiko valtį, ir tiesiog šokau prie 
kliverio škoto. Patsai kliveris jau ėmė plazdėti, ir, garsiai pliaukš- 
ėdamas, čia išsipūsdavo, čia vėl supliukšdavo. Bet, pakreipęs 
škotą į šoną ir sukaupdamas visas jėgas, kai tiktai jis pliaukš- 
telėdavo, aš pamažėle vėl jį įtempiau. Žinau, kad padariau viską, 
ką galėjau. Aš tempiau škotą tol, kol susikruvinau pirštų galus; 
man jį betempiant, bomkliveris ir stakselis perplyšo išilgai ir 
netrukus visai sūdrisko. 

Aš vis dar tempiau, dviem užsukimais pritvirtindamas kiek- 
vieną ištrauktą škoto dalį, ir vos tiktai virvė kiek atsileisdavo, 
vėl traukdavau ją toliau. Paskui škotas ėmė trauktis lengviau, — 
prie manęs priėjo Vilkas Larsenas. Jis traukė škotą vienas, o 
aš triūsiau, rinkdamas palaidą virvę. 

— Pritvirtinkite! — sušuko jis.— O paskui ateikite čia! 

"Eidamas paskui jį, pastebėjau, kad, nors škuna ir buvo nu- 
niokota, bet joje išliko šiokia tokia tvarka. „Vaiduoklis“ ėmė 
dreifuoti. Jį dar galėjai valdyti, ir jis buvo valdomas. Nors be- 
veik visos jo burės buvo sudraskytos, tačiau kliveris, išneštas 
į pavėjinį bortą, ir iki galo surinktas grotas išliko ir prilaikė šku- 
ną priekiu prieš siautėjančias bangas. 

Kol Vilkas Larsenas tvarkė laivelių talius, aš akimis ieško- 
jau valties ir pamačiau ją pavėjui iškylančią ant didžiulės ban- 
gos vos už kokių dvidešimt pėdų nuo mūsų. Kapitonas buvo 
taip puikiai apskaičiavęs, jog mes dreifavome tiesiog prie jos, 
ir mums beliko tiktai užkabinti taliais už valties galų ir ją įkel- 

ti į laivą. Tačiau tai padaryti buvo ne taip lengva, kaip atrodė. 

Valties: pirmagalyje buvo Kerfutas; Ufti-Ufti sėdėjo prie 
vairo, o Kelis viduryje. Kai mes priplaukėme arčiau, laivelis 
iškilo ant bangos, o mes nunirome kažkur į bedugnę, ir aš iš- 
vydau beveik tiesiai virš savęs trijų žmonių galvas, palinkusias 
per.bortą ir žiūrinčias žemyn. Kitą akimirką mes išlėkėmė aukš- 
tai į viršų, o jie nugarmėjo į prarają tarp dviejų bangų. Atrodė, 
kad atūžianti banga tikrai užneš „Vaiduoklį“ ant to mažyčio 
kiaušinio lukšto. 

Tačiau, nutaikęs. gerą e M aš mečiau savo talius ka- 
nakui, o Vilkas Larsenas — Kerfutui. Abu taliai buvo tučtuojau 
pritvirtinti, ir visas trejetas, mitriai prisitaikęs prie sūpavimo, 
vienu metu šoko ant škunos. Kai „Vaiduoklis“ iškilo šonu iš 
vandens, laivelis-prisišliejo prie pat jo, ir, nespėjus atsiristi nau- 
jai bangai, jį užtraukėme ant denio ir apvertėme kniubsčią: Pas- 
tebėjau, kad iš kairės Kerfuto rankos teka kraujas. Didysis jo 
pirštas buvo visai sutraiškytas. Tačiau visiškai neparodydamas, 
kad jam skauda, dešiniąja ranka jis padėjo mums pririšti lai- 
velį jo vietoje. 

— „Pasiruošk pernešti kliverį; Ufti! — įsakė Vilkas ae 
nas tą pačią akimirką, kai mes baigėme tvarkyti valiį.-—— Keli, 
eik į užpakalį ir suimk groto škotą! O tu, Kerfutai, nueik į baką 
ir pažiūrėk, kas yra kokui. Pone Van Veidenai, kopkite į viršų 
ir pakeliui nukapokite viską, kas nereikalinga! . 

Davęs įsakymus, jis it tigras nuliuoksėjo į laivūgalį prie štur- 
valo. :Man' belipant fokvantais,. „„Vaiduoklis“ pamažu leidosi 
pavėjui. Šį kar:ą, kai mes nėrėme į bangų prarają ir buvome 
jų užlieti, nebeliko nė vienos burės, kurią vėjas galėtų nuplėš- 
ti. Škuna pasviro beveik iki bimso galų, ir stiebai gulėjo beveik 
horizontaliai su vandeniu. Man neprilipus net iki salingo, vė- 
jas taip stipriai mane priplojo prie vantų, kad, rodos, net ir no- 
rėdamas nebūčiau galėjęs nukristi. „Vaiduoklio“ denis buvo 
ne apačioje, o beveik stačiu kampu su jūra. Bet aš mačiau ne 
denį, o tik tą vietą, kur jis turėjo būti, užlietą šėlstančio vandens 
srauto. Iš vandens mačiau kyšančius du stiebus, šit ir viskas. 
Akimirką visa škuna buvo: apsemta. Po truputį vis labiau leis- 
damasis pavėjui, „Vaiduoklis“ atsitiesė ir iškišo iš vandens savo 
denį, lyg banginis nugarą į vandenyno paviršių. 

Po to mes lyg paklaikę skriejome per šėlstančias bangas, 
o aš it musė Kabojau ant salingo ir ieškojau kitų laivelių. Po 

pusvalandžio išvydau dar vieną: jis plūduriavo kniūbsčias, o 
Džokas Horneris, storasis Liuisas ir Džonsonas atkakliai lai- 
kėsi į jį įsikibę. Šį kartą aš likau viršuje. Vilkui Larsenui ge- 
rai pavyko leistis į dreifą, ir mus vėl ėmė. nešti prie laivelio. Ta- 
liai buvo paruošti, žmonėms nūmestos virvės, ir jie it beždžio- 
nės užsliuogė į škuną. Traukiama į laivą valtis smarkiai 
apsidaužė į škunos bortus, tačiau vis tiek buvo rūpestingai pri- 
tvirtinta prie denio, nes dar ją buvo galima sulopyti ir pataisyti. 
Nešamas audros, ,„Vaiduoklis“ vėl ėmė lėkti į priekį, kartais | 
taip pasinerdamas į vandenį, jog akimirkomis galvodavau, kad 
jau niekada nebeiškils. Net šturvalas, paprastai įtaisytas „daug 
aukščiau negu škancai, vis pasinerdavo į vandenį. Tokiomis 
akimirkomis aš keistai pasijusdavau besąs vienas su Dievu, vie- 
nas, stebįs jo rūstybės siautėjimą. Bet šturvalas vėl išnirdavo, 
pasirodydavo platūs Vilko Larseno pečiai, jo rankos, įsikibusios 
į stipinus ir valdančios škuną pagal savo valią. Jis pats stovėjo 
tartum žemės Dievas, audros Viešpats, bloškiąs žemyn puolan- 
čias bangas ir verčiąs jas klausyti. Ak, koks stebuklas! Koks ste- 
buklas! Menki žmogiūkščiai gyvena, kvėpuoja, dirba ir plaukia 
tokiu trapiu įtaisu iš medžio ir audeklo per šėlstančias stichijas. 
O „Vaiduoklis“ vėl iššoko iš prarajos, iškėlė denį iš bangų | 
ir dūmė, nešamas kaukiančio viesulo. Pusę šešių, po kokio pus- | 
valandžio, kai dienos šviesa paskendo blandžioje, nuožmioje 
prieblandoje, aš pastebėjau trečią valtį. Ji taip pat plūduriavo 
apvirtusi, bet žmonių nebuvo matyti. Vilkas Larsenas pakarto- 
jo savo manevrą, atsitraukdamas, o. paskui pasukdamas prieš. 
vėją ir leisdamas bangoms atplukdyti škuną prie: valties. Bet šį 
kartą jis apsiriko maždaug keturiasdešimčia pėdų, ir valtis prap- 
laukė pro laivūgalį. Ši iau Si Š 
— Valtis numeris ketvirtas! — šūktelėjo Ufti-Ufti, kai įž- 
valgi jo akis suskubo perskaityti užrašą, valčiai akimirką išnirus 
iš putų. 4 Ž 
Tai buvo Hendersono valtis, o drauge su juo Žuvo Holio- 
„kas ir Viljamsas, tolimo plaukiojimo jūreivis. Kad jie: žuvo, ne- 
buvo abejonės; tačiau valtis išliko, ir Vilkas Larsenas padarė 
beprotiškai rizikingą bandymą ją atgauti. Nusileidęs ant denio, 
pamačiau, kad Horneris ir Kerfutas veltui priešinasi šiam mėgi- 
nimui. = 
— Po velnių, neatiduosiu savo valties audrai, nors ji atūž- 
tų iš paties pragaro gelmių! — šaukė Larsenas, ir nors mes vi- 

si keturi klausėmės ištempę ausis, jo balsas atrodė sa ir a 
lus, lyg 'einąs iš neapsakomos tolybės. 

— Pone Van Veidenai! — riktelėjo jis man, o šioje. maiša- 
tyje jo žodžiai nuskambėjo lyg šnibždesys.-— Stokite prie kli- 
verio abu su Džonsonu ir Ufti! O kiti bėkite prie groto! Na, gy- 
viau! O jei ne, tai aš jus nusiųsiu į aną pasaulį! Supratote?- 

“Ir kai jis visu smarkumu pakreipė vairą į bortą, o „Vaiduok- . 
lio“ priekis ūmai pasisuko, medžiotojams beliko tik“ paklusti ir 
stengtis, kad rizikingas žygis pavyktų. Koks didelis buvo pavo- 
jus, aš suvokiau tiktai vėl atsidūręs po denį užliejusia banga, 
ir vos spėjęs nusitverti ūž plieninio lanko prie fokstiebio apa- 
čios. Mano pirštai tučtuojau buvo atplėšti nuo briaunos, o aš 
pats per bortą nušluotas į jūrą. Aš nemokėjau plaukti, bet, nes- 
pėjus'dar man nugrimzti, banga vėl mane parbloškė atgal ant 
denio. Mane sugriebė stipri kažkieno ranka, ir, kai „Vaiduok- 
lis“ pagaliau vėl išniro į paviršių, aš pamačiau, jog už savo iš- 
gelbėjimą turiu būti dėkingas Džonsonui. Mačiau, kad jis išgąs- 
tingai dairosi aplink, ir pastebėjau, kad nebėra Kelio, kuris tik 
prieš valandėlę buvo atėjęs į baką. į 

Vėl skriedami pro valtį, mes buvome jau kitaip į ją atsisu- 
kę negu anksčiau, ir Vilkas Larsenas buvo priverstas griebtis kito 
manevro. Plaukdamas fordevindu, jis atsisuko į škuną prieš vėją 
ir priplaukė prie valties stačiu kairiojo halso beidevindu. 

— Puiku! — sušuko man į ausį Džonsonas, kai mums pa- 
vyko atlaikyti naują tvano antplūdį. Žinojau, kad tai buvo tai- 
koma ne Vilko Larseno sugebėjimams, o pačiam „Vaiduokliui“. 

Taip sutemo, kad valties visai nebebuvo matyti, tačiau Vil- 
kas Larsenas sukinėjosi tame baisiame verpete, tarsi vadovau- 
damasis kažkokiu neklystamu instinktu. Nors mes nuolat buvo- 
me pusiau apsemti, tačiau šį kartą nebuvo jokios prarajos, į 
kurią bangos būtų galėjusios mus noblokšti; jos prinešė mus tie- 
siai prie apverstos valties, kurią, keldami į laivą, smarkiai su- 
žalojome. 

Paskui ištisas dvi valandas dirbome it pakvaišę. Mes visi — 
du medžiotojai, trys jūreiviai, Vilkas Larsenas ir aš — rišome 
rifus kliveriui ir grotui. Sumažinus burių plotą, mūsų denio be- 
veik nebeužliedavo vanduo, o „Vaiduoklis“ šokinėjo ir nardė 
per bangas it kamštis. 

Dar iš pat pradžių buvau iki kraujo pratrynęs pirštų Žali 
ir dabar, rišant rifus, iš skausmo mano skruostais riedėjo ašaros. 

O kai viskas buvo baigta, aš pravirkau it moteris ir ėmiau raity- 
tis denyje, nebegalėdamas ištverti. 

Tuo tarpu keli vyrai Tomą Magridžą ištraukė iš po' prie- 
kinio bako, kur jis iš baimės buvo pasislėpęs lyg skęstanti žiur- 
kė. Mačiau, kaip jie jį nutempė į kajutkompaniją, ir tik tada, 
nepaprastai nustebęs, išvydau, kad nėra kambuzo. Ten, kur 
jis anksčiau stovėjo, dabar denyje nieko nebebuvo. 

Kajutkompanijoje susirinko visi, neišskiriant nė jūreivių, 
ir, kol ant mažos krosnelės virė kava, mės gėrėme viskį ir krim- 
tome galetas. Dar niekada gyvenime nebuvau taip skaniai val- 
gęs. Ir niekada karšta kava nebuvo tokia gardi. „Vaiduoklis“ 
taip smarkiai nardė, siūbavo ir vartėsi, jog net. jūreiviai nega- 
lėjo vaikščioti nesilaikydami, o keletą kartų, vos spėjus sušuk- 
ti „saugokitės!“, mes suvirtome į krūvą ant kajutės sienos, lyg 
ant denio. 4 k 2 

— Velniop: sargybą! — pasakė Vilkas - Larsenas, kai -mes 
privalgėme ir atsigėrėme.— Denyje jau nebėra ko yeikti, Jei- 
gu kas nors panorėtų ant mūsų užlėkti, mes vis vien negalėtu- 
me pasitraukti iš kelio. Eikite visi kiek numigti! i 

Jūreiviai iškėlė šoninius žibintus ir nusvirduliavo į baką, 
o du medžiotojai pasiliko miegoti kajutkompanijoje, nes never 
tėjo rizikuoti ir atidaryti liuką į jų kubriką. Mudu su Vilku Lar- 
senu nupjovėme sutriuškintą Kerfuto pirštą ir. užsiuvome žaiz- 
dą. Magridžas, jau virdamas ir padavinėdamas mums kavą „bei 
kurstydamas ugnį, visą laiką skundėsi, jog jam skaudą šoną, o 
dabar saikstėsi, kad jam sulaužyti vienas ar du šonkauliai. Jį -ap- 
žiūrėję pamatėme, kad lūžę net trys šonkauliai. Tačiau jo gy- 
dymą atidėjome kitai dienai vien dėl to, kad aš apie sulaužytus 
šonkaulius nieko nenusimaniau ir norėjau pirmiau Ką nors apie 
tai pasiskaityti. 

+ — Man atrodo, jog nevertėjo aukoti Kelio gyvybės dėl:su= | 
daužytos valties, — tariau aš Vilkui Larsenui. 

— Betgi ir pats Kelis nedaug ko vertas, — atšovė jis. — La- 
banakt. 3 

Po viso to, kas įvyko, man atrodė, jog negalėsiu užmigti: 
man nepakenčiamai skaudėjo pirštų galus, kėlė nerimą trijų 
dingusių valčių likimas, jau nekalbant apie pašėlusius „„Vaiduok- 
lio“ šokinėjimus. Bet vos tik padėjau galvą ant priegalvio, akys 
lipte sulipo, ir, visiškai netekęs jėgų, aš išmiegojau visą naktį, o 
tuo tarpu „Vaiduoklis“, pats vienas ir niekieno nevaldomas, 
grūmėsi su audra. 

AŠTUONIOLIKT ASIS SKYRIUS 


Kitą dieną, kai audra ėmė rimti, Vilkas Larsenas Ar aš, pa- 
siskaitę apie anatomiją ir chirurgiją, sutvarstėme sulaužytus 
Magridžo šonkaulius, o bangoms sumažėjus, Larsenas pradėjo 
kreisuoti į vakarus nuo tos vandenyno vietos, kur mus buvo už- 
klupusi audra. Tuo tarpu įgula taisė valtis, siuvo ir rišo joms 
naujas bures. Mums vis dažniau ir dažniau pasitaikydavo ma- 
tyti ir plaukti pro medžioklinės škunas; dauguma jų ieškojo din- 
gusių savo valčių ir gabeno svetimas valtis bei įgulas, kurias 
buvo užtikusios jūroje. Daugumas šio medžioklinio laivyno laivų 
buvo į vakarus nuo mūsų, ir vandenyje išsimėčiusios valtys gal- 
votrūkčiais skubėdavo prie artimiausių škunų. 

Dvi savo valtis su visa jų įgula mes pasiėmėme iš „Sisko“, 
o kitoje škunoje „San Diego“, didžiuliam Vilko Larseno džiaugs- 
mui, o mano nusiminimui, užtikome Smoką, Nilsoną ir Ličą. 
Taigi, baigiantis penktajai dienai, mums bestigo tiktai keturių 
žmonių — Hendersono, Holioko, Viljamso ir Kelio — ir mes vėl 
ėmėme persekioti ruonių bandą. 

Besivydami ją į šiaurę, mes pradėjome sutikti baisias jūros 
miglas. Kiekvieną dieną, nuleidžiant valtis, rūkas jas prarydavo, 
dar joms beveik nespėjus paliesti vandens; 0 škunoje reguliariais 
protarpiais būdavo pučiamas ragas ir kas penkiolika minučių 
iššaudavo signalinė patranka. Valtys nuolat dingdavo ir vėl pa- 
sirodydavo, jūreivišku papročiu jas paimdavo bet kuri škuna, 
ir jos tol medžiodavo, kol jas surasdavo savoji škuna. Tačiau 
Vilkas Larsenas, ko ir buvo galima tikėtis, stokodamas vienos 
valties, pasigrobė pirmą atklydusią ir jos įgulą privertė me- 
džioti su „Vaiduokliu“, neleisdamas jai grįžti į savo škuną, kai 
ši pasirodė tolumoje. Prisimenu, kaip, atkišęs šautuvą, jis nuvarė 
medžiotoją ir abu jūreivius į apačią, kai jų škuna plaukė pro 
mus vos per keletą jardų ir kapitonas teiravosi savųjų. 

Tomas Magridžas, kuris taip nuostabiai ir atkakliai kabino- 
si į gyvenimą, netrukus vėl ėmė kėblinti, dirbdamas už du: už 
virėją ir jungą. Džonsonas ir Ličas po senovei tebebuvo mušami 
ir bauginami, ir jie žinojo, kad jų gyvenimas baigsis kartu su 
medžiojimo sezonu. Visi kiti gyveno šuniškai, ir negailestingasis 
jų šeimininkas juos vertė dirbti kaip šunis. O mudu su Vilku 
Larsenu gana neblogai sugyvenome, nors aš negalėjau atsik- 
ratyti minties, jog teisingiausiai pasielgčiau jį nužudydamas. 

Jis neapsakomai mane žavėjo, o kartu aš neapsakomai jo bijo- 
„Jau. Ir vis dėlto negalėjau įsivaizduoti jo gulinčio nebegyvo. 
Jam būdinga tartum amžinos jaunystės tvermė tučtuojau iškil- 
davo man prieš akis ir nustelbdavo aną vaizdą. Aš galėjau jį 
įsivaizduoti tiktai gyvą, visuomet gyvą, viešpataujantį, kovojantį 
ir naikinantį. 

Kai mes įplaukdavome į patį bandos vidurį ir bangos būdavo 
per didelės valčiai nuleisti, Vilkas Larsenas jausdavo didelį ma- 
lonumą nusileisti pats su dviem irkluotojais ir vairininku. Jis 
buvo geras šaulys ir atgabendavo į laivą daug kailių, kai, pasak 
jūrininkų, oras būdavo neįmanomas medžioti, Atrodo, jam tik- 
tai tada buvo lengviau kvėpuoti, kai, rizikuodamas gyvybe, jis 
grumdavosi dėl jos su baisiomis jėgomis, . 

Kaskart vis geriau pradėjau išmanyti jūrininkystę, ir vieną 
giedrą dieną — retai tuo mėtu pasitaikantis reiškinys — aš pa- 
„tenkintas vienui vienas valdžiau „Vaiduoklį“ ir sukėliau į šku- 
ną valtis. Vilką Larseną, kaip paprastai, vėl buvo paguldęs galvos 
skausmas, ir aš nuo pat ryto iki vakaro išstovėjau prie šturva- 
lo. Pavėjui nuplaukęs iki paskutinės valties, aš paleidau škuną 
dreifuoti ir vieną po kitos sukėliau visas šešias be jokio kapito- 
no įsakymo bei nurodymo. . 

Protarpiais siausdavo viesulai, — buvome šaltame ir audrin- 
game ruože, — o birželio viduryje mus užklupo atmintinas tai- 
fūnas, nes jis padarė daug permainų mano gyvenime. Mes, ma- 
tyt, pakliuvome beveik į patį taifūno centrą, bet Vilkui Larse- 
nui pavyko nuo jo pasprukti į pietus — pradžioje plaukiant 
kliveriu su dviem rifais, o vėliau net visai plikais stiebais. Nie- 
kada nebuvau įsivaizdavęs tokių didelių bangų. Anksčiau maty- 
tosios bangos, palyginti su šitomis, buvo tik lengvas vandens 
ribuliavimas. Nuo keteros iki keteros buvo ne mažiau kaip pu- 
sė mylios, ir bangos iškildavo (tuo aš įsitikinęs) aukščiau mūsų 
stiebų. Jos buvo tokios didelės, jog net pats Vilkas Larsenas ne- 
išdrįso leistis į dreifą, nors mus ir nešė kaskart labiau į pietus, 
tolyn nuo ruonių bandos. Kai taifūnas aprimo, mes tikriausiai 
buvome pakliuvę į Ramųjį vandenyną raižančių garlaivių kelią. 
Ir čia, — o tai nustebino medžiotojus, — mes įplaukėme į anirą 
ruonių bandą arba tam tikrą pirmosios bandos ariergardą. Pa- 
sak jų, tai buvo nepaprastai retas reiškinys. Pasigirdo įsakymas: 
„Nuleisti valtis!“, sutrinksėjo šūviai, ir visą, dieną truko žiau- 
rios skerdynės. 

Kaip tik tą vakarą prie manęs priėjo Ličas. Man ką tik bai- 
gus skaičiuoti kailius, iš paskutinės įkeltos valties, jis patamsyje 
prisiartino prie manęs ir tyliai paklausė: | 

— Ar negalėtumėte man pasakyti, pone Van Veidenai, kiek 
nuo čia iki kranto ir kurioje pusėje yra Jokohama? 

Man širdis džiaugsmingai suvirpėjo. Aš supratau, ką jis gal- 
vojo, ir atitinkamai paaiškinau: į vakarų šiaurės vakarus, už 
penkių šimtų mylių. š 

— Ačiū jums, sere,— pasakė jis ir vėl pranyko tamsoje. 

Kitą rytą dingo valtis Nr. 3 su Džonsonu ir Liču, Taip pat 
dingo vandens statinaitės ir dėžutės su maisto atsargomis iš vi- 
sų kitų valčių, o drauge ir patalynės su abiejų vyrų kelionmai- | 
šiais. Vilkas Larsenas įsiuto. Jis iškėlė bures ir nudūmė į vaka- 
rų šiaurės vakarus, o tuo tarpu du medžiotojai nesitraukė nuo 
salingo, žvalgydamiesi po jūrą per žiūronus. Pats Larsenas, lyg 
įdūkęs liūtas, lakstė po denį. Jis per daug gerai žinojo mano 
simpatiją pabėgėliams, todėl manęs ir nesiuntė aukštyn jų Ste-. 
bėti. S 

Vėjas buvo palankus, bet nepastovus, ir įžiūrėti tą mažytę 
valtelę beribėje mėlynėje buvo sunkiau, negu surasti adatą šieno 
kūgyje. Bet kapitonas varė „Vaiduoklį“ kiek tik šis išnešė, no- 
rėdamas atkirsti pabėgėliams kelią nuo sausumos. Kai jam tai 
pavyko, jis ėmė kreisuoti pirmyn ir atgal ten, kur, jo manymu, 
jie galėjo plaukti. . 

Trečios dienos rytą, vos tik išmušus aštuonias, Smokas nuo. 
salingo sušuko, kad matyti valtis. Visi susispietė prie borto. Pū- 
tė žvarbus vakaris, kaskart stiprėdamas ir pranašaudamas audrą. 
Ir tenai, pavėjui, raibuliuojančiame tekančios saulės sidabre 
čia pasirodydavo, čia vėl išnykdavo juoda dėmelė. 

Mes pakeitėme kryptį ir nuskriejome link jos. Man širdis tie- 
siog nutirpo. Vien tik pagalvojus, kas «turi įvykti, man pasidarė 
bloga, o pamatęs džiūgaujantį spindesį Vilko Larseno akyse, aš 
pajutau nenugalimą troškimą pulti tą žmogų. Mintis apie Ličui 
ir Džonsonui gresiantį smurtą taip mane sukrėtė, kad turbūt 
man net protas aptemo. Aš tarsi apsvaigęs nubėgau žemyn į 

“ kubriką ir jau buvau beišlendąs ant denio su užtaisytu šautuvu, 
bet staiga išgirdau išgąstingą kažkieno riksmą: 

— Valtyje penki žmonės! 

Aš krūptelėjau ir nebeišlaikęs nusitvėriau už trapo, klau- 
sydamas, kaip kiti jūrininkai patvirtino tą patį. Tuomet man pa- 

kirto kojas ir aš atsikvošėjęs susmukau ant trapo, tik dabar visiš- 
kai suvokęs, ką ketinau padaryti. Dėkodamas likimui, aš nune- 
šiau šautuvą atgal ir vėl išsmukau ant denio. 

Mano dingimo niekas nebuvo pastebėjęs. Valtis buvo pa- 
kankamai arti, ir mes galėjome įžiūrėti, jog ji didesnė už bet ku- 
rią medžioklinę valtį ir visai kitokios struktūros. Mums prip- 
laukus arčiau, valtyje buvo nuleista burė ir nuimtas stiebas, Pa- 
ruošę irklus, valtyje esantieji žmonės laukė, kol mes leisimės į 
dreifą ir juos įkelsime. 

Smokas nulipo ant denio ir, stovėdamas šalia manęs, ėmė 
reikšmingai kikenti. Aš klausiamai pažvelgiau į jį. 

— Tai bus košės! — sukikeno jis. 

— Kas atsitiko? — paklausiau. 

Jis vėl sukikeno. 


— Argi jūs nematote, kas ten guli valties dugne. Tegu aš 

daugiau nė vieno ruonio nenušausiu, jeigu ten ne moteris! 
> Aš ėmiau įdėmiai žiūrėti, tačiau nebuvau tikras, kol iš visų 
pusių pasigirdo šūkčiojimai, Valtyje buvo keturi vyrai, o penk- 
tasis keleivis iš tiesų pasirodė esanti moteris. Mes buvome lyg 
pakvaitę iš nustebimo, visi, išskyrus Vilką Larseną, kuris buvo 
aiškiausiai nusivylęs, jog čia ne valtis su dviem jo pykčio auko- 
Iis-) 3 
Mes nuleidome bomkliverį, nutraukėme kliverio škotą į 
priešvėjinę pusę ir, atpalaidavę groto škotą, pradėjome drei- 
fuoti. Irklai pasinėrė į vandenį, ir po keleto mostų valtis prip- 
laukė prie škunos. Dabar pirmą kartą aiškiai pamačiau moterį. 
Ji buvo apsigaubusi ilgu apsiaustu, nes rytas buvo šaltas. Mačiau 
tiktai jos veidą ir vešlius šviesiai rusvus plaukus, kyšančius iš po 
jūreiviškos kepurės. Jos akys buvo didelės, rudos ir blizgančios, 
lūpos gražios ir dailiai išlenktos, švelnus veido ovalas skaudžiai 
nudegintas saulės ir nugairintas žvarbaus vėjo. 

Ji man pasirodė tarsi kito pasaulio būtybė. Mane traukė prie 
jos kaip alkaną prie duonos. Juk aš taip seniai nebuvau matęs 
moters! Prisimenu, aš taip nustebau, beveik apstulbau, — juk 
čia buvo moteris! — kad visai pamiršau, jog turiu eiti šturma- 
no pareigas. Aš netgi nepadėjau išgelbėtiesiems įlipti į laivą. 
Kai vienas jūreivis ją pakėlė aukštyn į ištiestas Vilko Larseno 
rankas, jinai pažvelgė į smalsius mūsų veidus ir nusišypsojo taip 
maloniai ir patraukliai, kaip gali šypsotis tiktai moteris. Aš taip 

seniai buvau matęs tokią šypseną, jog buvau net pamiršęs, kad 
apskritai taip gali kas nors šypsotis. | 3 Žiliai 

Pone Var Vėidenaii **7 1 4 

4 Vilko Larseno balsas mane privertė atsipeikėti. 

:- Malonėkite nuvesti šią ledi žemyn ir įkurdinkite ją kiek 
galima patogiau. Tegul kokas sutvarko laisvąją kajutę kairia- 
jame borte. Ir pagalvokite, kūo galėtumėte padėti tai ledi: jos vei- 
das 'smarkiai apdegęs. paie a a i 

Tai pasakęs, jis ūmai nusigręžė ir ėmė klausinėti atvykėlius. 
Valtis. buvusi palikta likimo valiai, tačiau. vienas iš jų pavadino 
tai „nedovanotina gėda“,-nes Jokohama buvo taip netoli. 

Aš kažkaip keistai bijojau tos moters, kurią lydėjau į kaju- 
tę. Be to, jaučiausi labai nesmagiai. Man atrodė, tarsi aš pirmą 
kartą būčiau supratęs, kokia švelni ir trapi būtybė yra moteris. 
Padėdamas jai nusileisti trapu, aš paėmiau ją už-rankos ir tie- 
siog nustebau, pamatęs, kokia mažytė, švelni jos rankelė. Iš tie- 
sų, kaip moteris, ji buvo grakšti ir liekna, tačiau man ji pasiro- 
dė tokia lengvutė it pūkelis ir tokia gležna, kad aš bijojau sut- 
rinti jos ranką savajame delne. Visa tai, atvirai sakant, pasakoju, - 
norėdamas parodyti, kokį įspūdį man padarė moteris, taip ilgai 
jų nemačius, ir ypač tokia moteris, kaip Mod Briuster. 

— Nereikia taip labai manimi rūpintis, — užprotestavo ji, 
kai pasodinau ją į Vilko Larseno fotelį, kurį suskubau atitempti 
iš jo kajutės. — Šiandien vyrai kiekvieną akimirką tikėjosi pa- 
matyti žemę, ir iki vakaro mės tikriausiai pasieksime uostą. Kaip 
jūs manote? S Ža 

Naivus jos tikėjimas ateitimi mane suglumino. Kaip galė- 
jau paaiškinti jai esamą padėtį, apibūdinti tą keistą žmogų, kuris 
lyg baisi lemtis klaidžiojo jūromis, ir visa tai, ką supratau tik 
per ištisus mėnesius? Tačiau atsakiau atvirai: 

— Jeigu mūsų kapitonas būtų kitoks, pasakyčiau, jog rytoj 
rytą jūs būtumėte Jokohamoje. Bet mūsų kapitonas — keistas 
žmogus, ir prašau jus būti viskam pasiruošus. Jūs mane supra- 
ntate? — viskam! Ž 

— Ne... prisipažinsiu, ne visai jus suprantu,— atsakė ji 
abejodama, ir jos akyse šmėkštelėjo nerimas, bet ne baimė.— 
Galbūt aš apsirinku, bet man atrodė, kad nukentėjusiems nuo 
laivo sudužimo visada teikiamas visokeriopas dėmesys. O čia, 
žinote, toks menkniekis: mes juk visai arti kranto. 

— Teisą sakant, aš nieko tikro nežinau, — ėmiau ją ramin- 

ti. — Aš tik norėjau dėl viso pikto jus paruošti blogiausiam atve- 
jui. Šis žmogus, mūsų kapitonas — tikras žvėris, demonas, ir 
niekada negalima nujausti, kokia fantazija jam toptelės į galvą. 

Aš jau ėmiau jaudintis, bet ji nuvargusiu balsu mane nut- 
raukė: . 

= Taip, suprantu! — Jai, matyt, buvo sunku galvoti. Ma- 
čiau, kad ji, netekusi jėgų, tučtuojau gali apalpti. 

Ji manęs daugiau nieko nebeklausinėjo ir aš, susilaikęs nuo 
tolimesnių pastabų, ėmiau vykdyti Vilko Larseno įsakymą, steng- 
damasis ją patogiai įkurdinti. Aš plūšau aplink“ it rūpestinga 
šeimininkė: parūpinau tepalo nudegimui -suminkštinti, įsibro- 
vęs į asmenines Vilko Larseno atsargas, atnešiau butelį port- 
veino ir liepiau Tomui Magridžui sutvarkyti tuščiąją kajutę. 

Vėjas greitai stiprėjo, „Vaiduoklis“ vis labiau sviro į šoną, 
ir tuo metu, kai kajutė buvo paruošta, jis jau skriejo bangomis 
"lyg strėlė. Aš buvau visai pamiršęs Ličą ir Džonsoną, bet staiga 
it perkūno trenksmas pro atdarą liuką nuaidėjo šūksnis: „Ei, 
valtis!“ Be abejonės, tai nuo stiebo šaukė Smokas, Akimirks- 
niu žvilgtelėjau į moterį, bet ji užsimerkusi ir mirštamai išvar- 
gusi sėdėjo atsilošusi fotelyje. Aš net abejojau, ar ji išgirdo Smo- 
ko šūktelėjimą, ir nutariau neleisti jai pamatyti žvėriškumų, 
„kurie, žinojau, sugavus pabėgėlius, bus neišvengiami. Ji buvo 
pavargusi — labai gerai! Ji būtinai užmigs! 

Kai „Vaiduoklis“ pasisuko į vėją ir leidosi kitu halsu, laive 
buvo girdėti griežti komandos žodžiai, kojų bildėjimas ir rif- 
seznių pliaukšėjimas. Skunai pakrypus, fotelis ėmė čiaužti ka- 
jutės grindimis; aš šokau prie jo ir vos spėjau sulaikyti, kad iš- 
gelbėtoji moteris neiškristų iš fotelio. 

Ji prasimerkė, ir iš po sunkių blakstienų į mane pažvelgė 
mieguistos, nustebusios ir sumišusios akys; kai aš ją vedžiau į 
jai paruoštą kajutę, ji vos vilko kojas ir svirduliavo, žengdama 
kiekvieną žingsnį. Magridžas šlykščiai išsišiepė, kai aš ji išpra- 
šiau iš kajutės ir liepiau grįžti prie savo darbo į kambuzą. Jis 
man atkeršijo, pliaukšdamas medžiotojams, kokia iš manęs iš- 
einanti puiki kambarinė. 

Ji sunkiai atsirėmė į mane ir, atrodo, vėl beveik užmigo, net 
nepriėjusi savo kajutės. Tai pasitvirtino, kai, škunai smarkiai 
pakrypus į šoną, ji neišlaikė ir parvirto ant gulto. Ji kilstelėjo 
galvą, mieguistai nusišypsojo ir vėl užmigo. Palikau ją bemie- + 

gančią, apklotą dviem storom jūreiviškom antklodėm; galvą ji 
buvo padėjusi ant priegalvio, kurį atnešiau nuo Vilko Larse- 
no gulto. 2 


DEVYNIOLIKT ASIS SKYRIUS 


Išlipęs į denį, pamačiau, kad iš priešvėjinės pusės „Vaiduok- 
lis“ prisiveja man pažįstamą burinę valtį, plaukiančią prieš vė- 
ją tokiu pat kaip mes halsu, bet truputį labiau į dešinę. Visa įgu- 
la buvo denyje: visi žinojo, jog, kai Ličas ir Džonsonas bus už- 
tempti į laivą, kas nors turės įvykti. 

. Išmušė keturias. Liuisas atėjo į laivūgalį pakeisti vairuotojo. 
Oras buvo drėgnas, ir aš pastebėjau, kad jis apsivilkęs cerati- 
niais drabužiais. 

— Kas dabar bus? — pasiteiravau jo. 

-— Nedidelis viesulas su pliūpsniu lietaus — kaip tik mūsų 
žiaunoms sudrėkinti. 

-— Kaip negerai, kad pastebėjo valtį, — tariau aš. 

Šūstelėjusi didžiulė banga škunos priekį pasuko maždaug 
per kokį rumbą, ir valtelė akimirksniu šmėkštelėjo pro kliverius. 

Liuisas pasuko šturvalo stipinus ir patylėjęs tarė: 

— O man atrodo, kad jie niekada nebūtų nusikapstę į 
krantą. 

— Nebūtų? — paklausiau. 

— Ne, sere. Matote? (Vėjo gūsis pačiupo škuną ir privertė 
Liuisą greitai pasukti šturvalą.) -Po valandos pakils tokios ban- 
gos, jog toks kiaušinio lukštas jokiu būdu neišsilaikytų jūroje. 
Laimė, kad mes dar laiku juos užklupome. 

Pasikalbėjęs denyje su išgelbėtaisiais jūreiviais, Vilkas Lar- 


senas nuėjo į jutą. Jam būdinga lanksti it katės eisena šį kartą 


dar labiau išryškėjo, o akys žybčiojo pikta ugnimi. 

— Trys tepėjai, o ketvirtas mašinistas, — tarė jis, užuot 
pasisveikinęs.— Bet mes iš jų padarysime jūreivius arba bent irk- 
luotojus. Na, o kaip ta ledi? 

Nežinau kodėl, jam paminėjus ją, mane nudiegė aštrus skaus- 
mas lyg peilio dūris. Supratau, jog kvaila būti tokiam sentimen- 
taliam, bet nepajėgiau savęs nugalėti ir, užuot atsakęs, gūžtelėjau 
pečiais. 


5. Jūrų vilkas 129 


Pašaipiai sučiaupęs lūpas, Vilkas Larsenas pratisai sušvilpė: 

— Kaip ji vadinasi? — griežtai paklausė jis. 

— Nežinau,— atsakiau aš.— Ji miega. Ji pervargusi. Tie- 
są sakant, aš tikėjausi ką nors sužinoti iš jūsų. Iš kokio jie laivo? 

— Iš pašto garlaivio „Tokijo miestas“, — burbtelėjo jis, — 
plaukusio iš Frisko į Jokohamą. Taifūnas išvedė šią seną stati- 
nę iš rikiuotės — prakiuro it rėtis. Juos bangos mėtė keturias 
dienas. Vadinasi, jūs nežinote, kas ji — mergina, ištekėjusi ar 
našlė? Na, na... I 

„Jis linksmai pakratė galvą, žiūrėdamas į mane besišypsan- 
čiomis akimis. - 

— Ojūs...— pradėjau aš. Man vos nenusprūdo nuo liežuvio 
galo klausimas, ar jis ketina nuvežti išgelbėtuosius į Jokohamą. 

.— O aš? — nutraukė jis mane. 

— Kaip jūs manote pasielgti su Liču ir Džonsonu? 

Jis palingavo galvą. 

— Nežinau, Kupriau, nežinau. Mat, turint šį priedą, man 
visiškai pakanka įgulos. La 

— O jie taip pat pakankamai prisikentėjo, bandydami pa- 
bėgti, — tariau.— Kodėl jums nepakeitus savo elgesio su jais? 
Įkelkite juos į laivą ir būkite jiems švelnesnis. Kad ir ką jie pa- 
darytų, jie buvo priversti taip padaryti. 

— Aš priverčiau? 

— Jūs, — tvirtai atsakiau.— Įspėju jus, Vilke Larsenai, jei- 
gu ir toliau kamuosite tuos vargšus, aš, trokšdamas jus nužudy- 
ti, galiu užmiršti viską, net meilę gyvenimui. 

— Bravo! — sušuko jis.— Aš didžiuojuosi jumis, Kupriau! 
Jūs puikiai atsistojote ant savo kojų! Jūs visiškai savarankiška. 
asmenybė. Jums ligi šiol nesisekė, nes jūsų gyvenimas perne- 
lyg lengvai klostėsi, bet dabar jūs sustiprėjote ir dėl to man kur 
kas labiau patinkate. 

Jo balsas ir veido išraiška pasikeitė. Jis surimtėjo. 

— Ar jūs tikite pažadais? — paklausė jis.— Ar jie šventas 
dalykas? 

+ — Žinoma, — atsakiau. 

— Tokiu atveju siūlau susitarti, — tęsė toliau tas nepamėg- 
džiojamas artistas.— Jeigu aš prižadėsiu nepaliesti nei Ličo, 
nei Džonsono, ar jūs savo ruožtu prižadate nesikėsinti į mano 
gyvybę? Ne todėl, kad aš jūsų bijočiau, ne, ne! — paskubomis 
pridūrė jis. 

Aš beveik netikėjau savo ausimis. Kas pasidarė tam žmogui? 
— Sutarta? — nekantriai baklansė giS; 
— Sutarta! — atsakiau. 


Jis ištiesė man ranką ir, nuoširdžiai ją paspausdamas, aš — 
zalėčiau prisiekti — pastebėjau, kaip jo akyse švystelėjo SE 
ka patyčia. 

Mes nuėjome į pavėjinį juto kraštą. Valtis buvo jau visiškai 
čia pat, ir jos padėtis atrodė beviltiška. Džonsonas vairavo, Li- 
čas sėmė vandenį. Mes juos aplenkėme, plaukdami dukart grei- 
čiau. Vilkas Larsenas mostelėjo Liuisui, kad pasuktų šiek tiek 
į šoną, ir mes pralėkėme pro valtį priešvėjine puse per kokias 
dvidešimt pėdų nuo jos. „Vaiduoklis“ akimirką užstojo jai vėją. | 
Burė supliuško, valtis stabtelėjo, ir abu jūreiviai buvo priversti 
skubiai pakeisti padėtį. Valtis liovėsi plaukti į priekį ir, kai mus 
pačiupo didžiulė banga, ji pasviro ir nugarmėjo žemyn. 


Kaip tik tą akimirką Ličas ir Džonsonas pažvelgė aukštyn į 
savo draugus, kurie buvo susispietę prie borto. Niekas jų ne- 
pasveikino. Kitų jūrininkų akyse jie buvo jau mirę, ir tarp jų. 
buvo bedugnė, kuri skiria gyvuosius nuo mirusiųjų. 

Akimirksniu jie atsidūrė ties jutu, kur stovėjome mudu su 
Vilku Larsenu. Mes leidomės į prarają, jie kilo ant bangos ke- 
teros. Džonsonas pažvelgė į mane, ir aš pamačiau, koks išvar- 
zęs ir sulysęs jo veidas. Aš pamojavau jam ranka, ir jis atsakė į 
mano pasveikinimą beviltišku mostelėjimu. Tai buvo tarsi at-" 
sisveikinimas su manimi. Mano žvilgsnis nesusitiko su Ličo 
žvilgsniu, nes jis žiūrėjo į Vilką Larseną, o jo veide vis tebespin- 
dėjo nepermaldaujama neapykanta. 

Štai jie pasiliko už laivūgalio. Staiga jų burę išpūtė vėjas ir 
taip pakreipė menką laiviūkštį, kad šis vos neapvirto. Balta ke- 
tera putodama šūstelėjo ant jo ir pažiro baltais it sniegas purs- 
lais. Paskui išniro pusiau užlieta valtis, Ličas pylė laukan van- 
denį, o Džonsonas išbalusiu, susirūpinusiu veidu mėšlungiškai 
spaudė vairinį irklą. į 

Vilkas Larsenas man į ausį trumpai nusikvatojo ir perėjo 
į priešvėjinį juto kraštą. Laukiau, kada jis duos įsakymą „Vai- 
duokliui“ leistis į dreifą, bet laivas plaukė toliau, o jis nedavė jo- 
kio ženklo, Liuisas ramiai stovėjo prie šturvalo, bet aš pastebėjau, 
kad bake susispietusieji jūrininkai susirūpinusiais veidais žiūrėjo 
į mus. Tačiau „Vaiduoklis“ dūmė tolyn, ir valtis vėl pavirto vos 

įžiūrima dėmele, bet čia pasigirdo Vilko Larseno komanda 
46asukti dešiniuoju halsu. 
Mes grįžome atgal prieš vėją ir per kokias dvi mylias nuo 
besigrumiančio su bangomis kiaukuto buvo duota komanda nu- 
leisti bomkliverį ir leistis į dreifą. Žvejų valtys nepritaikytos 
plaukti prieš vėją. Medžiojant jos surikiuojamos taip, kad būtų 
priešvėjinėje pusėje, ir kai pakyla stipresnis vėjas, jis atvaro 
valtis tiesiog prie škunos. Bet šitoje siautėjančioje stichijoje Li- 
čui ir Džonsonui nebuvo kito prieglobsčio kaip tik „Vaiduoklis“, 
ir jie ėmė atkakliai kovoti, kreipdami valtį prieš vėją. Jūrai taip 
smarkiai banguojant, jie vos vos judėjo į priekį. Kiekvieną aki- 
mirką- juos galėjo užlieti šniokščiančios bangos. Daug kartų 
matėme, kaip valties priekis panirdavo į baltas keteras, ir ji kaip 
kamštis vėl būdavo nubloškiama atgal. 

Džonsonas buvo puikus jūrininkas ir gerai numanė, kaip 
valdyti ne tik didelius laivus, bet ir mažas valtis. Po pusantros 
valandos jis buvo jau beveik greta mūsų ir, plaukdamas pro 
laivūgalį, tikėjosi sekančių halsu prisiartinti prie škunos. 


— Vadinasi, apsigalvojote? — sumurmėjo Vilkas Larse- 
nas lyg ir sau, lyg ir tiems, kurie buvo valtyje.— Norėtumėte | 
grįžti į škuną? Na, ką gi, plaukite arčiau. 


— Vairą į bortą! — sukomandavo jis kanakui Ufti-Ufti, 
kuris šiuo metu pakeitė Liuisą prie šturvalo. 

Viena komanda sekė paskui kitą. Kai škuna ėmė skrieti 
pavėjui, foko ir groto škotai buvo atleisti, ir kai mes, nešami 
vėjo, vėl skriejome per bangas, Džonsonas, neatsižvelgdamas 
į pavojų, atleido škotą ir perkirto mūsų kilvaterį už kokio šimto 
pėdų. Vilkas Larsenas vėl nusijuokė ir pamojo jiems plaukti 
paskui. Buvo aiškiai matyti, kad jis nori su jais pažaisti, kaip 
man atrodė, užuot mušęs, juos pamokyti. Bet tai buvo pavojinga 
pamoka, nes menką laivelį kiekvieną akimirką galėjo užlieti 
banga. 

Džonsonas skubiai pasuko valtį ir nuplaukė paskui mus. Jam 
nieko daugiau nebeliko daryti, Mirtis jų tykojo iš visų pusių, ir 
buvo tik laiko klausimas, kada kuri nors didžiulė banga siūbte- 
lės į valtį, persiris per ją, ir viskas bus baigta. 

— Na ir riesta jiems dabar — neišsisuks iš mirties nagų, — 
sušnibždėjo man į ausį Liuisas, kai aš nuėjau į priešakį duoti 
įsakymo nuimti bomkliverį ir stakselį. 

— Netrukus kapitonas lieps dreifuoti ir juos įkelti — žva- | 
liai atsakiau aš.— Jis nori juos pamokyti, ir tiek. A 

Liuisas gudriai pažiūrėjo į mane. 

— Taip galvojate? — paklausė jis. 

— Žinoma,— atsakiau.— O jūs? 

— Aš šiomis dienomis galvoju tik apie savo kailis buvo jo 
atsakymas. — Ir tiesiog stebiuosi, kaip viskas klostosi. Tai pate- 
kau į jovalą dėl to Frisko viskio. O jūs į dar geresnį jovalą pa- 
tekote dėl tos moters, antai ten, kajutėje: Pažįstu aš tokius ne- 
raliuotus kvailius. 

— Ką jūs norite pasakyti? — paklausiau aš, nes jis išdro- 
žęs savo pastabą, jau buvo benueinąs. 

— Ką aš noriu pasakyti? — sušuko jis.— Dar klausia! Svar- 
bu ne tai, ką aš noriu pasakyti, o ką nori pasakyti Vilkas. Vilkas, 
taip, taip, Vilkas! 

— Jeigu reikės, ar būsite mano pusėje? — nenoromis iš- 
sprūdo man, nes jis prasitarė tai, ko aš pats bijojau. 

— Jūsų pusėje? Aš būsiu senojo storulio Liuiso pusėje, jei- 
gu reikės. Tai dar tik pradžia, sakau jums, pati pradžia. 

— Nemaniau, kad jūs toks bailys, — pašaipiai tariau aš. 

Jis paniekinamai apžvelgė mane. 

— Jei aš nepakėliau piršto išgelbėti tiems vargšams, — ta- 
rė jis, parodydamas į mažytę burę, — tai argi jūs galvojate, kad 
aš leisiu nusukti sau sprandą dėl kažkokios moters, kurią pir- 
mąsyk gyvenime matau. 

Pasipiktinęs aš nusigręžiau ir nuėjau į laivūgalį. 

— Nuleiskite topselį, pone Van Veidenai,— įsakė Vilkas 
Larsenas, kai aš atėjau į jutą. Ž 

Tai išgirdęs, aš šiek tiek nusiraminau dėl valtyje esančių | 
jūreivių. Aišku, kad jis nenori nuplaukti nuo jų per daug toli. 
Toji mintis suteikė man vilties, ir aš skubiai įvykdžiau įsakymą. 
Vos tik man pravėrus burną duoti komandos, vieni jūreiviai uo- 
liai šoko prie falų ir štangų, o kiti užlipo vantais aukštyn. Tą jų 
uolumą pastebėjo Vilkas Larsenas ir niauriai nusišypsojo. 

Bet nuotolis tarp škunos ir valties vis dar tebedidėjo, ir, kai 
ji pasiliko už keleto mylių, mes pradėjome dreifuoti ir laukė- 
me. Visi, net ir Vilkas Larsenas, nukreipė žvilgsnį į prisiarti- 
nančią valtį. Tačiau jis buvo vienintelis žmogus, kuris nesijau- 
dino. Net Liuisas, kuris žiūrėjo nenuleisdamas akių, negalėjo 
paslėpti savo susirūpinimo. 

Valtis plaukė vis artyn ir artyn, kaip gyva būtybė risdama- 
si per kunkuliuojančias žalias bangas, čia iškildama ir užšok- 
dama ant didžiulių keterų, čia pranykdama už jų, o paskui vėl 
pasirodydama ir šaudama į padangę. Atrodė tiesiog neįtikėtina, 
kad ji vis dar tebesilaiko, ir kiekvienas svaiginantis šuolis buvo 
tiesiog stebuklas. Siūbtelėjo lietaus škvalas, ir iš po krintančio 
"vandens šuoro valtis išniro beveik prie pat mūsų. 

— Vairą į bortą! — suriko Vilkas Larsenas, puldamas prie 
šturvalo ir staigiai jį pasukdamas. 3 

„Vaiduoklis“ vėl pašoko ir mes nuskriejome žocdaVindų: 0 
Džonsonas su Liču mūs taip vijosi dar dvi valandas. Mes leis- 
davomės į dreifą ir vėl skriedavome tolyn, vėl leisdavomės į 
dreifą ir vėl skriedavome tolyn, o tuo tarpu kažkur užpakalyje 
blaškėsi burės skutelis, čia išlėkdamas į padangę, čia nugarmė- 
damas į kunkuliuojančius klonius. Kai ji nuo mūsų buvo vos už 
ketvirčio mylios, pliūptelėjo lietaus škvalas, ir valtis dingo iš akių. 
Daugiau ji nebepasirodė. Vėjas vėl išgainiojo debesis, bet burės 
skutelis nerimstančiame vandenyno paviršiuje daugiau nebe- 
šmėkščiojo. Akimirką ant didžiulės bangos keteros man lyg pasi- 
rodė juodas valties dugnas, ir tai, geriausiu atveju, buvo viskas. 
Džonsono ir Ličo žemės vargai pasibaigė. 

“ Jūrininkai tebestovėjo susispietę denio viduryje. Nė vienas 
nelipo žemyn ir nė vienas nepratarė nė žodžio. Jie nedrįso paž- 
velgti vienas kitam į akis. Visi buvo apstulbinti, giliai susimąstę 
ir tarytum dar negalėjo pilnutinai suvokti, kas buvo įvykę. Vil- 
kas Larsenas jiems ilgai galvoti neleido. Jis iš karto pakreipė 
„Vaiduoklį“ į kursą, tik, žinoma, ne link Jokohamos, o ten, kur 

"buvo kaimenės ruonių. Bet jūreiviai nebe taip uoliai tampė ly-- 
nus, ir aš net girdėjau iš jų lūpų keiksmus, kurie buvo prislopinti, 
pasyvūs, negyvybingi, kaip ir jie patys. Medžiotojai jautėsi visai 
kitaip. Nesujaudinamas Smokas pasakojo kažkokią istoriją, ir 
jie nusileido į kubriką, klegėdami ir juokdamieši. - 

Kai aš nuėjau į pavėjinę kambuzo pusę, prie manęs prisi- 
artino išgelbėtasis mašinistas. Jo veidas buvo i3pals lūpos vir- 
pėjo. 

— Viešpatie, i kokį laivą mes pakli uvome, serel — sušu- 
ko jis. 

— Jūs turite akis, ir pats viską matčie,— atsakiau beveik 
šiurkščiai, nes man pačiam spaudė širdį iš skausmo ir baimės. 

— Kur jūsų pažadas? — kreipiausi aš į Vilką Larseną. 

— Ašnė neprižadėjau paimti jų į laivą, — atsakė jis.— Siaip 
ar taip, jūs turite sutikti, kad aš jų nepaliečiau. 

Po valandėlės jis nusijuokdamas pakartojo: 

— Anaiptol nepaliečiau, anaiptol nepaliečiau! 

Aš nieko neatsakiau. Neįstengiau pratarti nė žodžio, nes 
buvau visiškai suglumęs. Man reikėjo viską apgalvoti. Aš jau- 
čiau turįs pasirūpinti ta moterimi, kuri miega ten, laisvoje ka- 
binoje, ir vienintelė sveika mintis, kuri man dingtelėjo, buvo 
ta, kad, norėdamas jai padėti, aš turiu veikti neskubėdamas. 


„DVIDEŠIMT ASIS SKYRIUS 


Likusią dalį dienos neįvyko nieko naujo. Nedidelis viesu- 
las, „sudrėkinęs mums žiaunas“, ėmė tilti. Mašinistas ir trys 
tepėjai po karšto ginčo su Vilku Larsenu buvo aprūpinti dra- 
bužiais iš laivo sandėlio, paskirstyti į valtis prie medžiotojų bei 
budėti škunoje ir nuvaryti į jūreivių kubriką. Jie nuėjo mur- 
mėdami, bet garsiai prieštarauti nedrįso. Tai, ką jie pamatė, 
nušvietė jiems Vilko Larseno charakterį ir pakankamai įbaugino, 
o šiurpus pasakojimas, kurį jie netrukus išgirdo kubrike, atėmė, 
net ir mažiausią norą maištauti. 

Panelė Briuster — jos pavardę mes sužinojome iš mašinis- 
to — vis dar tebemiegojo. Per vakarienę aš paprašiau medžio- 
tojus šnekėtis tyliau, kad jos nepažadintų. Ligi pat kito ryto ji 
nesirodė. Aš ketinau skyrium kasė jai valgyti, bet Vilkas Lar- 
senas uždraudė. L 

— Kas gi ji tokia, kad per gera kajutkompanijos draugi- 
jai? — paklausė jis. 

Jos pasirodymas prie stalo visus paveikė gana savotiškai. 
Medžiotojai nutilo, kaip vandens burnas prisisėmę. Tik Horne- 
ris ir Smokas nesuglumo: kartkartėmis vogčiomis žvilgčiojo į | 
ją ir net dalyvavo pašnekesyje. Kiti keturi vyrai, įbedę akis į 
lėkštes, tolydžio kramtė susimąsčiusiais veidais, 0 jų ausys judė- 
jo ir krutėjo kartu su žandais, panašiai kaip gyvūlių ausys. 

Vilkas Larsenas iš pradžių maža ką tekalbėjo, vien tik at- 
sakinėjo į klausimus. Bet jis anaiptol nebuvo suglumęs. Ši mo- 
teris buvo kitokio tipo negu tos, su kuriomis jam tekdavo susi- 
durti, ir jis gana smalsiai ją stebėjo. Jis tyrinėjo ją, beveik ne- 

atitraukdamas akių nuo jos veido, nebent tik sekdamas rankų 
ir pečių judesius. Aš taip pat ją tyrinėjau, ir nors iš tikrųjų tik 
aš vienas tedalyvavau pašnekesyje, bet vis, dėlto truputį drovė- 
jausi ir šiek tiek jaudinausi. Jis buvo visiškai ramus, kupinas 
begalinio pasitikėjimo savimi, kurio niekas nebūtų įstengęs suk- 
rėsti. Moters jis bijojo ne daugiau, kaip audros arba muštynių. 

— Kada mes atvyksime į Jokohamą? — paklausė ji, pasi- 
sukdama į jį ir žiūrėdama jam tiesiai į akis. 

Klausimas buvo ištartas atvirai. Žandai liovėsi kramtę, au- 
sys nustojo krutėjusios ir, nors akys tebebuvo įbestos į lėkštes, 
visi godžiai laukė atsakymo. 

— Po keturių, o gal net ir po trijų mėnesių, jeigu medžio- 
jimo sezonas anksti pasibaigs, — tarė Vilkas Larsenas. 

Sulaikiusi kvapą, ji sumikčiojo: 

— Aš... aš maniau... aš supratau, kad ligi Jokohamos tik vie- 
nos dienos kelias. Jūs... — čia ji stabtelėjo ir akimis perbėgo ra- 
telį nesimpatiškų veidų, įsikniaubusių į lėkštes.— Jūs neturite 
teisės taip elgtis, — baigė ji. 

— Šj klausimą jūs verčiau apsvarstykite su ponu Van Vei- 
denu,— atsakė kapitonas, pašaipiai linktelėjęs į mano pusę.— 
Ponas Van Veidenas yra autoritetas teisės klausimais. O aš, bū- 
damas tiktai jūrininkas, šiek tiek kitaip žiūriu į šį reikalą. Jums: 
galbūt atrodo nelaimė pasilikti čia su mumis, bet mums tai — 
didžiausia laimė. 

Jis žiūrėjo į ją šypsodamasis. Neatlaikiusi jo žvilgsnio, ji 
nuleido akis, bet tučtuojau vėl jas pakėlė ir drąsiai pažiūrėjo į 


mane. Aš jose išskaičiau neištartą klausimą: ar jis sako teisybę? 


Bet aš nusprendžiau, jog turiu užimti neutralią poziciją, ir nie- 
ko neatsakiau. 

— Kaip jūs manote? — paklausė ji. 

— Kad jums nepasisekė, ypač jeigu artimiausiais mėnesiais 
jūs turite neatidėliotinų reikalų. Bet kadangi jūs vykstate į 
Japoniją pataisyti sveikatos, galiu užtikrinti, kad niekur taip jos 
nepasitaisysite, kaip plaukiodama „Vaiduokliu“. 

Jos akyse blykstelėjo pasipiktinimas, ir. šį kartą aš nuleidau 
žvilgsnį, jausdamas, kaip paraudo mano skruostai. Aš pasiel- 
giau kaip bailys, bet ką gi aš daugiau galėjau padaryti? 

— Ponas Van V EidEuAS kalba 4 kis nusijuokė 
Vilkas Larsenas. 

Aš linktelėjau, galvą, o ji susitvardžiusi laukė, kas bus toliau. 

— Negalima pasakyti, kad jis jau visiškai tvirtas, — tęsė | 
Vilkas Larsenas, — bet jis nuostabiai pasitaisė. Kad būtumėte 
mačiusi, koks jis buvo, kai pasirodė laive! Beveik negalima 
įsivaizduoti labiau nusibaigusio, pasigailėtino žmogeliūkščio. 
Ar ne, Kerfutai? 

Šitaip netikėtai užkluptas Kerfutas taip krūptelėjo, jog net 
peilis iškrito ant žemės, ir kažką pritariamai burbtelėjo. 

— Sutvirtėjo beskusdamas bulves ir beplaudamas «indus. 
Ar ne taip, Kerfutai? Ž 

Vėl šis garbingas vyras kažką sumykė. 

— Tik pažiūrėkite į jį. Tiesa, jis dar ne stipruolis, bet jau 
turi muskulus, kurių anksčiau neturėjo. Be to, gali stovėti ant 
savo kojų. O iš pradžių atrodė, kad pats vienas niekaip nepas- 
tovės. * 

Medžiotojai prunkštelėjo, bet ji užjaučiamai pažvelgė į mane, 
su kaupu atlygindama Vilko Larseno pasityčiojimus. Tiesą sa- 
kant, aš jau taip seniai nebuvau patyręs užuojautos, todėl bu- 
vau sujaudintas ir mielai pasidariau nuolankus jos vergas. Bet 
aš pykau ant Vilko Larseno. Savo šmeižtais jis įžeidė mano 
vyriškumą, įžeidė net mano kojas, ant kurių jis sakė mane pas- 
tatęs. 

— Galbūt aš ir išmokau stovėti 2 savo kojų, — atšoviau,— 
bet kitiems kojų kol kas dar nemindau. 

Jis paniekinamai pažvelgė į mane. 

— Vadinasi, jūs dar nebaigtas perauklėti, — tarė jis sausai 
ir atsigręžė į ją.— Mes čia, „Vaiduoklyje“, labai vaišingi. Po- 
nui Van Veidenui teko tuo įsitikinti. Mes darome visa, kad mūsų 
svečiai jaustųsi kaip namie, ar ne, pone Van Veidenai? 

— Netgi skustų bulves ir plautų indus,— atsakiau aš,— 
nekalbant apie tai, kad iš draugiškumo kartais vos nenusukame 
pas sprando. 

— Tik nesusidarykite blogo įspūdžio apie mus iš pono Van 
Veideno kalbos, — nutraukė mane Vilkas Larsenas, dėdamasis 
susirūpinęs. — Jūs pastebėsite, panele Briuster, kad už diržo 
jis nešiojasi durklą, o tai, hm, labai neįprastas daiktas laivo ka- 
rininkui. Būdamas labai orus, ponas Van Veidenas kartais, kaip 
čia pasakius, hm, truputį nesugyvenamas, ir tuomet tenka im- 
tis griežtų priemonių. Bet ramiomis akimirkomis jis visiškai 
protingas ir teisingas, o kadangi dabar jis ramus, tai nepa- 
neigs, kad dar vakar grasino mano gyvybei. 

Aš vos neuždusau, ir mano akys turbūt degte degė. Larse- 
nas parodė į mane. 

— Tik pažvelkite į jį! Jis vos susitvardo net jūsų Ligi 
doje. Žinoma, jis nepripratęs būti tarp moterų! Man teks apsi- 
ginkluoti prieš išlipant į denį. | 

— Graudu, graudu, — sumurmėjo jis patylėjęs, liūdnai lin- 

'"guodamas galvą, o tuo tarpu medžiotojai prapliupo juoktis. - 

Nuo jūros vėjo užkimę šių žmonių balsai, dundėdami ir gaus- 
dami uždaroje patalpoje, teikė kažkokį klaikų įspūdį. O ir pati 
aplinka buvo kažkokia laukinė, ir, stebėdamas šią nepažįstamą 
moterį, kuri mums visiems buvo taip svetima, aš pirmąkart su- 
vokiau, kaip pats esu susigyvenęs su tąja aplinka. Man buvo 
gerai pažįstami šie žmonės ir jų galvosena, aš pats buvau vienas 
iš jų, gyvenau ruonių medžiotojų gyvenimą, mitau jų valgiu ir, 
plačia prasme, galvojau kaip ir jie. Man neatrodė keisti nei tie 
šiurkštūs drabužiai, nei atšiaurūs veidai, nei laukinis juokas, nei 
siūbuojančios kajutės sienos, nei linguojančios jūros lempos. 

Tepdamas ant duonos sviestą, aš nejučiomis žvilgtelėjau į 
savo rankas. Krumpliai buvo nubrozdinti ligi kraujo ir pradėję 
pūliuoti, pirštai ištinę, panagės juodos. Žinojau, kad esu apau- 
gęs tankia it šepetys barzda, kad mano švarko rankovė atirusi, 
kad mėlynuose marškiniuose, kuriais buvau apsivilkęs, trūksta 
viršutinės sagos. Durklas, apie kurį prasitarė Vilkas Larsenas, 
kabojo makštyse prie šono. Man atrodė visai natūralu, kad jis 
ten kabo, ir tik dabar, pažvelgęs į jį panelės Briuster akimis, 
supratau, kaip keistai jai visa tai atrodo. 

Bet ji įspėjo Vilko Larseno žodžiuose slypinčią pajuoką ir 
vėl pažvelgė į mane kupinu užuojautos žvilgsniu. Bet jos žvilgs- 
nyje taip pat buvo matyti ir sumišimas. Toji pajuoka juo labiau 
ją stebino. k 

— Galbūt mane paims koks“pro šalį plaukiantis laivas? — 
prabilo ji. 

— Čia nepraplauks joks laivas, nebent tik ruonių medžio- 
tojų škunos, — atsakė Vilkas Larsenas. 

— Bet aš neturiu drabužių, nieko neturiu, — protestavo 
ji. — Jūs, matyt, nesuprantate, sere, kad aš nepratusi bastytis 
ir trankytis, kaip jūs ir jūsų žmonės. 

— Juo greičiau priprasite, juo geriau, — tarė jis.— Aš jums 
duosiu medžiagos, adatą ir siūlų, — pridūrė jis,— ir, "manau, 
jums nebus labai sunku pasisiūti vieną kitą suknelę: 

Ji suraukė lūpas, tarsi parodydama, jog nieko nenusimano 
apie siuvimą. Kad ji buvo išsigandusi ir sumišusi ir kad narsiai 
stengėsi tai paslėpti, man buvo visiškai aišku. 

— Matyt, jūs; kaip ir anksčiau ponas Van Veidenas, esate 
įpratusi, kad viskas jums būtų padaryta. Na, bet, manau, ne- 
pakenks, jeigu šį tą Nes sau pasidarysite. Beje, o iš ko gi jūs gy- 
venate? 

Ji pažvelgė į jį aiškiai IustSbmSi 

-— Neįsižeiskite, bet žmonės juk valgo ir turi kaip nors vis- 
kuo apsirūpinti. Štai šitie vyrai gaudo ruonius ir iš to gyvena, 
o aš tuo pačiu tikslu vadovauju šiai škunai. Ponas Van Veide- 
nas, bent šiuo metu, užsidirba sau pavilgą, padėdamas man. O 
ką jūs veikiate? S 3 

Ji gūžtelėjo pečiais. s 

— Jūs pati išsimaitinate? Ar kas nors kitas jus maitina? 

— Bijau, kad didesnę gyvenimo dalį mane maitino kiti, — 
ji nusijuokė, narsiai stengdamasi prisitaikyti prie kvočiamo 
jo kalbos tono, nors aš mačiau, kad jos akyse pasirodė 
siaubas, kuris kaskart vis didėjo, kai ji pažvelgdavo Vilkui 
Larsenui į akis. : 

— Matyt, ir lovą, jums kas nors kitas paklodavo? 

— Man tekdavo ir pačiai pasikloti. 

-— Dažnai? 

Ji papurtė galvą, tarsi apgailestaudama. 

— Ar jūs žinote, kaip elgiamasi Jungtinėse Valstybėse 
su vargšais, kurie, kaip ir jūs, neužsidirba pragyvenimo. 

— Nieko nenusimanau,— teisinosi ji. — Kaip elgiamasi 
su tokiais vargšais kaip aš? 

— Jie sodinami į kalėjimus. Jie kalti, kad neįstengia 
užsidirbti pragyvenimo, ir tai vadinama valkatavimu. Jeigu 
aš būčiau ponas Van Veidenas, kuris be. paliovos zirzia, kas 
teisinga ir kas ne, aš paklausčiau: kokią teisę jūs turite gy- 
venti, jeigu to nenusipelnėte? 

— Bet jūs ne ponas Van Veidenas, ir aš neprivalau 
jums atsakyti, ar ne? 

Ji nusišypsojo, nors jos akys buvo kupinos siaubo, o aš 
buvau sujaudintas ligi širdies gelmių. Jaučiau, jog reikia 
įsikišti ir nukreipti pašnekesį kita linkme. 

— Ar jūs kada nors esate užsidirbusi bent vieną dolerį? — 

paklausė jis, triumfuodamas pagieža ir iš "anksto „būdamas 
tikras jos atsakymu. 

— Taip, esu, — atsakė ji iš lėto, ir aš vos garsiai nesusi- 
juokiau, pamatęs ištįsusį jo veidą.— Atsimenu, kai dar buvau 
maža mergytė, tėvas man davė dolerį už tai, kad išbuvau 
rami ištisas penkias minutes. 

Jis atlaidžiai nusišypsojo. 

— Bet tai buvo labai seniai, — tęsė ji,— ir vargu ar jūs 
galite reikalauti, kad devynerių metų mergytė pati užsidirbtų 
duoną. O dabar,— tarė ji, vėl truputį patylėjusi, — aš uždirbu 
maždaug tūkstantį aštuonis šimtus dolerių per metus. 

Vienu metu visi pakėlė akis nuo lėkščių ir įsmeigė į ją 
žvilgsnius. Verta pažiūrėti į moterį, kuri uždirba tūkstantį 
aštuonis šimtus dolerių per metus. Vilkas Larsenas SESARS 
savo susižavėjimo. 

-— Tai alga ar vienetinis atlyginimas? — paklausė jis. 

— Vienetinis,— skubiai atsakė ji. 

— Tūkstantis aštuoni šimtai. Vadinasi, šimtas penkias- 
dešimt dolerių per mėnesį, — apskaičiavo jis.— Na, panele 
Briuster, „Vaiduoklyje“ taip pat platūs užmojai. Žinokite, kad 
jums bus visą laiką mokama alga, kol būsite čia su mumis. 

Ji nieko neatsakė. Šio žmogaus užgaidos jai dar buvo 
neįprastas dalykas, ir ji nežinojo, kaip į jas reaguoti. 

— Aš užmiršau paklausti, — tęsė jis lipšniai, — koks jūsų 
. užsiėmimas. Ką jūs gaminate? Kokius paakių ir medžiagas 
jūs naudojate? 

— Popierių ir rašalą,— nusijuokė ji.— Ir dar, žinoma, 
rašomąją mašinėlę. | 

— Tai jūs — Mod Briuster,— tariau aš iš lėto ir tvirtai, 
tarsi apkaltindamas ją nusižengimu. | 

Ji smalsiai pažvelgė į mane. 

— Iš kur jūs žinote? 

— Ar ne tiesa? — paklausiau aš. 

“Ji pritariamai linktelėjo. Dabar Vilkas Larsenas buvo 
nustebintas. Šis magiškas vardas jam nieko nereiškė. Bet aš 
didžiavausi, kad man jis daug ką reiškia, ir pirmąkart per 
visą šį varginantį pokalbį aš neabejotinai pėjas stovįs aukš- 
čiau už jį. 

— Prisimenu, man kažkada teko sakyti recenziją apie 

mažutį tomelį...-— nerūpestingai pradėjau aš, bet ji mane nut- 
raukė. ž 

— Jūs? — sušuko ji.— Jūs esate... 

Ji nustebusi žiūrėjo į mane plačiai atmerktomis akimis. 

— Hamfris Van Veidenas? — užbaigė ji ir, lengviau atsi- 
dususi bei nejučiomis pažvelgusi į Vilką Larseną, pridūrė:— 
Kaip malonu! š š a > 

— Aš prisimenu tą recenziją, — skubiai tęsė ji, pasiju- 
tusi nejaukiai dėl savo žodžių,— jūs pernelyg mane išgyrėte. 

— Visai ne, — šauniai užprotestavau aš. — Jūs menkinate 
bešališką mano įvertinimą ir verčiate abejoti mano teiginiais. 
Be to, visi mūsų kritikai buvo tos pačios nuomonės. Argi 
Lengas nepriskyrė jūsų „Priverstinio bučinio“ prie keturių 
geriausių angliškų sonetų, priklausančių moterų plunksnai? 

*— Bet jūs mane pavadinote Amerikos ponia Meinel'“. 

— O argi tai ne tiesa? — paklausiau aš. N 

— Ne, ne tai, — atsakė ji. — Aš jaučiuosi įžeista. 

— Nežinomus. dalykus galima vertinti tiktai pagal ži- 
nomus, — atsakiau aš puikiausių akademiniu stiliumi.— Kaip 
kritikas aš turėjau nustatyti jūsų vietą literatūroje. Dabar 
jūs pati tapote matu. Septyni nedideli jūsų tomeliai guli mano 
lentynose, o šalia jų — du storesni tomai — apybraižos, ku- 
rios, leiskite man pasakyti, nė kiek ne blogesnės už jūsų 
eilėraščius, ir aš nežinau, kuriuos jūsų veikalus šis sugreti- 
nimas „labiau išgiria. Netoli tas laikas, kai Anglijoje pasi- 
rodys nežinomą poetė, kurią kritikai pavadins anglų Mod 
Briuster. š 

— Jūs iš tikrųjų labai malonus, — sušnibždėjo ji; kon- 
vencionalūs jos žodžiai bei balso tonas man sukėlė daugybę 
asociacijų apie ankstyvesnį gyvenimą kažkur kitoje žemės ru- 
tulio pusėje, ir mane ūmai nukrėtė „susijaudinimo virpulys — 
ne tiek: pažadindamas prisiminimus, kiek skaudžiai persmelk- 
damas tėviškės ilgesiu. š 

— Vadinasi, jūs — Mod Briuster,— iškilmingai tariau aš, 
"per stalą pažvelgdamas į ją. 

— Vadinasi, jūs — Hamfris Van Veidenas,— tarė ji, lygiai 
taip pat iškilmingai ir pagarbiai pažvelgdama į mane.— Kaip 
keista! Tiesiog nesuprantama! Manau, jog galima tikėtis, kad 


S Meinel, Alisa (1847—1922) — anglų poetė ir literatūros kritikė. 

iš po blaivios jūsų plunksnos pasirodys kokia pašėlusiai ro- 
mantiška jūros apysaka. 

— Ne, tikinu jus, jog aš nerenku medžiagos, — atsakiau. — 
Aš neturiu nei gabumų, nei polinkių grožinei literatūrai, 

— Sakykite, kodėl jūs visam laikui apsikasėte Kalifor- 
nijoje?— vėl ji paklausė.— Tai nelabai gražu iš jūsų pusės. 
Pas mus, Rytuose, beveik nebuvo matyti jūsų — antrojo „Ame- 
rikos literatūros mokytojo“!*. 2 

„Atsakydamas į komplimentą, aš nusilenkiau ir pareiškiau: 

— Aš vos nesusitikau su jumis kartą Filadelfijoje. Buvo, 
rodos, -Brauningo minėjimas, ir jūs turėjote skaityti prane- 
šimą. Bet mano traukinys pavėlavo keturias valandas, 

Mes visiškai užsimiršome, kur esame, ir palikome Vilką 
Larseną iš nuostabos tylintį, liejantis mūsų pašnekesio srautui, 


Medžiotojai atsikėlė nuo stalo ir išėjo į denį. Pasiliko tik . 


Vilkas Larsenas. Staiga aš vėl pajutau, jog jis Čia; atsilošęs 
kėdėje, jis smalsiai klausėsi mūsų pokalbio apie jam nepažįstamą 
pasaulį. : 2 

Aš nutilau, nebaigęs sakinio. Prieš mane grėsmingai iš- 
kilo dabartis su visais savo pavojais ir rūpesčiais. Ji pers- 
melkė ir panelę Briuster ir, kai ji pažvelgė į Vilką Larseną, 
jos akyse pasirodė neaiškus ir neapibūdinamas siaubas, Jis 
atsistojo ir dirbtinai nusijuokė. Jo juokas nuskambėjo it metalas. 

— O, nekreipkite į mane dėmesio, — tarė jis, mostelėjęs 
ranka, lyg norėdamas save sumenkinti. — Aš nieko nepaisau. 
Prašom tęsti! . 

Bet kalbos šaltinis išseko, ir mes, taip pat dirbtinai nusi- 
juokę, pakilome nuo stalo. Ė 


DVIDEŠIMT PIRMASIS SKYRIUS 


Apmaudas, kurį pajuto Vilkas Larsenas dėl to, kad mudu 
su Mod Briuster nekreipėme į jį dėmesio, šnekėdamiesi prie 


stalo, turėjo ant ko nors išsilieti. Ir auka tapo Tomas Mag- 


* „Amerikos literatūros mokytojas“ — kažkada Ralfui 
Voldui Emersonui (1803— 1882), Amerikos poeiui ir publicistui, taikytas 
epitetas. Ž > 

ridžas. Virėjas neatsisakė savo įpročių ir nepasikeitė marškinių, 
nors ir tikino juos pasikeitęs. Tačiau drabužiai nepatvirtino 
jo žodžių, o taukais apskretusi viryklė, puodai ir keptuvės 
taip pat nerodė švaros. 
— Aš tave įspėjau, kokai,— pasakė jam Vilkas Larse- | 
nas, — o dabar teks savo atsiimti. Ž 
Magridžo veidas išblyško po suodžių klodu ir, kai Vilkas 
Larsenas pareikalavo virvės ir pašaukė du jūreivius, .nelai- 
mingasis virėjas kaip padūkęs išbėgo iš kambuzo ir ėmė laks- 
tyti po denį, norėdamas pasprukti nuo jį besivejančių ir juo- 
kais netveriančių. jūreivių. Vargu ar kas galėjo suteikti jiems 
didesnio pasitenkinimo, kaip pamurdyti jį už borto, nes į jū- 
reivių kubriką jis siųsdavo bjauriausiai sutaisytą jovalą. Pačios 
aplinkybės buvo palankios. „Vaiduoklis“ slydo per bangas vos 
trijų mylių greitumu į valandą, ir jūra buvo visiškai rami. Bet 
Magridžas neturėjo jokio noro joje pasikepurnoti. Tikriausiai 
jam teko matyti, kaip būdavo murdomi kiti. Be to, vanduo buvo 
baisiai šaltas, o virėjas anaiptol negalėjo pasigirti atsparumu. 
Kaip ir paprastai, užuodę pramogą, budėtojai ir medžio- 
tojai išlindo ant denio. Magridžas, matyt, pašėlusiai bijojo | 
vandens ir pasirodė esąs toks miklus ir greitas, kad mes nė 
sapnuoti nesapnavome. Įvarytas į kampą tarp kambuzo ir 
juto, jis lyg katė stryktelėjo ant kabinos ir nubėgo į laivū- 
galį. Bet gaudytojai užbėgo jam už akių, ir jis vėl grįžo 
atgal per kabinos viršų, per kambuzą ir liuoktelėjo ant denio. 
Jis nudūmė į baką, bet įkandin nusivijo Harisonas ir vos 
jo nenutvėrė. Tačiau Magridžas staiga pašoko ir pasikabino 
ant giko. Viskas įvyko akimirksniu. Pakibęs rankomis, jis iš- 
metė kojas į priekį ir spyrė atbėgusiam Harisonui tiesiai į 
pilvą. Tas sudejavo, susirietė ir susmuko ant denio. 
Medžiotojai virėjo žygį sveikino plodami ir kvatodami, o 
Magridžas, prie fokstiebo ištrūkęs bėnt iš pusės savo gaudytojų, 
nukūrė į laivūgalį, sukinėdamasis pro kitus, kaip puolėjas 
futbolo aikštėje. Jis nubėgo tiesiai per jutą į pat laivo galą. 
Jis dūmė taip greit, kad, aplenkdamas kabinos kampą, pas- 
lydo ir parvirto. Prie šturvalo stovėjo Nilsonas, ir virėjas 
krisdamas jį parmušė. Abu nusirito per denį, bet atsistojo tiktai 
Magridžas. Matyt, tokia buvo likimo užmačia, kad silpnas jo 
kūnas nenukentėjo, o tvirto jūrininko koja nulūžo kaip pypkės 
kandiklis. 

Prie šturvalo atsistojo Parsonsas, ir gaudymas vėl prasi- 
dėjo. Pakvaitęs iš baimės, Magridžas blaškėsi po denį, jū- 
reiviai, jį vaikydamiesi, šūkaliojo ir rėkavo vieni kitiems, o 
medžiotojai juos ragino ir kvatojosi. Užpultas trijų jūreivių, 
Magridžas susmuko prie bako liuko, bet tučtuojau išniro kaip 
ungurys, sukruvinta burna ir į skudurus sudraskytais nepa- 
kenčiamaisiais marškiniais, ir užšoko ant vantų. Virvinėmis 
kopėčiomis jis korėsi aukštyn ir aukštyn ligi pat stiebo viršūnės. 

Bent šeši jūreiviai nusekė jį ligi rėjų, kur dalis pasiliko 
laukti, o Ufti-Ufti ir Blekas (Letimerio valties vairininkas) plo- 
nomis plieno štangomis lipo toliau, rankomis kabindamiesi vis 
aukščiau ir aukščiau. 

Tai buvo pavojingas žygis, nes kabant šimto pėdų aukš- 
tyje ir laikantis vien tik ant rankų, jiems anaiptol nebuvo 
lengva apsisaugoti nuo Magridžo spyrių. O Magridžas spardėsi 
kaip padūkęs. Bet kanakas, pakibęs ant vienos rankos, kita 
ranka sučiupo virėją už kojos. Tą pat tučtuojau padarė su 
antrąja koja ir Blekas. Tuomet visi trys susipynė į vieną 
siūbuojančią masę ir kovodami ėmė čiuožti žemyn, kol nuk- 


'rito ant rėjos besėdintiems draugams į rankas. 


Oro mūšis pasibaigė, ir Tomas Magridžas buvo nuga- 
bentas ant denio. Jis inkštė ir kažką neaiškiai murmėjo, o 
iš burnos burbuliavo kraujo putos. Vilkas Larsenas užnėrė 
kilpą ir pakabino Magridžą už pažastų. Tuomet jis buvo nu- 
temptas į laivūgalį ir švystelėtas į jūrą. Nusivyniojo ketu- 
riasdešimt, penkiasdešimt, šešiasdešimt pėdų lyno, ir tik tada 


Vilkas Larsenas šūktelėjo: 


— Užteks! 

Ufti-Ufti priveržė lyną, ir jis įsitempė. „Vaiduoklis“ pa- 
linko į priekį ir išmetė virėją į paviršių. 

Buvo graudu žiūrėti. Nors jis ir negalėjo prigerti, nors 


jis kaip katė turėjo „devynias gyvybes“, bet jam teko išken- 


tėti visas, skęstančiojo kančias. „Vaiduoklis“ plaukė iš lėto, 


“ ir kai laivūgalis pasikeldavo ant bangos, o priekis slysdavo že- 


myn,; nelaimingasis būdavo išvelkamas į paviršių ir galėdavo 
bent truputį atsikvėpti; bet, laivo priešakiui lėtai kopiant aukštyn 
į kitą bangą, laivūgalis nusmukdavo, lynas atsileisdavo, ir 
virėjas vėl panirdavo į vandenį. 

Aš visai užmiršau, kad egzistuoja Mod Bri, ir krūup- 
telėjęs prisiminiau ją tada, kai ji tyliai priėjo ir atsistojo ša- 

lia manęs. Ji pirmąkart pasirodė denyje nuo to laiko, kai 
atsirado laive, ir visi ją. sutiko mirtinai tylėdami. 

— Kas čia per linksmybės? — pasiteiravo ji. 

— Paklauskite kapitoną Larseną,— atsakiau aš ramiai ir 
šaltai, nors viduje užvirė kraujas, pagalvojus, kad jai teks būti 
šio žvėriškumo liudininke. Paklausiusi mano patarimo, ji jau 
buvo jį bevykdanti, bet jos žvilgsnis nukrypo į tiesiai prieš 
ją stovintį Ufti-Ufti. Jis laikė rankose lyną, ir visas jo kūnas 
alsavo įgimtų grakštumu ir lankstumu. 

— Žuvaujate? — paklausė ji. 

Jis nieko neatsakė. Budriai į jūrą įsmeigtos jo akys staiga 
blykstelėjo. 

— Ryklys, sere! — sušuko jis. 

— Trauk! Gyviau! Čiupkite visi! — sušuko Vilkas Larse- 
nas ir, pralenkdamas kitus, šoko prie lyno. 

Magridžas išgirdo įspėjamą kanako šūksnį | ir ėmė bėp- 
rotiškai klykti. Aš pamačiau juodą peleką, skrodžiantį van- 
denį ir plaukiantį prie virėjo daug greičiau, negu jis buvo 
traukiamas į laivą. Ir ryklys, ir mes turėjome vienodas ga- 
limybes, viskas priklausė nuo akimirkų. Kai Magridžas jau 
buvo tiesiai po mumis, laivūgalis nusileido, suteikdamas pir- 
menybę rykliui. Pelekas dingo. Rykliui staigiai šoktelėjus aukš- 
tyn, švystelėjo baltas jo pilvas. Beveik lygiai taip pat staigiai 
veikė ir Vilkas Larsenas. Jis truktelėjo visa milžiniška savo 
jėga. Virėjas iškilo iš vandens, o kartu su juo pasirodė ir 
dalis ryklio. Magridžas parietė kojas, o žmogėdra, regis, vos 
tik palietė vieną pėdą ir tekštelėjo atgal į vandenį. Bet tą 
akimirką Magridžas suriko. Po to jis it su meškere pagauta 
žuvis perlėkė per bortą, žnektelėjo ant visų keturių ir kaip 
beformis gumulas nusirito per denį. 

Kraujas tryško kaip iš fontano. Kairioji koja buvo nu- 
kąsta lygiai ties kulkšniu. Aš žvilgtelėjau į Mod Briuster. 
Jos veidas buvo išblyškęs, akys iš siaubo išplėstos. Ji žiūrėjo 
ne į Tomą Magridžą, o į Vilką Larseną. Jis tai pastebėjo ir, 
trumpai nusijuokęs, tarė: 

— Vyriškas žaidimas, panele Briuster. Gal kiek šiurkštės: 
nis, negu jums įprasta matyti, bet visgi vyriškas žaidimas. 
Ryklys nebuvo numatytas. Jis.. ž 

Bet šią akimirką Mazridžas pakėlęs galvą patikrino savo 
nuostolio dydį ir, nušliaužęs per denį, įleido dantis į Vilko 

Larseno koją. Vilkas Larsenas šaltai pasilenkė ir nykščiu ir 
smiliumi spustelėjo virėjo žandus po pat ausimis. Koko žan- 


“ dikauliai nenoromis prasižiojo, ir Vilkas Larsenas išlaisvino 


koją. 

— Kaip ašsakiau,— tęsė jis, tarsi ničnieko nebūtų įvykę, — 
ryklys nebuvo numatytas. Tai buvo, kaip čia pasakius, ap- 
vaizda! 

Panelė Briuster dėjosi negirdinti jo žodžių, nors, kai ji 
nusigręžė ir buvo benueinanti, jos akyse pasirodė neapsakomas 
pasišlykštėjimas. Tačiau, vos žengusi žingsnį, ji palinko, 
susverdėjo ir bejėgiškai ištiesė į mane ranką. Aš laiku ją su- 
čiupau, kad nepargriūtų, ir pasodinau ant kabinos. Maniau, 
kad panelė Briuster čia pat nualps, bet ji susitvardė. 

— Atneškite turniketą, pone Van Veidenai,— paliepė man 
Vilkas Larsenas. 

Aš svyravau. Jos lūpos sukrutėjo ir, nors ji negalėjo. 
ištarti žodžių, bet savo akimis aiškiai, tarsi kalbėdama, paliepė 
man padėti nukentėjusiam. 3 

Prašau! — vos vos sušnibždėjo ji, ir aš negalėjau jos 
neklausyti. 

Aš jau buvau toks įgudęs chirurgas, kad Vilkas Larsenas, 
keliais žodžiais nurodęs ką veikti, paliko mane darbuotis, pa- 
dedamam dviejų jūrininkų. O jis pats ėmėsi kito darbo — 
keršyti rykliui. Per bortą buvo išmestas didžiulis sukamasis 
kablys su užmautu gabalu sūdytų lašinių. Aš vos spėjau už- 
veržti nutrauktas venas ir arterijas, O jūreiviai dainuodami 
jau vilko į laivą nusikaltusią pabaisą. Aš pats to nemačiau, 
bet mano padėjėjai vienas paskui kitą mane paliko ir nubėgo 
pasižiūrėti, kas dedasi denio viduryje. Šešiolikapėdį ryklį jūrei- 
viai užtempė ant vantų. Jie išžiodė jam žandus ligi galo ir į 

nasrus įspraudė abiem galais nusmailintą kuolą, ir dėl to 
jis jau nebegalėjo susičiaupti. Tai padarę, jie išpjovė kablį. Į 
jūrą įmestas ryklys, vis dar kupinas jėgų, tačiau bejėgis, buvo 
pasmerktas lėtai bado mirčiai, kuri labiau tiko sugalvojusiam 
šią bausmę žmogui negu jam. 

DVIDEŠIMT ANTRASIS SKYRIUS 


Aš jau iš anksto žinojau, ko ji priėjo prie manęs. Dešimt mi- 
nučių aš stebėjau, kaip ji kalbėjosi su mašinistu, o dabar be žo- 
džių pasivadinau ją į šalį, kad mūsų negirdėtų vairininkas. Jos 
veidas buvo išblyškęs ir ryžtingas, didelės akys, iš susijaudinimo 
dar labiau padidėjusios, skvarbiai žiūrėjo į mane. Aš išsigandau 
ir netgi pabūgau, nes ji norėjo įžvelgti į Hamfrio Van Veideno 


sielą, o Hamfris Van Veidenas beveik neturėjo kuo pasididžiuo- 


ti nuo to laiko, kai atsidūrė „Vaiduoklyje“. 

Mes paėjome ligi juto krašto, ir čia ji atsisuko tiesiai į mane. 
Aš apsidairiau, ar kas nors nesiklauso. 

— Kas yra? — švelniai paklausiau aš, bet įtempta jos vei- 
do išraiška nepasikeitė. 

— Aš beveik sutinku, — tarė ji, — kad šio ryto įvykis yra 
nelaimingas atsitikimas. Bet aš ką tik šnekėjausi su ponu Hes- 
kinsu. Jis man papasakojo, kad tą dieną, kai jūs mus išgelbėjo- 
te, net tuomet, kai aš buvau kajutėje, du vyrai buvo paskandinti, 
sąmoningai paskandinti — nužudyti. 

Jos balsas skambėjo klausiamai, ir jos žvilgsnyje buvo mMatys 
ti kaltinimas, tarsi aš dėl to būčiau buvęs kaltas arba bent iš da- 
lies kaltas. 

— Jums pasakojo teisingai, — atsakiau aš.— Du 3 iš 
tikrųjų buvo paskandinti. 

— Ir. jūs tai leidote? — sušuko ji. 


žus norėjoie pasakyti, kad aš S ES to sutrukdyti, — | 


atsakiau aš vis dar švelniai: | 

— Bet jūs bandėte sutrukdyti? — Ji pabrėžė žodį „bandė- 
te“, ir jos balse suskambėjo silpnos vilties gaida.— Ne, jūs ne- 
bandėte, — paskubomis tęsė ji toliau, nujausdama mano atsa- 
kymą.— Kodėl gi? 

Aš gūžtelėjau pečiais. 

. — Atsiminkite, panele Briuster, kad jūs esate naujas šio 
mažyčio pasaulio gyventojas ir dar nežinote, kokie įstatymai čia 
veikia. Jūs atėjote Čia su gražiomis idėjomis apie žmoniškumą, 
vyriškumą, gerą elgesį ir panašiai, bet greit įsitikinsite, kad čia 
jos neegzistuoja. Aš jau įsitikinau, — PuRkL AS nejučiomis at- 
sidusdamas. 

Ji nepasitikėdama papurtė galvą. 
— Ką jūs patartumėte daryti? — paklausiau aš.— Kad aš 


*“ 

paimčiau peilį, šautuvą arba kiesį ir nužudyčiau šį Žmogų? 

Ji atšoko atgal. 

— Ne, visai ne! 

— Tai ką gi man veikti? Nusižudyti pačiam? 

— Jūs kalbate grynai materialistinėmis sąvokomis, — prieš- 
taravo ji. — Bet juk yra toks dalykas, kaip moralinis narsumas, 
o moralinis narsumas visuomet paveikia. 

— Ak,— nusišypsojau aš, — jūs patariate man —— nei 
jo, nei savęs, o laukti, kol jis mane nužudys. — Aš pakėliau ran- 
ką, neduodamas jai kalbėti. — Moralinis narsumas šiame maža- 
me plaukiojančiame pasaulyje yra bevertė dorybė. Ličas, vienas 
iš nužudytųjų, pasižymėjo pernelyg dideliu moraliniu narsu- 
mu. Taip pat ir antrasis, Džonsonas. Tatai ne tik jiems nepadė- 
jo, bet dargi juos pražudė. Tas pat atsitiktų man, jei aš parody- 
čiau nors ir tą truputį narsumo, kuriuo aš pasižymiu. 

Jūs turite suprasti, panele Briuster, aiškiai suprasti, kad šis 
žmogus — pabaisa. Jis neturi sąžinės. Jam nėra nieko švento, 
jis gali viską padaryti. Dėl jo užmačios aš buvau prievarta su- 
laikytas šiame laive. Dėl jo užmačios aš taip pat kol kas dar te- 
besu gyvas. Aš nieko nedarau, nieko negaliu padaryti, nes esu 
šios pabaisos vergas, kaipi ir jūs dabar esate jo vergė, nes aš trokš- 
tu gyventi, kaip kad ir jūs trokštate gyventi. Aš negaliu kovoti 
ir jo nugalėti, kaip ir jūs negalite kovoti ir jo nugalėti. 

Ji laukė, ką aš dar pasakysiu. 

— Kas gi daugiau belieka? Aš turiu vaidinti silpnojo vaid- 
menį. Aš tyliu ir kenčiu pažeminimą, kaip ir jums teks tylėti ir 
kęsti pažeminimą. Ir tai teisinga. Tai geriausia, ką mes galime 
padaryti, jei norime gyventi. Mūšį ne visuomet laimi stipresny- 
sis, Mums neužtenka jėgų kovai su šiuo žmogumi, taigi mes tu- 
rime veikti kitaip ir laimėti, jeigu. tai įmanoma, gudrumu: Jei- 
gu jūs norite paklausyti mano patarimo, turite šitaip elgtis. Aš 

žinau, kad mano padėtis pavojinga, ir atvirai pasakysiu, kad jū- 
sų dar pavojingesnė. Mes turime eiti išvien ir, to neparodydami, 
sudaryti slaptą sąjungą. Aš negalėsiu atvirai palaikyti jūsų, o jūs 
turite nutylėti, nors aš būčiau visaip užgauliojamas. Mes nepri- 
valome nei erzinti šio žmogaus, nei prieštarauti jo valiai. Mes 
privalome visada šypsotis ir EE jam draugiški, nors tai būtų ir 
- be galo nemalonu. 
Ji nustebusi perbraukė ranka per kaktą, sakydama: 

— Vis dėlto aš nesuprantu... 


145 


— Darykit taip, kaip aš sakau, — ryžtingai nutraukiau ją, 
pamatęs, kad Vilkas Larsenas, kuris su Letimeriu vaikščiojo po 
denį, atkreipė į mus žvilgsnį. — Darykit taip, kaip aš sakau, ir 
netrukus pamatysite, kad mano teisybė. | 

— Tai ką man daryti? — paklausė ji, pastebėjusi, kad aš “ 
susirūpinęs pažvelgiau į mūsų pasikalbėjimo objektą, ir paveikta 
rimto mano tono, kuris paglostė mano savimeilę. 

— Kiek galima mažiau galvokite apie moralinį narsumą, — 
skubiai tariau aš.— Nežadinkite šio žmogaus rūstybės. Būkite 
„ jam draugiška, kalbėkite su juo, diskutuokite apie literatūrą ir 
meną — jis labai mėgsta šias temas. Jūs pamatysite, kad jis ga- 
na dėmesingas ir nekvailas klausytojas. Ir savo pačios labui sten- 
kitės kiek galima mažiau būti jo žvėriškumų laive liudininke. 
Tada jums bus lengviau vaidinti savo vaidmenį. 

— Vadinasi, aš turiu meluoti, — tarė ji tvirtu, nepatenkintų 
tonu.— Žodžiais ir poelgiais meluoti. 

Vilkas Larsenas atsiskyrė nuo Letimerio ir ėjo as mūsų. 
Aš visiškai netekau vilties. 

— Aš jus prašau, supraskite mane, — tariau paskubomis, 
prislopinęs balsą.— Visa, ką jūs žinote apie žmones ir daiktus, 
čia neturi reikšmės. Jūs turite pradėti iš naujo. Aš žinau ir ma- 
tau, kad, tarp kitko, jūs pripratote pavergti žmones savo žvilgs- 
niu, kuris tarsi byloja apie moralinį jūsų narsumą. Savo žvilgs- 
niu jūs jau pavergėte mane, valdote mane. Bet nesistenkite tokiu 
būdu paveikti Vilko Larseno. Jūs lengvai galite sutramdyti liū- 
tą, tačiau Larsenas iš jūsų tik pasijuoks. Jis... Aš visuomet didžia- 
vausi, atskleidęs šį faktą, — tariau aš, nukreipdamas pašnekesį, 
nes Vilkas Larsenas jau buvo jute ir artinosi prie mūsų.— Re- 
daktoriai pabūgo jo, o leidėjai ir klausyti apie tai nenorėjo. Bet 
aš jį įvertinau: jo genijus ir mano nuomonė pasitvirtino, kai 
“ jis nuostabiai puikiai pasirodė su savo „Žaizdru“. 

— O juk tai buvo tik laikraštiniai eilėraščiai, — guviai ta- 
rė ji. 
— Jie pirmiausia išvydo šviesą laikraštyje, — atsakiau aš, — 
bet anaiptol ne dėl to, kad žurnalų redaktoriams nepavyko su 
jais susipažinti. 

— Mes šnekėjome apie Harisą,— pasakiau aš Vilkui Lar- 
senui. 

— O, taip,— tarė jis.— Aš prisimenu „Žaizdrą“. Perdėm. 
švelnūs jausmai ir begalinis tikėjimas iliuzijomis. Beje, pone Van | 

Veidenai, jūs geriau nueikite pasižiūrėti koko. Jis si“ ir 
blaškosi. 


Tokiu būdu mane be jokių ceremonijų išvarė iš juto, o Mag- 
ridžą radau kietai bemiegantį po morfijaus, kurį pats jam buvau 
davęs. Aš neskubėjau grįžti ant denio ir atėjęs labai nudžiugau, 
pamatęs panelę Briuster gyvai besišnekučiuojančią su Vilku 
Larsenu. Šis reginys, kaip jau sakiau, mane pradžiugino. Ji pak- 
lausė mano patarimo. Ir kartu aš jaučiausi truputį sukrėstas ir 
nepatenkintas, kad ji gali padaryti tai, ko aš jos prašiau ir ko ji 
taip aiškiai neapkentė. 


DVIDEŠIMT TREČIASIS SKYRIUS 


Smarkus, palankus vėjas greitai nuvarė „Vaiduoklį“ į šiau- 
rę, kur buvo ruonių banda. Mes susitikome su jais beveik prie 
pat keturiasdešimt ketvirtosios paralelės nykioje audringoje 
jūroje, kur vėjas be paliovos taršo ir gainioja rūko klodus. Kart- 
kartėmis mes ištisas dienas neregėdavome saulės ir negalėda- 
vome daryti stebėjimų. Paskui vėjas išgainiodavo rūką, plyna- 
me vandenyno paviršiuje raibuliuodavo ir tviskėdavo bangos, 
ir mes galėdavome nustatyti, kur esame. Vieną, dvi, o kartais 
net ir tris ar keturias dienas oras būdavo giedras, bet paskui | 
"vėl mus apsiausdavo rūkas, rodos, dar tirštesnis negu anksčiau. 

Medžioti buvo pavojinga. Bet kiekvieną dieną būdavo nu- 
leidžiamos valtys, kurias prarydavo pilka migla, ir jos negrįž- 
davo ligi pat vakaro, o kartais net ir ilgiau, o paskui viena po 
„kitos pradėdavo šliaužti iš pilkumos it jūros šmėklos. Veinrai- 
tas — medžiotojas, "kurį Vilkas Larsenas pagrobė kartu-su-val- 
timi ir jūreiviais — pasinaudodamas ūkanota jūra, pabėgo. Vie- 
ną rytą jis dingo mus supančiame rūke kartu su dviem savo jū- 

reiviais, ir mes jų daugiau nebematėme, nors po keleto dienų 
sužinojome, kad jie keliavo iš vienos škunos į kitą, kol pagaliau 
pasiekė savąją. 

Aš taip pat buvau tvirtai nusprendęs pasekti jų pavyzdžiu, 
bet nepasitaikydavo patogios progos. Šturmanui išplaukti valti- 
mi nereikėdavo, ir, nors aš labai sumaniai laviravau, Vilkas Lar- 
senas man šios galimybės nesuteikė. Jeigu jis būtų tai padaręs, 
aš kaip nors būčiau kartu išsivežęs ir panelę Briuster. Tuo tar- 

pu jos padėtis škunoje darėsi tokia, kad aš bijodavau apie ją ir 
pagalvoti. Nors aš stengdavausi vyti šią mintį nuo savęs, ji be 
paliovos it vaiduoklis mane persekiojo. 

„Savo metu aš buvau skaitęs jūros romanų, kur būtinai fi- 
gūruodavo moteris, atsidūrusi laive viena tarp. jūrininkų. Bet 
tik dabar supratau, kad niekada nebuvau įsigilinęs į tokios situ- 
acijos esmę, nors rašytojai iš jos daug išlošdavo ir visapusiškai 


ja pasinaudodavo. Ir: štai dabar su tokia situacija aš susidūriau | 


akis į akį. Ji buvo juo svarbesnė, kad ta moteris buvo Mod Brius- 
ter, kurios knygomis aš jau m žavėjausi, 0 > susižavė- 
jau ir ja pačia. 

Negalima įsivaizduoti kitos būtybės, kuriai ši aplinka būtų 
buvusi tokia svetima. Ji buvo švelni, eterinė esybė, laibutė ir 
liaunutė kaip žilvičio šakelė, lengvos ir grakščios eisenos. Man 
atrodydavo, kad ji ne vaikščioja žeme, arba bent vaikščioja ne 
taip, kaip kiti mirtingieji. Ji buvo nepaprastai lieknutė ir tarsi 
plaukdavo oru, prisiartindama lyg lengvutis pūkas arba tyliai 
skrendantis paukštis. 

Ji buvo panaši į Dzezdeno porcelianinę statulėlę, ir teikda- 
vo nepaprastai trapios būtybės įspūdį. Kaip tuomet, kai aš jai 
padėjau, paimdamas už rankos, taip ir vėliau kiekvieną kartą 
man atrodydavo, kad užtektų vienintelio šiurkštesnio prisilie- 
timo ar spustelėjimo, ir ji sutrupėtų. Man niekada neteko maty- 
ti tokios kūno ir dvasios harmonijos. Jeigu jos lyriką kritikai 


vadindavo nežemiška ir įdvasinta, tai tą patį buvo galima pa- | 


sakyti ir apie jos kūną. Atrodė, kad jis artimas jos sielai, turi 


tas pačias savybes ir ploniausia gija jungia ją su gyvenimu. Iš. 


tiesų ji lengvai žengė žeme, ir jos kūno sandaroje maža tebuvo 
tvirtybės. 

Ji buvo visiška šias Vilkui Larsenui. Kas as bū- 
dinga vienam —- visiškai nebūdinga kitam, ir atvirkščiai. Vieną 
rytą, kai jie vaikščiojo kartu po denį, žiūrėdamas į juos aš pa- 
zalvojau, kad jie stovi tolimiausiose žmogaus evoliucijos pako- 
pose: vienas įkūnijo aukščiausio laipsnio laukiniškumą, kitas 
buvo tobuliausias šiuolaikinės civilizacijos padarinys. Tiesa, 
Vilko Larseno protas buvo nepaprastai išlavėjęs, bet buvo pa- 
lenktas vien tik laukiniams instinktams tenkinti, ir dėl to Lar- 
senas buvo dar baisesnis laukinis. Jis turėjo nuostabius raume- 
nis, buvo sunkios sandaros vyras, ir, nors žengė tvirta ir svaria 
eisena, atrodė nepaslankus. Tai, kaip jis pakeldavo ir statydavo 

koją, primindavo džiungles ir dykumas. Jo kojos buvo liaunos 
kaip katės, bet labiausiai jame atsispindėjo jėga. Aš lyginau jį 
su didžiuliu tigru, plėšriuoju žvėrimi, kuris nieko nepaiso. Iš 
tiesų jis toks ir buvo, o veriantis blykstelėjimas, kuris kartkar- 
tėmis pasirodydavo jo akyse, buvo lygiai toks pat, kaip man tek- 
davo matyti uždarytų į narvą leopardų ir kitų laukinių grobuo- 
nių akyse. 

Šiandien, stebėdamas juodu vaikščiojant po denį, pamačiau, 
kad ji nutraukė pasivaikščiojimą. Aš stovėjau prie kajutkom- 
panijos trapo, ir jie praėjo pro mane. Nors savo išore ji nieko 


„neparodė, bet aš kažkaip pajutau, jog panelė Briuster labai su- 


sirūpinusi. Pažiūrėjusi į mane, ji kažką nereikšmingai pasakė 
ir gana laisvai nusijuokė. Bet aš mačiau, kad jos žvilgsnis tarsi 
nenoromis nukrypo į Vilką Larseną ir, nors ji tučtuojau nulei- 
do akis, bet nespėjo paslėpti jose šmėkštelėjusio išgąsčio. 

Ir kaip tik jo akyse aš pamačiau jos susirūpinimo priežastį. 
Akys, kurios paprastai būdavo pilkos, šaltos ir griežtos, dabar 
buvo šiltos, švelnios ir auksinės. Jose mirgėte mirgėjo mažytės 
liepsnelės, kurios čia apsiblausdavo ir išnykdavo, čia vėl įsižieb- 
davo ir visą akies obuolį pripildydavo spinduliuojančios švie- 
os... Galbūt kaip tik dėl to atrodė auksinės spalvos. Bet jos iš 
tiesų buvo auksinės, vylingos ir valdingos, gundančios ir įsa- 
kančios. Jos bylojo apie kraujyje slypintį geismą, ir nė viena 
moteris, juo labiau Mod Briuster, negalėjo to nesuprasti. 

Jos išgąstis persmelkė ir mane, ir tą baimės akimirką, bai- 
mės, kokią tik gali pajusti vyras, aš supratau, kad ji neapsako- 
mai man brangi. Mintis, kad aš ją myliu, išgąsdino mane. Mei- 
lė ir išgąstis suspaudė širdį, ir kraujas ėmė čia stingti, čia kun- 
kuliuote kunkuliuoti, o tuo tarpu kažkokia nuo manęs neprik- 
lausoma jėga prieš mano valią nukreipė mano žvilgsnį į Vilką 
Larseną. Bet jis jau buvo susitvardęs. Auksinė spalva ir mirgu- 
liuojančios liepsnelės išnyko. Akys vėl pasidarė šaltos ir pilkos, 
ir, šiurkščiai nusilenkęs, jis nuėjo. 

— Man baisu, — sušnibždėjo ji, ir ją "nukrėtė drebulys.— 
Man taip baisu! 

Man taip pat buvo baisu ir, žinodamas, kokia ji man yra 
brangi, aš visiškai suglumau, bet vis dėlto man pasisekė gana 
ramiai atsakyti: 

— Viskas -bus gerai, panele Briuster. Patikėkite manimi, 
viskas bus gerai. 

Ji atsakė man dėkinga šypsenėle, nuo kurios mano širdis 
ėmė smarkiau plakti, ir nulipo žemyn kajutkompanijos trapu.. 

Aš dar ilgai stovėjau toje vietoje, kur ji mane paliko, Rei- 
kėjo būtinai apsiprasti su aplinkybėmis, apsvarstyti, kokios per- 
mainos įvyko mano gyvenime. Pagaliau ji atėjo, atėjo meilė, 
kai aš mažiausiai jos tikėjausi, kai buvau nedėkingiausioje si- 
tuacijoje. Žinoma, aš visada buvau įsitikinęs, kad kada nors 
meilė turi ateiti, bet ištisi metai, praleisti vienumoje tarp Knygų, 
nenuteikė ir neparuošė manęs jos sutikti. 

Ir štai ji atėjo! Mod Briuster! Atmintis mane nunešė atgal 
į tuos laikus, kai ant mano stalo pasirodė pirmas nedidelis tome- 
lis, ir aš išvydau tarsi gyvus ir kitus tomus savo knygų lentyno- 
je. Kaip aš laukdavau jų pasirodant! Kiekvienais metais iš spau- 
dos išeidavo vis naujas tomas ir tarsi pažymėdavo man naujų 
metų pradžią. Juose skambėjo man giminingos mintys ir jaus- 
mai, ir dėl to jie tapo dvasinio mano gyvenimo palydovais. O 
dabar jie įsitvirtino ir mano širdyje. 

Mano širdyje? Staiga mintys pakrypo kita linkme. Aš ėmiau 
stebėti save tarsi iš šalies ir suabejojau savimi. Mod Briuster? 
Aš, Hamfris Van Veidenas, kurį Čarlis Ferasetas pakrikštijo 
„šaltakrauje žuvimi“, „bejausme pabaisa“, „analizės demo- 
nu“,— įsimylėjęs! Ir tada be jokio ryšio, visiškai abejingai, aš 
prisiminiau raudonai įrištą biografinį žinyną, kuriame trumpai 
buvo pažymėta: „Ji gimė Keimbridže, jai dvidešimt septyneri 
metai“. Ir aš pridūriau: „Dvidešimt septynerių metų amžiaus 
ir vis dar laisva, neįsimylėjusi!“ Bet iš kur aš galiu žinoti, kad ji 
neįsimylėjusi. Skausmas, kurį sukėlė staiga gimęs pavyduliavi- 
mas, išvijo bet kurias abejones. Nėra ko abejoti! Aš pavyduliau- 
ju, vadinasi — myliu! Ir moteris, kurią aš myliu, — Mod Briuster. 

Aš, Hamfris Van Veidenas, įsimylėjęs! Ir vėl apniko abejo- | 
nės. Ne dėlto, kad bijojau meilės ir norėjau ją atstumti. Prie- 
šingai, būdamas kuo giliausiai įsitikinęs idealistas, aš visuomet 
pripažinau ir laikiau, kad meilė yra didžiausia palaima pasau- 
lyje, gyvenimo tikslas ir viršūnė, aukščiausias džiaugsmo ir lai- 
mės laipsnis, kokį gali pajusti žmogus, iš visų dalykų labiausiai 
laukiamas ir maloniausiai sutinkamas dalykas. Bet štai meilė 
atėjo, ir aš negalėjau tuo patikėti. Toji laimė ne man. Tai ne- 
įtikėtinas dalykas. Aš prisiminiau Saimonso eiles: 

Aš ištisus metus klajojau 
Tarp moterų, ieškodamas tavęs. 

Ir aš nustojau ieškojęs. Aš nusprendžiau, kad ši didžiausia 
palaima pasaulyje skirta ne man. Fėrasetas sakė teisybę: aš esu 
nenormalus žmogus, „bejausmė pabaisa“, kažkokia knygų žiur- 
kė, kuri pasitenkina vien tik proto teikiamais malonumais. Ir 
nors mane visą laiką supo moterys, aš jas vertinau tik grynai 
estetiniu požiūriu. Iš tiesų, ir man pačiam kartais atrodydavo, 
kad aš esu tarsi iš kito pasaulio, kažkoks vienuoliškas padaras, 
kuriam uždrausta pažinti tas amžinas arba praeinančias aistras, + 
kurias aš matydavau kituose žmonėse ir taip gerai suprasdavau. 
Ir. štai dabar ji atėjo! Atėjo nelauktai ir netikėtai. 

Nei daugiau, nei mažiau, kaip patekęs į ekstazę, aš palikau 
savo postą prie kajutkompanijos trapo ir nuėjau per denį, pats 
sau murmėdamas šias puikias Elizabetos Brauning eilutes: 


Palikęs triukšmą, klegesį žmonių, d 
Aš su svajonėm vienas gyvenau,— 
Tokių draugų, brangių, ištikimų 

Ir guodžiančių, aš niekur neradau. 


Bet dabar mano ausyse skambėjo dar švelnesnė muzika, ir 
aš buvau aklas ir kurčias viskam, kas dėjosi aplink mane. Mane 
pažadino griežtas Vilko Larseno balsas: 

— Kurių velnių jums čia reikia? — sušuko jis. 

Aš nuklydau pas jūreivius, kurie dažė laivą, ir atsikvošėjęs 
pamačiau, kad, statydamas koją, vos neapverčiau kibiro su 
dažais. 

— Miegodamas vaikščiojate ar saulės smūgį gavote? — siu- 
to jis. 2 

— Ne, skrandis nevirškina, — atšoviau aš ir nuėjau tolyn, 

kaip nieko nebuvę. 


DVIDEŠIMT KETVIRT ASIS SKYRIUS 


Kitų dviejų parų įvykiai „Vaiduoklyje“, po to, kai aš pasi- 
jutau įsimylėjęs Mod Briuster, mano atmintyje išliko ypač gy- 
vi. Taip ramiai praleidęs visą savo gyvenimą, sulaukęs trisdešimt 
penkerių metų, -aš pergyvenau pačius absurdiškiausius nuoty- 
kius, kokius tik galima įsivaizduoti. Niekada per dvi paras man 
neteko patirti tiek įvykių ir tiek sukrėtimų. Ir aš nesistengiu - 

visiškai užsikimšti ausų, kad negirdėčiau, kaip pasididžiavimas 
man tyliu balsu šnibžda, jog pagal visas aplinkybes aš ne taip 
jau blogai laikiausi. 

Viskas prasidėjo nuo to, kad Vilkas Larsenas medžiotojams 
pareiškė, jog nuo šiol jie valgysią savo kubrike. Tokių dalykų 
niekada nebuvo girdėti žvejybos škunose, kur medžiotojus ne- 
oficialiai buvo priimta laikyti karininkais. To dalyko jis niekuo 
nepaaiškino, tačiau ir be to viskas buvo aišku. Horneris ir Smo- 
kas pasidarė labai meilūs Mod Briuster. Tai atrodė labai juo- 
kinga ir jos nė trupučio neužgavo, bet kapitonui, aišku, tas ne- 
patiko. ; 

Larseno pareiškimas buvo sutiktas mirtina tyla, nors kiti ke- 
turi medžiotojai reikšmingai pasižiūrėjo į ištrėmimo kaltinin- 
kus. Džokas Horneris, ramus vyrukas, nė nemirktelėjo. Bet Smo- 
kui kraujas mušė į galvą ir jis jau buvo bepraveriąs burną. Vil- 
kas Larsenas jį stebėjo ir laukė, jo akyse pasirodė plieninis bliz- 
gesys, bet Smokas užsičiaupė, nieko neištaręs. 

— Nori ką nors pasakyti? — priekabiai paklausė Vilkas 
Larsenas. š 

Tai buvo iššūkis, bet Smokas jo nepriėmė. 

— Kodėl? — paklausė jis tokia nekalta veido išraiška, kad 
Vilkas Larsenas ne iš karto susizgribo, ką atsakyti, o visi kiti 
nusišypsojo. 

— Nieko, nieko, — nevykusiai atsakė Vilkas Larsenas.— 
Aš tik pamaniau, kad pats nori gauti niuksą. 

— O kodėl? — paklausė Smokas vis dar nesijaudindamas. 

Medžiotojai jau visa burna šypsojosi. Kapitonas būtų užmu- 
šęs Smoką, ir aš neabejoju, kad tik Mod -Briuster dalyvavimas 


sulaikė jį nuo kraujo praliejimo. Kaip tik dėl to, kad ji čia bus 


vo, Smokas galėjo taip elgtis. Jis buvo per daug atsargus ir fū- 
pestingas, kad įsiutintų Vilką Larseną tokiu metu, kai jo pyk- 
tis galėjo pasireikšti stipriau už žodžius. Bet aš vis dėlto bijojau, 
kad neįvyktų muštynės, tačiau padėtį išgelbėjo vairininko šūks- 
nis. š 

— Dūmai! — pasigirdo per atvirą trapo liuką. 

— Kurioje pusėje? — riktelėjo Vilkas Larsenas. 

— Tiesiai užpakaly, sere. 

— Ar tik ne rusai? — spėliojo Letimeris. 

Nuo jo žodžių medžiotojų. veiduose pasirodė susirūpinimas. 
Rusų laivas galėjo būti tiktai kreiseris. Ir nors medžiotojai vos 

apgraibomis tenutuokė škunos padėtį, vis dėlto jie žinojo, kad 
mes esame netoli uždraustos jūros ribų, o Vilkas Larsenas buvo 
išgarsėjęs brakonierius. Visų akys pakrypo į jį. 

— Mes visiškai saugūs, — užtikrino jis nusijuokdamas.— 
Šį kartą, Smokai, jūs nepapulsite į druskos kasyklas. Bet štai ką 
pasakysiu: kertu penkis prieš vieną, kad ten“ „Makedonija“. 

Jo lažyboms niekas nepritarė, ir jis tęsė toliau: 

— Jeigu taip, tai kertu dešimt prieš vieną, kad bus susirė- 
mimas. 2 

— Ne, dėkui, — prašneko Letimeris.— Galima ir pralošti, 
bet reikia turėti šiokių tokių šansų. O dar niekada nebuvo, kad 
jūs, susitikę su tuo savo broliuku, nesusikibtumėte. Kertu dvide- 
šimt prieš vieną, kad ir dabar taip bus. 

Visi nusijuokė, o kartu ir Vilkas Larsenas, ir pietūs praėjo 
gana sklandžiai, žinoma, dėl mano kantrumo, nes kapitonas su 
manimi elgėsi tiesiog nepakenčiamai, čia tyčiodamasis iš manęs, 
čia kalbėdamas užtarytojo tonu, kol aš pradėjau tiesiog drebėti, 
vos sulaikydamas įtūžį. Tačiau aš žinojau, jog turiu tvardytis 
dėl Mod Briuster, ir man buvo atlyginta, kai jos žvilgsnis trumpą 
akimirką susidūrė su manuoju, ir taip aiškiai, tarsi sakyte sakė: 

„Laikykitės, laikykitės!“ . S 

Mes pakilome nuo stalo ir išėjome ant denio. Garlaivis buvo 
savotiškas paįvairinimas monotoniškoje jūroje, kuria mes plau- 
kėme, o spėliojimas, kad ten galėtų būti Mirtis Larsenas su savo 

„Makedonija“, dar labiau visus sujaudino. Smarkus vėjas, kuris 
dar iš vakaro jūroje sukėlė bangas, paryčiui aprimo, taigi jau 
buvo galima nuleisti valtis popietinei medžioklei. Medžioklė 
žadėjo būti sėkminga. Nuo pat aušros mes plaukėme visiškai 

„tuščia jūra, o dabar patekome į bandą ruonių. 

Dūmai tebebuvo matyti vis dar kažkur toli užpakaly, bet, 
nuleidžiant valtis, ėmė sparčiai artintis. Valtys išsisklaidė van- | 
denyje ir nuplaukė šiaurės link. Šen bei ten buvo matyti nulei- 
"džiant burę, pasigirsdavo šūviai, o po to burė vėl išsiskleisda- 
vo. Ruonių buvo tiršta, vėjas visai nutilo, viskas žadėjo gerą 
laimikį. Kai paskutinė valtis buvo nuleista užuovėjos šone, mes 
išvydome, kad jūrą marginte išmargino miegantys ruoniai. Vi- 
sur aplink buvo vien tik ruoniai, taip tirštai man dar niekada 
neteko jų matyti; po du, po tris ir net krūvelėmis, išsitiesę pa- 
viršiuje, jie miegojo tarsi sutingę šunyčiai. 2 

Dūmams besiartinant, pradėjo ryškėti laivo korpusas ir de- 

nio įrengimai. Tai buvo „Makedonija“.' Aš perskaičiau laivo 
pavadinimą per žiūronus, kai jis iš dešinės praplaukė. vos už 
kokios mylios nuo mūsų. Vilkas Larsenas į jį pažiūrėjo įtūžęs, 
o Mod Briuster susidomėjo. 

.. — Kurgi tas susirėmimas, kurį jūs pranašavote, kapitone 
Larsenai? — linksmai ji paklausė. 

Jis gyvai žvilgterėjo į ją, ir akimirką jo veido bruožai su- 
švelnėjo. 3 

— Tai ko gi jūs laukiate? Kad jie: Bibraubią į mūsų laivą ir 
mus visus išskerstų? 

— Maždaug to,— prisipažino ji.— Na aš taip mažai 
tepažįstu ruonių medžiotojus, kad esu pasirengusi viskam. 

Jis linktelėjo galvą. „SE 

— Teisingai, teisingai. Jūs tiktai klystate, kad nelaukiate 
ko nors dar blogiau. 

— Na, o kas gali būti dar blogiau, kaip netekti 4 
naiviai nusistebėjo ji. 

— Netekti pinigų, — atsakė jis. — Šių laikų ž žmogus yra toks, 
kad jo gyvybingumas priklauso nuo to, kiek jis turi pinigų. 

— „Kas pavogė man pilną piniginę, tas Beko man nepavo- 
gė beveik“!*,— pacitavo ji. 

— Kas pavogė mano piniginę, tas pavogė mano teisę gy- 
venti, — pasigirdo atsakymas.— Senas priežodis kitaip išvers- 
tas... Nes jis juk pavogė mano duoną, mano mėsą ir mano lovą, * 
tokiu būdu pastatydamas ir mano gyvybę į į pavojų. Jūs žinote, 
kad ne visiems užtenka veltui dalinamos sriubos ir duonos, o kai 
žmogaus piniginė tuščia, jis turi mirti, mirti pasigailėtina mir- 
timi... nebent jis labai skubiai sugebėtų vėl ją prisikimšti. 

— Bet aš nematau, kad tas laivas kėsintųsi į į jūsų piniginę. 

— Palaukite, dar pamatysite, — niauriai atsakė jis. 

nis neteko ilgai laukti. Nuplaukusi keletą mylių už mū- 
sų valčių, „Makedonija“ ėmė leisti savąsias. Mes žinojome, kad 
ji turi keturiolika valčių, o mes tik penkias (vienos valties nete- 
kome, pabėgus Veinraitui). Ji pradėjo jas leisti toli pavėjui nuo 
mūsų valčių ir paskui leido jas skersai mūsų kurso ir paskuti- 
niąją nuleido toli prieš vėją nuo artimiausios mūsų valties. Me- 
džioklė mums buvo sugadinta. Užpakaly mūsų ruonių nebuvo, 3 


" Ištrauka iš-Sekspyro tragedijos „Otelas“, Jago monologo (III v. 3 sc.). 

o priešakyje išsirikiavusios keturiolika valčių tarsi didžiulė šluota 
nušlavė visą ruonių bandą. 

Mūsų valtys, baigusios medžioklę dviejų ar trijų mylių van- 
dens juostoje, kuri buvo likusi ligi „Makedonijos“ valčių, buvo 
priverstos plaukti atgal į laivą. Vėjas pavirto vos vos juntamu 
dvelkimu, vandenynas pamažu nutilo. Toks oras, turint galvoje 

"didžiulę ruonių bandą, kurią pasisekė užtikti, buvo kuo palan- 
kiausias medžioklei — net ir sėkmingo sezono metu tepasitaiky- 
davo kokios dvi ar trys tokios dienos. Būrys įtūžusių vyrų — 
irkluotojų ir vairuotojų — suvirto į laivą. Kiekvienas jautėsi 
apiplėštas. Valtys buvo įtrauktos lydint keiksmams, kurie, — jei- 
gu keiksmai turėtų galią — būtų nusiuntę Mirtį Larseną į aną 
pasaulį. 

— Teprasmenga jis skradžiai žemę visiems amžiams! — 
pasakė Liuisas, dėbtelėjęs į mane ir sėsdamasis pailsėti po to, 
kai pritvirtino savo valtį. 

— Paklausykite jų ir pamatysite, jog visai nesunku supras- 
ti, kas juos labiausiai jaudina,— tarė Vilkas Larsenas.— Tikė- 
jimas? Meilė? Kilnūs idealai? Gėris? Grožis? Tiesa? į 

— Buvo pažeistas jiėms įgimtas teisingumo jausmas, — at- 
sakė Mod Briuster, įsitraukdama į pašnekesį. 

Ji stovėjo maždaug už dešimt žingsnių nuo mūsų,-viena ran- 
ka laikydamasi už grotvantų ir lengvai siūubuodama iš lėto su- 
pantis laivui. Ji nė kiek nepakėlė balso, bet aš krūptelėjau, nes 
jis nuskambėjo taip aiškiai, kaip varpelis. Ak, koks mielas jis 
buvo mano ausims! Bijodamas išsiduoti, šią akimirką aš vos iš- 
drįsau į ją pažvelgti. Ant galvos ji buvo užsidėjusi jungos kepu- 
raitę, iš po kurios kyšojo papurę šviesiai rusvi saulės nuauksinti 
"plaukai, kurie kaip aureolė supo švelnų jos veido ovalą. Ji buvo 
iš tikrųjų žavi ir tuo pačiu kažkokia įdvasinta, tiesiog nežemiška. 
Man grįžo visa ankstesnioji mano pagarba gyvenimui, išvydus 
šį nuostabų jo įkūnijimą, ir šaltas Vilko Larseno samprotavi- 
mas apie gyvenimą ir jo reikšmę atrodė absurdiškas ir juokingas. 

— Jūs esate sentimentali kaip ir ponas Van Veidenas,— 
pašaipiai tarė Vilkas Larsenas. — Šie žmonės keikiasi, hes buvo 
sukliudyta įvykti jų troškimams. Štai ir viskas! Kokie troški- 
mai? Gerai prisiryti, minkštai išsimiegoti išlipus į krantą, kai bus 
išmokėta graži pinigų suma. Moterys ir vynas, gyvuliškas lėba- 
vimas — štai, jeigu norite, ir visi kilniausi jų geismai, jų idealai. 
Nelabai malonu žiūrėti, kaip jie reiškia savo jausmus, bet užtai 

aiškiai matyti, kaip smarkiai jie buvo nuskriausti, kaip smarkiai 
iškraustytos jų kišenės, nes atimti iš jų pinigus — tas pats, kaip 
įžeisti jų sielas. 

— Bet iš jūsų elgesio nematyti, kad jūsų kišenės būtų iš- 
kraustytos,— šypsodamasi tarė ji. 

— Matyt, aš elgiuosi kitaip, nes ne tik mano kišenė, bet ir 
mano siela nuskriausta. Atsižvelgiant į dabartinę ruonių kailių 
kainą Londone ir turint omeny, koks puikus laimikis mums šian- 
dien galėjo kliūti, jeigu ne „Makedonija“, „Vaiduoklis“ pralo- 
šė maždaug tūkstantį penkis šimtus dolerių. 

— Jūs kalbate taip ramiai... — pradėjo ji. 

— Bet aš nesu ramus. Aš galėčiau užmušti tą žmogų, 
kuris mane apiplėšė, — nutraukė jis.— Taip, taip, aš žinau: tas 
žmogus — mano brolis. Niekai! Sentimentai! 

Staiga jo veido išraiška pasikeitė. Jo balsas tapo švelnesnis, 
ir jis visiškai nuoširdžiai pasakė: 

— Laimingi jūs, sentimentalistai, iš tikrųjų laimingi, svajo- 
dami ir įsivaizduodami, kad pasaulyje yra kažkas gera, o kadan- 
gi jums atrodo, jog kai kas yra gera, tai manote ir patys esą 
geri. Nagi, pasakykite jūs abu, ar aš esu geras? 

— Iš išvaizdos jūs savotiškai gerai atrodote,— apibūdi- 
nau aš. 

— Jūs turite visas galimybes daryti gera,— atsakė Mod 
Briuster. 

— Še, kad nori! — sušuko jis jai beveik piktai.— Kaki ŽO- 
džiai man visiškai tuščiai skamba. Jūsų išreikšta mintis neaiški, 
negriežta ir neapibrėžta. Jos negalima paimti į rankas ir apžiū- 
rėti. Tiesą sakant, tai ne mintis. Tai jausmas, sentimentas, pa- 
grįstas iliuzijomis, visiškai ne proto išvada. 

Jam kalbant jo balsas vėl sušvelnėjo ir jame pasigirdo at- 
virumo gaidelė: 

— Žinote, ir man kartais užeina noras nematyti gyvenimo 
tikrovės ir gyventi vien tik svajonėmis ir iliuzijomis. Jos, žino- 
ma, melagingos, kiaurai melagingos, priešingos sveikam protui, 
bet, nepaisant to, protas man sako, be abejo, neteisingai, kad 
svajoti ir gyventi iliuzijomis yra didžiausias malonumas. O juk, 
šiaip ar taip, malonumas yra vienintelis gyvenimo atpildas. Jei- 
gu nebūtų malonumo, gyvenimas liktų beprasmis. Užsikrauti 
sau gyvenimo vargą ir nieko už jį negauti — blogiau, negu bū- 
ti negyvam. Kas patiria daugiausia malonumų, to gyvenimas 

pilniausias, o jūsų svajonės bei fantazijos jums suteikia mažiau 
rūpesčių ir daugiau paguodžia, negu mane — mano faktai. 

Susimąstęs jis iš lėto palingavo galvą. | 

— Dažnai, labai dažnai aš abejoju Žmogaus proto tikslin- 
gumu. Svajonės turbūt tikresnis dalykas ir daugiau mus paten- 
kina. Emocinis pasitenkinimas yra pilnesnis ir patvaresnis negu 
protinis, o be to, už proto malonumų akimirkas tenka apmokėti 
karčia melancholija. O emocinis pasitenkinimas tik šiek tiek 
nuvargina jausmus, bet netrukus jie ir vėl atsigauna. Aš jums 
pavydžiu, pavydžiu! 3 

Staiga jis nutilo, ir jo lūpose pasirodė jau man pažįstama 
keista, mįslinga šypsena. 

— Įsidėmėkite, kad aš-tik savo smegenimis jums pavydžiu, 
o ne širdimi. Protas man tai diktuoja. Pavydas yra mąstymo iš- 
dava. Aš esu kaip tas blaivus žmogus, kuriam įgriso būti blai- 
viam ir kuris žiūrėdamas į nusigėrusįjį, taip pat nori būti girtas. 

— Arba kaip protingas žmogus, kuris, žiūrėdamas į kvai- 
lius, taip pat norėtų būti kvailys, — nusijuokiau aš. 2 

— Kaip tik taip, — tarė jis.— Jūs abu — palaiminta nusi- 
gyvenusių kvailių pora. Jūsų piniginėse nėra nė vieno fakto. 

 — O vis dėlio mes juos leidžiame lygiai taip pat, kaip ir 
jūs, — įsiterpė Mod Briuster. 

— Net dosniau, nes jums tatai nieko nekaštuoja. 

— Obeto, mes galime pasiskolinti iš amžinybės, — atšovė ji. 

— Ar taip ištikrųjų yra, ar taip tik jūs įsivaizduojate — vis 
tas pats. Jūs leidžiate tai, ko neturite, o vietoj to gaunate daug 
didesnes vertybes, negu aš, leisdamas tai, ką turiu ir ką įsigijau 
savo prakaitu. t 

— Kodėl gi jums neiškeisti savo valiutos į kitą? — pašai- 
piai paklausė ji. Ė 

“ Jis skubiai, beveik su viltimi pažvelgė į ją ir apgailestaudamas 
paklausė: 

— Per vėlai. Galbūt aš ir norėčiau, bet negaliu. Mano pi- 
niginė prikimšta senoviškos valiutos, ir jos iškeisti neįmanoma. 
"Aš niekada neįstengsiu pripažinti kurios nors kitos valiutos, 
kaip tik savąją. : 

Jis nutilo. Išsiblaškęs jo žvilgsnis nuslydo jos veidu ir pra- 
nyko beribėje jūroje. Jam vėl atgijo pirmykštė melancholija. 
Jo kūnu perbėgo šiurpulys. Samprotaudamas jis niauriai nusi- 
teikė ir galima buvo tikėtis, kad už vienos kitos valandos sukils 

jame slypintis šėtonas. Aš prisiminiau Čarlį Ferasetą ir pagal- 
vojau, kad šis liūdesys — bausmė, kuria materialistas turi užmo- 
kėti už savo materializmą. 


DVIDEŠIMT PENKT ASIS SKYRIUS 


— Jūs jau buvote denyje, pone Van Veidenai? — tarė Vil- 
kas Larsenas kitą rytą per pusryčius. — Koks šiandien oras? 

— Gana giedras, — atsakiau, pažvelgęs į saulės spindulius, 
besiveržiančius pro atvirą trapą.— Pučia gaivus vakaris, kuris, 
atrodo, gali sustiprėti, jeigu Liuisas teisingai pranašauja. 

Jis patenkintas linktelėjo galvą. 

— Rūko nematyti? 

— Tiršti klodai šiaurėje ir šiaurės vakaruose. 

Jis vėl linktelėjo galvą, parodydamas dar didesnį pasitenki- 
nimą negu pirma. 

— O kaip „Makedonija“? 

— Nematyti,— atsakiau. 

Galiu prisiekti, kad jam tai išgirdus, jo veidas apsiniaukė, 
bet kodėl jis taip nusivylė, aš negalėjau suprasti. 

Netrukus man paaiškėjo. 

— Dūmai! — pasigirdo šūksnis nuo denio, ir jo veidas nuš- 
vito. 

— Puiku! — suriko jis ir, tučtuojau pakilęs nuo stalo, nu- 
ėjo ant denio ir į jūreivių kubriką, kur pirmąsyk pusryčiavo 
išvarytieji iš kajutkompanijos medžiotojai. 


Mod Briuster ir aš beveik nepalietėme mums padėto maisto, - 


susirūpinę pažvelgėme vienas į kitą ir tylėdami klausėmės Vil- 
ko Larseno, kurio balsas buvo girdėti pro kajutės pertvarą. Jis 
kalbėjo ilgai, ir jo kalbos pabaiga buvo sutikta laukiniu pasi- 
tenkinimo staugimu. Pertvara buvo per stora, ir mes negalėjo- 
me išgirsti, ką jis kalbėjo, bet, šiaip ar taip, jo kalba stipriai pa- 
veikė medžiotojus, nes pasitenkinimo staugimą lydėjo garsūs 
pritarimo ir džiaugsmo šūksniai. 

Denyje pasigirdo garsai, iš kurių buvo galima suprasti, kad 
jūreiviai sukruto ir rengėsi nuleisti valtis: Mod Briuster išėjo 
su manimi į denį, bet aš ją palikau prie juto krašto, iš kur ji ga- 
lėjo stebėti visa, kas dėjosi, pati likdama nuošaly. Jūreiviai, ma- 

tyt, žinojo, koks planas buvo sugalvotas, ir tai, kaip mikliai ir 
godžiai jie ėmėsi darbo, bylojo apie jų entuziazmą. Medžioto- 
jai išvirto ant denio, nešdamiesi šratinius šautuvus, šovinių dė- 
žes, ir — kas labiausiai neįprasta,— karabinus. Pastaruosius 
medžiotojai retai kada teimdavo su savimi į valtis, nes iš tolimo 
atstumo karabinu nušautas ruonis visada nuskęsdavo, dar nes- 
pėjus priplaukti valčiai. Bet šiandien visi medžiotojai pasiėmė 
karabinus ir nemažas šovinių atsargas. Pastebėjau, kad jie pa- 
tenkinti šypsojosi, pažvelgę į „Makedonijos“ dūmus, kurie ki- 
lo vis aukštyn ir aukštyn, laivui besiartinant iš vakarų pusės. 

Penkios valtys paskubomis nusileido žemyn ir, išsisklaidžiu- 
sios vėduokle, nuplaukė šiaurės kryptimi, kaip ir vakar. Mes jas 
sekėme. Kurį laiką aš akylai žiūrėjau, bet nieko ypatingo ne- 
pastebėjau. Medžiotojai nuleidinėjo bures, šaudė ruonius, vėl 
pakeldavo bures, žodžiu, medžiojo, kaip ir visuomet. ,„Make- 
donija“ pakartojo vakarykštį savo manevrą ir priešaky, skersai 
mūsų kurso, nuleidusi savo valtis, „nušlavė“ jūrą. Keturiolikai 
valčių reikia nemažo jūros ploto, kad galėtų patogiai medžio- 
ti, ir „Makedonija“, visiškai apsupusi mūsų valčių. liniją, nup- 
laukė šiaurės rytų link, vis dar nuleidinėdama valtis. : 

— Kas čia bus? — paklausiau Vilką Larseną, nebetverda- 
mas smalsumu. 

— „Ne jūsų dalykas, kas bus, — šiurkščiai atsakė jis.— Ne- 
praeis nė tūkstančio metų, ir sužinosite, o dabar melskitės, kad 
būtų geras vėjas.. 

— Beje, galiu ir pasakyti, — po valandėlės pridūrė jis.— 
Aš ketinu pavaišinti tą savo brolelį jo paties vaistais. Žodžiu, aš 
pats ketinu „nušluoti“ jūrą ir ne vienai dienai, bet visam liku- 
siam sezonui, jeigu tik mums pasiseks. 

— O jeigu nepasiseks? — paklausiau aš. 

— Tai nenumatyta, — nusijuokė jis.— Mums turi pasisek- 
ti, kitaip mes Žuvę. 

- Jis stovėjo prie vairo, ir aš nuėjau į savo ligoninę jūreivių 
kubrike, kur gulėjo du sužeistieji — Nilsonas ir Tomas Magri- 
džas. Nilsonas buvo kuo smagiausiai nusiteikęs, nes nulaužta 
jo koja puikiai gijo, bet virėjas buvo paskendęs beviltiškoje me- 
lancholijoje, ir aš nenoromis. pajutau gilią užuojautą nelaimin- 

"gajam padarui. Nuostabiausia buvo tai, kad jis vis dar tebegy- 
veno ir atkakliai kovojo už gyvenimą. Žiaurūs metai pavertė 

menką jo kūną kažkokia sudužusio laivo skeveldra, tačiau gy- 
vybės kibirkštis jame tvirtai teberuseno. 

— Dirbtine koja — o dabar jos puikiai padaromos — tu 
galėsi klibinkščiuoti po kambuzus ligi pat amžiaus galo, — links- 
mai padrąsinau aš jį. 

„Bet jis atsakė rimtai, net iškilmingai: 

— Nežinau, kaip ten bus, pone Van Veidenai, tik žinau, kad 
ramiai nenumirsiu, kol nenustips tasai gyvulys! Jis neišgyvens 
tiek, kiek aš. Jis neturi teisės gyventi ir, kaip Šventajame Rašte 
pasakyta: „Jis baigs savo dienas kančiose“. O aš pridursiu: amen, 
ir kad jis kuo greičiau nusibaigtų. 

Grįžęs į denį, pamačiau, kad Vilkas Larsenas daugiausia 
vairuoja viena ranka, o antrąja pakėlęs jūreiviškus žiūronus 
tyrinėja valčių išsidėstymą, ypač įdėmiai stebėdamas „Makedo- 
nijos“ judėjimą. Mūsų valčių padėtis tik tiek tepasikeitė, kad jos 
pasisuko prieš vėją ir plaukė į šiaurės vakarus. Bet man bu- 
vo nesuprantamas šio manevro tikšlas, nes priešais buvo pen- 
kios „Makedonijos“ valtys, kurios savo ruožtu taip pat pasisu- 
ko prieš vėją. Tokiu būdu jos pamažu nusidriekė į vakarus, nu- 
toldamos nuo kitų valčių. Mūsų valtys plaukė burėmis ir irklais. 
Yrė net ir medžiotojai ir, kasdamiesi trimis irklų poromis, jie 
skubiai prisivijo, jei taip galima pasakyti, priešą. 

„Makedonijos“ dūmai dingo šiaurės rytų akiratyje, pavirs- 
dami vos vos įžiūrima dėmele. Paties garlaivio visai nebebuvo 
matyti. Mes tuo tarpu vos vos judėjome pirmyn, ir burės beveik 
visą laiką pleveno vėjyje, o du kartus mes trumpam net buvo- 
me pradėję dreifuoti. Bet dabar viskas pasikeitė. Sutvarkius 
škotus, Vilkas Larsenas paleido „Vaiduoklį“ visu greitumu. 
Mes pralenkėme savo valtis ir prisiartinome prie pirmutinės 
„Makedonijos“ valties. 


— Nuleiskite bomkliverį, pone Van Veidenai,— įsakė Vil- 
kas Larsenas, — ir pasiruoškite sutempti kliverį ir stakselį. 

Aš nubėgau į priekį ir, kai mes prašliaužėme pro valtį maž- 
daug už šimto pėdų užuovėjos puse, suėmęs bomkliverio štagą, 
ji pritvirtinau. Trys valtyje sėdėjusieji vyrai įtariamai pasižiū- 
rėjo į mus. Jie „nušlavė“ jūrą, o juk jie bent iš paskalų pažino- 
jo Vilką Larseną. Pastebėjau, kad medžiotojas — stambus skan- 
dinavas, sėdįs priešakyje — čia pat po ranka pasidėjęs ant ke- 
lių laikė karabiną. O iš tikrųjų karabinas turėjo būti savo vie- 

toje laive. Kai jie atsidūrė greta mūsų, Vilkas Larsenas pasvei- 
kino juos, pamosuodamas ranka, ir sušuko: 

— Eikit šen pas mus „padreifuoti“! 

Žodis „padreifuoti“ žvejybos škunose pakeičia veiksmažo- 
džius „aplankyti“, „paplepėti“. Jis išreiškia jūrininkų plepumą 
ir esti malonus monotoniško jų gyvenimo pajvairinimas. - 

„Vaiduoklis“ pasisuko prieš vėją, ir aš, baigęs darbą bake, * 
nubėgau į laivūgalį ir pradėjau tvarkyti grotą. 

— Malonėkite pasilikti denyje, panele Briuster,— tarė Vil- 
kas Larsenas, žengdamas į priekį pasitikti svečių. — Taip pat 
ir jūs, pone Van Veidenai. 

Valtis nuleido burę ir priplaukė prie mūsų. It jūrų karalius 
auksabarzdis medžiotojas perlipo per planširą ir nušoko ant 
denio. Bet šis milžinas jautėsi ne per daug drąsiai. Jo veide ryš- 
kiai atsispindėjo abejojimas ir nepasitikėjimas. Tai buvo atvi- 
ras veidas, nors ir apdengtas plaukų skydo. Kai jis, pažvelgęs 
į Vilką Larseną ir mane, pamatė, kad mes tik dviese, 0 po to 
pažiūrėjo į du jūreivius, kurie jį atlydėjo, jo veidas nušvito. Iš 
tiesų jam beveik nebuvo ko bijoti. Jis tarsi Galijotas iškilo prieš 
Vilką Larseną. Jis buvo maždaug šešių pėdų ir aštuonių ar devy- 
nių colių aukščio, o svėrė, kaip aš vėliau sužinojau, du šimtus ke- 
turiasdešimt svarų. Bet jis anaiptol nebuvo riebus — vien kau- 
lai ir raumenys. 

Baimė vėl šmėkštelėjo jo veide, kai, stovėdamas trapo vir- 
šuje, Vilkas Larsenas pakvietė jį žemyn. Bet jis tučtuojau atga- 
vo drąsą, pažvelgęs į šeimininką, kuris, pats būdamas augalo- 
tas vyras, palyginti su juo, atrodė nykštukas. 1'aigi visos jo abe- 
jonės išnyko, ir juodu nusileido į kajutkompaniją. Tuo tarpu 
abu irkluotojai, jūrininkų papročiu, nuėjo į baką susipažinti su 
mūsiškiais. 

Staiga iš kajutkompanijos pasigirdo baisus riaumojimas, ly- 
dimas įnirtingų muštynių triukšmo. Tai buvo leopardo ir liūto 
imtynės, ir triukšmavo daugiausia liūtas. Vilkas Larsenas buvo 
leopardas. 

— Štai šventasis žUSŲ vaišingumas, — karčiai tariau aš 
Mod Briuster. 

Ji pritariamai linktelėjo galvą, ir jos veide aš pastebėjau 
tokį pat liguistą pasišlykštėjimą, kuris nežmoniškai kamuodavo 
mane pirmosiomis savaitėmis, patekus į „Vaiduoklį“, matant 
arba girdint žiaurių muštynių garsus. 

— Ar ne geriau jums būtų nuėjus į baką, kad ir prie kub- 
riko trapo, kol viskas praeis? — pasiūliau aš. 

Ji papurtė galvą ir gailiai pažvelgė į mane. Jos akyse buvo 
matyti ne išgąstis, o veikiau siaubas, stebint tokį žmogaus žvė- 
riškumą. 

— Jūs supraskite, — pasinaudojęs proga, pasakiau,— kad 
ir kokį vaidmenį man tektų vaidinti šiuose įvykiuose, kurie čia 
vyksta ir dar gali vykti, aš esu priverstas taip daryti... jeigu mu- 
du norime ištrūkti iš čia gyvi. Man tatai nelengva, — pridūriau. 

— Aš suprantu,— tarė ji silpnu, kažkur iš toli skamban- 
čiu balsu, o jos žvilgsnis patvirtino, kad ji mane supranta. 

Garsai apačioje netrukus nutilo. Po to denyje pasirodė vie- 
nas Vilkas Larsenas. Bronzinis jo veidas buvo truputį parau- 
dęs, bet kitokių kovos žymių nebuvo matyti. 

— Atsiųskite tuodu vyrus čionai, pone Van Veidenai,— 
tarė jis. 

Aš paklausiau, ir po vienos dviejų minučių jie jau stovėjo 
prieš jį. 

— Įkelkite savo valtį, — tarė jis jiems.— Jūsų medžiotojas 
kol kas nutarė pasilikti pas mus ir nenori, kad ji be reikalo brū- 
žintusi į bortą. Įkelkite valtį, sakau, — pakartoja įis griežtesnių 
balsu, nes šie delsė vykdyti jo įsakymą.— Kas gali žinoti? Gal 
jums teks kurį laiką paplaukioti su manimi,— tarė jis, kai jie 
iš lėto ėmė vykdyti įsakymą. Jis kalbėjo švelniu, tarsi šilkiniu 
balsu, bet po tuo švelnumu slypėjo grasinimas, — ir todėl ver- 
čiau iš karto susitarti gražumu. Na, gyviau! Mirtis Larsenas 
jus dar geriau pašankina, jūs patys žinote! 

Jo raginimas paskatino jūreivius sukrusti, ir, kai valtis buvo 
įversta į laivą, man buvo įsakyta nuleisti kliverį. Stojęs prie vai- 
ro, Vilkas Larsenas pakreipė „Vaiduoklį“ prie antrosios „Make- 
donijos“ valties priešvėjinėje pusėje. 

Pakeliui, neturėdamas ką veikti, aš pažvelgiau į valtis. Tre- 


čiąją „Makedonijos“ valtį buvo užpuolusios dvi mūsiškės, ket- . 


virtąją — trys likusios, o penktoji, apsisukusi, padėjo gintis ar- 
timiausiai savo kaimynei. Susišaudymas prasidėjo gana iš tolo, 
ir karabinai be perstojo pyškėjo. Staigus vėjas pašiaušė trumpas 
bangas ir neleido tiksliai taikyti. Kai mes priplaukėme arčiau, 
pamatėme, kad čia vienur, čia kitur kulkos švilpdamos šokinė- 
ja per bangas. 

Valtis, kurią mes vijomės, Sasukė prieš vėją, norėdama pa- 

bėgti nuo mūsų ir skubėdama padėti kitoms užpultosioms val- 
tims. . 

Prižiūrėdamas škotus ir talius, aš beveik negalėjau matyti, 
kas dedasi, bet, būdamas jute, išgirdau, kaip Vilkas Larsenas 
įsakė abiem svetimiems jūreiviams eiti į kubriką bake. Jie ėjo 
paniurę, bet vis dėlto ėjo. Po to jis liepė panelei Briuster nulip- 
ti į apačią ir, pastebėjęs jos akyse šmėkštelėjusį siaubą, nusišyp- 
sojo. 3 
— Nieko baisaus ten nerasite, — tarė jis, — tik nesužeistą 
vyrą, prie ringboltų tvirtai pririštą. Laivą gali pasiekti kulkos, 
o aš nenoriu, kad jūs žūtumėte. 

„ Dar jam bešnekant, kulka atsitrenkė į varinį šturvalo sti- 
piną tarp jo rankų ir atšokusi nuzvimbė prieš vėją. 

— Matote, — pasakė jis jai, o paskui kreipėsi į mane.— Po- 
ne Van Veidenai, stokite prie šturvalo. 

Mod Briuster nusileido trapu, ir tebebuvo matyti tik jos gal- 
va. 2 A 
Vilkas Larsenas paėmė karabiną ir įdėjo į vamzdį šovinį. 

Aš akimis prašiau panelę Briuster nulipti į apačią, bet ji nusi- 
šypsojo ir tarė: 

— Galbūt mes esame silpni sausumos žmogiūkščiai, kurie 
nepastovi ant kojų, bet mes parodysime kapitonui Larsenui, kad 
esame nė kiek ne bailesni už jį. 

Jis susižavėjęs žvilgtelėjo į ją. 

— Už tai jūs man dar labiau patinkate,— tarė jis.— Pro- 
tas, talentas ir drąsa! Neblogas derinys! Su tokiomis ypatybė- 
mis jūs tiktumėte būti piratų vado žmona... Na, bet apie tai pa- 
sišnekėsime vėliau, — nusišypsojo jis, kai kulka įsmigo į kajutės 
sieną. 

-Aš mačiau, kaip jam bekalbant jo akyse švystelėjo auksinės 
liepsnelės, o jos akyse pasirodė siaubas. 

— Mes netgi drąsesni, — paskubomis tariau aš. — Bent apie 
save galiu pasakyti, kad esu drąsesnis už kapitoną Larseną. 

. Dabar jis žvilgterėjo į mane — ar tik aš nesityčioju iš jo? 
Aš pasukau šturvalą per du ar tris stipinus, nenorėdamas atgręž- 
ti „Vaiduoklį“ prieš vėją, ir vėl nustačiau kursą. Vilkas Larsenas 
vis dar tebelaukė paaiškinimo, ir aš parodžiau savo kelius. 

— Pažvelkite čia, — tariau aš, — ir pastebėkite menką dre- 
bėjimą. Tai rodo, kad aš bijau, mano kūnas bijo. Taip pat ir 
protu aš bijau, nes nenoriu mirti. Bet mano siela nugali dreban- 

tį kūną ir įbaugintą protą. Tai daugiau negu drąsa. Tai narsu- 
mas. Jūsų kūnas nebijo. Jūs nieko nebijote. Iš vienos pusės, jums 
nieko nereiškia susidurti su pavojumi, o antra vertus, jis net 
džiugina jus. Jūs žavitės pavojumi. Jūs gal ir nebijote, pone 
Larsenai, bet turitė sutikti, kad tikrai drąsus. tik aš. 

— Jūsų teisybė,— iškart pripažino jis.— Aš dar niekada 
taip nesamprotavau. Bet argi neteisingas ir priešingas daly ykas? 
Jeigu jūs drąsesnis negu aš, tai kodėl gi aš turiu būti bailesnis 
už. jus. 

„Mes abu nusijuokėme iš tokios nesąmonės, ir Larsenas, prik- 
laupęs ant kelio, padėjo karabiną ant planširo. Kulkos, kurios | 
mus pasiekė, buvo atlėkusios beveik mylią, bet dabar nuotolis 
sutrumpėjo per pusę. Rūpestingai prisitaikęs jis iššovė tris šūvius. 
Pirmoji kulka prašvilpė penkiasdešimt pėdų nuo valties, antroji 
krito prie pat valties, o nuo trečiosios vairininkas paleido vai- 
rą ir susmuko valties dugne. 

— Šį kartą užteks, — tarė Vilkas is 2 atsistodamas.— 
Medžiotojas tuo pat metu negalės ir vairuoti, ir šaudyti. 

Jo apskaičiavimas pasitvirtino. Valtis bematant apsisuko, 
ir medžiotojas nušoko į valties galą pakeisti vairuotojo. Iš čia 
daugiau niekas nebešaudė, nors kitų valčių karabinai smagiai 
tebepyškėjo. 

Medžiotojas vėl atgręžė valtį pžieš vėją, bet: mes, plaukdami 
beveik dukart greičiau, ją pasivijome. Kai buvome nuo jos maž- 
daug už šimto jardų, pamačiau, kaip irkluotojas padavė medžio- 
tojui karabiną. Vilkas Larsenas nuėjo į denio vidurį ir nuėmė 
nuo mieto falo buchtą. Tuomet, pasidėjęs ant planširo karabi- 
ną, vėl ėmė taikyti. Medžiotojas buvo dukart bepaleidžiąs vairą 
ir beimąs karabiną, bet nesiryžo. Mes jau buvome greta valties. 

— Ei, tu! — staiga sušuko Vilkas Larsenas irkluotojui.— 
Čiupk už galo! 

Tą pat akimirką jis sviedė buchtą. Jis pataikė tiesiai ir vos-- 
neapvertė irkluotojo, bet šis nepaklausė, Jis laukė savo medžio- 
tojo nurodymų. Medžiotojas savo ruožtu pats nežinojo, ką da- 
ryti. Karabinas buvo tarp kelių, bet jeigu jis paleis vairą, no- 
rėdamas iššauti, valtis apsisuks ir trinktelės į škuną. Be to, jis 
matė, kad Vilko Larseno karabinas nutaikytas į jį, ir žinojo, kad 
bus nušautas, dar nė nespėjus prisitaikyti. 

— Čiupk už galo! — ramiai pasakė jis irkluotojui. 

Irkluotojas paklausė ir permetė lyną per priešakinę sėdynę, 

o kai jis išsitempė, truputį atleido. Valtis staigiai pakrypo nuo 
škunos borto, ir medžiotojas ją nustatė lygiagrečiai su „Vaiduok- 
lio“ kursu, maždaug už dvidešimt pėdų nuo jo. 

— Dabar nuleiskite burę ir plaukite artyn! — paliepė Vil- 
kas Larsenas. 

Viena ranka laikydamas karabiną, kita ranka jis pradėjo 
leisti talius. Kai šie buvo uždėti ant valties priekinio ir vairinio 
galo ir abu nesužeistieji vyrai rengėsi lipti į škuną, medžioto- 
jas paėmė karabiną, tarsi norėdamas jį pastatyti. 

— Mesk! — suriko Vilkas Larsenas, ir medžiotojas išmetė 
karabiną, tarsi jis būtų nudeginęs jam rankas. 

Atsidūrę škunoje, abu belaisviai įkėlė valtį ir, Vilkui Lar- 
senui įsakius, nunešė sužeistąjį vairininką į jūreivių kubriką. 

— Jeigu penkios mūsų valtys susidoros taip, kaip mudu susi- 
dorojome, mes turėsime visiškai žmonišką įgulą, — pasakė man 
Vilkas Larsenas. + 

— Žmogus, kurį jūs peršovėte... jis... aš tikiuosi? — Mod 
Briuster balsas virpėjo. > 

— Sužeistas į petį, — atsakė jis. — Nieko rimto. Ponas Van 
Veidenas jį sutvarkys per kokias dvi ar tris savaites. Bet jis ne- 

„sutvarkys, kaip atrodo, štai šitų vyrukų,— pridūrė jis, rodyda- 
mas į trečiąją „Makedonijos“ valtį, į kurią aš dabar nukreipiau 
škuną ir kuri jau buvo visai netoli.— Tai Hornerio ir Smoko 

“ darbas. Aš jiems sakiau, kad mums reikia gyvų žmonių, o ne 
lavonų. Bet jeigu žmogus tik išmoko šaudyti, tai jį ir traukia 
šaunant pataikyti. Jums teko kada nors tai a pone Van 
Veidenai? 

Aš papurčiau galvą ir pažvelgiau į jų „darbą“. Iš tiesų, tai 
buvo kruvinas darbas, kurį įvykdę jie prisidėjo prie kitų trijų 
mūsų valčių, puolusiųjų likusias dvi priešo valtis. Palikta valtis 
plūduriavo jūroje, it girta vartaliodamasi per bangas; niekieno 
nevaldoma atsipalaidavusi burė plazdėjo ir plakėsi vėjyje. Me- 
džiotojas ir irkluotojas gulėjo susmukę ant dugno, o vairinin- 
kas — persisvėręs per planširą, pusiau viduje, pusiau lauke. Jo 
rankos vilkosi vandeniu, o galva blaškėsi iš vieno šono į kitą. 

— Nežiūrėkite, panele Briuster, prašau nežiūrėti, — mal- 
davau aš ir apsidžiaugiau, kad ji paklausė mano a ir išven- 
gė to baisaus reginio. 

— Sukite tiesiai į tą krūvą, pone Van Veidenai.— suko- 
mandavo Vilkas Larsenas. | 

Mums priplaukus arčiau, susišaudymas nutilo, ir pamatėme, 
kad kova baigta. Likusios dvi valtys jau pasidavė mūsų penkioms, 
ir dabar visos septynios laukė, kada bus įkeltos į laivą. 

— Pažiūrėkite tenai! — nenoromis sušukau aš, parodyda- | 
mas į šiaurės rytus. 

Tolumoje vėl pasirodė dūmų ruoželis — tai „Makedonija“... 

— Taip, aš matau, — ramiai atsakė Vilkas Larsenas. Jis 
apmetė akimis nuotolį ligi rūko klodo ir akimirką pakreipė 
skruostą prieš vėją, norėdamas patikrinti jo stiprumą.— Ma- 
nau, pasieksime laiku. Bet būkite tikras, kad brangusis mano 
brolelis užuodė mūsų žaidimą ir dabar dumte dumia į mus. Aha, 
ar aš nesakiau! 

Dūmų ruoželis staiga padidėjo ir pasidarė tamsiai juodas. 

— Vis tiek aš rave apmausiu, broleli,— sukikeno Vilkas 
Larsenas. — Apmausiu tave ir tikiuosi, kad pasenusi tavo maši- 
na sutrupės į šipulius. 

Mes pradėjome dreifuoti, ir škunoje kilo nemažas, bet sa- 
votiškai tvarkingas sąmyšis. Valtys buvo keliamos iš abiejų pu- 
sių. Kai tik belaisviai atsidūrė denyje, mūsų medžiotojai juos 
nuvedė į baką, o tuo tarpu mūsų jūreiviai šiaip taip sukėlė val- 
tis, numesdami jas kur papuolė ant denio ir negaišdami laiko 
joms pakabinti. Vos tik paskutinė valtis, pakilusi nuo vandens, 
pakibo taliuose, mes pradėjome plaukti, išskleidę visas bures ir 
atpalaidavę škotus. 

Reikėjo skubėti. „Makedonija“, vemdama juodžiausių duū- 
mų kamuolius per dūmtraukį, puolė mus iš šiaurės rytų. Nebe- 
kreipdama dėmesio į likusias savo valtis, ji pakeitė kursą, no- 
rėdama užbėgti mums už akių. Ji plaukė ne tiesiai į mus, bet iš 
šono. Mūsų keliai turėjo susikirsti viename taške, kaip šonai kam- 
po, kurio viršūnė — rūko pakraštys. „Makedonija“ galėjo mus 
prigriebti tik ten, arba daugiau niekur. Visa „Vaiduoklio“ vil- 
tis buvo perplaukti tą tašką anksčiau negu „Makedonija“. 

Vairavo pats Vilkas Larsenas, žaižaruojančiomis ir blyksin- 
čiomis akimis sekdamas visas šių lenktynių smulkmenas. Čia jis 
stebėjo jūrą, tikrindamas, ar vėjas silpnėja, ar stiprėja, čia „Ma- 
kedoniją“. Čia vėl jo žvilgsnis pakrypdavo į bures, ir jis įsakinėjo 
čia truputį atleisti kurį nors škotą, čia įtempti, išspausdamas iš 
„Vaiduoklio“ kokį tik begalima greitį. Vaidai ir neapykanta bu- 
vo užmiršti, ir aš stebėjausi, kaip karštai ėmė vykdyti kapitono 
įsakymus jūreiviai, kurie taip ilgai kentė žvėrišką jo elgesį. Keis- 

ta, bet kai mes pašėlusiu greičiu dūmėme pirmyn, nardydami per 
bangas, aš prisiminiau nelaimingąjį Džonsoną ir apgailestavau, 
"kad jo nebėra gyvo tarp mūsų: jis taip mylėjo „Vaiduoklį“ ir gė- 
rėjosi jo sugebėjimu greitai plaukti. 

— Paruoškite karabinus, vyrai! — sušuko Vilkas Larse- 
nas medžiotojams, ir penki vyrai su šautuvais rankose, išsirikia- 
vę prie užuovėjinio borto, ėmė laukti. 

„Makedonija“ nuo mūsų tebuvo tik už kokios mylios. Ji taip 
patrakusiai dūmė, kad juodi dūmai veržėsi iš kamino stačiu kam- 
pu; ji plaukė nemažiau, kaip septyniolikos mazgų greičiu. „Per 
vandenyną, šaukdamasi dangaus“, — pacitavo Vilkas Larsenas, 
žiūrėdamas į ją. Mes plaukėme ne daugiau kaip devynių mazgų 
greičiu, bet rūkas buvo jau visai čia pat. 

„ Nuo „Makedonijos“ denio pakilo dūmų debesėlis. Pasigirdo 
stiprus trinktelėjimas, ir ištemptoje mūsų groto drobėje pasirodė 
apvali skylė. Jie šovė į mus iš nedidelės patrankos, kurių, kaip 
teko girdėti, jie turėjo keletą. Mūsų vyrai, susispietę denio 
viduryje, pamosavo kepurėmis ir atsakė pasityčiojimo šūks- 
niais. Vėl pasirodė dūmų debesėlis ir pasigirdo garsus trinkte- 
lėjimas. Šį kartą patrankos sviedinys nukrito už dvidešimt pėdų 
nuo laivūgalio ir prieš nuskęsdamas dukart šoktelėjo per bangas. 

Tačiau iš karabinų niekas nešaudė, nes jų medžiotojai arba 
pasiliko valtyse, arba buvo mūsų belaisviai. Kai nuotolis tarp 
abiejų laivų pasidarė tik koks pusmylis, trečiasis šūvis pramušė 
dar vieną skylę mūsų grote. Bet čia mes įplaukėme į rūką. Jis 
paslėpė mus, apgaubdamas tirštu, drėgnu savo apdangalu. 

Šis staigus pasikeitimas mus apstulbino. Ką tik mes skriejome 
apšviesti saulės, virš mūsų buvo giedras dangus, jūros bangos 
ritosi toli toli iki pat horizonto, o mus kaip padūkęs vijosi laivas, 
spjaudydamas dūmais, ugnimi ir švininiais kamuoliais. Ir stai- 
ga, vienu akimirksniu, saulė išnyko, dangaus nebeliko, net ir 
stiebų viršūnių nebebuvo matyti, o akiratis pasidarė tik toks, kiek 
gali matyti pilnos ašarų akys. Pilka migla mus apsupo kaip lie- 
taus siena. Kiekvienas vilnonis mūsų drabužių siūlas, kiekvie- 
nas plaukas ant galvos ir veido pasipuošė krištoliniais lašeliais. 
Nuo sudrėkusių vantų ir lynų lašėjo vanduo. Po gikais lietaus la- 
šai pakibo ilgomis girliandomis, kurios, siūbuojant škunai, nu- 
trūkdavo ir krisdavo ant denio tarsi lietaus šuorai. Man suspaudė 
krūtinę, buvo sunku alsuoti. Rūkas slopino per bangas nardan- 
„čio laivo triukšmą, taip pat ir mūsų mintis. Protas atsisakė pri- 

pažinti, kad už šios drėgnos uždangos, kuri buvo mus apsupusi, 
yra kitas pasaulis. Čia visas pasaulis, visa visata, jos ribos tokios 
siauros, kad, rodos, ištiesi rankas ir nustumsi jas tolyn. Neįtikė- 
tina, kad dar kas nors būtų už tų pilkų sienų. Tai, kas yra tenai — 
sapnas, geriau pasakius, sapno prisiminimas. 

Tai buvo burtai, kažkokie keisti burtai. Aš pažvelgiau į Mod 
Briuster ir pamačiau, jog ji jaučia tą pat, ką ir aš. Paskui aš paž- 
velgiau į Vilką Larseną, bet jis niekuo neparodė savo pergyve- 
nimų. Jis domėjosi tik betarpiška, objektyvia tikrove. Jis vis 
tebestovėjo prie šturvalo ir“ tarsi žymėjo laiką, skaičiuodamas 
minutes pagal tai, kaip ,„Vaiduoklis“ pakildavo ant bangos ir vėl 
nusileisdavo. 

— Eikite į baką ir pasiruoškite posūkiui,— tyliai tarė jis 
man.— Pirmiausia suimkite topselį ant gitovo. Prie visų škotų 
pastatykite žmones. Žiūrėkite, kad nė vienas blokas nesutraš- 
kėtų, nė vieno garso nepasigirstų. Jokio triukšmo, suprantate, 
jokio triukšmo! 

Kai viskas buvo paruošta, komandą pasisukti vienas žmo- 
gus perdavė kitam, ir „Vaiduoklis“ beveik be jokio triukšmo pa- 
sisuko kairiuoju halsu. Jeigu kur nors ir pliaukštelėjo rifštertas 
arba sugirgždėjo blokas, tai tie garsai šioje tuščioje aidinčioje 
skraistėje, kurios mes buvome apEauRi, nuskambėjo kažkaip 
dusliai ir paslaptingai. 

„Vos tik mes pasukome laivą, rūkas ėmė retėti ir mes vėl iš- 
plaukėme į saulę, o prieš mus ligi pat horizonto bangavo beri- 
bė jūra. Tačiau vandenynas buvo tuščias. Įsiutusi „Makedonija“ 
neskrodė jo paviršiaus ir netemdė dangaus savo dūmais. 

Vilkas Larsenas pasuko pavėjui ir leidosi pačiu rūko pakraš- 
čiu. Jo gudrybė buvo aiški. Jis įplaukė į rūką prieš vėją nuo 
garlaivio, o kol anas aklai klaidžiojo po rūką, tikėdamasis sugauti 
škuną, pasisuko ir išplaukė iš savo priedangos ir dabar skriejo 
tolyn, tikėdamasis įplaukti atgal pavėjui nuo jo. Jeigu jam tai 
pasisektų, jo broliui būtų sunkiau mus surasti, kaip — anot se- 
no priežodžio — adatą šieno kupetoje. 

Pakraščiu mes plaukėme neilgai. Permetę foką ir grotą ir 
iškėlę topselius, vėl įplaukėme į rūką. Galiu prisiekti, kad mums 
iplaukiant, toje pusėje, iš kur pūtė vėjas, išniro neaiškūs laivo 
kontūrai. Aš žvilgterėjau į Vilką Larseną. Mes jau vėl pasislė- 
pėme rūke, bet jis linktelėjo galvą. Jis taip pat pamatė — tai 
buvo „Makedonija“, kuri atspėjo jo manevrą, bet nespėjo už- 

bėgti jam už akių. Nebuvo abejonės, kad mes pabėgome nepas- 
tebėti. Ž 

— Jis negalės ilgai taip žaisti, — tarė Vilkas Larsenas.— 
Jis turės grįžti prie likusiųjų savo valčių. Atsiųskite žmogų prie 
šturvalo, pone Van Veidenai,— kursą laikykite tą patį, — taip 
pat paskirkite sargybą, nes šiąnakt mes negaišuosime. 

— Duočiau penkis šimtus dolerių, — pridūrė jis, — kad nors 
penkias minutes galėčiau pabūti ,„Makedonijoje“ ir pasiklausy- 
ti, kaip keikiasi mano brolis. 3 

— O dabar, pone Van Veidenai,— tarė jis man, pasitraukęs 
nuo šturvalo, — reikia pavaišinti atvykėlius. Pastatykite medžio- 
tojams pakankamai viskio ir keletą butelių nusiųskite į baką. 
Kertu lažybų, kad rytoj jie visi išplauks medžioti Vilkui Larse- 
nui taip, kaip jie ligi šiol medžiojo Mirčiai Larsenui. 

— Bet ar jie nepabėgs kaip Veinraitas? — paklausiau aš. 

Jis gudriai nusijuokė. 

— Nepabėgs, jiems neleis senieji mūsų medžiotojai. Aš jau 
prižadėjau jiems po dolerį už kiekvieną kailį, kurį nušaus nau- 
jieji medžiotojai. Iš dalies kaip tik dėl to jie šiandien taip karštai 
pasidarbavo. O ne, žinoma, nepabėgs, jeigu mūsų medžiotojai 
neleis. O dabar geriau eikite į savo ligoninę. Ten tikriausiai jau 
pilna palata laukia jūsų. 


DVIDEŠIMT ŠEŠT ASIS SKYRIUS 


Vilkas Larsenas apsiėmė pats išskirstyti viskį, ir netrukus 
per rankas pradėjo eiti buteliai, o tuo tarpu jūreivių kubrike aš 
triūsiau prie naujų sužeistųjų. Man teko matyti, kaip geriamas 
viskis, pavyzdžiui, Kaip žmonės klubuose geria viskį su soda, 
bet niekada nemačiau taip geriant, kaip šie žmonės. Jie gėrė 
iš puodelių, iš bokalų, tiesiog iš butelių; prisipylę sklidinus in- 
dus, jie išgerdavo vienu mauku, ir nuo kiekvieno mauko jau buvo 
galima pasigerti. O jie nesitenkino, išgėrę vieną ar dvi porcijas. 
Jie gėrė ir gėrė, nuolat pasirodydavo naujų butelių, ir jie gėrė 
be paliovos. 

Gėrė visi. Gėrė sužeistieji. Gėrė Ufti-Ufti, kuris padėjo man 
tvarstyti sužeistuosius. Tik Liuisas tvardėsi, vien atsargiai su- 
drėkindamas gėrimu lūpas, nors jis triukšmavo nė kiek ne ma- 

žiau už kitus. Tai buvo tikra saturnalija. Jie garsiai šūkavo, kal- 
bėdami apie tos dienos kautynes, vaidijosi dėl smulkmenų, pa- 
sidarė meilūs ir susidraugavo su tais, su kuriais dar neseniai ko- 
vėsi. Nugalėtieji ir nugalėtojai žagsėjo vieni kitiems ant pečių 
ir iškilmingai prisiekinėjo amžiną pagarbą ir draugystę. Jie ap- 
verkė negandus, kuriuos teko patirti ir kuriuos dar teks patir- 
ti geležinėje Vilko Larseno valdžioje. Visi jį keikė ir pasaklio 
įvairias baisias istorijas apie jo žvėriškumus. 

Tai buvo keistas ir siaubingas reginys: ankštas, pilnas gul- 
tų kubrikas, siūbuojančios ir šokinėjančios grindys ir sienos, 
dulsva šviesa, svyruoją šešėliai, kurie čia siaubingai tįso, Čia 
vėl mažėjo, tvankus nuo dūmų oras, suprakaitavusių kūnų ir 
jodoformo kvapas ir įkaitę žmonių veidai — pasakyčiau pusiau 
žmogiški veidai. Aš stebėjau Ufti-Ufti. Jis laikė tvarsčio galą ir 
žiūrėjo į šią sceną, o aksominės, skaisčios jo akys lempos švieso- 
je žibėjo kaip stirnos akys. Tačiau aš žinojau, kad jo krūtinėje 
slypi laukiniai, velniški instinktai, nors jo veidas ir figūra pasi- 
žymėjo beveik moterišku švelnumu ir dailumu. Pastebėjau taip 
pat vaikišką Harisono veidą, — visada toks malonus veidas dabar 
virto šėtonišku,— kuris mėšlungiškai trūkčiojo iš pykčio, kai 
jisai pasakojo atvykėliams, į kokį pragaro laivą jie patekę, ir 
siuntė prakeikimus Vilko Larseno galvai. 

Vilkas Larsenas, visą laiką vien tik Vilkas Larsenas! Žmo- 
nių pavergėjas ir kankintojas, vyriškos išvaizdos Circėja, o jie — 
jo kiaulės, nukamuoti gyvuliai, kurie šliaužioja prieš jį ir maiš- 
tauja tik pasigėrę ir slapčia. „O ar aš taip pat esu jo kiaulė? — 
pagalvojau.— O Mod Briuster? Ne!“ Iš pykčio ir ryžtingumo 
aš sugriežiau dantimis ir, matyt, per stipriai suveržiau tvarstį, 
nes sužeistasis, kurį aš tvarsčiau, krūptelėjo, o Ufti-Ufti smal- 
siai pažiūrėjo į mane. Staiga aš pajutau jėgų antplūdį. Neseniai 
gimusi meilė mane padarė milžihu. Aš nieko nebijojau, aš bu- 
vau pasiryžęs viską nugalėti, nors buvau Vilko Larseno valdžio- 
je, nors trisdešimt penkerius metus buvau praleidęs tarp knygų. 
Viskas bus gerai. Aš padarysiu, kad būtų gerai. Ir, pajutęs savo 
jėgą, įkvėpimo pagautas, aš atgręžiau nugarą šiam siautėjančiam 
pragarui ir išlipau ant denio, kur rūkas šmėkliškai draikėsi tam-- 
soje, o oras buvo kvapnus, tyras ir ramus. 

Medžiotojų kubrike, kur taip pat buvo du sužeistieji, dėjosi 
tas pat, tik Vilko Larseno čia niekas nekeikė. Lengviau atsidu- 
sęs, aš vėl išlindau ant denio ir nuėjau laivūgalin į kajutkom- 


172 


paniją. Vakarienė buvo paruošta, ir Vilkas Larsenas su Mod 
laukė manęs. ž 

Kai visas laivas skubėjo pasigerti, jis liko blaivus. Nė lašelis 
skysčio nesuvilgė jo lūpų. Jis nedrįso gerti tada, kai galėjo pa- 
sikliauti tik manimi ir Liuisu, o Liuisas ir taip jau stovėjo prie 
šturvalo. Mes plaukėme per rūką be šviesų ir nežinodami kur. 
Mane stebino, kad Vilkas Larsenas jūreiviams leido taip gir- 
tuokliauti, bet jis, matyt, pažinojo jų psichologiją ir mokėjo, 
kaip geriausiai sujungti draugystės saitais tai, kas prasidėjo krau- 
jo praliejimu. 

Atrodo, kad pergalė prieš Mirtį Larseną gerokai jį paveikė. 
Dar vakar vakare begalvodamas jis paskendo į visišką melancho- 
liją, ir buvo galima tikėtis, kad kiekvieną akimirką prasiverš 
jam būdingas įtūžis. Tačiau nieko neįvyko, ir dabar jis buvo 
kuo puikiausiai nusiteikęs. Gal tai, kad jam pasisekė pagrobti 
tiek medžiotojų ir valčių, užkirto kelią įprastinei reakcijai. Šiaip 
ar taip, melancholija praėjo, ir piktasis demonas nebepasireiš- 
kė. Taip bent man atrodė šiuo metu, bet, deja, kaip maža aš jį 
tepažinojau. Aš nežinojau, kad galbūt jau tada jis galvojo apie 
dar baisesnį siautulį, negu visi kiti buvusieji. 

Taigi, kai aš įėjau į kajutkompaniją, jis buvo kuo puikiau- 
siai nusiteikęs. Jau kelios savaitės, kaip jo nebekamavo galvos 
skausmai, akys buvo skaisčiai mėlynos kaip dangus, bronzinis 
veidas žydėjo nuostabia sveikata. Jo gyslomis galinga srove kun- 
kuliavo gyvybė. Belaukdamas manęs, jis gyvai šnekučiavosi 
su Mod. Jų pašnekesio tema buvo pagunda, ir iš keleto nugirs- 
tų žodžių aš supratau, kad jis pripažino, jog tikra pagunda yra 
tik tada, kai žmogus yra suviliojamas ir suklumpa. 

— Nagi pažiūrėkite,— kalbėjo jis.— Žmogus veikia pagal 
savo troškimus. Jis turi daug troškimų. Galbūt jis trokšta išveng- 
ti skausmo arba gėrėtis malonumais. Bet kad ir ką jis padarytų, 
jis padaro skatinamas troškimo. ' 

— O jeigu, sakysime, jis trokšta dviejų priešingų dalykų, 
kurie vienas kitam neleidžia įvykti? — nutraukė Mod. 

— Kaip tik prie to aš ir einu,— tarė jis. 

— Ir kaip tik šių dviejų troškimų kovoje pasireiškia žmo- 
gaus siela, — tęsė ji.— Jeigu jinai gera, ji trokš, kad žmogus 
įvykdytų gera, o priešingu atveju — bus bloga siela. Nuspren- 
džia kaip tik būtent siela. 

— Paikystė ir nesąmonė! — nekantriai sušuko jis.— Troš- 

kimas nusprendžia. Štai, sakysime, žmogus nori pasigerti. Bet 
kartu jis ir nenori pasigerti. Ką jis daro? Kaip jis pasielgia? Jis 
yra marionetė. Jis yra savo troškimų vergas ir paklausys to troš- 
kimo, kuris stipresnis, — štai ir viskas. Siela čia nieko dėta. Jeigu 
jam kilo pagunda pasigerti, tai kaip jis gali nepasigerti? Jeigu 
nugali troškimas likti blaiviam, tai tik dėl to, kad pastarasis stip- 
resnis. Pagunda čia neturi jokio vaidmens, nebent...— jis stab- 
telėjo, apgalvodamas naują jam dingtelėjusią mintį, — nebent 
jis gundomas likti blaivus. Cha cha cha! — nusijuokė jis.— O ką 
jūs apie tai galvojate, pone Van Veidenai? 

— Kad jūs abu pilstote iš tuščio į kiaurą,— pasakiau aš.— 
Žmogaus siela — tai jo troškimai. Arba, jei norite, jo troškimų 
visuma — tai jo siela. Čia jūs abu klystate. Jūs į pirmą vietą 
iškeliate troškimą, atmesdamas sielą, o panelė Briuster į pirmą 
vietą iškelia sielą, atmesdama troškimą. O iš tikrųjų siela ir troš- 
kimas — tas pats. 

— Tačiau, — tęsiau aš, — panelė Briuster sako teisybę, tvir- 

"tindama, kad pagunda liėka pagunda, vis tiek, ar žmogus ją nu- 
gali ar ne. Vėjas kursto ugnį, ir ji ūmai užsiplieskia. Taip pana- 
šiai ir troškimas. Kaip ugnį kursto vėjas, taip troškimą kursto 
trokštamo dalyko regėjimas, naujas, viliojantis jo aprašymas 
arba vaizdas. O čia glūdi pagunda. Ji lyg tas vėjas kursto troš- 
kimą, kol jis užsiplieskia ir pavergia žmogų. Štai kas yra pagun- 


da. Ji gali ir neįžiebti tokio troškimo, kad jis pajėgtų pavergti | 


žmogų, bet jeigu ji kursto, vadinasi, yra pagunda. Ir, kaip jūs 
pats sakėte, ji gali sugundyti žmogų daryti gera taip pat, kaip ir 
bloga. 

Sėsdamas kartu su jais prie stalo, aš didžiavausi savimi. Ma- 
no žodžiai buvo lemiami. Mažų mažiausia, jie užbaigė ginčą. 

Bet Vilkas Larsenas buvo labai šnekus, linkęs kalbėti kaip 
niekada. Tartum norėjo išsiveržti jame susikaupusi energija. 
Beveik tuoj pat jis pradėjo ginčą apie meilę. Kaip ir paprastai, 
jo požiūris buvo grynai materialistinis, Mod Briuster — idea- 
listinis. O aš beveik nesikišau į ginčą, nebent tik retkarčiais iš- 
keldavau kokią naują mintį arba pataisą. 

Jis kalbėjo pakiliai, taip pat ir Mod. Ir retkartėmis aš pames- 
davau pokalbio giją, tyrinėdamas jos veidą. Tai buvo veidas, 
kuriame retai kada tepasirodydavo raudonis, bet šįvakar jis 
įraudo ir pagyvėjo. Ji laidė aštrų sąmojį ir tiesiog gėrėjosi gin- 
ču,o Vilkas Larsenas juo žavėte žavėjosi. Kažkodėl, — nežinau, 

apie ką buvo kalbama, nes svajojau apie nusvirusią rusvą Mod 
plaukų garbaną,— jis pacitavo Izoldos žodžius, pasakytus Tinta- 
gelyje: : 
Palaiminta aš tarp moterų visų, 

Nes nė viena nenusikalio taip kaip aš, 
Ir mano nuodėmė graži... 


Kaip anksčiau jis skaitė Omarą pesimistišku tonu, taip da- 
bar Svinbernas skambėjo pakiliai, net džiaugsmingai. Jis dek- 
lamavo taisyklingai ir gerai. Vos tik jis baigė deklamuoti, Liui- 
sas įkišo galvą į trapą ir pašnibždomis pasakė: 

— Tyliau, ar girdite! Rūkas sklaidosi, o tas nelemtasis gar- 
laivis kerta mūsų kursą priekyje. Matyti kairiojo borto šviesa! 

Vilkas Larsenas taip greitai iššoko ant denio, kad per tą lai- 
ką, kol mes nusekėme paskui jį, jis jau suspėjo užstumti medžio- 
tojų kubriko liuką, iš kur sklido girtų riaumojimas, ir jau buvo 
bebėgąs užstumti jūreivių kubriko liuko. Nors rūkas ir ne vi- 
sai išsisklaidė, bet pakilo aukštyn, užtemdydamas žvaigždes, ir 
naktis pasidarė visiškai tamsi. Tiesiai prieš mus buvo matyti 
skaisčiai raudona ir balta šviesa ir galėjai girdėti, kaip dunksi 
garlaivio mašinos. Be abejo, tai buvo „Makedonija“. 

Vilkas Larsenas sugrįžo į jutą, ir mes visi trys tyliai stovėjo- 
me, stebėdami, kaip skubiai šviesos šliaužia pro laivo priekį. 

— Laimė, kad jis neturi prožektoriaus, — tarė Vilkas Lar- 
senas. 3 

— O jeigu aš dabar garsiai surikčiau? — pašnibždomis 
paklausiau aš. 2 

— Tada viskas žūtų, — atsakė jis.— Bet ar jūs pagalvoja- 
te, kas tučtuojau atsitiktų? 3 

Man dar nė nespėjus pareikšti bet kurio noro tai žinoti, jis 
savo gorilos letena sugriebė man už gerklės. Jo raumenys vos 
vos krustelėjo, ir tai man gana akivaizdžiai priminė, kad vienu 
spustelėjimu jis man lengvai nusuktų sprandą. Bet jis tučtuo- 
jau mane paleido, ir mes vėl žiūrėjome į „Makedonijos“ šviesas. 

— O jeigu aš surikčiau? — paklausė Mod. 

— Man jūs per daug patinkate, kad aš užgaučiau jus, — ta- 
rė jis tyliai, o jo balsas skambėjo taip švelniai ir meiliai, kad aš 
net krūptelėjau.— Bet vis tiek to nedarykite, nes aš bematant 
nusukčiau sprandą ponui Van Veidenui. 

— Jei taip, tai aš leidžiu jai surikti, — tariau aš drąsiai. 

— Vargu ar panelė Briuster paaukos „antrąjį Amerikos li- 
teratūros mokytoją“, — pasityčiojo Vilkas Larsenas. 

Daugiau mes nekalbėjome; mes jau buvome taip vienas prie 
kito pripratę, kad tylėdami nesijautėme nesmagiai. O kai raudo- 
na ir balta šviesos išnyko, mes grįžome į kajutkompaniją baigti 
nutrauktos vakarienės. 

Juodu vėl ėmė deklamuoti, ir Mod pacitavo Dausono „Im- 
penitentia Ultima“. Ji deklamavo puikiai, bet aš stebėjau ne ją, 
o Vilką Larseną. Mane sukaustė kerintis jo žvilgsnis, įsmeig- 
tas į Mod. Jis buvo tarsi nesavas, ir aš pastebėjau, kaip jo lūpos 
nesąmoningai kartojo visus jos ištartus žodžius. Jis nutraukė 
ją, kai ji deklamavo šias eilutes: 


Tegu jos akys man spindės, 
Kai saulė gesti ims, 

Tegu jos balso smuikai man skambės 
Bemirštančio ausims... 


— Jūsų balse skamba smuikai! — staiga tarė jis, 0 jo aky“ 
se blykstelėjo auksinė liepsnelė. 

Aš vos nesušukau iš džiaugsmo, matydamas, kaip ji tvardosi. 
Ji neužsikirsdama baigė paskutinį posmelį ir tada pamažu nuk- 
reipė pašnekesį ne tokia pavojinga tėkme. O aš sėdėjau pusiau 
apstulbęs. Pro pertvarą iš kubriko veržėsi girtų ūžavimas, o 
vyras, kurio aš bijojau, ir moteris, kurią mylėjau, vis kalbėjosi 
ir kalbėjosi. Stalas liko nenukraustytas. Jūreivis, kuris buvo 
paskirtas į Magridžo vietą, matyt, prisidėjo prie savo draugų 
kubrike. 

Jei Vilkas Larsenas kada nors buvo pasiekęs gyvenimo aukš- 
tumas, tai tik dabar. Kartkartėmis, užmiršęs savo mintis, aš ste- 
bėjau jį, stebėjau sužavėtas, akimirką apkrėstas nuostabaus jo 
proto, paveiktas galingų jo aistrų, nes jis aistringai skelbė maiš- 
tą. Savaime suprantama, kad buvo užsiminta ir apie Miltono 
poemos Liuciferį, ir Vilko Larseno sugebėjimas taip giliai išana- 
lizuoti ir nupiešti šį charakterį rodė prislopintą jo genijų. Aš 
prisiminiau Teną, nors ir žinojau, kad Vilkas Larsenas niekada 
neskaitė šio nuostabaus, bet pavojingo mąstytojo. 

— Jis beviltiškai kovojo ir nebijojo Dievo grūmojimų,— 
kalbėjo Vilkas Larsenas.— Nutrenktas į pragarą, jis nepalūžo. 
Jis išsivedė su savimi trečdalį Dievo angelų, tučtuojau sukurs- 
tė žmogų sukilti prieš Dievą, patraukė prie savęs ir apgyvendino 

pragare ištisas žmonių kartas. Kodėl jis buvo ištremtas iš rojaus? 
Ar jis buvo ne toks drąsus, ne toks išdidus, ne tokių aukštų sie- 
kimų kaip Dievas? Ne! Tūkstantį kartų ne! Dievas buvo galin- 
gesnis, kaip pasakyta: „Ir iškilo jis griausmo jėga“. Bet Liuci- 
feris — laisva dvasia. Vergauti jam reiškė užtrokšti. Ir jis geriau 
sutiko kentėti laisvėje, negu laimingai ir patogiai gyventi vergi- 
joje, Jis nebuvo iškamša. Jis stovėjo ant savo kojų. Jis buvo asme- 
nybė! 

— Pirmasis anarchistas,— nusijuokė Mod, pakildama ir 
ketindama eiti į savo kabiną. 

— Vadinasi, gerai būti anarchistu! — sušuko jis. 

Jis taip pat atsikėlė ir, atsistojęs priešais ją prie žamnĖ du- 
rų, padeklamavo: 


„„ Bent jau šičia 
Mes būsime laisvi, ir Visagalis 
Iš šitos vietos mūsų nevarys. 
Nekliudomi galėsim viešpatauti: 
Geriau juk būt valdovu pragare, 
Nei šliaužiot nuolankiu vergu danguj. 


Tai buvo drąsus galingos dvasios šauksmas. Kajutėje vis 
dar tebeaidėjo jo balsas, o jis stovėjo linguodamas, išdidžiai at- 
metęs galvą, bronzinis jo veidas spindėjo, akyse švysčiojo auk- 
sinės liepsnelės, ir jis žiūrėjo į Mod, kaip žiūri į moterį vyras, — 
meiliu, ugningu, vyrišku žvilgsniu. 

Aš jo akyse vėl aiškiai pamačiau as siaubą, kai 
ji beveik pašnibždomis tarė: 
-— Jūs Liuciferis! 

Durys paskui ją užsidarė. Valandėlę jis stovėjo, žiūrėdamas 
jai įkandin, paskui atsipeikėjo ir kreipėsi į mane: 

— Aš eisiu pakeisti Liuiso prie šturvalo,— tarė jis pasku- 
bomis,— ir vidurnaktį pažadinsiu jus. O dabar eikite pamiegoti. 

Jis užsimovė pirštines, užsidėjo kepurę ir užlipo trapu, o aš 
paklausiau jo patarimo ir nuėjau miegoti. Nežinia kodėl, tarsi 
paveiktas kažkokios paslaptingos jėgos, aš nenusirengiau, o at- 
siguliau su drabužiais. Kurį laiką klausiausi iš kubriko sklin- 
dančio triukšmo ir mąsčiau apie netikėtą savo meilę. Bet „Vai- 
duoklyje“ aš pradėjau miegoti sveiku, kietu miegu, ir netrukus 
dainos ir šūkaliojimai lyg nutilo, akys žskE kė, ir aš pasken- 
dau giliame mirties miege. 

Nežinau, kas mane pažadino, bet pasijutau bestovįs šalia sa- 
vo gulto, visiškai išsiblaivęs. Aš visas virpėjau, išgąsdintas ne- 
matomo pavojaus, tarsi mane būtų šiurpiai sukrėtęs trimito gar- 
sas. Atidariau duris. Kajutkompanijos lempa buvo prigesinta. 
Aš pamačiau Mod, kovojančią ir besiveržiančią iš triuškinančio 
Vilko Larseno glėbio. Aš mačiau, kaip ji bejėgiškai daužėsi ir 
blaškėsi, veidu rėmėsi jam į krūtinę, stengdamasi iš jo ištrūkti. 
Visa tai pamatęs, vienu akimirksniu atsidūriau prie jų. 

Kai jis pakėlė galvą, aš smogiau jam kumščiu į veidą, bet tai 
buvo menkas smūgis. Jis it žvėris nuožmiai suriaumojo ir stum- 
telėjo mane ranka. Tai buvo tik stumtelėjimas, lengvas riešo 
žaismas, bet taip siaubingai stiprus, kad jis mane nubloškė atgal 
tarsi iš katapultos. Aš žnektelėjau į buvusios Magridžo kabinos 
duris, kurios nuo mano kūno trinktelėjimo suskilo į šipulius. 
Aš šiaip taip atsistojau, vargais negalais išlindau iš po sulaužy- 
tų durų, neėjausdamas jokio skausmo, tik vis labiau kylantį įsiū- 
tį. Man rodos, kad aš garsiai riktelėjau ir, išsitraukęs peilį, antrą- 
kart šokau pirmyn. 

Bet kažkas įvyko. -Juodu stovėjo skyrium. Aš buvau greta 
jo, pakėlęs peilį smogti, bet susilaikiau. Mane apstulbino ši keis- 
ta permaina. Mod stovėjo atsirėmusi į sieną, prisilaikydama 
jos ranka, o Vilkas Larsenas svirduliuodamas, kairę ranką pri- 
dėjęs prie kaktos ir užsidengęs akis, dešine lyg apkvaitęs grabi- 
nėjo aplink save. Ranka stuktelėjo į sieną, ir šis prisilietimas 
jam buvo didžiulis fizinis palengvėjimas, tarsi jis būtų radęs 
atsparą, nustatęs savo vietą erdvėje ir gavęs į ką atsiremti. 

Tada man vėl užvirė kraujas. Visos nuoskaudos ir pažemini- 
mai akinamu šviesumu blykstelėjo prieš mane, visa, ką nuo jo 
rankų iškentėjau aš ir kiti, aš supratau, koks siaubingas dalykas 
yra šio žmogaus egzistavimas. Nebesuvokdamas, ką darąs, aš 
šokau ant jo ir suvariau peilį į petį. Tuojau supratau, jog tesu- 
žeidžiau negiliai, — aš jutau, kad peilis nuslydo jo mentimi,— 
ir pakėlęs peilį, norėjau smogti mirštamą smūgį. 

Bet Mod, kuri matė pirmąjį mano smūgį, suriko: 

— Nereikia! Prašau jus, nereikia! 

Aš akimirką nuleidau ranką, bet tik akimirką. Vėl užsimo- 
jau, ir Vilkas Larsenas tikriausiai būtų žuvęs, jeigu tarp mūsų 
nebūtų atsistojusi Mod Briuster. Jos rankos apkabino mane, 
plaukai kuteno veidą. Man staiga padažnėjo pulsas, bet taip pat 
padidėjo ir įtūžis. Ji drąsiai pažvelgė man į akis. 

— Dėl manęs! — maldavo ji. 

— Dėl jūsų aš ir noriu. jį nužudyti! — sušukau aš, steng- 
damasis išlaisvinti ranką ir kartu neužgauti jos. 

— Nusiraminkite! — tarė ji, lengvai paliesdama pirštais 
"mano lūpas. 

Net ir labiausiai įsiutęs aš būčiau pabučiavęs jos pirštus, 
jeigu būčiau išdrįsęs, — toks saldus, be galo saldus buvo šis pri- 
silytėjimas. 2 

— Prašau, prašau jus! — maldavo ji ir nuginklavo mane 
savo žodžiais, o aš pajutau, jog taip bus visada. 

Aš atsitraukiau nuo jos ir įkišau peilį į makštis. Pažvelgiau 
į Vilką Larseną. Jis vis tebelaikė kairę ranką prisidėjęs prie kak- 
tos ir užsidengęs akis. Galva buvo nusvirusi. Jis visas tarsi sug- 
lebo. Jo kūnas ties strėnomis persikreipė, tvirti pečiai nusmu- 
ko, nugara sulinko. 

— Van Veidenai! — dusliai, su išgąsčio gaida balse, pašaukė 
jis. — Ei, Van Veidenai! Kur jūs? 

Aš pažvelgiau į Mod. Ji, nieko netardama, linktelėjo galvą. 

— Aš čia, — tariau, prieidamas prie jo.— Kas atsitiko? 

— Padėkite man atsisėsti, — tarė jis tokiu pat dusliu, išgąs- 
tingu balsu. 

— Aš sergu, aš sunkiai sergu, Kupriau,— tarė jis, paleidęs 
ranką, kuria jį prilaikiau, ir susmukdamas ant kėdės. 

Jis padėjo galvą ant stalo ir ją apkabino rankomis. Kartkar- 
tėmis ji blaškėsi čia į vieną, čia į kitą pusę tarsi iš skausmo. Kai 
jis akimirką ją kilstelėjo, aš pamačiau ant jo kaktos ir plaukų 
pašaknyse didelius prakaito lašus. 

— Aš sergu, sunkiai sergu, — vėl keletą kartų pakartojo 
jis. 

— Kas atsitiko? — paklausiau, uždėdamas ranką jam ant 
"peties. — Gal aš galiu kuo nors padėti? 

Bet jis irzliai nubloškė mano ranką, ir aš ilgai stovėjau ša- 
lia jo tylėdamas. Mod žiūrėjo į mus išsigandusiu, baimingu vei- 
du. Mes nesupratome, kas jam atsitiko. ž 3 

— Kupriau,— pagaliau tarė jis, — aš turiu nueiti į gultą. 
Duok man ranką. Man greit viskas praeis. Tai tikriausiai vėl 
tas prakeiktas galvos skausmas. Aš jo ir bijojau. Aš nujaučiau... 
ne, ką čia niekus kalbu. Padėkite man nueiti į gultą. 

Bet kai aš jį nuvedžiau į gultą, jis vėl užsidengė rankomis 
akis, ir išeidamas girdėjau, kaip jis sumurmėjo: | 


8 . Kelųzas : 


NeReaLus team 


— Aš sergu, aš sunkiai sergu! 

Kai aš grįžau atgal, Mod pasitiko mane klausiamu žvilgs- 
niu. Aš gūžtelėjau pečiais, tardamas: 

— Jam kažkas atsitiko. Kas — nežinau. Jis bejėgis ir gal- 
būt pirmąkart gyvenime išsigandęs. Tai įvyko dar prieš tai, kol 
aš įdūriau jam peiliu, tiesa, labai negiliai teįdūriau. Jūs turėjo- 
te pastebėti, kas atsitiko. 

Ji papurtė galvą. 

— Aš nieko nepastebėjau. Man visa tai taip pat mįslė. Jis 
staigiai mane paleido ir svirduliuodamas nuėjo tolyn. Bet ką 
mes veiksime? Ką man veikti? 

— Palaukite, kol aš sugrįšiu,— atsakiau. 

Išėjau ant denio. Prie šturvalo tebestovėjo Liuisas. 

— Eikite pamiegoti, — tariau aš, atsistodamas prie štur- 
valo. 

Jis tučtuojau nuėjo, ir aš pasilikau vienas „Vaiduoklio“ de- 
nyje. Kaip galima tyliau aš suėmiau topselį ant gikovo, nulei- 
dau bomkliverį ir stakselį, permečiau kliverį į užuovėjos bortą 
ir išlyginau grotą. Paskui nuėjau į apačią pas Mod. Ženklu pa- 
rodęs jai tylėti, aš įėjau į Vilko Larseno kabiną. Jis tebegulėjo 
ta pačia poza, kaip jį buvau palikęs, o jo galva blaškėsi; galima 
sakyti, tabalavosi iš vieno šono į kitą. 

— Gal jums kuo nors padėti? — paklausiau. 

Iš pradžių jis nieko neatsakė, bet, man dar kartą paklausus, 
tarė: : 

— Ne, ne, man visai gerai. Palikite mane vieną ligi rytojaus. 

Bet išeidamas, aš pamačiau, kad jo galva vėl ėmė blaškytis. 
Mod kantriai laukė manęs, ir aš džiaugsmingai virpėdamas pas- 
stebėjau išdidžiai atmestą jos galvą ir spinduliuojančias, ramias 
akis. Jos buvo ramios ir tvirtos, kaip ir jos siela. 

—, Ar jūs pasikliausite manimi ir ryšitės maždaug šešių šim- 
tų mylių kelionei? — paklausiau. 

— Jūs norite pasakyti...— prašneko ji, ir aš supratau, jog 
ji atspėjo mano planą. 

— Taip, — atsakiau aš, — aš noriu pasakyti, kad mums nie- 
ko daugiau nebeliko, kaip pabėgti burine valtimi. 

— Jūs norite pasakyti — man,— tarė ji.— Juk jūs čia esa- 
te visiškai saugus. 

— Ne, mudviem nieko daugiau nebeliko, kaip pabėgti bu- 
rine valtimi, — tvirtai pakartojau aš.— Prašau kaip galima šil- 

čiau apsirengti ir susirinkti viską, ką norite pasiimti su savimi. 

— Paskubėkite! — pridūriau, kai ji buvo beeinanti į savo 
kabiną. 

Sandėlis buvo tiesiai po kajutkompanijos grindimis, ir, ati- 
daręs liuką, aš su žvake nulipau žemyn ir ėmiau raustis laivo 
atsargose. Daugiausia aš ėmiau konservų ir, man baigiant rink- 
ti, iš viršaus pasirodė dvi mielai ištiestos rankos, kurios priiminė- 
jo viską, ką aš padavinėjau. 

Mes dirbome tylomis. Iš drabužių skrynios taip pat paėmiau 

antklodžių, pirštinių, ceratinių drabužių, kepurių ir kitų daiktų. 
Mūsų laukė nelengva kelionė — plaukti mažu laivelių tokia 
neramia ir audringa jūra, ir todėl būtinai reikėjo apsisaugoti 
nuo šalčio ir drėgmės. 

Kol išgabenome savo grobį į viršų ir sukrovėme denio vi- 
duryje, mes dirbome karštligiškai skubėdami, taip skubėdami, 
kad Mod, kurios jėgos buvo labai ribotos, pavargo ir turėjo pri- 
sėsti ant juto laiptelių. Bet tai nieko nepadėjo, ir ji atsigulė aukš- 
tielninka ant kieto denio, ištiesusi rankas ir atpalaidavusi visą 
kūną. Taip darydavo, prisimenu, ir mano sesuo, todėl aš žinojau, 
kad ji greit atsigaus. Aš taip pat žinojau, kad mums gali pravers- 
ti ginklai, ir vėl nuėjau į Vilko Larseno kabiną paimti jo kara- 
bino ir šautuvo. Aš jį prašnekinau, bet jis nieko neatsakė, nors. 
jo galva tebesiblaškė ir jis nemiegojo. 

— Lik sveikas, Liuciferi! — prašnibždėjau aš pats sau, ty- 
liai uždarydamas duris. 

Dabar reikėjo dar apsirūpinti šoviniais — nesunkus daly- 
kas, nors dėl to man teko nulipti į medžiotojų kubriką. Čia sto- 
vėjo šovinių dėžės, kurias medžiotojai pasiimdavo į valtis. Už 
keleto žingsnių jiems triukšmingai lėbaujant, aš pagrobiau dvi 
dėžes. 

Dabar reikėjo nuleisti valtį. Vienam žmogui — ne taip jau 
paprastas dalykas. Aš permečiau naitovus ir pirmiausia patrau- 
kiau priešakinį, o paskui galinį talį, kol valtis atsidūrė už borto, 
o po to pakaitom po dvi pėdas nuleidau ir vieną, ir kitą talį, kol 
valtis pakilo virš vandens prie škunos šono. Aš patikrinau, ar 
tvarkoje irklai, dilės ir burės. Reikėjo pasirūpinti gėlo vandens, 
ir aš paėmiau statinaites iš visų laive esančių valčių. Kadangi 
iš viso buvo devynios valtys, vadinasi, vandens, taip pat ir balas- 
to, bus pakankamai. Aš pridėjau tiek atsargų, kad, ko gero, val- 
tis galėjo būti perkrauta. 

Mudviem su Mod perkeliant proviziją į valtį, iš kubriko į de- 
nį išlipo jūreivis. Valandėlę jis pastovėjo prie pavėjinio borto 
„(mes nuleidome valtį per užuovėjinį bortą), paskui lėtai nuš- 
litiniavo į denio vidurį, čia vėl stabtelėjo, atsigręžęs prieš vė- 
ją, nugara į mus. Susigūžęs valtyje, aš girdėjau, kaip plaka mano 
širdis. Mod susmuko ant denio ir nejudėdama gulėjo falšborto 
šešėlyje. Bet jūreivis į mūsų pusę nė neatsisuko. Ištiesęs rankas 
virš galvos ir garsiai nusižiovavęs, jis nuėjo prie bako liuko ir 
jame dingo. 

Po keleto minučių mes baigėme krauti, ir aš nuleidau val- 
tį į vandenį. Padėdamas Mod perlipti per planširą, pajutau ją 
taip arti savęs, kad vos ištvėriau nesušukęs: „Aš myliu jus! My- 
liu“ — „Tikrai Hamfris Van Veidenas pagaliau įsimylėjo“, — 
pagalvojau aš, kai, man nuleidžiant ją į valtį, jos pirštai įsikibo į 
manuosius. Viena ranka aš buvau nusitvėręs už planširo, o antrą- 
ja prilaikiau ją, šią akimirką didžiuodamasis savo žygiu. Prieš 
keletą mėnesių, tą dieną, kai atsisveikinau su Čarliu Ferasetu 
ir išplaukiau į San Franciską nelaiminguoju „Martinesu“, aš 
nebuvau toks stiprus. 

Valčiai kilstelėjus ant bangos, jos koja palietė dugną, ir aš 
paleidau jos rankas. Aš numečiau talius ir įšokau paskui ją į 
valtį. Savo gyvenime niekada nebuvau irklavęs, bet įdėjau irk- 
lus ir po didelių pastangų nuplukdžiau valtį nuo „Vaiduoklio““. 
Paskui pabandžiau iškelti bures. Kaip vairuotojai ir medžiotojai 
pakelia špritbures man teko matyti, bet pats tai mėginau pir- 
mąsyk. Jeigu jiems užtekdavo galbūt dviejų minučių, tai aš su- 
gaišau dvidešimt, bet pagaliau man pasisekė iškelti ir ištempti 
burę ir, paėmęs už vairo, atsukau valtį prieš vėją. 

—- Ten, tiesiai prieš mus, — Japonija, — pasakiau aš. 

— Hamfri Van Veidenai,— tarė ji, — jūs esate drąsus žmo- 
gus. 

— Ne,— atsakiau aš, — tai jūs esate drąsi moteris. 

Tarsi instinktyviai mes abu iškart pasukome galvas, norė- 
dami paskutinį kartą pažvelgti į „Vaiduoklį“. Neaukštas jo kor- 
pusas suposi ant bangų prieš vėją nuo mūsų, burės blausiai šmėk- 
šojo tamsoje, pririštas šturvalas girgždėjo, kai į vairą suduoda- 
vo banga. Paskui škunos kontūrai ir šie garsai išnyko, ir mes 
pasilikome vieni tamsioje jūroje. 

DVIDEŠIMT SEPTINT ASIS SKYRIUS 


Išaušo pilka ir vėsi diena. Gaivaus brizo nešama, valtis Iė- 
kė beidevindu, ir kompasas rodė, kad mes plaukiame tiesiai į 
Japoniją. Nors buvau ir su storomis pirštinėmis, bet mano pirš- 
tai sugrubo ir įskaudo belaikant vairą. Kojas taip pat gėlė nuo 
šalčio, ir aš nekantraudamas laukiau, kada patekės saulė. 

Prieš mane valties dugne miegojo Mod. Bent jai buvo šilta, 
nes iš visų pusių ji buvo apmuturiuota storomis antklodėmis. Vir- 
šutine aš pridengiau jai veidą, norėdamas apsaugoti nuo nak- 
ties šalčio, taigi man buvo matyti tik neryški jos figūra ir rusvi 
plaukai, kurie liko nepridengti ir žvilgėjo nuo rasos lašelių. 

Aš ilgai Ž žiūrėjau į tą vienintelę matomą jos kūno dalelę, kaip 
kad žiūri žmogus į brangiausią pasaulyje daiktą. Aš taip įdėmiai 
žiūrėjau, kad pagaliau ji sujudėjo, numetė antklodės kraštą ir 
man nusišypsojo, nors jos akys vis dar tebebuvo mieguistos. 

— Labas rytas, pone Van Veidenai,— tarė ji. — Ar dar ne- 
matyti žemės? 

— Ne,— atsakiau aš,— bet mes artėjame prie jos šešių 
mylių greitumu per valandą. 2 

Jos veide pasirodė nusivylimo grimasa. 

— Bet tai šimtas keturiasdešimt keturios mylios per parą, — 
padrąsinamai pridūriau aš. 

Jos veidas nušvito. 

— O kiek mums reikia nuplaukti? 

— Antai ten — Sibiras, — tariau, rodydamas į vakarus.— 
Bet pietvakariuose, maždaug už šešių šimtų mylių, yra Japoni- 
ja. Jeigu išsilaikys toks vėjas, mes nuplauksime per penkias die- 
nas. . 
— O jeigu pakils audra? Valtis neišlaikys? 

Žiūrėdama savo pašnekovui tiesiai į akis, ji turėjo įprotį 
išgauti tiesą, taigi, ir dabar klausdama, ji žiūrėjo tiesiai į mane. 

— Nebent būtų labai smarki audra, — atsakiau išsisukinė- 
damas. 

— O jeigu bus labai smarki audra? 

Aš linktelėjau galvą. 

— Bet mus kiekvienu atveju gali paimti kokia nors žve- 
jybinė škuna. Šitoje vandenyno dalyje jų gana daug. 

— Betgi jūs visiškai sustirote! — sušuko ji.— Žiūrėkite, jūs 

visas drebate! Nesiginkite, drebate. O aš sau guliu šiltai kaip 
ant krosnies. 

— Nežinau, ar būtų buvusi kokia nauda, jei jūs taip pat 
būtumėte sėdėjusi ir šalusi. 

— Bus, jeigu aš išmoksiu vairuoti, o aš tikrai išmoksiu. 

Mod atsisėdo ir ėmėsi nesudėtingo tualeto. Ji paleido plau- 
kus, ir jie lyg rusvas debesis uždengė jos veidą ir pečius. Mie- 
li, drėgni, rusvi plaukai! Kaip aš norėjau juos bučiuoti, ke- 
denti juos savo pirštais, įkniaubti į juos veidą. Sužavėtas žiūrė- 
jau į juos, kol valtis pasisuko šonu ir pliaukštelėjusi burė man 
priminė, kad aš apleidau savo pareigas. Būdamas idealistas ir 
romantikas, nors ir analitiško proto, ligi šiol aš tik labai neaiš- 
kiai tesuvokiau fizinę meilės pusę. Aš visada maniau, kad vyro 
ir moters meilė yra kažkoks nežemiškas, įdvasintas dalykas, 
dvasinis ryšys, kuris sujungia ir suvienija sielas. Kūno ryšiams 
mano meilės pasaulyje tebuvo skiriama maža vietos. Bet mano 
paties patirta saldi pamoka man parodė, kad siela pasireiškia 
per kūną, kad mylimo asmens plaukų vaizdas, kvapas, prisily- 
tėjimas, lygiai taip pat, kaip ir jo akių šviesa bei ištarti žodžiai, 
yra sielos kvėpavimas, balsas, jo esmė. Juk gryna siela — kažkas 
neapčiuopiama, tik įsivaizduojamas, nujaučiamas dalykas, ji 
negali pati savaime pasireikšti. Jehovos antropomorfizmas žy- 
dams apsireiškė jiems suprantamu pavidalu. Izraelitų manymu, 
jis buvęs panašus į juos, jų pačių paveikslas, kaip debesis, 
kaip ugninis stulpas, kažkas apčiuopiama, paliečiama, prieinama 
jų galvosenai. 

Taigi žvelgdamas į Mod plaukus ir jais gėrėdamasis, aš gi- 
liau pažinau meilę, negu perskaitęs visų poetų ir dainininkų 
dainas bei sonetus. Staigiai, vikriai krestelėjusi galvą, ji atmetė 
juos atgal, ir pasirodė besišypsantis jos veidas. 

— Kodėl moterys nenešioja palaidų plaukų? — paklau- 
siau aš.— Taip daug gražiau. 

— Bet jie baisiai susivelia, — nusijuokė ji. — Na, kur aš pa- 
mečiau brangųjį savo segtuką. 

Burė net keletą kartų pliaukštelėjo vėjyje, ir aš, užmiršęs 
valtį, susižavėjęs sekiau, kaip ji tarp antklodžių ieškojo segtu- 
ko. Man buvo nuostabu ir kartu džiugu, kad ji tokia moteriška; 
kiekvienas jos bruožas, kiekvienas grynai moteriškas judesys 
mane džiuginte džiugino, nes aš savo mintyse buvau per daug 
ją išaukštinęs, per daug atitolinęs nuo visų mirtingųjų ir nuo 

savęs. Iš jos aš sukūriau kažkokią dievišką, nepasiekiamą būty- 
bę. Ir dabar aš džiaugsmingai sveikinau kiekvieną bruoželį, 
rodantį, kad ji yra paprasčiausia moteris: galvos krestelėjimą, 
kai ji atmetė plaukus, segtuko ieškojimą. Ji buvo moteris, sto- 
vinti tokioje pat plotmėje .kaip aš, ir man buvo prieinamas tas 
nuostabus artumas, koks gali būti tarp vyro ir moters, taip pat 
aš žinojau, jog visuomet jausiu jai pagarbą ir godonę. 

Suradusi segtuką, ji žavingai šūktelėjo, o aš visą dėmesį su- 
kaupiau į vairavimą. Aš padariau bandymą: pririšau ir pritvir- 
tinau vairo irklą ir nustačiau taip, kad valtis pati plauktų beide- 
vindu be mano pagalbos. Kartais ji pasisukdavo per daug sta- 
čiai, kartais per nuožulniai, bet greit vėl išsilygindavo ir aps- 
kritai plaukė patenkinamai. 

+ — 0 dabar papusryčiausime, — tariau aš.— Bet pirmiau- 
sia šilčiau apsirenkite. 

„ Aš ištraukiau šiltą striukę, dar visai naują, pasiūtą iš tokios 
pat medžiagos kaip antklodės. Aš žinojau, kad ji labai stora, 
tanki ir atspari lietui ir pro ją ilgai neįsisunks drėgmė. Kai ji už- 
sitempė striukę, aš vietoj jungos kepuraitės padaviau jai ziud- 
vestę, kurią nulenkus žemyn, užsidengdavo ne tik jos plaukai, 
bet taip pat ausys ir kaklas. Rezultatas buvo nuostabus. Jos vei- 
das buvo toks, kad bet kuriomis aplinkybėmis atrodė žavingai. 
Niekas negalėjo pakenkti puikiai ovalinei jo formai, beveik 
klasiškiems bruožams, dailiai išlenktiems antakiams, didžiulėms 
rudoms akims, kurios visada buvo tokios tyros ir ramios, nuos- 
tabiai ramios. 

Staiga, mums beplaukiant per bangos keterą, valtį pagavo 
vėjo gūsis. Ji pakrypo, planširas susilygino su jūra, ir per bortą 
šliūkštelėjo koks kibiras vandens. Aš tuo metu atidarinėjau kon- 
servų dėžutę ir, prišokęs prie škoto, kaip tik laiku spėjau jį per- 
mesti. Burė pliaukštelėjo ir suplazdėjo, o valtis pasisuko pavė- 
jui. Per keletą minučių nutaisiau valtį reikiama kryptimi ir vėl 
' ėmiau ruošti pusryčius. 

— Atrodo, kad veikia visai neblogai, nors aš nieko nenu- 
simanau apie jūrininkystę,— pasakė ji, rimtai ir pritariamai 
linktelėjusi į mano vairavimo prietaisą. 

- — Bet jis tinka tik tol, ko! mes plaukiame beidevindu, — 
paaiškinau.— Tačiau pučiant vėjui tiesiai iš užpakalio arbe 
plaukiant halfvindu bei bagštagu man pačiam tektų vairuoti 

— Turiu pasakyti, kad aš nesuprantu visų tų techninių ter- 

minų, — tarė ji, — bet išvada yra aiški, ir ji man nepatinka. Juk 
jūs negalite kiauras dienas ir naktis be paliovos vairuoti. Taigi 
tikiuosi po pusryčių gauti pirmąją pamoką. O paskui galėsite 
atsigulti ir pamiegoti. Mes imsime budėti kaip laive. 

— Nežinau, kaip aš jus mokysiu,— protestavau,— jeigu 
pats dar tik mokausi. Jūs pasikliovėte manimi ir, matyt, nepa- 
galvojote, kad aš visiškai nemoku valdyti mažo laivelio. Aš pir- 
mąkart jame atsidūriau. S 

— Tuomet mokysimės kartu, sere. Kadangi jūs mane pra- 
lenkėte visa naktimi, tai parodykite, ką išmokote. O dabar pus- 
ryčiaukime. Gryname ore geras apetitas! 

— Kavos nebus, — apgailestaudamas pasakiau aš, paduo- 
damas jai sviestu apteptą galetą ir riekutę liežuvio konservų.— 
Nebus nei arbatos, nei sriubos, jokio karštymo, kol mes kaip 
nors prisikasime sausumą. 

Po kuklių pusryčių, kuriuos apvainikavome šalto vandens 
puoduku, Mod ėmė mokytis vairuoti. Bemokydamas ją, ir aš pats 
daug ko išmokau, nors daugiausia tik pritaikiau žinias, įgytas 
plaukiant „Vaiduokliu“ ir stebint, kaip jūrininkai vairuoja val- 
tis. Ji buvo gabi mokinė ir greit išmoko laikyti kryptį, atsukti 
valtį prieš vėją ir, reikalui esant, permesti škotą. 

Pavargusi, kaip man atrodė, nuo šio darbo, ji perdavė irk- 


14 man. Aš buvau sulankstęs antklodes, bet ji vėl patiesė jas val- 


ties dugne. Viską patogiai sutvarkiusi, ji tarė man: 

— Na, sere, prašau gulti ir miegoti ligi priešpiečių. Ligi 
pietų, — pasitaisė ji,— prisiminusi tvarką “ Vaiduoklyje“. 

Ką aš turėjau daryti? Ji primygtinai kartojo: „Prašau, pra- 
šau“, ir aš paklausęs perdaviau jai vairo irklą. Guldamas į jos 
rankomis paklotą patalą, aš pajutau saldų pasitenkinimą. Jai 
taip būdingas romumas ir savitvarda tarsi perėjo į antklodes, ir 
mane apsupo švelnus svajingumas ir ramybė. Regėdamas prieš 
save rudas akis ir ovalinį veidą, apgaubtą jūreiviškos kepurės 
ir siūbuojantį čia pilko dangaus, čia pilkos jūros fone, aš už- 
migau. š 
Pažiūrėjau į laikrodį. Buvo pirma. Vadinasi, išmiegojau 
ištisas septynias valandas! O ji vairavo septynias valandas! Paim- 
damas vairo irklą, aš pirmiausiai turėjau atlenkti sustingusius 
jos pirštus. Nedidelės jos jėgų atsargos išseko, ir ji net negalėjo 
pajudėti iš vietos. Aš buvau priverstas paleisti škotą, kol padė- 
jau jai atsigulti į anklodžių gūžtą ir kol jai atitryniau rankas. 

— Aš taip pavargau,— tarė ji, trumpai kveptelėjusi, ir at- | 
sidususi bejėgiškai nuleido galvą. 

Bet netrukus ji vėl atsitiesė. 

— Tik nebarkite manęs, nedrįskite barti! — neva iššaukia- 
mai tarė ji. 3 

— Argi mano veido išraiška tokia pikta? — paklausiau aš 
rimtai.— Tikinu, kad aš nė truputėlio nepykstu. 

— Ne-ne...— nutęsė ji.— Tik priekaištinga. 

— Vadinasi, sąžiningas veidas, nes jame atsispindi tai, ką 
aš jaučiu. Jūs negražiai pasielgėte ir prieš save, ir prieš mane. 
Kaipgi aš begalėsiu jumis pasitikėti? 

Ji dėjosi esanti kalta. 

— Aš būsiu gerutė,— tarė ji, kaip sako išdykęs vaikas.— 
Prižadu... 

— Klausyti, kaip jūrininkas klauso kapitono? 

— Taip, — atsakė ji.— Prisipažįstu, kad kvailai pasielgiau. 

— Tuomet jūs dar kai ką turite prižadėti,— tęsiau aš. 

— Mielai! 3 

— Kad per dažnai nekartosite: „Prašau, prašau“. Nes, taip 
darydama, jūs mažinate mano autoritetą. 

Ji gyvai nusijuokė. Ji taip pat juto pakartotinių prašymų 
jėgą. 

— Tai geras žodis, — pradėjau aš. 

— Bet nereikia juo piktnaudžiauti, — nutraukė ji. 

Ji vos girdimai nusijuokė ir vėl nuleido galvą. Aš palikau 
vairą ilgesniam laikui, norėdamas apkamšyti antklodę jai aplink 
kojas ir vienlinku kraštu pridengti veidą. Deja, ji tokia nestip- 
ri. Aš baimingai pažvelgiau į pietvakarius ir pagalvojau apie 
šešių šimtų mylių sunkumus, kurie mūsų laukė. Ak, jeigu tai 
būtų tik sunkumai! Šioje vandenyno dalyje kiekvieną minutę 
galėjo kilti audra ir mus pražudyti. O vis dėlto aš nebijojau. Aš 
nebuvau ramus dėl ateities, netgi labai netikras, bet vis dėlto 
nejutau konkrečios baimės. „Viskas turi baigtis gerai, turi baig- 
tis gerai“, — vis kartojau aš pats sau. 

Po pietų vėjas sustiprėjo, jūra pasišiaušė, ir man teko rim- 
tai pasidarbuoti. Bet maisto atsargos ir devynios statinaitės van- 
dens padėjo valčiai atsilaikyti prieš bangas ir. prieš vėją, ir aš 
plaukiau burėmis, kol buvo įmanoma. Paskui nuėmiau šprin- 
tą, tvirtai pritempiau burės viršūnę, ir mes pasileidome plauk- 
ti, anot jūrininkų, trikampe bure. 

Pavakare akiratyje, pavėjui nuo mūsų valties, aš išvydau 
dūmus, ir supratau, kad ten yra arba mūsų kreiseris, arba vei- 
kiausiai „Makedonija“, vis dar tebeieškanti „Vaiduoklio“. Sau- 
Iė nepasirodė visą dieną, ir šaltis smelkėsi iki kaulų. Užėjus nak- 
čiai, debesys dar labiau sutirštėjo, vėjas pasmarkėjo, ir mudu 
su Mod vakarieniavome su pirštinėmis, o aš vairavau, užkąsda- 
mas tik protarpiais tarp vėjo gūsių. | 

Sutemus bangos taip ėmė blaškyti valtį, kad noromis neno- 
romis teko dirbdintis plaukiojantį inkarą. Apie jo įtaisymą aš 
buvau girdėjęs iš jūrininkų, ir jį pasidaryti buvo nesunku. Pa- 
ėmęs stiebą, giką, šprintą ir dvi poras atliekamų irklų, aš apvy- 
niojau aplink juos burę ir, tvirtai aprišęs, išmečiau į jūrą. Virvės 
galą pririšau prie valties priekio. Kadangi inkaras buvo giliai 
“ pasinėręs vandeny ir tokiu būdu jo nesiekė vėjas, tai jis daug 
mažiau blaškėsi negu valtis. Be to, jis padėjo valčiai išsilaikyti 
priekiu priešais bangas: ir vėją — saugiausia padėtis, norint, 
kad valtis neapvirstų, kai bangos lūžta baltomis keteromis. 

— O kas dabar? — paklausė Mod, kai aš, įvykdęs užda- 
vinį užsimoviau pirštines. 

— O dabar mes plaukiame jau nebe į Japoniją, — atsa- 
kiau.— Mes plaukiame į pietryčius arba į pietų pietryčius, ma- 
žių mažiausia po dvi mylias per valandą. 

— Vadinasi, jeigu vėjas nenurims, per naktį nuplauksime 
dvidešimt keturias mylias, — prisispyrusi klausinėjo ji. 

— Taip, ir per tris paras nuplauksime keturiasdešimt my- 
lių, jeigu taip bus. 

— Bet juk taip nebus, — tvirtai tarė ji: — Vėjas apsigręš ir 
ims pūsti kaip reikia. 

— Jūra — didelė apgavikė. 

— Bet vėjas? — prieštaravo ji. — Aš girdėjau, P jūs graž- 
byliavote apie „narsiuosius pasatus“. 

— Gaila, kad man neatėjo į galvą paimti Vilko Larseno 
chronometro ir sekstanto, — niūriai tariau aš.— Kai mes patys 
plaukiame viena kryptimi, vėjas varo kita, nekalbant apie jū- 
ros srovę, kuri neša trečia kryptimi, todėl neįmanoma tiksliai 
apskaičiuoti atstojamosios. Greit mes nebegalėsime nustatyti, 
kur esame, net penkių šimtų mylių tikslumu. 

Paskui aš atsiprašiau ir prižadėjau daugiau nebenusiminti. 
Jos prašomas, aš sutikau, kad ji budės ligi vidurnakčio, — tuo 
metu buvo devynios, — bet priėš atsiguldamas apmuturiavau ją 

antiklodėmis ir užgobiau neperšlampamą apsiaustą. Aš miego- 
jau pusiau budėdamas. Valtis blaškėsi ir šokinėjo per bangas, 
aš girdėjau, kaip šniokštė jūra, ir vandens purslai nuolat krisda- 
vo į valtį. O vis dėlto naktis ne tokia jau bloga,— galvojau 
aš, — nepalyginama su tomis naktimis, kurias teko praleisti 
„Vaiduoklyje“. Galbūt nepanaši ir į tas naktis, kurias mums dar 
teks praleisti šiame kiaukute. Valties sienos trijų ketvirčių colio 
storumo. Nuo jūros mus skyrė plonesnis už colį medžio sluoksnis. 
Ir vis dėlto aš dar ir dar kartą tvirtinu, kad nebijojau. Aš 
nebejaučiau tokios mirties baimės kaip seniau, kai buvau įbau- 
gintas Vilko Larseno ir Tomo Magridžo. Mod Briuster pasiro- 
dymas mano gyvenime mane tarsi performavo. Šiaip ar taip, 
galvojau, mylėti — kur kas geriau ir gražiau, negu būti myli- 
mam. Meilė suteikia žmogui tai, dėl ko verta gyventi ir nebai- 
su numirti. Mylėdamas kitą, aš užmiršau save, ir kartu — keis- 
tas paradoksas! — aš niekada taip netroškau gyventi kaip da- 
bar, kai mažiausiai vertinau savo gyvybę. Niekada mano gyve- 
"nimas dar nebuvo toks prasmingas, galvojau aš. Prieš užsnūs- 
damas patenkintas stengiausi įžiūrėti tamsoje Mod, kuri sėdėjo 
susikūprinusi, budriai stebėdama putojančią jūrą ir pasirengusi 
kiekvieną akimirką pašaukti mane. 


DVIDEŠIMT AŠTUNTASIS SKYRIUS 


Nėra reikalo smulkiai pasakoti mūsų išgyvenimų mažoje 
valtelėje, kada daugelį dienų mes noromis nenoromis buvome 
šen ir ten blaškomi ir gainiojami po vandenyną. Ištisą parą pū- 
tė smarkus šiaurės vakarų vėjas, paskui nurimo, o naktį paki- 
lo pietvakaris. Jis pūtė mums tiesiai į akis, ir aš įtraukiau plau- 
kiojantį inkarą, iškėliau burę, atsukau valtį prieš vėją ir ją pak- 
reipiau į pietų pietryčius. Vėjas leido pasirinkti tik šią kryptį 
arba vakarų šiaurės vakarų kryptį, bet šiltas pietų oras mane 
viliojo į šiltesnes jūras, ir tai nulėmė mano pasiryžimą. 

Po trijų valandų,— gerai- prisimenu, buvo vidurnaktis, toks 
tamsus, kokio man dar neteko matyti jūroje, — iš pietvakarių 
pūtęs vėjas įsisiautėjo, ir aš vėl buvau priverstas išmesti plaukio- 
jantį inkarą. 

Išaušo diena, o aš išbuvau nesumerkęs akių. Vandenynas 

svaidė baltas putas, prilaikoma plaukiojančio inkaro, valtis blaš- 
kėsi ir nardė. Mums iš visų pusių grėsė pavojus: kiekvieną aki- 
mirką valtį galėjo apversti bangos ketera. O tuo tarpu ant mū- 
sų pliaupte pliaupė purslai ir putos, ir aš be paliovos turėjau 
semti vandenį. Antklodės permirko. Viskas sušlapo, ir tiktai Mod, 
su neperšlampamu savo apsiaustu, guminiais batais ir ziudves- 
te, buvo sausa, nors veidas, rankos ir sruogelė plaukų sušlapo. 

„ Kartkartėmis ji pavaduodavo mane ir, nepaisydama audros, 
narsiai sėmė iš valties vandenį. Viskas yra reliatyvu. Iš tikrųjų 
pūtė tik stiprus vėjas, bet mums kovojantiems žūtbūtinę kovą, 
tai buvo tikra audra. 

Sušalę ir nelinksmi, vėjui čaižant veidus ir šniokščiant puto- 
jančioms bangoms, mes grūmėmės visą dieną. Atėjo naktis, bet 
mes nė vienas nemiegojome. Išaušo rytas, ir vėjas tebečaižė 
mums veidus, tebešniokštė putojančios bangos. Antrąją naktį 
Mod, visiškai išvargusi, užmigo. Aš ją apklojau neperšlampamu 
apsiaustu ir brezentu. Palyginti ji buvo dar sausa, bet sustirusi 
nuo šalčio. Aš bijojau, kad ji naktį nenumirtų. Ir vėl išaušo die- 
na, šalta ir niūri, dangus buvo vėl apsiniaukęs, vėjas mus tebe- 
čaižė ir bangos tebešniokštė. 


Aš buvau nemiegojęs dvi paras. Buvau šlapias ir sušalęs li- 
gi kaulų smegenų ir jaučiausi greičiau miręs negu gyvas. Visas 
kūnas sustingo nuo šalčio ir jėgų įtempimo, raumenis sopėjo ir 
nuo mažiausio judesio gelte gėlė, o judėti reikėjo be paliovos. 
O tuo tarpu vėjas mus nešė į šiaurės rytus, tolyn nuo Japonijos 
krantų, į nykiąją Beringo jūrą. 

Bet mes vis dar laikėmės, laikėsi ir valtis, o vėjas nesiliovė 
pūtęs. Tiesą sakant, trečios dienos pavakary net šiek tiek pasmar- 
kėjo. Kartą valties priekis paniro į bangos keterą, ir ketvirta- 
dalis laivelio pribėgo vandens. Aš sėmiau kaip pakvaitęs. Gali- 
mybė dar karią pasinerti nepaprastai padidėjo, nes vanduo svė-+ 
rė valtį žemyn, ir ji sunkiau plūduriavo. Dar viena tokia banga, 
ir mes — žuvę. Išsėmęs vandenį, aš turėjau nuimti nuo Mod 
brezentą ir.jį užmesti ant valties priekio. Gerai, kad taip pada- 
riau, nes jis uždengė beveik trečdalį valties ir per keletą valan- 
dų tris kartus atbloškė vandens srovę, kai valtis smigdavo į 
bangą. 


Mod atrodė pasigailėtinai. Ji sėdėjo valties dugne susikūp- 
rinusi ir pamėlusiomis lūpomis, o bespalviame veide ryškiai at- 

sispindėjo skausmas. Bet į mane atkreiptas jos žvilgsnis tebe- 
švytėjo narsa, ir lūpos nuolat tardavo narsius žodžius. 

Tą naktį audra ypač šėlo, bet aš beveik nieko nejutau. Aš 
sukniubau ir užmigau, kur buvau sėdėjęs, prie vairo. Ketvir- 
tos dienos rytą vėjas aptilo ir vos vos tešiureno, bangos nuri- 
mo, ėmė šviesti saulė. O, palaimintoji saulė! Mes kaitinome šil- 
tuose jos spinduliuose išvargusius savo kūnus ir atgijome kaip 
vabalai ir kirminai po audros. Vėl ėmėme šypsotis, juokauti ir 
optimistiškai žiūrėti į savo padėtį. Tačiau ji buvo kur kas blo- 
gesnė negu bet kada. Mes buvome toliau nuo J aponijos, kaip tą 
naktį, kai pabėgome iš „Vaiduoklio“. O be to, aš tik labai ap- 
graibomis galėjau spėti, kokioje geografinėje platumoje ir ilgu- 
moje mes esame. Jeigu daugiau kaip per septyniasdešimt va- 
landų, kol truko audra, mes plaukėme po dvi mylias per valan- 
dą, tai iš viso mus nunešė bent šimtą penkiasdešimt mylių į šiau- 
rės rytus. Bet ar šis skaičiavimas tikslus? O jeigu mes dreifavo- 
me po keturias mylias per valandą? Tuomet mes esame dar pu- 
santro šimto mylių toliau nuo: tikslo. 

Kur mes esame, aš nežinojau, tačiau labai galimas daiktas, 
kad buvome ne per toliausiai nuo „Vaiduoklio“. Aplink plau- 
kiojo ruoniai, ir kiekvienu momentu aš buvau pasiruošęs išvys- 
"ti žvejybinę škuną. Vieną mes kaip tik ir išvydome po pietų, bet 
staiga vėl pakilo šiaurės vėjas. Nepažįstamoji škuna dingo iš aki- 
"račio, ir mes vėl pasilikome vieni beribėje jūroje. 

Užėjo ūkanotos dienos, kai net Mod neteko nuotaikos, ir 
iš jos lūpų nebeišsprūsdavo linksmi žodžiai; užėjo štilio dienos, 
kai mes plūduriavome tuščiose vandenyno platybėse, slegiami 
jo didybės ir kartu stebėdamiesi, koks nuostabus dalykas yra 
gyvybė, nes mes vis dar tebegyvenome ir tebekovojome dėl gy- 
venimo; užėjo darganų, vėjo ir sniego pūgų dienos, kai buvo 
visiškai neįmanoma sušilti, užėjo nesiliaujančio lietaus dienos, 
kai mes prisipildėme statines nuo burių lašančio vandens. 

O aš kaskart vis labiau ir labiau mylėjau Mod. Ji buvo tokia 
įvairiapusiška, tokia visokeriopa,— „protėjiška“, kaip aš ją 
pavadinau. Aš ją vadinau ir kitais brangiais vardais, bet tik sa- 
vo mintyse. Meilės prisipažinimas tūkstančius kartų virpėjo 
mano lūpose, bet aš žinojau, kad tokiems prisipažinimams dabar 
ne laikas. Visų pirma dėl to, kad netinka prašyti meilės moters, 
kurią aš apsiėmiau globoti ir išgelbėti. Nors situacija buvo la- 
bai kebli, — ne tik dėl šios, bet ir dėl kitų aplinkybių, — aš di- 

džiavausi, kad sugebėjau tinkamai laikytis. Aš taip pat didžiavau- 
si, kad nei žvilgsniu, nei gestu neparodžiau savo meilės. Mes 
buvome kaip geri draugai, ir kiekvieną dieną mūsų draugystė 
tvirtėjo. 

Labiausiai mane stebino, kad Mod nepažino nei bailumo, 
nei baimės. Nei nuožmi jūra, nei menka valtelė, nei audros, 
nei kančios, nei keista, vieniša mūsų padėtis, — visa, kas galė- 
jo įbauginti net tvirtos sandaros moterį, — jai, atrodo, nedarė 
jokio įspūdžio, jai, kuri pažino tik lepiąją, grynai dirbtinę gyve- 
nimo pusę, kuri pati buvo ugnies, rasos ir rūko derinys, nežemiš- 
ka būtybė, įkūnijanti visa, kas švelniausia, meiliausia, patrauk- 
liausia moteryje. Ir vis dėlto aš buvau neteisus. Ji buvo ir baikš- 
ti, ir baili, bet taip pat turėjo ir drąsos. Ji buvo paveldėjusi kū- 
ną ir kūno sopulius, bet jie nedarė jokios įtakos jos sielai. Visų 
pirma ji buvo dvasia, sudvasinta gyvybės esmė, rami kaip ir ra- 


kinusi, jog nepastovioje visatos tvarko- 
je yra tam tikra tvermė. 

Vėl pakilo audros, ir ištisas dienas ir naktis vandenynas mums 
grūmojo šniokščiančiomis baltomis savo keteromis, o vėjas 
daužė besigrumiantį mūsų laivelį titano smūgiais. Ir visą laiką 
mus bloškė vis tolyn į šiaurės rytus. Tokios audros metu, pačio- 
mis sunkiausiomis dienomis, kartą aš nuvargusiu žvilgsniu žvilg- 
telėjau pavėjui, ne ko nors ieškodamas, bet veikiausiai iškan- 
kintas kovos su gamtos stichijomis ir tarsi be žodžių maldau- 
damas rūsčiąsias jėgas nutilti ir mūsų pasigailėti. Aš iš karto 
negalėjau patikėti tuo, ką išvydau. Nuolatiniuose rūpesčiuose 
praleistos dienos ir nemiegotos naktys tikriausiai pakrikdė man 
protą. Aš pažvelgiau į Mod, tarsi norėdamas patikrinti save. 
Brangių drėgnų jos skruostų, palaidų plaukų, drąsių rudų akių 
vaizdas mane įtikino, kad mano regėjimas nesugedęs. Aš vėl 
pažvelgiau pavėjui ir vėl išvydau kyšulį — juodą, aukštą, pli- 
ką — kurio papėdėje šėlo bangų mūša ir švirkštė aukštyn fon- 
tanus purslų, juodą, nykų krantą, kuris tęsėsi į pietryčius ir 
buvo apjuostas siaubingos baltos juostos. 

— Mod,— sušukau aš, — Mod! 

Ji pasuko galvą ir pažvelgė į tą pačią pusę. 

— Nejaugi ten Aliaska? — suriko ji. 

— Deja, ne! — atsakiau aš ir paklausiau: 

— Ar jūs mokate plaukti? 

Ji papurtė galvą. 

— Ir aš nemoku,— tariau aš.— Taigi krantą mums teks 
pasiekti ne plaukte plaukiant, per kurį nors plyšį tarp uolų, kur 
mes galėtume įplukdyti valtį, o briste išbristi. Bet reikia sku- 
bėti, skubėti... ir veikti drąsiai. 

Aš kalbėjau tvirtai, bet ji matė, jog aš neramus, nes, pažvel- 
gusi į mane jai būdingu atviru žvilgsniu, pasakė: 

— Aš dar nepadėkojau jums už viską, ką jūs mano labui 
padarėte... 

Ji stabtelėjo, tarsi ieškodama žodžių, kurie geriausiai išreikš- 
tų jos dėkingumą. 

— Na ir kas? — pasakiau gana šiurkščiai, nes man nepa- 
tiko, kad ji ėmė dėkoti. 

— Padėkite man! — nusišypsojo ji. 

— Padėti jums pareikšti man savo dėkingumą prieš mirtį? 
Jokiu būdu. Mes nežūsime. Mes išlipsime į šią salą ir patogiai 
bei jaukiai įsitaisysime dar prieš suteinstant. 

Aš kalbėjau ryžtingai, pats netikėdamas nė vienu savo žodžiu. 
Tačiau ne baimė mane skatino meluoti. Aš nejaučiau baimės, 
nors buvau tikras, jog mes žūsime toje tarp uolų kunku- 
liuojančioje mūšoje, kuri smarkiai artėjo. Pakelti burę ir atsi- 
plėšti nuo kranto buvo neįmanoma. Vėjas tučtuojau būtų 
apvertęs valtį, ir bangos ją panardinusios. O be to, pririšta 
prie irklų burė buvo nuleista į jūrą. 

Kaip jau sakiau, aš nebijojau mirties, kuri laukė mūsų ten, 
už kokio šimto jardų pavėjui, bet mane apėmė siaubas, pagalvo- 
jus, kad Mod turės mirti. Prakeikta vaizduotė man piešė ją su- 
muštą, sudaužytą į uolas, ir tai buvo nepakeliama. Aš stengiausi 
priversti save galvoti, jog mes laimingai išlipsime į krantą, ir 
kalbėjau ne tai, kuo tikėjau, o kuo norėjau tikėti. 

Krūptelėjau, pagalvojęs apie šią siaubingą mirtį, ir akimir- 
ką mane apėmė beprotiška mintis čiupti Mod į glėbį ir šokti į 
jūrą. Po to nusprendžiau luktelėti ir paskutinę valandėlę, kai 
mes prisiartinsime prie pat bangų mūšos, apkabinti ją, pasakyti 
apie savo meilę ir, paėmus ją ant rankų, beviltiškai susigrumti 
su mirtimi ir žūti. 

Mudu instinktyviai prisislinkome arčiau vienas kito. Ji pa- 
dėjo pirštinėtą savo ranką ant manosios. Ir taip mudu be žodžių 
laukėme pabaigos. Mes jau buvome nebetoli nuo mūšos juos- 
tos prie vakarinio kyšulio krašto, ir aš įdėmiai sekiau, vildama- 

sis, kad kokia nors netikėta srovė ar banga mus pagaus ir nu- 
neš, dar nepriplaukus mūšos. 

— Mes prasmuksime! — tariau aš tvirtai, bet tuo nepati- 
kėjo nei Mod, nei aš. 

— Po šimts velnių, mes tikrai prasmuksime! — sušukau 
aš po penkių minučių. 

Susijaudinęs aš turbūt pirmąkart nusikeikiau, jeigu galima 
pavadinti keiksmu mano jaunystės priežodį „po galais“. 

— Atsiprašau...— pasakiau aš. 

— Dabar jūs mane įtikinote, jog nuoširdžiai kalbate, — ta- 
rė ji, vos vos nusišypsodama.— Dabar aš žinau, kad mes pras- 
muksime. 

Aš pastebėjau, kad už kyšulio krašto tolumoje buvo matyti 
aukštas krantas, ir, įsižiūrėjus geriau, prieš mūsų akis atsivė- 
rė gilus užutėkis. Tuo pat metu pasigirdo smarkus nenutylantis 
riaumojimas. Jis dundėjo it tolimas griaustinis ir sklido tiesiai 
iš užuovėjos pusės per bangų mūšą į pačius audros nasrus. Mums 
apiplaukiant kyšulį, visas užutėkis iškart atsiskleidė prieš mūsų 
akis, — baltas, pusmėnuliu išlenktas paplūdimys, į kurį plakėsi 
didžiulė bangų mūša ir kuris buvo ištisai nusėtas miriadais ruo- 
nių. Tai iš ten sklido tas baisus riaumojimas. 

— Ruonių gulykla! — sušukau aš.— Dabar mes tikrai iš- 
sigelbėję. Čia turi būti žmonių ir laivų jiems saugoti nuo medžio 
"tojų. Tikriausiai krante yra ir postas. 

Tačiau, apžiūrėjęs bangų mūšą, kuri daužė krantą, turėjau 
pasakyti: S 

— Ne taip jau paprasta, bet nieko. Jeigu dievai bus palan- 
kūs, mes apiplauksime dar vieną kyšulį ir atrasime visiškai sau- 
gų krantą, kur išlipsine, nė kojų nesušlapę. 

Ir dievai buvo palankūs. Pirmasis ir antrasis kyšulys tiesė- 
si kaip tik ta kryptimi, į kurią pūtė vėjas. Vos neužkliudę antro- 
jo kyšulio, mes pamatėme dar ir tretijį, kuris taip pat tiesėsi vė- 
jo kryptimi. Bet koks čia buvo užutėkis! Jis buvo giliai įsiterpęs 
į sausumą, ir beprasidedąs potvynis mus nunešė tiesiai į užuovėją. 
Čia jūra buvo beveik rami, tik gana stipriai, bet vienodai ban- 
gavo, ir aš, įtraukęs plaukiojantį inkarą, pradėjau irtis. Krantas 
lenkėsi vis labiau ir labiau į pietvakarius, ir pagaliau prieš mus 
atsiskleidė dar vienas užutėkis, tikra sausumos apsupta priep- 
lauka, kur vanduo buvo lygus it kūdroje, tik ribuliavo mažutės 
bangelės , o pro skardžių uolų virtinę, iškilusią už šimto pėdų 

nuo paplūdimio, kartkartėmis atklysdavo šėlstančios audros 
atodūsiai. 

Ruonių čia nebuvo. Valties kilis atsitrenkė į kietą Žvirgždą. 
Aš iššokau ir ištiesiau ranką Mod. Po akimirkos ji jau stovėjo 
šalia manęs. Bet, vos tik paleidau jos ranką, ji bematant įsikibo 
į mane. Tuo pat metu aš susverdėjau ir vos nenugriuvau ant smė- 
lio. Taip mus paveikė staiga liovęsis sūpavimas. Mes taip ilgai iš- 
buvome besisupančioje, banguojančioje jūroje, kad, atsidūrę 
ant tvirtos žemės, tiesiog buvome apstulbinti. Mums atrodė, kad 
paplūdimys taip pat turi kilnotis aukštyn ir žemyn, kad uolų 
virtinės turi linguoti į priekį ir atgal, kaip laivo bortai. Ir mes 
iš papratimo nekantriai laukėme, kada prasidės visi šie lingavi- 
mai, tačiau jų nebuvo, ir mes visiškai netekome pusiausvyros. 

— Aš turiu atsisėsti, — pasakė Mod, nervingai nusijuok- 
dama, ir it apsvaigusi mostelėjo ranka ir susmuko ant smėlio. 

Aš užtraukiau valtį ir atsisėdau šalia Mod. Taip mes išlipo- 
me į „Pastangų salą“, kaip mes ją praminėme, sirgdami „žemės 
liga“ po ilgo plaukiojimo jūra. 


DVIDEŠIMT DEVINT ASIS SKYRIUS 


— Kvailys! — garsiai išgiežiau savo apmaudą. 

Aš ką tik buvau iškraustęs valtį ir, užnešęs viską aykštyn ant 
paplūdimio, ėmiau taisyti stovyklą. Ant kranto mėtėsi audros 
atblokštų medžių nuolaužos it, pamatęs kavinuką, kurį paėmiau 
iš „Vaiduoklio“, pasišoviau kurti laužą. 

— Tikras idiotas! — nesilioviau aš. 

— Cit, cit! — pasakė Mod, švelniai priekaištaudama, ir 
paklausė, kodėl aš tikras idiotas. 

— O juk degtukų nėra! — suaimanavau.— Nė vieno deg- 
tuko nepasiėmiau. Ir dabar mes neturėsime nei karštos kavos, 
nei sriubos, nei arbatos — nieko! 

— Ogi, rodos, Robinzonas Kruzas įžiebdavo ugnį, trindamas 
vieną pagalį į kitą. 

— Man teko skaityti daug apsakymų, parašytų laivo sudu- 
žimą patyrusių žmonių, kurie nieko iš to mėginimo nepešdavo,— 
atsakiau aš. — Prisimenu tokį Vintersą, laikraščio reporterį, ku- 
riam teko pabuvoti ir Aliaskoje, ir Sibire. Kartą mes susitikome 

Baibelote, ir jis pasakojo, kaip bandęs įžiebti ugnį, trindamas 
du pagalius. Įdomu buvo klausyti, o jis pasakojo tiesiog nepri- 
lygstamai. Bet viskas baigėsi nesėkmingai. Prisimenu, juodos jo 
akys blykstelėjo ir jis pasakė: „Džentelmenai, galbūt pietų sa- 
lų gyventojams, malajiečiams, tai ir pavyksta, bet tik ne balia- 
jam Žmogui“. 

— Tiek to, mes juk iki šiol išsivertėme be jos, — linksmai 
tarė ji. — O kodėl negalėtume verstis ir toliau? 


— Bet juk mes turime kavos! — sušukau aš.— Ir geros ka- 


vos. Tikrai. Aš ją paėmiau iš asmeninių Vilko Larseno atsargų. 
O pažiūrėkite, kokios gėros malkos. 

Prisipažįstu, kad nežmoniškai norėjau kavos, o netrukus suži- 
nojau, kad šis gėralas buvo ir Mod silpnybė. Be to, mes taip il- 
gai maitinomės šaltu maistu, kad, rodos, sustingome iš vidaus 
nė kiek ne mažiau, kaip ir iš viršaus. Karštymas mums būtų 
labai praverięs. Bet aš daugiau nebesiskundžiau ir ėmiau iš 
burės daryti palapinę Mod. 

Turėdamas irklus, stiebą, giką ir šprintą bei daugybę vir- 
vių, aš maniau lengvai tat padarysiąs. Bet kadangi aš buvau 
neprityręs ir man teko viską pačiam išgalvoti ir išrasti, tai pa- 
lapinė buvo baigta tik pačiam pavakary. O naktį pradėjo lyti, 
Mod sušlapo ir turėjo vėl persikraustyti į valtį. 

Kitą rytą aplink palapinę aš iškasiau negilų griovelį, bet po 
valandos iš už uolų virtinės atūžė staigus vėjo gūsis, pagriebė 
palapinę ir nutrenkė ant smėlio už kokių. trisdešimt jardų. 

Pamačiusi nusiminusį mano veidą, Mod nusijuokė, 0 aš pa- 
sakiau: 

“ — Kai tik vėjas nurims, aš išplauksiu valtimi apžiūrėti 
salos. Čia kur nors turi būti postas, taip pat ir žmonių. Ir laivai 
turi čia atplaukti. Kokia nors vyriausybė turi rūpintis Šiais fuo- 
niais. Bet prieš išplaukdamas aš norėčiau jus patogiai įkurdinti. 
— Aš norėčiau plaukti su jumis, — pasakė ji. 
— Geriau pasilikite čia. Jūs ir taip pakankamai prisikama- 


vote. Tiesiog stebuklas, kad jūs dar išlikote gyva ligi šiol. O irtis - 


ir buriuoti tokiu lietingu oru bus nemalonu. Jums reikalingas 
poilsis, ir aš norėčiau, kad jūs pasiliktumėte ir pailsėtumėte. 
Buvo galima įtarti, kad gražiose jos akyse pasirodė kažkas pa- 
našu į ašaras, bet ji greit jas nuleido ir nusigręžė. ; 
- Verčiau norėčiau plaukti su jumis, — tarė ji tyliu balsu, 
kuriame buvo girdėti maldavimas.— Aš galėčiau jums...— jos 

balsas nutrūko, — nors kiek padėti. O jeigu kas nors atsitiktų — 
pagalvokite, — ką aš veikčiau, likusi viena. 

— Aš būsiu atsargus, — atsakiau.— Be to, aš neplauksiu 
taip toli, kad nespėčiau sugrįžti iki vakaro. Šiaip ar taip, ma- 
nau, jums kur kas geriau likti čia, pamiegoti, pailsėti ir nieko | 
neveikti. . 

Ji atsigręžė ir pažiūrėjo man į akis. Jos žvilgsnis buvo tvir- 
tas, bet švelnus. 

— Prašau, prašau jus! — tarė ji be galo švelniai. 

Aš sukaupiau visą atkaklumą, norėdamas atsisakyti, ir pa- 
purčiau galvą. Bet ji vis dar tebelaukė ir žiūrėjo į mane. Aš ban- 
džiau išreikšti žodžiais savo atsisakymą, bet neįstengiau. Pama- 
čiau, kaip jos akyse blykstelėjo pasitenkinimo liepsnelė, ir sup- 
IS8B jog ios Dabar buvo Aebėlinakaius pasakyti 
„ae: 

Po pietų vėjas nutilo, ir mes taisėmės išvykti kitą rytą. Iš 
mūsų užutėkio patekti į salos gilumą buvo neįmanoma, nes pap- 
lūdimį supo stačios olos, kurios iš abiejų užutėkio 'pusių kilo 
tiesiai iš vandens gilumos. 

Išaušo ūkanotas ir pilkas, bet tylus sa Anksti atsikėlęs, 
aš sutvarkiau valtį. 

— Kvailys! Bukaprotis! Jahu'“! — sušukau aš, pagal- 
vojęs, kad jau laikas pažadinti Mod. Bet šį kartą sušukau džiu- 
giai, tik dėdamasis nusiminęs, o pats vienplaukis šokinėjau 
po paplūdimį. 

Praskleidusi burę, Mod iškišo galvą. 

— Kas gi čia dabar? — paklausė mieguistai, bet gana 
smalsiai. 

— Kava! — riktelėjau aš.— Ką jūs turite prieš puoduką 
kavos? Karštos kavos? Verdančios! 

— Dieve mano,— sumurmėjo ji.— Kaip jūs išgąsdinote 
mane! Tai žiauru! Ką tik susitaikiau su mintimi, kad teks apsi- 
eiti be jos, o dabar jūs vėl mane erzinate tuščiais savo pasiūly- 
mais. 

— Pažiūrėkite! — tariau aš. 

Po uolų skeveldromis aš radau truputį sausų žabų ir skied- 
rų, kuriuos sudrožiau ir suskaldžiau prakurams. Paskui išplėšiau 


“ Jahu— į gyvulius panašūs žmonės, pavaizduoti Svifto romane „Gu- 
liverio kelionės“, 

lapelį iš savo užrašų knygutės ir iš amunicijos išėmiau šovinį. 
Peiliu ištraukęs kamštį, ant plokščio akmens išpyliau paraką. 
Po to atsargiai iškrapščiau kapsulę ir padėjau ant akmens pa- 
rako krūvelėje. Viskas buvo paruošta. Mod stebėjo viską iš pa- 
lapinės. Laikydamas popierių kairėje rankoje, dešine ranka su- 
daviau per kapsulę akmeniu. Pakilo baltų dūmų debesėlis, žyb- 
telėjo ugnelė, ir nelygusis popieriaus kraštas užsidegė. 

Mod džiaugsmingai pliaukštelėjo delnais. 

— Prometėjas! — sušuko ji. 

„Bet aš buvau per daug užsiėmęs ir jos džiūgavimui negalė- 
jau pritarti. Silpną liepsną reikėjo rūpestingai prižiūrėti, kad 
ji neužgestų ir sustiprėtų. Aš dėliojau drožles ir šakaliukus, kol 
pagaliau viskas įsiliepsnojo ir sutraškėjo ugnies apimtos šakos ir 
skiedros. Aš niekada nepagalvojau, kad mes būsime išmesti į 
negyvenamą salą, todėl neturėjome nei puodo, nei kitokių ra- 
kandų. Bet aš panaudojau kaušą, kuriuo sėmiau iš valties van- 
denį, o vėliau, kai suvalgėme dalį konservų, surinkome visai 
neblogą virtuvės indų komplektą. S 

Aš užvirinau vandenį, o Mod užplikė kavą. Kokia ji buvo 
gardi! Aš savo ruožtu pakepiau jautienos konservų su vandeny- 
je pamirkytomis galeiomis. Pusryčiai pavyko kuo puikiausiai, 
ir mes kur kas ilgiau, negu pridera veikliems keliauninkams, 
prasėdėjome prie laužo, sriūbčiodami juodą kavą i ir svarstydami 
savo padėtį. . 

: Aš buvau įsitikinęs, kad kuriame nors užutėkyje mes rasime 
sargybos postą, nes žinojau, kad ruonių gulyklos Beringo jūro- 
je yra saugojamos. Bet Mod, matyt, norėdama mane parengti ga- 
limam nusivylimui, iškėlė mintį, kad mes užtikome niekam neži- 
nomą ruonių gulyklą. Vis dėlto ji buvo labai gerai nusiteikusi 
ir gana linksmai žiūrėjo į sunkią mūsų padėtį. 

— Jeigu jūsų tiesa, — pasakiau aš,— tai mes turime pasi- 
ruošti žiemai. Maisto mums neužteks, bet čia yra ruonių. Ru- 
deniop jie išplauks, taigi reikia jau dabar apsirūpinti mėsa. Be 
to, reikės pasistatyti trobelę ir prisirinkti malkų. Žibinti reikės 
pabandyti su ruonių taukais. Žodžiu, jeigu saloje nerasime žmo- 
nių, mums darbo bus iki kaklo. Bet nemanau, kad taip būtų. 

Tačiau ji sakė teisybę. Mes apiplaukėme halfvindu aplink 
visą salą ir su žiūronais ištyrinėjome užutėkius, kai kur išlipda- 
mi, „bet niekur neužtikome žmonių pėdsakų. Vis dėlto mums 
pavyko nustatyti, jog mes ne pirmieji išlipome į Pastangų salą. 

Aukštai ant paplūdimio antrame nuo mūsų užutėkyje mes at- 
radome bangų išmestą sudužusį laivelį — žvejų valtį: dilės buvo 
apipintos, dešinėje pirmagalio pusėje buvo padėklas šautuvui 
ir ant borto baltomis, vos beįskaitomomis raidėmis užrašyta 


-„Gazelė Nr. 2“. Valtis, matyt, čia gulėjo jau seniai, nes buvo 


pusiau prinešta smėlio, o sueižėjusios lentos pajuodavusios nuo 


lietaus ir vėjo. Galinėje valties dalyje radau surūdijusį šratinį 


šautuvą ir nulūžusį jūreivišką durklą, taip apirauktą rūdžių, 
kad buvo sunku ir bepažinti. 

— Jie išplaukė iš čia! — pasakiau aš linksmai, nors pagal- 
vojus, kad kur nors paplūdimyje mes galime užtikti išbalusius 
kaulus, man apmirė širdis. 

Tokiu radiniu aš nenorėjau sugadinti Mod nuotaikos, to- 


„dėl atstūmiau laivėlį nuo kranto ir apiplaukiau aplink salos šiau- 
- rės rytų Kraštą. Pietiniame kranie paplūdimių nebuvo, ir, ap- 


lenkę juodąjį kyšulį, netrukus po vidurdienio mes baigėme plauk- 
ti aplink sąlą. Aš nustačiau, kad aplink buvo dvidešimt penkios 
mylios, o skersai jos nuo dviejų iki penkių mylių. Pagal kuk- 
liausius apskaičiavimus, paplūdimiuose buvo kokie du šimtai 
tūkstančių ruonių. Aukščiausia salos vieta buvo jos pietvakarių | 
smailuma, o į šiaurės rytus kyšuliai darėsi kaskart nuolaidesni, 
kol pagaliau sausuma kyšojo iš jūros tik per keletą pėdų. Kitų 
užutėkių, išskyrus mūsų, paplūdimiai nuotakiai kilo kokį pus- 
mylį aykštyn, virsdami, galima sakyti, akmeninėmis plokštu- 
momis, šen bei ten apžėlusiomis samanomis bei tundros žole. 
Čia ir išlipdavo ruoniai; senieji patinai saugojo savo haremus, 
o jaunikliai laikėsi skyrium. 
“Štai ir visos žinios, kurių ir teverta Pastangų sala. Vienur 
drėgna ir šlapia, kitur stati ir uolėta, daužoma audrų ir plaka- 
ma jūros bangų, dundanti nuo dviejų šimtų tūkstančių jūros 
gyvūnų riaumojimo, ji atrodė liūdna ir nyki vieta apsistoti. Mod, 
kuri mane parengė nusivylimui ir kuri visą dieną buvo žvali ir 
smagi, dabar, kai mes grįžome į savo įlankėlę, nusiminė. Ji nar- 
siai stengėsi nuo manęs tai nuslėpti, bet, įžiebdamas laužą, aš 
girdėjau, kaip i kukčiojo, įsikniaubusi į antklodes savo palapi- 
nėje. 

Dabar atėjo mano eilė "baki linksmam, ir aš kaip galėdamas 
vaidinau savo vaidmenį. Man pasisekė vėl sugrąžinti juoką į 
mielas jos akis ir dainą į jos lūpas: prieš eidama gulti ji man pa- 
dainavo. Aš pirmąkart išgirdau ją dainuojant ir, gulėdamas prie 

laužo, gėrėdamasis jos klausiausi. Viskas, ką ji darė, rodė me- 
nišką jos prigimtį, ir jos balsas, nors nestiprus, buvo nuostabiai 
švelnus ir išraiškingas. 

Aš vis dar tebenakvodavau valtyje ir tą naktį ilgai varčiau- 
si, negalėdamas užmigti. Aš žiūrėjau į žvaigždes, kurių jau se- 


niai nebuvau matęs, ir mąsčiau apie susidariusią padėtį. Tokios 


atsakomybės man dar niekada nebuvo tekę turėti. Vilkas Lar- 
senas sakė teisybę: anksčiau aš stovėjau ant savo tėvo kojų. Ma- 
no advokatai ir įgaliotiniai tvarkė piniginius mano reikalus. Aš 
pats nežinojau jokių rūpesčių. Paskui, būdamas „Vaiduoklyje“, 
išmokau rūpintis savimi. O dabar, pirmąsyk gyvenime man te- 
ko rūpintis kitu žmogumi. Tai buvo didžiausia atsakomybė, ga- 
lėjusi tekti vyrui, nes aš turėjau rūpintis moterimi, kuri man 
buvo vienintelė pasaulyje, — „mano mažytė“, kaip mėgau sau 
vienas ją vadinti. 


TRISDEŠIMT ASIS SKYRIUS 


Ne veltui šią vietą pavadinome Pastangų sala. Dvi savaites 
triūsėme, kol pasistatėme trobelę. Mod primygtinai norėjo man 


padėti, ir aš vos neverkiau, matydamas kruvinai subraižytas | 


jos rankas. Bet kartu ir didžiavausi ja. Ši išlepinta moteris bu- 
vo savotiška didvyrė: ji kantriai pakėlė visus nežmoniškus sun- 
kumus ir silpnomis savo jėgomis atliko paprastos valstietės dar- 
bą. Ji surinko daugybę akmenų, kuriuos aš sunaudojau trobe- 
lės sienoms, ir nė girdėti nenorėjo, kai aš prašiau to nedaryti. 
Galiausiai ji sutiko dirbti lengvesnius darbus: virti valgį ir žie- 
mai rinkti malkas bei samanas. 

Trobelės sienos augo gana sparčiai, ir viskas ėjo sklandžiai, 
kol man kilo klausimas, iš ko padaryti stogą. Kokia nauda iš 
keturių sienų, jei nėra stogo? O iš ko jį padaryti? Tiesa, yra at- 
sarginiai irklai. Jie galėjo atstoti gegnes, bet kuo gi jas apdeng- 
ti? Samanos netinka. Tundros žolė nepraktiška. Burės reika- 
lingos valčiai, o brezentas jau prakiuro. 

— Vintersas naudojo jūros arklių kailius, — tariau aš. 

— O čia yra ruonių,— pasiūlė Mod. 

Ir štai kitą dieną prasidėjo medžioklė. Aš šaudyti nemokė- 
jau, bet ėmiau mokytis. Išeikvojęs kokius trisdešimt šovinių trims 

ruoniams, nusprendžiau, kad mūsų šoviniai baigsis greičiau, negu 
"aš kaip reikiant įgusiu. Aštuonis šovinius jau buvau išnaudojęs 
ugniai įžiebti, kol susiprotėjau, jog galima išsaugoti žarijas, jas | 
apdėjus drėgnomis samanomis. Taigi dėžėje liko ne daugiau, 
kaip šimtas šovinių. 

— Teks mušti ruonius basliais,— pareiškiau aš, įsitikinęs, 
jog esu blogas šaulys.— Iš medžiotojų esu girdėjęs, jog taip ga- 
lima. 

— Bet jie tokie gražūs, — prieštaravo ji. — Aš ir pagalvoti 
apie tai negaliu. Tai tiesiog Žvėriška. Visai kas kita šaudyti... 

— Bet stogo mums reikia, — atžariai pasakiau aš.— Žie- 

„ma jau čia pat. Arba mes, arba jie turi žūti. Gaila, kad maža 
teturime šovinių, bet man atrodo, jog jie mažiau kentės nuo bas- 
lių, negu nuo kulkų. Be to, jų mušti aš eisiu vienas. 

— Tas ir yra, — karštai pradėjo ji, bet staiga sumišo. 

— Žinoma, — pradėjau aš, — jeigu jūs norite, verčiau... 

— Bet ką gi aš veiksiu? — nutraukė ji mane švelniai, bet 
po tuo švelnumu slėpėsi atkaklumas. 

— Rinksite malkas ir virsite pietus, — ei negalvodamas 

"atsakiau. 
Ji papurtė galvą. 3 
- — Jums vienam eiti per daug pavojinga. Žinau, žinau, — 
ji užbėgo man už akių, matydama, kad noriu prieštarauti. — Aš 
esu silpna moteris, bet kaip tik menka mano pagalba gali jus 
apsaugoti nuo nelaimės. 

— Tai kas gi juos muš? — priminiau aš. 

— Be abejo, jūs. Aš veikiausiai klyksiu. Ir nusigręšiu, kai... 

— Kai bus rimčiausias pavojus, — nusijuokiau aš. 

“ — Aš pati nuspręsiu, kada man žiūrėti, o kada ne,— oriai 
atsakė ji. g 

Viskas baigėsi tuo, kad kitą rytą ji mane lydėjo. Aš nusiyriau 

į gretimą užutėkį ir priplaukiau prie pat kranto. Aplink mus van- 
denyje knibždėte knibždėjo ruoniai, o ant kranto jų buvo tūks- 
tančiai. Jie taip riaumojo, kad mes, norėdami vienas kitą išgirs- 
ti turėjome šaukte šaukti, . 
“| — Aš žinau, kad juos galima užmušti basliais, — tariau aš, 
stengdamasis pasidrąsinti ir neryžtingai žiūrėdamas į didžiulį 
patiną, kuris maždaug už trisdešimties jardų, pasistojęs ant 
plaukmenų, atidžiai žiūrėjo į mane.— Bet tiktai kaip? 

— Verčiau prisipeškime tundros žolės ir uždenkime stogą, — 
tarė Mod. 

Išvydusi netoliese blizgančius dantis ir į šuns panašius nas- 
rus, ji išsigando ne mažiau už mane, ir visiškai pagrįstai. 

— Aš visada maniau, kad ruoniai bijo Žmonių, — tariau 
aš.— Bet iš kur man atėjo į galvą, kad jie nebijo? — pridūriau 
po valandėlės, truputį pasiyręs pakraščiu.— Jeigu aš drąsiai 
žengsiu į krantą, gal jie taip ims dumti, kad aš nė vieno nepagausiu. 

Ir vis dėl to aš delsiau. 

— Man teko girdėti pasakojant, kaip vienas žmogus užpuo- 
lė laukinių žąsų lizdą, — tarė Mod.— Jos. jį negyvai užgnaibė. 

224. Žąsys? 

— Taip, žąsys. Man pasakojo brolis, kai aš dar būvau ma- 
ža mergytė. | 

— Bet aš žinau, kad ruonius galima užmušti basliu, — ne- 
silioviau aš. 

— Man atrodo, kad iš tundros žolės būtų nė kiek ne blo- 
gesnis stogas, — tarė ji. 

Nors ir nenorėdama, bet ji savo žodžio mane siutino, tie- 
siog erzino. Aš negalėjau prieš ją pasirodyti bailys. 

— Drąsiau! — sušukau aš, grybštelėdamas vienu irklu ir 
užsiirdamas ant kranto. 

Aš išlipau ir narsiai žengiau prie ilgakarčio patino, apsupto 
daugybės patelių. Aš turėjau tik paprastą baslį, kuriuo irkluo- 
tojai pribaizdavo medžiotojų iš vandens ištrauktus sužeistus 
ruonius. Jis buvo tik pusantros pėdos ilgumo, ir, nieko neišma- 
nydamas, aš nė nepagalvojau, kad, puolant ruonius krante, nau- 


dojami penkių ar šešių pėdų ilgio basliai. Patelės nušliaužė man | 


nuo tako, ir atstumas tarp manęs ir patino vis mažėjo. Jis piktai 
pasistojo ant plaukmenų, Mus skyrė gal tik dvylika pėdų. Bet 
aš vis žengiau į priekį, tikėdamasis, kad štai jis apsisuks ir lei- 
sis bėgti. 

„Kai beliko tik šešios pėdos, man staiga dingtelėjo baisi min- 
tis: o jeigu jis nebėgs? Ką gi, aš tada tvosiu jam basliu,— nus- 
prendžiau. Iš baimės aš užmiršau, kad man reikia nudobti ruo- 
nį, o ne pabaidyti jį. Ir tą akimirką jis suprunkštė, suurzgė ir 


-šoko ant manęs. Jo akys žėrėjo, nasrai plačiai išsižiojo, iltys pik- 


tai baltavo. Nesigėdydamas prisipažįstu, kad ne jis, o aš leidau- 
si bėgti. Jis bėgo nerangiai, bet sparčiai. Kai aš įvirtau į valtį, 
ruonis tebuvo tik per du žingsniu nuo manęs ir dantimis griebė 

už irklo, kuriuo aš stūmiausi nuo kranto. Tvirtas medis triokš- 
telėjo kaip kiaušinio lukštas. Mod ir aš nustėrome. O patinas 
niurktelėjo po valtimi ir, įsikandęs kilį, ėmė smarkiai jį blaš- 
kyti. 

— O, Dieve! — sušuko Mod.— Grįžkime atgal. 

25 papurčiau galvą. Ė 

— Tai, ką gali padaryti kiti, galiu ir aš, o kiti žmonės muša . 
ruonius basliais. Bet patinų šį kartą aš nebekliudysiu. 

— Verčiau nekliudykite ir kitų, — tarė ji. 

— Na, tik as „Prašau, prašau!“ — sušukau aš 
beveik piktai. 

Ji nieko neatsakė, ir aš ibršias kad mano tonas ją įžeidė. 

— Atleiskite, — pasakiau arba veikiau sušukau, norėdamas 
perrėkti ruonių riaumojimą.— Jeigu jūs norite, mes galime 
grįžti, bet, tiesą sakant, aš norėčiau likti. 

— "Tik nesakykite: „Štai ką reiškia paimti su savimi mote- 
rį“,— tarė ji. 

Ji nuostabiai koketiškai nusišypsojo, ir aš supratau jog man 
atleido. 

Norėdamas atsipeikėti, aš pasiyriau pakrante kokius du 
šimtus pėdų ir vėl išlipau į krantą. 

— Būkite atsargus! — šūktelėjo ji man įkandin. 

Aš linktelėjau galvą ir iš sparno ėmiau pulti artimiausią ha- 
remą. Viskas vyko puikiai, kol aš, prisėlinęs prie vienos atokiau 
gulinčios patelės, tvojau jai per galvą, bet nepataikiau. Ji sup- 
runkštė ir nušliaužė tolyn. Aš pribėgau ir dar kartą smogiau, 
bet pataikiau ne į galvą, o į petį. š 

— Saugokitės! — išgirdau klykiant Mod. 

Įsikarščiavęs aš nežiūrėjau, kas dedasi aplink, ir aisigręžęs 
pamačiau, jog į mane kėsinasi haremo valdovas. Aš vėl dūmiau 
atgal į valtį, o jis mane vijosi. Šį kartą Mod nebesiūlė mums grįž- 

ti atgal. 

— Aš manau, verčiau nekliudyti haremų, o dėmesį sutel- 
kime paskiriems, nekenksmingiems ruoniams,— tepasakė ji.— 
Prisimenu, esu kažką apie juos skaičiusi. Rodos, daktaro Džor- 
dano knygoje. Tai jaunikliai patinai, kurie dar neturi savo ha- 
remų. Rodos, Džordanas juos vadina viengungiais. Jei mums 
pavyktų susekti, kur jie renkasi... 

— Man regis, kad ir jums atbudo medžioklės Asiakis — 
pajuokavau aš. 


204 


Ji staiga žavingai nuraudo. 

— Prisipažinsiu, kad nemėgstu nusileisti taip pat, kaip ir 
jūs, nors man ir nepatinka, kad jūs ketinate žudyti tokius gra- 
žius, nekenksmingus žvėrelius. 

— Gražius! — pašaipiai tariau aš.— Baisus grožis tų apsi- | 
putojusių pabaisų, kurios mane vijosi. : 

— Viskas priklauso nuo to, iš kur jūs į juos žiūrėsite,— nu- 
sijuokė ji.— Jums trūksta perspektyvos. Jeigu jums nebūtų rei- 
kėję prieiti taip arti prie jų... 

— Visai teisingai! — sušukau aš.— Man reikia. ilgesnio pa- 
galio. Beje, štai šitas sulaužytas irklas. 

— Prisimenu, — tarė ji,— kapitonas Larsenas man pasa- 
kojo, kaip ruoniai užpuolami gulyklose. Jie nugenami nedide- 
lėmis bandomis toliau nuo kranto, o paskui užmušinėjami. 

— Na, aš nemanau varytis kurio nors tų haremų,— pasi- 
priešinau. 

— Bet dar yra „viengungių“,— tarė ji. — Jie išlipa atskirai. 
Daktaras Džordanas sako, kad tarp haremų esti takai ir, jeigu 
„viengungiai“ neišeiną iš tų takų, haremų valdovai jiems nieko 
nedarą. 

— Šiai vienas plaukia, — parodžiau aš vandenyje besite- 
liūskuojantį jauniklį patiną.— Pažiūrėsiu, kur jis išlips. 

Jis nuplaukė tiesiai prie kranto ir išlipo neplačiame tarpe 
tarp dviejų haremų, kurių valdovai piktai suurzgė, bet jo ne- 
puolė. Mes žiūrėjome, kaip jis lėtai nušliaužė tariamuoju taku, 
viduriu tarp abiejų haremų. 

— Drąsiau! — sušukau, iššokdamas iš valties. Bet, prisipa- 
žinsiu, kai pagalvojau, kad teks eiti per patį tos siaubingos ban- 
dos vidurį, man nutirpo širdis. 

— Reiktų pritvirtinti valtį, — tarė "Mod. 

Ji taip pat iššoko ant kranto, ir aš nustebęs pažvelgiau į ją. 

Ji ryžtingai linktelėjo galvą. 

— Taip, taip. Aš eisiu kartu su jumis, todėl užtraukite val- 

"tį aukščiau ir duokite man baslį. 

— Grįžkime atgal, — pasakiau nusiminęs.— Bus gerai ir 
tundros žolė. Ža 

— Juk jūs žinote, kad nebus gerai, — pasigirdo atsakymas.— 
Gal man eiti pirmai. 

Aš gūžtelėjau pečiais, bet širdyje nepaprastai žavėjausi ir 
didžiavausi šia moterimi. Jai įteikiau sulaužytąjį irklą, o sau 

pasiėmiau kitą. Nervingai virpėdami, mes žengėme pirmuosius 
žingsnius. Kai viena smalsi patelė ištiesė snukį prie Mod kojos, 
ji nusigandusi suriko, o aš dėl tos pačios priežasties ne kartą 
paspartindavau žingsnį. Tačiau be įspėjamų prunkštimų iš abie-- 
jų pusių daugiau jokių priešiškų ženklų nepastebėjome. Šios 
vietovės dar niekada nebuvo užpuolę medžiotojai, ir todėl ruo- 
niai buvo nebaikštūs ir gana romūs. 

Pačiame bandos viduryje triukšmas buvo nežmoniškas. Nuo 
jo tiesiog svaigo galva. Aš stabtelėjau ir padrąsinamai nusišyp- 
sojau Mod, nes pirmas spėjau atsikvošėti. Tuo tarpu ji vis dar 
buvo neapsakomai išsigandusi. Ji priėjo prie manęs ir sušuko. 

— Aš baisiai bijau. 

O aš nebijojau. Nors visa tai buvo nauja ir neįprasta, bet 
ruonių laikysena mane nuramino. Mod drebėjo. 

— Aš ir bijau, ir nebijau, — čiauškėjo ji, kalendama dan- 
timis.— "Tai vargšas mano kūnas bijo, o ne aš. 

— Viskas bus gerai, viskas bus gerai! — drąsinau, instink- 
tyviai ją apkabindamas, lyg norėdamas apginti. | 

Niekada neužmiršiu, kaip tą akimirką aš staiga pajutau vy- 
rišką savo prigimtį. Manyje prabilo pirmykščiai instinktai, aš 
pasijutau esąs vyras, silpnųjų globėjas, kovojąs patinas. O svar- 
biausia, aš pasijutau esąs savo mylimosios globėjas. Ji atsirėmė 


į mane, lengvutė ir trapi kaip lelija, ir kai pamažu liovėsi dre- 


bėjusi, aš pajutau savyje milžiniškas jėgas. Aš buvau pasirengęs 
kautis su pačiu pikčiausiu patinu ir, jeigu kuris nors patinas 
būtų mane užpuolęs, būčiau susirėmęs su juo visiškai šaltai *r 
nesvyruodamas. 

— Aš jau atsipeikėjau,— tarė ji, dėkingai žvelgdama į ma- 


ne.— Einam toliau. 


“Tai, kad manyje glūdinti jėga ją nuramino ir įdiegė pasiti- 
kėjimo, mane be galo nudžiugino. Pro civiizuoto žmogaus kiau- 
tą prasismelkė mano padermės jaunatvė, ir aš tarsi persikėliau 
į medžiokliškas tolimų ir užmirštų savo protėvių dienas ir 
naktis giriose. Daug kuo už tai turiu būti dėkingas Vilkui Larse- 
nui, pagalvojau, mums toliau žengiant taku tarp gretimų haremų, 

Už ketvirčio mylios nuo kranto mes užtikome „viengun- 
gius“ — jauniklius patinus, su žvilgančia švelnia oda, kurie, 
gyvendami vienatvėje, kaupė jėgas tai dienai, kai kovodami 
turės prasiskinti kelią į laimingųjų eiles. 

Dabar viskas vyko sklandžiai. Tarsi aš jau seniai būčiau 

žinojęs, ką veikti ir kaip veikti. Šūkalodamas, grėsmingai mo- 
suodamas basliu ir net pabaksnodamas atsiliekančius, aš greitai 
nuginiau nuo viso būrio bent dvidešimt jauniklių. Jeigu tik ku- 
ris nors pabandydavo prasmukti atgal į jūrą, aš tučtuojau už- 
bėgdavau jam už akių. Mod aktyviai padėjo man juos varyti ir, 
rėkdama bei švytuodama nulūžusiu irklu, teikė rimtą pagalbą. 
Tačiau aš pastebėjau kad labiausiai nuvargusiems ir vos bepaš- 
liaužiantiems ruoniams ji leisdavo pasilikti. Bet taip pat paste- 
bėjau, kad, jeigu tik kuris bandydavo pasprukti, jos akys sub- 
lizgėdavo ir nušvisdavo, ir ji smarkiai tvodavo jam pagaliu. 


— Ak, kaip įdomu! — sušuko ji, stabtelėjusi iš nuovargio.— 


Bet, man rodos, aš turiu truputį pasėdėti. 

Aš paginiau mažą bandą (po to, kai Mod kai kuriems leido 
pasprukti, teliko dvylika ruonių) dar kokį šimtą jardų, o kai ji 
mane pasivijo, buvau visus išmušęs ir bepradedąs lupti kailius. 
Po valandos mes išdidžiai grįžome atgal taku tarp haremų. Dar 
du kartus nusileidome taku, apsikrovę kailiais, ir aš nuspren- 
džiau, jog trobelės stogui jau užteks. Po to pakėliau burę, išstū- 
miau valtį iš užutėkio ir, pakeitęs halsą, įplaukiau į mūsų įlan- 
kėlę. 

— Tarytum grįžtume į gimtuosius namus! — tarė Mod, kai 
valtis užšliaužė ant kranto. 

Aš visas suvirpėjau, išgirdęs šiuos žodžius, — jie skambėjo 
taip intymiai ir kartu taip natūraliai, — ir pasakiau: 

— Man atrodo, kad aš visada taip gyvenau. Knygų ir kny- 
gininkų pasaulį prisimenu labai miglotai, veikiau kaip sapną 
negu tikrovę. Tarytum aš visą gyvenimą būčiau medžiojęs, už- 
puldinėjęs, kovęsis. O jūs, rodos, taip pat visą laiką būtumėte 
buvusi su manimi... Jūs...— aš vos nepasakiau: „mano žmona, 


mano draugė“, bet laiku susizgribau ir pakeičiau, — puikiai t 


keliate visus sunkumus. 

Bet jos ausis pagavo spragą mano balse. Ji suprato, kad aš 
ne tai norėjau pasakyti, ir ūmai žvilgtelėjo į mane: 

— Jūs ne tą norėjote pasakyti... 

— „kad Amerikos ponia Mainel gyvena laukinio gyveni- 
mą ir visiškai sėkmingai, — pasakiau aš laisvai. š 


— O! — tepasakė ji, bet būčiau galėjęs prisiekti, kad jos | 


balse skambėjo nusivylimas. 


Tačiau žodžiai „mano žmona, mano draugė“ man ausyse 


skambėjo visą dieną ir dar daug daug dienų po to. Bet niekada 

jie neskambėjo taip garsiai, kaip tą vakarą, kai aš stebėjau, kaip 
Mod nuėmė nuo žarijų samanas, įpūtė ugnį ir ėmė virti vaka- 
rienę. Matyt, manyje prabilo glūdintis laukiniškumas, nes šie 
seni žodžiai, taip susiję su mūsų protėviais, paveikė ir sujaudi- 
no mane. Jie tikrai mane paveikė ir sujaudino, nes, kol tik už- 
migau, be paliovos murmėjau juos sau vienas. 


TRISDEŠIMT PIRMASIS SKYRIUS 


— Jis dvoks,— pasakiau aš, — bet užtat sulaikys šilumą ir 
nepraleis lietaus ir sniego. 

Mes apžiūrinėjome ką tik uždengtą ruonių kailių stogą. 

— Atrodo ne kaip, bet savo uždavinį atliks, o tai svarbiau- 
sia, — tęsiau. aš, trokšdamas išgirsti Mod pagyrimą. 

O ji pliaukštelėjo delnais ir pareiškė, jog esanti be žalą pa- 
tenkinta. 

— Bet viduje visiškai tamsu, — po valandėlės pridūrė ji, ne- 
noromis pasipurtydama. 

-— Reikėjo priminti, jog reikia palikti langą, kai dar sienos 
tebebuvo kraunamos, — tariau aš.— Juk trobelę stačiau jums, 
taigi jums reikėjo numatyti, kad bus reikalingas langas. 

— Betašniekada nenumatau to, kas savaime suprantama, — 
juokdamasi atšovė ji.— O be 18 pramušti sienoje skylę EaUma 
bet kada. : 

— Visai teisingai, aš nė nepagalvojau apie tai, — atsakiau, 
išmintingai linguodamas galvą.— Bet ar jūs pagalvojote, kad 
reikia užsakyti stiklus? Paskambinkite firmai — Red 44—51, 
jeigu neklystu,— ir pasakykite, kokios rūšies ir dydžio stiklai 
jums reikalingi. 

— Vadinasi...— pradėjo ji. 

— Langų nebus. 

Tamsu ir nejauku buvo mūsų lūšnelėje, kuri civilizuotame 
krašte-būtų tikusi nebent tik kiaulidei. Bet mums, patyrusiems tiek | 
vargo besibastant po jūrą, ji atrodė jauki buveinė. Atšventę įkur- 

"tuves, šviečiant iš ruonių taukų ir pakulinės dagties pasidarytam 
žibintui , mes pradėjome medžioti mėsą žiemai ir statyti antrą 
trobelę. Dabar jau buvo visai paprastas dalykas išplaukti rytą 
ir grįžti vidudienį su pilna valtimi ruonių. Paskui, kol aš triū- 

siau statydamas trobelę, Mod lydė taukus ir ant lėtos ugnies rū- 
kė mėsą. Aš buvau girdėjęs, kaip pas mus rūkoma jautiena. Ir 
mes taip pat darėme: supjaustėme ruonių mėsą plonomis rieku- 
tėmis, ir, pakabinta dūmuose, ji kuo puikiausiai rūkėsi. | 

Antrąją trobelę statyti buvo kur kas lengviau, nes aš ją prig- 
laudžiau prie pirmosios ir tereikėjo tik trijų sienų. Bet vis dėlto 
tai buvo sunkus, vargingas darbas. Mudu su Mod dirbome 
nuo aušros ligi tamsos, kol visiškai pasibaigdavo jėgos, ir; atė- 
jus nakčiai, nuilsę virsdavome į guolius ir miegodavome sun- 
kiu miegu. Ir vis dėlto Mod pareiškė, jog dar niekada savo gy- 
venime nesijautusi tokia sveika ir stipri. Aš tą patį galėjau pa- 
sakyti ir apie save, bet ji buvo opi kaip gėlelė, ir aš būgštavau, 
jog ji neištvers. Daug daug kartų aš matydavau, kaip ji, visiškai 
išsekus jėgoms, savo papratimu išsitiesdavo ant smėlio aukštiel- 
ninka ir taip ilsėdavosi, o paskum pašokdavo ir vėl plušėdavo 
kaip niekur nieko. Man buvo nuostabu, iš kur ji imdavo tiek 
jėgų. 

— Pagalvokite apie ilgą žiemos poilsį, — atsakydavo ji į 
mano įspėjimus.— Mes tiesiog ilgėsimės kokio nors darbo. 

Tą vakarą, kai buvo uždengtas mano trobelės stogas, mes 
vėl atšventėme įkurtuvės. Tris dienas siautė audra, kuri atėjo 


iš pietryčių, paskui vėjas apsisuko ir dabar pūtė iš šiaurės va- 


karų tiesiai į mus. Išorinio užutėkio krantai dundėjo nuo ban- 
gų mūšos, net ir mažutėje, sausumos apsuptoje mūsų įlankėlėje 
jūra gerokai bangavo. Aukštas salos uolynas neapsaugojo mūsų 
nuo vėjo, kuris taip švilpė ir kaukė aplink trobelę, jog aš ėmiau 
bijoti, kad gali neatlaikyti sienos. Ruonių kailių stogas, kaip 
man atrodė, išsitempdavo lyg būgno viršus, čia įdubdamas, čia 
vėl išsipūsdamas nuo kiekvieno vėjo gūsio. Sienose, kurios ne- 
buvo taip standžiai užkamšytos samanomis, kaip galvojo Mod, 
atsirado plyšių. Bet vis dėlto ruonių taukų spingsulė švietė skais- 
čiai, ir mums buvo šilta ir patogu. 

Iš tiesų tai buvo malonus vakaras, ir mudu nusprendėme, 
kad Pastangų saloje iki šiol tai buvo sėkmingiausia visuomeni- 
nė veikla. Širdyse mums buvo lengva. Mes ne tik apsipratome 
su mintimi, jog čia teks praleisti atšiaurią žiemą, bet ir jai pasi- 
ruošėme. Ruoniai bet kuriuo metu galėjo išplaukti į paslaptin- 
gas savo keliones pietų link — mums jų nebereikėjo. Audros 
taip pat mūsų nebaugino. Mes ne tik turėjome sausą, šiltą ir 
nuo vėjo apsaugotą kampą, bet taip pat ištaigingus samanų čiu- 

žinius. Tai buvo Mod išmonė, ir ji pati stropiai surinko visas 
samanas. Šiąnakt aš pirmąsyk rengiausi gulėti ant čiužinio ir 
žinojau, kad miegosiu dar saldžiau dėl to, kad Mod padarė jį 
savo rankomis. 

Kai ji jau buvo beišeinanti, atsigręžė į mane ir EaKoLSKAI 
tarė: 

— Kažkas turi įvykti! Greičiausiai jau 1 Jaučiu. Kaž- 
kas turi ateiti Čionai, paB mus. Jau dabar eina. Nežinau kas, bet 
eina. 

— Gera ar bloga? — Dalai: 

Ji i papurtė galvą. 

— Aš nežinau, bet tai yra kažkur ten. 

Ji moštelėjo į tą pusę, iš kur nuo jūros pūtė vėjas. 

— Ten jūra ir audra, — nusijuokiau aš,— ir tokią naktį 
kaip ši geriau būti čia, negu plaukti. 

— Jūs nebijote? — paklausiau, žengdamas atidaryti jai du- 
rų. š S 

Ji drąsiai pažiūrėjo į akis. 

— O kaip jūs jaučiatės? Visiškai gerai? 

— Kaip niekada, — atsakė ji. 

Mes dar truputį pasišnekėjome, ir ji išėjo. 

— Labanakt, Mod, — pasakiau. 

— Labanakt, Hamfri,— atsakė ji. 

Mudu savaime pradėjome vienas kitą vadinti vardais, ir tai 
įvyko visiškai natūraliai ir paprastai. Tą akimirką aš būčiau 
galėjęs ją apkabinti ir priglausti prie savęs. Mums įprastoje ap- 
linkoje taip būčiau ir padaręs. Bet čia padėtis buvo kitokia, ir 


aš susitvardžiau. Likau vienas savo trobelėje, ir tiesiog kaitau 


nuo malonaus pasitenkinimo. Aš žinojau, kad tarp mūsų atsira- 
do nebylus ryšys, kurio anksčiau nebuvo. 


TRISDEŠIMT ANTRASIS SKYRIUS 


Nubudau, slegiamas kažkokios paslaptingos nuojautos. Tar- 
si kažko stigo mane supančioje aplinkoje. Bet tas paslaptingu- 
mas ir slogi nuotaika išnyko po keleto sekundžių, kai supratau, 
jog niekas nepasikeitė, — tik nebebuvo vėjo. Aš užmigau įtemp- 


"tais nervais — tokia būklė būna nuo ilgai trunkančio sukrėti- 

mo, kurį sukelia garsai ar judesiai, ir pabudau dar labiau susi- 
nervinęs, pasiruošęs laikytis prieš SAEkOkią jėgą, kuri jau ne- 
beveikė. 

Po daugelio mėnesių aš pirmąkart miegojau pastogėje ir 
keletą minučių mėgavausi, gulėdamas po antklodėmis (jos jau 
nebebuvo sudrėkusios nuo rūko ir vandens purslų) ir galvo- 
damas, kaip gerai, kada nepučia vėjas, ir kaip smagu ilsėtis ant 
Mod rankomis padaryto čiužinio. Kai apsirengęs pravėriau 
duris, išgirdau, kad bangos vis dar tebeplaka į paplūdimie 
krantą, triukšmingai liudydamos apie praėjusią audringą naktį. 
Diena buvo giedra ir švietė saulė. Aš buvau gerokai pamigęs ir 
dabar žengiau iš trobelės, pajutęs ūmų energijos antplūdį ir 
pasiryžęs atgriebti prarastą laiką, kaip ir tiko Pastangų salos 
gyventojui. 

Išėjęs laukan, aš sustojau kaip įbestas. Negalėjau netikėti 
savo akimis, bet akimirką buvau apstulbintas reginio, kurį iš- 
vydau. Ant kranto, už kokių penkiadešimt pėdų, priekiu į mus, 
žlagsojo juodas bestiebis laivo korpusas. Stiebai ir gikai, susiraiz- 
gę su lynais, škotais ir suplyšusiomis burėmis, karojo nuo bor- 
tų. Iš nuostabos aš norėjau pasitrinti akis. Štai kambuzas, kurį 
mes savo rankomis pastatėme, o ten toks pažįstamas juto kraš- 
tas ir žemas kabinos stogas, kurį vos vos tegalima matyti per 
bortą. Tai buvo „Vaiduoklis“. 

Kokia likimo užmačia atbloškė jį čionai, į tą mažą žemės 
trupinėlį? Koks čia sutapimas? Aš pažvelgiau į nykią, neperei- 
namą sieną už savo nugaros, ir mane apėmė begalinė neviltis. 
Pabėgti negalima, neįmanoma. Aš pagalvojau apie Mod, kuri 
miegojo mūsų suręstoje trobelėje. Prisiminiau, kaip ji pasakė: 
„Labanakt, Hamfri!“, žodžiai „mano žmona, mano draugė“ 
tebeskambėjo mano ausyse, bet, deja, dabar jie gaudė kaip lai- 
dotuvių varpai. Paskui man aptemo akys. 

Gal tai truko tik akimirksnį, bet aš nesuvokiau, kiek laiko 
praėjo, kol vėl aisikvošėjau. Ten stovėjo „Vaiduoklis“, įbedęs 
nosį į krantą, perskilęs bušpritas riogsojo smėlyje, kai jį kil- 
nojo ošiančios bangos, surizgusios rangauto dalys trynėsi į 
bortus. Reikėjo ką nors daryti, ko nors griebtis! 

Staiga nustebau, kad laive nebuvo matyti nė gyvos dvasios. 
Pagalvojau, kad visa įgula, išvargusi po kovos su audra turbūt 
dar tebemiega. Man dingielėjo į galvą, kad mudu su Mod dar 
galėtume pabėgti, jeigu tik spėtume įsėsti į valtį ir apiplaukti 

kyšulį, kol niekas nepabudo. Reikia ją pažadinti ir tučtuojau 
išvykti. Jau buvau pakėlęs ranką, norėdamas pasibelsti į jos 
duris, bet prisiminiau, kokia maža mūsų salelė. Joje mes jokiu 
būdu nepasislėptume, Mudviem nieko daugiau nebeliko kaip 
platus, atšiaurus vandenynas. Pagalvojau apie jaukias mūsų 
trobeles, apie mėsos, riebalų, samanų ir malkų atsargas ir sup- 
ratau, kad mes neištvertume, keliaudami žiemos metu per aud- 
ringą jūrą. S 

 Nesiryždamas belstis, stovėjau už jos durų. Neįmanoma, 
neįmanoma! Staiga man šovė beprotiška mintis — įsibrauti į 
Mod trobelę ir ją bemiegančią nužudyti. Bet tučtuojau dingte- 
lėjo geresnis sprendimas. Visa įgula miega. Kodėl man neįšliau- 
žus į „Vaiduoklį“,— aš puikiai žinojau kelią į Vilko Larseno 
gultą, — ir nenužudžius jo bemiegančio. O paskui — na, paskui 
pamatysime, ką daryti toliau! Kai jis bus nebegyvas, bus laiko 
pagalvoti apie kitus dalykus. Be to, kad ir kas būtų paskui, nebus 
blogiau kaip dabar. 

Peilis kabojo man prie šono. Aš grįžau į savo trobelę pasi- 
imti karabino, patikrinau, ar jis užtaisytas, ir nuėjau prie „Vai- 
duoklio“. Vargais negalais, sušlapęs ligi juostos, aš užlipau ant 
laivo. Jūreivių kubriko liukas buvo atidarytas. Aš stabtelėjau 
pasiklausyti žmonių kvėpavimo, bet nieko nebuvo girdėti. Man 
užėmė kvapą, pagalvojus: o jeigu įgula apleido „Vaiduoklį“? 
Aš dar atidžiai pasiklausiau. Jokio garso. Atsargiai nulipau 
trapu. Kubrikas buvo tuščias, priplėkęs, užuodžiau seniai ne- 
gyvenamos patalpos tvaiką. Visur mėtėsi nunešioti, sudriskę 
„drabužiai, seni jūreiviški batai, skylėti ceratiniai apsiaustai — 
visoks nereikalingas šlamštas, kuris susirenka bake per ilgą ke- 
lionę. 

Lipdamas atgal į denį, galutinai nusprendžiau, kad laivo 
gyventojai paskubomis bus jį palikę. Vėl mano krūtinėje atgijo 
viltis, ir aš nurimęs apsidairiau. Pastebėjau, jog nėra valčių. Me- 
džiotojų kubrike radau tą patį vaizdą. Medžiotojai buvo išsi- | 

"nešdinę lygiai taip pat paskubomis. „,„Vaiduoklis“ buvo apleistas. 
Jis priklausė mudviem su Mod. Pagalvojau apie laivo atsargas 
ir sandėlį po kajutkompanija, ir man toptelėjo mintis nustebinti 
Mod, parnešant kokių nors“ skanumynų pusryčiams. 

Atsigavęs nuo patirtos baimės ir supratęs, kad baisusis dar- 
bas, dėl kurio čionai atėjau, atpuolė, ėmiau džiaugtis kaip vai- 
kas. Šokdamas iškart per dvi pakopas, užlipau kubriko trapu, 

vien tegalvodamas, kad spėčiau paruošti netikėtus pusryčius, 
kol Mod dar tebemiega. Apsukęs kambuzą, vėl patenkintas 
pagalvojau, kokių puikių rakandų ten bus galima rasti. Iššokau 
ant juto ir pamačiau... Vilką Larseną! Iš nustebimo įsibėgėjęs 
dar kelis žingsnius, nukaukšėjau per denį, kol sustojau. Jis 
stovėjo ant kajutkompanijos trapo, — buvo matyti tik galva 
ir pečiai, — ir spoksojo tiesiai į mane. Rankomis buvo pasirėmęs 
.Į pusiau pravirą liuko dangtį. Stovėjo visiškai nejudėdamas — 
tiesiog stovėjo ir spoksojo į mane. 

Mane nukrėtė šiurpas. Kaip ir kadaise vėl suspaudė po krū- 
tine. Turėjau nusitverti už kabinos, kad nepargriūčiau. Lūpos 
staiga išdžiūvo, ir aš jas suvilgiau, lyg ruošdamasis kalbėti. Nė 
akimirką nenuleidau nuo jo akių. Mudu abu nepratarėme nė 
žodžio. Jo tylėjimas, visiškas sustingimas, lėmė kažką bloga. Man 
grįžo visa senoji baimė, grįžo šimteriopai didesnė. Ir taip mudu 
stovėjome, stovėjome abu, spoksodami vienas į kitą. 

Jaučiau, jog reikia ką nors daryti, bet, apimtas man būdingo 
bejėgiškumo, laukiau, kad jis pradėtų. Akimirkos bėgo, ir man 
toptelėjo į galvą, jog ši situacija panaši į tą, kai aš, besiartinda- 
mas prie ilgakarčio patino, iš baimės užmiršau, kad turiu jį už- 
mušti, ir vien tik troškau, kad jis pradėtų bėgti. Tada man pa- 
sidarė aišku, jog aš Čia atėjau dėl to, kad veikčiau pats, o ne dėl 
to, kad leisčiau veikti Vilkui Larsenui. 


Kai aš, drebančiomis rankomis laikydamas šautuvą, taikiau į jį, 
suspėjau įsižiūrėti, kad jo veidas labai sunykęs ir sublogęs. Jis 
atrodė tarsi iškamuotas kažkokio didžiulio rūpesčio. Skruos- 
„tai buvo įdubę, o kakta atrodė nuvargusi ir išvagota raukšlių. 
Akys buvo kažkokios keistos, ne tik savo išraiška, bet ir išvaiz- 
da. Tarsi regėjimo nervai ir raumenys būtų persitempę, ir jos 
pasidarė truputį žvairos. 

Visa tai matant,— dabar mano protas veikė sparčiau, — 
tūkstančiai minčių praskriejo mano galvoje, bet aš negalėjau 
paspausti gaiduko. Nuleidau šautuvą ir priėjau prie kabinos 
kampo, norėdamas, kad šiek tiek atsileistų nervai, ir kad, būda- 
mas kiek arčiau, iš naujo galėčiau prisitaikyti. Vėl pakėliau šau- 
tuvą. Vilkas Larsenas stovėjo vos už kelių žingsnių. Išsigelbė- 
jimo jam nebuvo. Aš buvau pasiryžęs. Nepataikyti buvo beveik 

negalima, nors aš buvau ir labai blogas šaulys. Ir vis dėlto ko- 
vojau pats su savimi ir negalėjau paspausti gaiduko. 

— Na? — nekantriai pasakė jis. 

Veltui aš stengiausi pirštais paspausti gaiduką, veltui sten- 
giausi ką nors pasakyti. 

— Kodėl jūs nešaunate? — paklausė jis. 

Aš atsikrenkščiau, bet kalbėti neįstengiau. 

— Kupriau,— iš lėto tarė jis, — jums nieko neišeis! Ne dėl 
to, kad jūs bijote, bet dėl to, kad esate bejėgis. Sąlyginė jūsų 
moralė yra stipresnė už jus. Jūs esate vergas tų prietarų, kurie 
paplitę tarp jūsų aplinkos žmonių ir jūsų knygose. Jų nuostatai 
iš mažens jums buvo įkalti į galvą ir, nepaisant visos jūsų. filo- 
sofijos ir mano pamokų, jie neleis jums žudyti beginklio, nesip- 
riešinančio žmogaus. 

— Žinau, — kimiai pasakiau aš. 

— O jūs žinote, kad man nužudyti beginklį žmogų — tas 
pats kaip surūkyti cigarą,— tęsė jis toliau.— Jūs žinote, kas aš 
esu, ko aš, pasak jūsų, vertas. Jūs mane išvadinote gyvate, tig- 
ru, rykliu, pabaisa, Kalibanu. Bet jūs — skarmalų lėlė, svetimų 
žodžių aidas, ir jūs negalite užmušti manęs, kaip užmuštumėte 
gyvatę arba ryklį, nes aš turiu rankas, kojas ir kūną, kuris šiek 
tiek panašus į jūsų. Et! Aš daugiau tikėjausi iš jūsų, Kupriau! 

Jis užlipo trapu aukštyn ir priėjo prie manęs. 

— Nuleiskite šautuvą. Aš noriu jus kai ko paklausti. Aš 
dar nespėjau apsižvalgyti. Kokia čia vieta? Kaip stovi „Vaiduok- 
lis“? Kodėl jūs sušlapote? Kur Mod?.. Atsiprašau, panelė Brius- 
ter... arba gal aš turiu ją vadinti ponia Van Veiden? 

Aš atatupstas žengiau nuo jo, vos neverkdamas, kad nepri- 
siverčiau jo nušauti, bet vis dėlto nebuvau toks kvailas, kad nu- 
leisčiau šautuvą. Aš beviltiškai tikėjausi, kad jis mane puls, mė- 
gins man smogti arba griebti už gerklės, nes tik tada būčiau ga- 
lėjęs iššauti. 

— Tai Pastangų sala,— tariau. 

— Niekada tokios negirdėjau, — nukirto jis. 

-— Šiaip ar taip, mes ją šiuo vardu vadiname, — paaiškinau. 

— Mes? — paklausė jis.— Kas tie mes? 

— Panelė Briuster ir aš. O „Vaiduoklis“, kaip pats matote, 
įsmigęs į krantą. 

— Čia yra ruonių, — pasakė jis.— Jie mane ir pažadino 
savo riaumojimu, nes kitaip aš dar būčiau miegojęs. Dar naktį 

išgirdau juos. Iš karto supratau, kad čia esama užuovėjinio kran- 
to. Tai ruonių gulykla, aš jau daug metų tokio dalyko ieškojau. 
Kad užtikau šį lobį, turiu būti dėkingas savo broliui Mirčiai 
Larsenui. Tai tikra pinigų versmė! Kokioje vietoje ji yra? 

— Neturiu nė mažiausios nuovokos, — pasakiau.— Bet juk 
jūs pats turėtumėte tiksliai žinoti. Ką rodo paskutiniai jūsų ste- 
bėjimai? > 

Jis mįslingai nusišypsojo, bet nieko neatsakė. 

— O kur įgula? — paklausiau.— Kodėl- jūs vienas? 

Aš tikėjausi, kad jis vėl nutylės, bet nustebau, tučtuojau iš-. 
girdęs jo atsakymą: 2 

— Mano brolis sugavo mane, nepraėjus nė dviem paroms, 
nors ir ne dėl mano kaltės. Jis abordavo škuną naktį, kai deny- 
je buvo tik budėtojai. Medžiotojai mane išdavė. Jis pasiūlė jiems 
daugiau. Aš tai pats savo ausimis girdėjau. Viską padarė tiesiog 
prie manęs. Be abejo, ir visa įgula perėjo pas jį. To ir galima 
buvo tikėtis. Visi vienu akimirksniu peršoko per bortą, ir aš likau 
škunoje vienui vienas it negyvenamoje saloje. Šį kartą Mirtis 
Larsenas nugalėjo, bet tokių dalykų juk pasitaiko šeimoje. 

— Bet kaipgi netekote stiebų? — paklausiau. 

— Nueikite ir apžiūrėkite talrepus,— tarė jis, rodydamas 
ten, kur turėjo būti grotvantai. : 

— Perpjauti peiliu/— sušukau. 

— Ne visai,— nusijuokė jis,— tai apsukrus darbas! Ati- 
džiau pasižiūrėkite. “ š 

Aš pasižiūrėjau. Talrepai buvo tiek įpjauti, kad išlaikytų 
vantus ligi pirmo stipresnio įtempimo. 

— Tai koko darbas, — vėl nusijuokė jis. — Žinau, nors ir 
nenutvėriau jo. Vis šiek tiek atsigriebė,. 

— Bravo Magridžas! — sušukau. 3 

— Kai stiebai nuvirto per bortą, ir aš taip pagalvojau, tik 
nepasakiau. : 

— O ką jūs veikėte, kai visa tai dėjosi? — paklausiau. 

-— Viską, ką tik galėjau, būkite tikras. Bet tokiomis aplin- 
kybėmis tai buvo nedaug. 

Aš vėl ėmiau apžiūrinėti Magridžo darbą. 

— Reikia atsisėsti ir pasišildyti prieš saulę, — išgirdau Vil- 
ko Larseno žodžius. 5 

Jo balse pasigirdo vos jaučiama fizinio silpnumo gaidelė, 
ir tai buvo taip keista, kad aš ūmai pažvelgiau į jį. Jis nervingai 

“ pabraukė ranka per veidą, tarsi norėdamas nubruožti voratink- 
"lius. Aš buvau apstulbęs. Viskas buvo taip nepanašu į tą Ši 
Larseną, kurį aš pažinojau. S 

— O kaip galvos skausmai? — Asiiausiki 

— Vis dar tebekamuoja,— pasigirdo atsakymais— Rodos, 
dabar vėl prasideda. 

Besėdėdamas jis susmuko ir visai atsigulė ant denio. Apsi- 
vertęs ant šono ir padėjęs galvą ant apatinės rankos bicepso, 
"kita ranka jis užsidengė akis nuo saulės. Aš stovėjau ir nuste- 
bęs žiūrėjau į jį. : 

— Štai jums paranki proga, Kupriau,— tarė jis. 

— Nesuprantu, — pamelavau, nors viską puikiai supratau. 

— Nieko, nieko, — pridūrė jis tyliai, tarsi snausdamas.— 
"Aš dabar jūsų rankose, kaip jūs ir norėjote. 2 

— Visai ne,— atšoviau.— Aš norėčiau, kad jūs būtumėte 
už kokio tūkstančio mylių nuo čia. 

Jis nusijuokė ir daugiau nepratarė nė žodžio. Jis nė nepa- 
judėjo, kai aš praėjau pro jį ir nulipau į kajutkompaniją. Ati- 
daręs liuką grindyse, valandėlę svyruodamas, žiūrėjau į tam- 
sumą apačioje. Nesiryžau lipti. O jeigu Larsenas apsimeta? Tai 
bus gražu, jeigu sugaus mane čia kaip žiurkę! Aš tyliai užsliuo- 
giau trapu ir dirstelėjau į jį. Jis tebegulėjo taip, kaip palikau. 
Vėl nulipau žemyn. Tačiau prieš nusileisdamas į sandėlį, iš 
anksto įmečiau tenai liuko dangtį. Spąstai bus bent neužtrenkti. 
Bet visa tai buvo nereikalinga. Išlipau atgal į kajutkompaniją, 
pasiėmęs kiek tik galėjau panešti marmelado, galetų, mėsos kon- 
servų bei kitų dalykų ir vėl uždariau liuką. 

" Dirstelėjęs į Vilką Larseną, supratau, kad jis nė nepajudėjo. 
Staiga man dingtelėjo puiki mintis. Aš įsėlinau į Larseno kabiną 
ir paėmiau jo revolverius. Daugiau ginklų nebuvo, nors nuo- 
dugniai apieškojau ir kitas kajutes. Dėl visa ko dar kartą už- 
sukau į medžiotojų bei jūreivių kubrikus ir iš kambuzo surin- | 
kau visus aštrius mėsai ir daržovėms pjaustyti peilius. Po to pri- 
siminiau didžiulį lenktinį peilį, kurį jis visuomet nešiodavosi 
ir, priėjęs prie jo, pirmiau tyliai, o paskui garsiai prakalbinau. 
Jis nė nesukrutėjo. Aš pasilenkiau ir ištraukiau peilį iš jo kiše- 
nės. Dabar atsikvėpiau laisviau. Jis nebeturėjo ginklų, su ku- 
“riais būtų galėjęs mane užpulti iš tolo ir aš, būdamas apsigin- 
klavęs, visada galėjau pasipriešinti, jei tik jis būtų mane mėginęs 
griebti siaubingomis gorilos letenomis. Ž 

Sudėjęs dalį savo grobio į kavinį ir keptuvę ir iš kajutkom- 
panijos indaujos paėmęs keletą porceliano indų, aš palikau Vilką 
Larseną begulintį saulėje ir išlipau ant kranto. 

Mod tebemiegojo. Aš įpūčiau žarijas (mes dar nebuvome 
pasistatę žiemos virtuvės) ir skubiai ėmiau virti pusryčius. .Baig- 
damas virti, išgirdau, kad ji jau vaikščioja po trobelę ir rengiasi. | 
Vos tik viską paruošiau ir pripyliau puodelius kavos, atsivėrė 
durys ir pasirodė ji. = 

— Kaip negražu! — pasveikino ji mane. — Jūs kėsinatės 1- 
mano teises. Juk mudu susitarėme, kad virsiu AS Oi 

— Tik šį vienintelį kartą, — atsiprašinėjau aš. 

.  — Tačiau prižadėkite, kad daugiau to nebus, — nusišypso- 
jo ji. Nebent, žinoma, jums nusibodo niekam netikęs mano šei- 
mininkavimas. 

Aš džiaugiuosi, kad ji nė karto nepažvelgė į pajūrį, ir plepė- 
damas taip sėkmingai migdžiau jos dėmesį, kad ji nė nepaste- 
bėjo, jog sriūbčioja kavą iš porcelianinio puoduko, valgo ap- 
keptas džiovintas bulves ir tepasi ant galeto marmeladą. Bet tai 
truko neilgai. Pamačiau, kaip staiga jos veidas ištįso. Ji paste- 
bėjo, jog valgo iš porcelianinės lėkštelės, J i apžvelgė visus pus- 
ryčius, pastebėdama kiekvieną smulkmeną. Paskui pažvelgė į 
mane ir iš lėto atsigręžė į jūrą. 

— Hamfri! — pasakė ji. 

Senasis, neapibūdinamas siaubas vėl pasirodė jos akyse. 

— Nejaugi... jis? — paklausė ji drebančiu balsu. o 

Aš linktelėjau galvą. 


TRISDEŠIMT TREČIASIS SKYRIUS 


Mes visą dieną laukėme Vilko Larseno išlipant į krantą. Tai 
buvo kankinančio nerimo valandos. Lūkuriuodami visą laiką 
mes pakaitomis žvilgčiojome į „Vaiduoklį“. Tačiau jis nesirodė. 
Jis dargi į denį nė karto neišėjo. Ž 

:— Tikriausiai jam vėl užėjo galvos skausmas, — pasakiau 
aš.— Aš palikau jį gulintį jute, Jis gali visą naktį ten išgulėti, 
Verčiau nueisiu pasižiūrėti. 

Mod maldaujamai pažvelgė į mane. 

— Nebijokite,— raminau ją.— Aš pasiimsiu revolverius. 
Juk jūs žinote, kad laive nepalikau nė vieno ginklo. 

— Betgi jo rankos! Baisiosios siaubingosios jo rankos! — 
protestavo ji. O paskui sušuko: — O, Hamfri, aš taip jo bijau! 
Neikite, prašau neiti! 

Ji maldaujamai uždėjo savo ranką ant manosios, ir man ėmė 
smarkiau plakti širdis. Tikriausiai visus mano jausmus tą aki- 
mirką buvo galima išskaityti mano akyse. Mano brangioji, my- 
limoji! Ir kaip be galo moteriškai ji manęs prašė ir glaudėsi prie 
manęs! Ji buvo man kaip saulės šviesa ir rasa, kurios stipri- 
no mano vyriškumą ir teikė vis naujos energijos ir jėgų. Mane 
apėmė nesuvaldomas troškimas ją apkabinti, kaip tuomet ruonių 
bandos viduryje, bet apsigalvojęs susilaikiau. 

— Aš nerizikuosiu, — tariau,— o tiktai dirstelėsiu per laivo 
priekį ir pažiūrėsiu, ką jis veikia. 

Karštai paspaudūsi ranką, ji man leido eiti. 

Tačiau denis, kur aš jį palikau gulintį, buvo tuščias. Larse- 
nas, matyt, nuėjo žemyn. Tą naktį mes miegojome pakaitomis, 
visą laiką eidami sargybą, nes sunku buvo numatyti, ką Vilkas 
"Larsenas sugalvos daryti. Jis juk viską sugebėjo. 

Mes išlaukėme dar dieną ir kitą, o jis vis nesirodė. 

— Tie jo galvos skausmai, tie priepuoliai...— tarė Mod 
ketvirtą dieną popiet.— O gal jis serga, gal sunkiai serga. S 
būt jis numirė. 

Nesulaukusi mano atsakymo, ji dar pridūrė: 

— Arba merdėja... 

— Juo geriau,— tariau aš. 

— Bet pagalvokite, Hamfri. Juk jis-taip pat žmogus, ir toks 
apleistas paskutinę valandą. 

— Galimas daiktas... — sumurmėjau aš. 

— Na, taip, galimas daiktas, — sutiko ji.— Bet mes tikrai 
nežinome. Tačiau būtų baisu, jeigu jis iš tiesų merdėtų. Aš nie- 
kada negalėčiau sau atleisti. Mes turime ką nors daryti. 

— Taip, galimas daiktas, — pakartojau aš. 

"Aš laukiau, vienas sau šypsodamasis iš jos moteriškumo, ku- 
ris ją vertė rūpintis net Vilku Larsenu. Kur dingo jos susirūpi- 
nimas manimi? — galvojau. Juk ji bijojo leisti man net dirstelėti 
į denį. 

Mod suprato, kodėl aš tylėjau — ji buvo pakankamai Me 

"O juk ji buvo lygiai tokia pat tiesi, kaip ir įžvalgi. 

— Jūs turite nueiti į laivą, Hamfri, ir ištirti padėtį, — pasakė 
ji. — O jeigu norite iš manęs pasijuokti — prašom. Iš anksto 
jums atleidžiu. 

Aš paklusniai atsistojau ir nuėjau paplūdimiu. 

— Tiktai būkite atsargus! — šūktelėjo ji man įkandin. 

Aš nuo bako pamojau ranka ir nušokau ant denio. Nuėjau 
„iki kajutkompanijos trapo ir pasitenkinau šūktelėdamas į 
apačią. Vilkas Larsenas atsiliepė. Kai jis ėmė kopti trapu, 
aš atlaužiau revolverio gaiduką ir per visą pokalbį demonstra- 
tyviai laikiau revolverį rankoje, bet jis į jį nekreipė jokio 
dėmesio. Savo išore jis atrodė taip pat, kaip ir aną kartą, bet 
buvo paniuręs ir tylus. Tiesą sakant, tų kelių žodžių, kuriais mes 
pasikeitėme, nei negalima pavadinti pokalbiu. Aš nesiteiravau, 
kodėl jis nebuvo išlipęs į krantą, o jis taip pat manęs neklausė, 
kodėl aš neatėjau į škuną. Galvos skausmas, pasak jo, jau 
buvo praėjęs, taigi aš, nesileisdamas į tolesnes kalbas, nuėjau. 

Mod, mane išklausiusi, lengviau atsiduso, o vėliau, virš kam- 
buzo pasirodžius dūmams, jos nuotaika visai pragiedrėjo. Keletą 
dienų iš eilės mes matėme iš kambuzo rūkstančius dūmus, o kar- 
tais jute pasirodydavo ir jis pats. Bet tai buvo viskas. Jis nė ne- 
bandė išlipti į krantą. Mes tai žinojome, nes vis dar naktimis te- 
bebudėjome. Mes laukėme, kad jis ką nors imtų veikti ir, taip 
sakant, parodytų savo nagus. Jo neveiklumas buvo mįslingas 
ir mums kėlė nerimą. 


Taip praėjo savaitė. Visas mūsų dėmesys buvo sutelktas 1 => 


Vilką Larseną. Jo buvimas mus slėgė, ir mes negalėjome imtis 
menkų savo darbų, kuriuos buvome numatę. 2 

Bet savaitės gale iš kambuzo dūmai liovėsi rūkę, ir Vilkas 
Larsenas jute daugiau nebesirodė. Mačiau, jog Mod vėl labiau 
susirūpino, tačiau ji baimingai, o gal net išdidžiai vengė pakar- 
toti savo prašymo. Šiaip ar taip, ką aš galėjau jai prikišti? Ji buvo 
moteris, o be to, dar nepaprasta altruistė. Tiesą sakant, ir man: 
pačiam buvo nesmagu, pagalvojus, kad šis žmogus, kurį aš ban- 
džiau nužudyti, galbūt miršta netoli mūsų, visų apleistas. Jis 
sakė teisybę. Moraliniai mano aplinkos žmonių įstatymai buvo 
stipresni už mane. Tai, kad jis turėjo tokias pat rankas, kojas ir 
kūną, panašiai sudėtą kaip manasis, mane įpareigojo, ir aš ne- 
galėjau būti abejingas. 

Taigi, aš nelaukiau, kol Mod pasiųs mane antrąkart. Žinojau, 
kad mums stinga kondensuoto pieno ir marmelado, ir pareiškiau, 

jog einu į laivą. Mačiau, kad ji abejoja. Ji net sumurmėjo, kad 
tie dalykai mums nebūtini ir todėl nesą ko eiti. Tačiau panašiai, 
kaip ir anuomet, kada ji suprato, kodėl aš tylėjau, taip ir dabar 
ji įspėjo tikrąją mano žodžių prasmę ir suvokė, kad einu į laivą 
ne kondensuoto pieno ir marmelado, o norėdamas išblaškyti 
jos nerimą, kurio jai nepasisekė nuo manęs nuslėpti. 

Užlipęs ant bako, nusiaviau batus ir patyliukais, vienomis 
kojinėmis, nuėjau į laivūgalį. Šį kartą prie kajutkompanijos trapo 
viršaus aš Vilko Larseno nepašaukiau. Atsargiai nusileidęs laip- 
tais, pamačiau, jog kajutkompanija tuščia. Kapitono kajutės 
durys buvo uždarytos. Jau buvau besibeldžiąs, bet nusprendžiau 
pirma atlikti tai, ko dėjausi čionai einąs. Stengdamasis nesukelti 
triukšmo, atkėliau liuko dangtį ir jį padėjau į šalį. Drabužių 
skrynia stovėjo tame pačiame sandėlyje kaip ir maisto atsargos, 
ir aš, pasinaudodamas proga, nutariau apsirūpinti baltiniais. 

Išlipęs iš sandėlio, Vilko Larseno kajutėje išgirdau triukšmą. 
Susigūžęs ėmiau klausytis. Barkštelėjo durų rankena. Instink- 
tyviai nusėlinau už stalo ir, išsitraukęs revolverį, atlaužiau gai- 
duką. Durys plačiai atsidarė, ir išėjo Vilkas Larsenas. Niekada 
nebuvau matęs tokio baisaus nusiminimo, koks atsispindėjo jo 
veide — stipruolio, nenugalimojo Vilko Larseno veide. Tarytum 
sielvartaujanti moteris, jis dejuodamas pakėlė sugniaužtus 
kumščius. Paskui, atgniaužęs vieną kumštį, jis pabraukė delnu 
per akis, lyg nušluostydamas voratinklį. 

:— Dieve, Dieve! — sudejavo jis, ir sugniaužti kumščiai 
iš beribio nusiminimo, besiveržiančio iš jo krūtinės, vėl pakilo 
aukštyn. 

Tai buvo siaubinga. Aš visas drebėjau, jaučiau, kaip visą kū- 

ną nukrėtė šiurpas, ir prakaitas 'išpylė kaktą. Iš tiesų vargu ar gali 
būti pasaulyje siaubingesnis dalykas, kaip regėti stiprų Žmogų, 
kuris staiga tapo bejėgis, visiškai palaužtos dvasios. 

Bet nepaprastos savo valios pastangomis Vilkas Larsenas 
atgavo savitvardą. O tai buvo milžiniškos pastangos. Iš įtampos 
jo visas kūnas drebėjo. Atrodė, kad jį tučtuojau ištiks priepuolis. 
Kai jis stengėsi susitvardyti, jo veidas trūkčiojo ir išsikreipė, ta- 
čiau jėgų neužteko. Sugniaužti kumščiai dar kartą pakilo aukš- 
tyn, jis sudejavo ir, porą kartų mėšlungiškai kveptelėjęs, pra- 
virko. Galop jam pasisekė susitvardyti. Atrodė, tarsi vėl maty- 
čiau senąjį Vilką Larseną, bet jo judesiai buvo kažkokie silpni 
ir neryžtingi. Jis žengė prie kajutkompanijos trapo taip ener- 

gingai, kaip buvau įpratęs jį matyti, bet vis dėlto net ir eisena 
buvo kažkokia silpna ir neryžtinga. 2 
Ir štai aš ėmiau būgštauti dėl savęs: atdaras liukas buvo kaip 


tik jam ant tako, ir, jį pamatęs, Larsenas tučtuojau suprastų, 


kad aš esu čia. Taip pat pykau ant savęs, kad jis gali užklupti 
mane tokia baiminga poza — susigūžusį ant grindų už stalo. 
Tačiau dar buvo laiko; greitai pašokęs, aš visiškai nesąmoningai 
atsistojau prieš jį atžaria poza. Bet jis nepastebėjo nei manęs, nei 
atdaro liuko. Nespėjus man kaip reikiant susivokti, kas dedasi 
ir ką reikėtų daryti, jis žengė tiesiai prie liuko. Viena koja buvo 
benusileidžianti į angą, o antroji jau rengėsi pakilti nuo žemės. 
Tačiau, neradęs po koja kieto pagrindo ir pajutęs apačioje 
tuštumą, jis akimirksniu atgijo ir tapo senuoju Vilku Larsenu: 
įtempės tigro raumenis, jis vienu šuoliu permetė į angą bekrin- 
tantį savo kūną per liuką ir plačiai išskėstomis rankomis ant 
krūtinės ir pilvo žnektelėjo į grindis kitoje liuko pusėje. Greitai 


patraukęs kojas, jis nusirito į šoną, tiesiai į marmeladą ir balti- 


nius, mano sukrautus prie liuko dangčio. 

Iš jo veido išraiškos mačiau, kad jis viską puikiai suprato. 
Bet, nespėjus man susivokti, jis užvožė liuko dangtį, uždaryda- 
mas sandėlį. Dabar ir aš viską supratau. Jis galvojo, kad mane 
uždarė viduje. Jis buvo aklas, aklas kaip šikšnosparnis! Sulai- 
kęs kvapą, kad jis manęs negirdėtų, stebėjau, ką jis darys. Jis 
greitai priėjo prie savo kajutės. Mačiau, kad jis ne iš karto pa- 
ėmė už durų rankenos, o tiktai kiek pagrabaliojęs. Tai buvo 
palanki proga, ir, ja pasinaudojęs, aš pirštų galais perbėgau ka- 
jutkompaniją ir palypėjau iki trapo viršaus. Jis grįžo, tempda- 
mas sunkią jūreivišką skrynią, kurią užstūmė ant liuko dangčio. 
Tuo nepasitenkindamas, jis atvilko antrą skrynią ir ją uždėjo 
ant pirmosios. Tada nuo grindų jis paėmė marmeladą ir balti- 
nius ir padėjo ant stalo. Ėmus jam kopti kajutkompanijos trapu, 
aš pasitraukiau į šalį ir tylomis užsiritau ant kajutės viršaus. 

Truputį atstūmęs kajutkompanijos liuko dangtį ir pasirė- 
męs ant jo rankomis, jis sustojo ant trapo ir įdėmiai, net nemirk- 
telėdamas, žiūrėjo išilgai škunos, įbedęs akis į vieną tašką. 
Aš buvau tiesiai prieš jį, ne toliau kaip už kokių penkių pėdų. 
. Man pasidarė nejauku. Jaučiausi lyg koks vaiduoklis, nemato- 


masis. Aš pamosavau ranka, tačiau tai jo nepaveikė. Bet, kai 


judančios rankos šešėlis nuslinko jo veidu, iš karto pamačiau, 
kad jis pajuto. Jo veidas pagyvėjo ir įsitempė; jis, matyt, stengėsi 

suvokti ir ištirti netikėtą pagavą. Jis suprato, kad čia buvo kaž- 
koks išorinis dirginimas, suprato, kad jo jusles palietė kažkoks 
pasikeitimas, įvykęs jį supančioje aplinkoje, tačiau kas čia buvo, 
jis negalėjo suvokti. Aš lioviausi mosavęs ranka ir ją laikiau pa- 
kėlęs, kad šešėlis liktų vienoje vietoje. Larsenas ėmė pamažu 
kilnoti galvą žemyn ir aukštyn, sukinėti čia į vieną, čia į kitą 
pusę, čia pakildamas į saulės šviesą, čia vėl patekdamas į šešėlį 
ir tokiu būdu pajusdamas ir jį patikrindamas savo juslėmis. 

Tuo pat metu aš atsidėjęs stengiausi išsiaiškinti, kaip jis su- 
geba pajusti tokį neapčiuopiamą dalyką kaip šešėlis. Jeigu tiktai 
jo akių obuoliai būtų sužaloti, arba jeigu jo regėjimo nervas ne- 
būtų visai sugedęs, tai būtų nesunku viską paaiškinti. Bet jeigu 
jis yra visiškai aklas, tai buvo galima padaryti tik vieną išvadą, 
kad jautri jo oda jaučia temperatūros skirtumą tarp šešėlio ir 
saulės šviesos. Arba galbūt kas gali žinoti? — gal tai vadinamoji 
šeštoji juslė, kuri jam padeda pajusti netoli esantį pašalinį daiktą. 

Nebebandydamas nustatyti, iš kur krinta šešėlis, jis išlipo 
ant denio ir taip sparčiai ir drąsiai nužingsniavo į baką, kad aš 
tiesiog nustebau. Ir vis dėlto iš eisenos buvo na matyti, kad 
eina aklas. Dabar aš jau aiškiai supratau. 

Ant bako jis atrado mano batus ir juos nusinešė į kambuzą; 
man buvo ir juokinga, ir pikta. Dar pasižiūrėjęs, kaip jis užsi- 
kūrė ugnį ir ėmė virtis valgyti, aš nusėlinau į kajutkompaniją ir, 
pasiėmęs savo marmeladą ir baltinius, vėl šmurkštelėjau pro 
kambuzą ir išlipau ant kranto. Tada basas grįžau pas Mod ir 
viską jai papasakojau. 


TRISDEŠIMT KETVIRT ASIS SKYRIUS 


— Kokia nelaimė, kad „Vaiduoklis“ neteko stiebų. Juk mes 
galėtume juo iš čia išplaukti. Kaip jums atrodo, Hamfri? 

Aš sujaudintas pašokau. 

. — Reikia pagalvoti, reikia pagalvoti! — A aš, vaikš- 
čiodamas pirmyn ir atgal.“ 

- Mod akys nušvito, ir ji viltingai žiūrėjo į mane. Ji taip 
manimi pasitikėjo! Ir toji mintis teikė man jėgų. Aš prisi- 
miniau Mišlė žodžius: „Vyrui moteris — tai tas pat, kaip žemė 
" legendiniam jos sūnui: užtenka jam tiktai parpuolus pabučiuoti 

ė 
jos krūtinę, ir jis vėl įgauna jėgų.“ Pirmą kartą supratau tik- 
rąją šių žodžių prasmę. Mod man kaip tik ir buvo tas neišsenkan- 
tis stiprybės ir drąsos šaltinis. Man reikėjo tiktai į ją pažvelgti 
arba apie ją pagalvoti, ir aš vėl pasijusdavau stiprus. 

— Tai galima padaryti, galima padaryti, — garsiai samprota- 
vau.— Jei kiti žmonės galėjo tai padaryti, vadinasi, ir aš 
galiu. O jei niekas ligi šiol to UEpėĘ, vis dėlto aš -BalB tai - 
padaryti. 

„— Ką? Dievaži, Pas paščiije manęs, — primygtinai klausė 
Mod.— Ką gi jūs galite padaryti? 

— Mes galime tai padaryti, — pasitaisiau aš.— Kaip tai ką? 
Ogi vėl pastatyti „Vaiduokliui“ stiebus ir išplaukti iš čia. 

— Hamfri! — sušuko ji. 

Ir aš taip didžiavausi savo sumanymu, lyg jis jau būtų 
buvęs įvykdytas. 

— Bet kaip tą padaryti? — paklausė ji. 

— Nežinau,— atsakiau aš.— Žinau tiktai viena — šiuo me- 
tu galiu viską padaryti. 

Aš išdidžiai jai nusišypsojau, net per daug išdidžiai, nes 
ji nuleido akis ir valandėlę tylėjo. 

— Bet dar tebėra kapitonas Larsenas,— prieštaravo ji. 

— Aklas ir bejėgis, — ūmai nutraukiau ją, paniekindamas * 
kapitoną, tarsi nieko nereiškiančią būtybę. 

— Betgi tos baisiosios jo rankos! Juk jūs so kaip 
jis peršoko per liuką! 

— O jūs taip pat žinote, kaip aš Ai iš kajutės 

ir nuo jo pasprukau,— linksmai atšoviau aš. 
ž — Ir netekote batų! 

— Ką gi, jiems nepavyko pasprukti nuo Vilko Ejo 
be mano kojų pagalbos! 

Mudu nusijuokėme, o paskui ėmėme rimtai svarstyti planą, 
kaip pastatyti „Vaiduokliui“ stiebus ir grįžti į pasaulį. Nuo 
mokyklos laikų dar kai ką miglotai prisiminiau iš fizikos, 0 | 
pastaraisiais mėnesiais praktiškai išmokau elgtis su visokiais 
mechaniniais prietaisais sunkumams kilnoti. Tačiau, prisipa- 
žinsiu, kai mes priėjome prie-„Vaiduoklio“, norėdami smul- 
kiau jį apžiūrėti, jau vien tiktai pažvelgęs į didžiulius stiebus, 
mirkstančius vandenyje, aš nusiminiau. Nuo ko pradėti? O kad 
būtų išlikęs bent vienas stiebas, nors koks daiktas kyšotų, 
prie kurio būtų galima pritvirtinti talius! Betgi nebuvo ničnieko! 

"Tai lygiai tas pats, kaip pakelti pačiam save už plaukų. Aš 
supratau svertų dėsnius, bet kur gauti atramos tašką? 

Grotstiebis turėjo kokias šešiasdešimt penkias pėdas il- 
gio, o drūtgalys per lūžimo vietą buvo penkiolikos colių skers- 
mens. Pagal apytikrį mano skaičiavimą, jis svėrė mažių ma- 
žiausiai tris tūkstančius svarų. Paskui apžiūrėjau fo kstiebį. Jo 
skersmuo buvo dar didesnis ir jis svėrė tikriausiai pusketvir- 
to tūkstančio svarų. Nuo ko gi man pradėti? Mod tylėdama 
stovėjo šalia manęs, o aš mintimis stengiausi atkurti įtaisymą, 
kurį jūreiviai vadina žirgėmis. Tačiau, nors jūreiviams jos 
seniai žinomos, aš jas išradau čia, Pastangų saloje. Sukry- 
žiuodamas ir surišdamas dviejų stendų galus ir pakeldamas 
jas aukštyn bei pritvirtindamas ant denio apverstos „V“ raidės 
pavidalu, aš galėjau prie jų pririšti talius ir gauti man reikiamą 
atramos tašką. O prie šių talių, esant reikalui, aš galėčiau 
pririšti ir antrus talius. O be to, mūsų žinioje buvo dar brašpilis. 

Mod pamatė, kad aš radau išeitį, ir jos akys rodė karštą 
pritarimą. 

— Ką ketinate daryti? — paklausė ji. 

— Apkapoti šį takelažą, — atsakiau aš, parodydamas į susi- 
pynusias virves, Karančias nuo bortų. 

Man pačiam patiko šie žodžiai — tokie skambūs ir ryžtingi. 
„Apkapoti šį takelažą!““ Kas gi būtų galėjęs prieš keletą 
mėnesių išgirsti tokią jūreivišką frazę iš Hamfrio Van Vei- 
deno lūpų! 

Matyti, mano balsas ir poza buvo šiek tiek melodramiški, 
nes Mod nusišypsojo. Ji akies mirksniu pastebėdavo visa, kas 
juokinga, ir nė kiek neklysdama pamatydavo ir pajusdavo net ir 
mažiausią apsimetimą, perdėjimą arba pasigyrimą. Kaip tik 
tai ir jos kūrybai teikė svarumo ir gilumo ir ją išgarsino 
pasaulyje. Rimtas kritikas, turįs humoro gyslelę ir sugebąs 
rasti žodį, visada privers kitus jo klausyti. O ji mokėjo tai 
padaryti. Jos humoro gyslelė buvo iš tiesų kiekvienam me- 
nininkui būdingas nuosaikumo jausmas. 

— Iš tikrųjų, aš tą posakį esu kažkur girdėjusi, turbūt 
skaičiusi knygose, — smagiai prašneko ji. ž 

Mano nuosaikumo jausmas buvo taip pat stiprus, ir aš 
tučtuojau susigėdau. Ką tik buvęs padėties viešpats, aš nuo- 
lankiai sumišau ir atrodžiau, žinoma, labai apgailėtinai. “ 

Bet Mod tučtuojau ištiesė man ranką. 

— Labai atsiprašau, — pasakė ji.- 

— Ne, jūsų teisybė,— vos vos ištariau.— Taip man ir rei- 
kia. Dar per daug aš vaikiškas. Bet visa tai vieni niekai. 
O šiaip ar taip, mums iš tiesų teks apkapoti. šį takelažą. 


Jeigu jūs plauksite kartu valtimi iki škunos, mes imsimės darbo | 


ir apkaposime tą painiavą. ; Š 

— „Kai jūreiviai kapoja takelažą su lenktiniais peiliais 
dantyse“, — pacitavo ji man, ir visą popietę mes dirbome links- 
mai nusiteikę. 4 . 

Jos uždavinys buvo išlaikyti valtį vietoje, kol aš triūsiau 
prie susipainiojusių virvių. O kaip jos buvo susipainiojusios! 
Falai, škotai, lynai, niralai, vantai, štagai — visi jie te- 
liūskavosi vandenyje, o nuolat atriedančios bangos juos dar la- 
biau suraizgė ir sunarpliojo. Aš nupjaustinėjau tiktai tiek, kiek 
būtinai reikėjo, ir man teko čia iškišti ilgas virves pro gikus ir 
stiebus, čia išversti falus ir škotus, čia sudėti juos žiedu val- 
telėje, čia vėl išvynioti, kad būtų galima išverti pro naujo 
mazgo kilpą. Nuo tokio darbo veikiai ant manęs nebeliko nė 
sausos siūlės, i E 

Bures taip pat teko kai kur nupjauti, ir tos primirkusios 
drobės pareikalavo iš manęs daug jėgų, tačiau aš spėjau dar 
prieš naktį jas sutvarkyti ir ištiesiau pakrantėje džiūti. Kai 
atėjo vakarienės metas, mes abu buvome labai išvargę, betgi 

nemaža nudirbę, nors pažiūrėti beveik nebuvo ko. 

Kitą rytą mudu su Mod, kuri buvo gabi padėjėja, nusi- 

leidome į škunos triumą nuvalyti stepsų nuo stiebų šporų. Mes 


vos tik spėjome pradėti darbą, kai į mano plaktuko 'stuksėjimą. 


atsiliepė Vilkas Larsenas.. 
— Ei, jūs ten apačioje! riktelėjo. jis pro atdarą liuką. 
Išgirdusi jo balsą, Mod, tarsi ieškodama apsaugos, instin- 
ktyviai prisiglaudė prie manęs, ir, kol mes kalbėjomės su Lar- 
senu, stovėjo įsikibusi man į ranką. 
. — Ei, jūs ten denyje! — atsakiau. — Labas rytas! 


— Ką gi jūs ten veikiate triume? — paklausė Vilkas Lar- 
senas.— Norite paskandinti mano škuną? 

— Priešingai, noriu ją sutaisyti, — atsakiau aš. 

— Bet ką, po perkūnais, jūs ten taisote? — nustebęs pak- 
lausė jis. 

— Na, tvarkau kai ką stepsuose, kad būtų galima“ pas- 

tatyti stiebus, — atsakiau * lyg niekur nieko, tartum visa tai 
man būtų paprasčiausias menkniekis. 

-— Atrodo, kad galiausiai jūs atsistojote ant savo kojų, 
Kupriau!-— išgirdome jo balsą. Paskui jis valandėlę nutilo. 
j — Bet klausykite, Kupriau,— vėl jis prabilo, — jūs to ne- 
galite padaryti. 

— Kaip negaliu? — atkirtau aš.— Aš ne tik-galiu, bet jau 
darau. 

— Bet tai mano laivas, privati mano nuosavybė. O jeigu aš 
jums neleisiu? 3 

— Jūs pamirštate,— atsakiau aš, — kad jau nebesate pats di- 
džiausias raugo gabalas. Kadaise jūs toks buvote ir galėjote, 
anot mėgstamų jūsų Žodžių, mane suryti. Bet pastaruoju metu 
jūs sumažėjote, ir dabar aš galiu jus suryti. Mielės išsikvėpė. 

Jis nemaloniai, šaižiai nusijuokė. 

— Jūs sumaniai nukreipėte mano filosofiją prieš mane patį. 
Tik žiūrėkite, neapsirikite, per menkai mane įvertindamas. 
Jūsų paties labui įspėju jus! 

— Nuo kurio laiko jūs pasidarėte Šlaniropas? —- pasi- 
teiravau aš. — Sutikite, jog, įspėdamas dabar mane mano paties 
labui, esate nenuoseklus. 

Jis praleido mano sarkazmą negirdomis, sakydamas: 

— O jeigu aš dabar imu ir užtrenkiu liuką? Šį kartą 
jums nepavyks manęs apmulkinti, kaip tąsyk sandėlyje. 

— Vilke Larsenai,— prabilau aš griežtai, pirmą kartą pa- 
vadindamas jį labiausiai man įprastu jo vardu.— Aš negaliu 
nušauti bejėgio, nesipriešinančio žmogaus. Jūs mane tuo įtiki- 
note — mudviejų abiejų pasitenkinimui. Bet dabar aš jus įspėju, 
ir ne tiek jūsų, kiek savo paties labui, jog nušausiu jus tą 
pačią akimirką, kai tik jūs pabandysite man kuo pakenkti. 
Ir dabar galiu jus iš čia nušauti. O jeigu jums tai labai | 
patinka, prašau, pamėginkite užtrenkti liuką. . 

— O vis dėlto aš draudžiu jums, griežtai draudžiu šeimi- 
ninkauti mano laive. - 

— Bet, žmogau! — priekaištavau aš.— Jūs vis tvirtinate, 
jog čia jūsų laivas, tarsi turėdamas kokią moralinę teisę. O 
jūs pats niekada nesiskaitėte su kitų moralinėmis teisėmis. Ko- 
dėl gi jūs tikitės, kad aš skaitysiuosi su jumis? 

„Aš atsistojau prie atdaro liuko, kad galėčiau jį pamatyti. 
Nuo ano sykio, kai jį slapta stebėjau, jo veidas labai pakito. 

Sį kartą jis buvo be jokios išraiškos, o nemirksinčios, į vieną 
tašką spoksančios akys dar labiau sustiprino nemalonų įspūdį. 
Buvo nejauku į jį žiūrėti. 

— Ir niekas iš visų menkystų, netgi Kuprius, nebenori ro- 
dyti man pagarbos, — pašaipiai tarė jis. Pašaipa buvo aiškiai 
girdima jo balse, bet veidas pasiliko bereikšmis. 

— Kaip laikotės, panele Briuster? — patylėjęs staiga pra- 
bilo jis. S 
Aš krūptelėjau. Mod neištarė nė žodelio, net nesujudėjo. 
Nejaugi jis nors kiek dar mato? Arba regėjimas vėl grįžta? 

— Laba diena, kapitone Larsenai,— atsakė ji. — Sakykite, 
kaip jūs sužinojote, kad aš esu čia? 

— Tiesiog išgirdau jus kvėpuojant. O Kuprius daro pa- 
žangą, ar ne tiesa? 

— Aš nežinau,— atsakė ji, nusišypsodama man. — Niekada 
nemačiau jo kitokio. 2 

— Gaila, kad jo anksčiau nematėte. 

— Didelėmis dozėmis gėriau „Vilką Larseną“,— sumurmė- 
jau aš.— Prieš ir po valgio. 

— Dar kartą sakau jums, Kupriau,— grasinamai tarė jis, — 
verčiau palikite škuną ramybėje. 

— Tai argi jūs nenorite iš čia išsikraustyti? — nustebęs 
paklausiau. 

— Ne,— atsakė jis, — aš noriu čia numirti. 


— Na, o mes nenorime! — drąsiai pareiškiau aš ir vėl 


ėmiau kaukšėti plaktuku. 


TRISDEŠIMT PENKT ASIS SKYRIUS 


Kitą dieną, nuvalę stėpsus ir paruošę visa, kas būtina, 
mes ėmėme tempti ant laivo dvi stengas, iš kurių kaip tik 
ketinau pasidaryti žirges. Grotstiebio stenga buvo daugiau kaip 
trisdešimt pėdų ilgio, o fokstiebio stenga — beveik trisdešimties. 
Tai buvo painus darbas. Pritaisęs palaidąjį sunkiųjų talių 
galą prie brašpilio, o už kito galo juos pritvirtinęs prie grots- 
tengos drūtgalio, ėmiau sukti brašpilio rankeną. Mod prižiūrėjo, 
kad lynas lygiai vyniotųsi ant veleno, o laisvąjį galą suko į 
žiedą. š 

Mes stebėjomės, kad stenga taip lengvai kilo į viršų. Tai 
buvo patobulintos sistemos brašpilis, ir keliamoji jo galia buvo 
milžiniška. Žinoma, sutaupę jėgų, mes pralošėme kelią: kiek 
jis padidino mano jėgas, tiek pat kartų padidėjo ir lyno ilgis, o 
jį man reikėjo susukti. Taliai lėtai šliaužė per bortą, ir, juo 
aukščiau kilo stenga, juo sunkiau buvo sukti rankeną. 

Bet, kai stengos šporas susilygino su planširu, darbas 
sustojo. 

— Ak, reikėjo man apie tai pagalvoti! — - nekantriai šūk- 
telėjau.— Dabar turėsime vėl viską daryti iš naujo. 

— O kodėl nepritvirtinus talių arčiau stengos vidurio? — 
pasiūlė Mod. 

— Tai aš turėjau padaryti pačioje pradžioje! — atsakiau 
aš, baisiai pasipiktinęs savimi. 

Atleidus talius, stenga vėl nukrito į Saidėni Tuomet aš 
pritvirtinau talius per trečdalį stengos ilgio nuo jos storgalio. 
Pratriūsęs valandą, įskaitant ir poilsio protarpius, aš vėl pa- 
kėliau stengą, bet ji antrą kartą įstrigo pusiaukelyje. Stengos 
storgalys kyšojo virš planširo per aštuonias pėdas, bet užtempti 
stengos ant laivo denio, kaip pirma dariau, buvo neįmanoma. At- 
sisėdęs ėmiau svarstyti šį uždavinį. Beje, netrukus iš džiaugsmo 
pašokau. 

-— Jau sugalvojau! — sušukau aš. — Reikėjo talius pkiivias 
tinti svorio centre. Na, nieko! Tai bus mums pamoka, kai 
reikės tempti ant laivo visa kita. 

Dar kartą teko nuleisti stengą į vandenį. Tačiau aš blogai 
apskaičiavau svorio centrą, ir, ėmus traukti į viršų, vietoje 
stengos storgalio kilo jos smaigalys. Mod nusiminė, bet aš nu- 
sijuokiau ir pasakiau, jog bus gerai ir šitaip. 

Parodęs jai, kaip laikyti rankeną ir kaip, man sukomandavus, 
"atleisti talius, aš abiem rankom pagriebiau už stengos ir mėginau 
permesti ją per bortą į laivą. Man pasirodė, kad jau viskas 
tvarkoje, ir aš šūktelėjau Mod atpalaiduoti lyną, bet ūmai 
stenga persisvėrė ir, nors dėjau visas pastangas, nubildėjo 
žemyn. Aš vėl pagriebiau rankeną ir stengą pakėliau iki bu- 
vusios padėties. Man dingtelėjo nauja mintis. Aš prisiminiau 
atsarginius talius — nedidelį įtaisą su dvigubais ir viengubais 
skrysčiais ir atsigabenau jį. 

Kai aš buvau juos bepritaisąs prie stengos relingo, de- 
nyje pasirodė Vilkas Larsenas. Mes tiktai pasisveikinome ir 

daugiau vienas kitam nepratarėme nė žodžio. Nors jis negalėjo 
matyti, ką mes dirbame, tačiau, atsisėdęs nuošaliai, pagal gar- 
sus sekė darbo eigą. S 2 

Vėl nurodęs Mod, kad ji, vos tik man davus ženklą, at- 
leistų lyną prie brašpilio, ėmiau kelti atsarginiais taliais. 
Stenga pradėjo lėtai krypti ir netrukus siūbuodama jau gulėjo 
skersai planširo. Ir tuomet, didžiai nustebęs, aš supratau, jog 
visai nereikia atleisti lyno — iš tiesų reikia elgtis visai prie- 
šingai. Pritvirtinęs atsarginius talius, aš priėjau prie braš- 
pilio ir colis po colio ėmiau kelti stengą į viršų, kol pradžioje į 
denį įsibedė smaigalys, o galiausiai ir ji pati visu ilgiu nukrito 
ant denio. 2 

Aš pažiūrėjau į laikrodį. Buvo jau dvylikta valanda. Man | 
smarkiai skaudėjo nugarą, ir jaučiausi neapsakomai išvargęs ir 
alkanas. O denyje tebuvo vienintelė stenga — viso ryto darbas! 

Pirmą kartą aš visiškai aiškiai suvokiau, kokį milžinišką 
uždavinį mes turime atlikti. Bet aš mokiausi, svarbiausia — 
mokiausi. Nutariau, kad po pietų viskas geriau seksis. Taip ir 
buvo: mes grįžome pirmą valandą, pailsėję ir pasistiprinę sočiais 
pietumis. 

Nepraėjus nė valandai, ant denio gulėjo jau ir grotstiebio 
stenga, ir aš ėmiau statyti žirges. Surišęs abiejų stengų viršūnes 
taip, kad ilgesnioji prasikišo truputį toliau, jų susikirtimo taš- 
„ke pritvirtinau dvigubus gafelio falo skrysčius. Sujungus 
skrysčius su pačiu gafelio falu, pasidarė keliamieji taliai. Kad 
stengų storgaliai neslidinėtų į šalis, aš prikaliau prie denio 
storas kartis. Kai viskas buvo baigta, prie žirgių viršūnės 
stipriai pritaisiau lyną ir jį nuleidau iki brašpilio. Aš kas- 
kart vis labiau pasitikėjau brašpiliu, nes tiktai per jį mano 
jėgos neišmatuojamai padidėjo. Kaip paprastai, Mod stebėjo 
lyną, o aš sukau rankeną. Žirgės pakilo į orą. 

Aš tuoj pamačiau, jog pamiršau pritvirtinti žirgės ata- 
tampomis. Buvau priverstas net du kartus užkopti ant žirgių 
viršaus, kol galiausiai man pasisekė viską užbaigti, ir žirgės 
buvo pritvirtintos atatampomis prie škunos priekio, galo ir abiejų 
bortų. Kol viskas buvo baigta, sutemo. Vilkas Larsenas, ku- 
ris visą popietę išsėdėjo denyje net nepravėręs burnos, nuėjo 
į virtuvę ir ėmė virti vakarienę. Man taip sustingo ir įskaudo 
per juosmenį nugarą, kad, norint išsitiesti, tiesiog gelte gėlė, 
bet aš išdidžiai žiūrėjau į savo rankų darbą. Rezultatai buvo 

akivaizdūs. Lyg vaikas, gavęs naują žaislą, aš degiau nekant- 
rumu, norėdamas ką nors pakelti savo žirgėmis. 

— Gaila, jog taip vėlu, — Lass — Labainorėčiau pama- 
tyti, kaip jos veikia. 

— Nebūkite toks besotis, Hamfri! — pabarė mane Mod. 
— Atsiminkite, jog rytoj taip pat bus diena, o jūs dabar taip 
pavargęs, kad vos pastovite. 

— O jūs? — staiga susirūpinęs paklausiau aš.—- Jūs tik- 
riausiai labai pavargote, Jūs taip atkakliai ir šauniai dirbote. 
Aš didžiuojuosi jumis, Mod! 

— O aš turiu dvigubą pagrindą jumis didžiuotis, —atsakė ji 
ir pažiūrėjo man tiesiai į akis. Jos akyse švystelėjo virpanti 
liepsnelė, kurios niekada anksčiau nebuvau pastebėjęs. Aš ne- 
supratau, ką tas reiškia, bet mano širdį nusmelkė staigus 
. džiaugsmas. Mod nuleido akis. O kai ji vėl pažvelgė — jos 
juokėsi. 

— Jeigu mūsų draugai galėtų dabar mus matyti! — tarė 
ji. — Reikia tik pažiūrėti į mus! Ar jūs nors valandėlę pa- 
galvojote apie mūsų išvaizdą? 

— O taip, apie jūsų išvaizdą pagalvodavau, ir net dažnai, — 
atsakiau aš, stengdamasis įspėti, ką galėtų reikšti toji lieps- 
nelė jos akyse ir kodėl ji taip staigiai pakeitė temą. 

— Pasigailėkite! — sušuko jinai. — Į ką gi aš panaši, saky- 
kite? X 

— Bijau, kad į žvirblių baidyklę,— atsakiau.— Tik pa- 
žiūrėkite į purviną savo sijoną, į tas trikampes skyles! O ko- 
kia bliuzelė! Nereikia nė Serloko Holmso, kad būtų galima 
„ nustatyti, jog virėte valgį stovykloje ant laužo ir lydėte ruonių 
taukus. O ką jau bekalbėti apie kepuraitę! O vis dėlto tai ta | 
pati moteris, kuri parašė „Priverstinį pabučiavimą“! | 

Ji padarė man gilų, iškilmingą reverarnisą ir pradėjo: 

— O jūs, sere... 

Kokias penkias minutes mes juokais erzinome vienas kitą, 
tačiau po šiuo išdykavimu slypėjo kažkas rimta, ir aš savaime 
tai sugretinau su ta keista išraiška, kuri švytėjo Mod akyse. Kas 
jose buvo? Nejaugi mūsų akys kalbėjosi be mūsų valios? 
Žinojau, kad mano akys jau ne kartą mane išdavė, bet aš tai 
pastebėdavau ir liepdavau joms- tylėti. Nejaugi vis dėlto Mod 
išskaitė jose šauksmą? Nejaugi jos akys atsiliepė į jį? Ką 


“gi kita galėjo byloti toji išraiška — toji virpanti liepsnelė ir 

dar kažkas nenusakoma, ko negalima nusakyti žodžiais? Bet ne, 
negali būti! Tai neįmanoma! Juk aš nebuvau įgudęs suvokti 
akių kalbą, aš — Hamfris Van Veidenas, knygų žiurkė, kuris 
staiga įsimylėjo. Mylėti, laukti ir susilaukti meilės — buvo 
man iš tiesų palaima. Aš visą laiką apie tai galvojau, net 
ir tuomet, kai mes, šaipydamiesi vienas iš kito išvaizdos, pa- 
siekėme krantą. Bet pagaliau eiliniai reikalai išblaškė mano 
mintis. š 

| — Kaip pikta, kad po sunkaus dienos darbo negalima 
net naktį ramiai pamiegoti! — padejavau po vakarienės. 

— Betgi dabar juk nebegresia joks pavojus? Juk jis 
aklas! 

— Aš niekada negalėsiu juo pasitikėti, o dabar, kai. jis 
aklas, dar mažiau. Labai galimas daiktas, kad, tapęs bejėgis, 
jis bus dar nuožmesnis. Jau sugalvojau, ką reikia daryti. Pir- 
miausia rytoj pasidirbsiu nedidėlį inkarą ir nutempsiu škuną 
toliau nuo kranto. Kiekvieną vakarą mes valtimi grįšime į 
krantą, o Vilką Larseną paliksime laive kaip belaisvį. Taigi 
šiąnakt bus paskutinė sargybos naktis, o ek kartą visada 
būna lengviau. 

Rytą atsikėlėme anksti ir, ėmus švišti, jau baigėme pusry- 
čiauti. 

— Ak, Hamiri! — nusiminusi šiako Mod, staiga nustojusi 
valgyti. E 

Aš pažvelgiau į ją. Ji įdėmiai žiūrėjo į „Vaiduoklį“. Nu- 
lydėjau akimis jos žvilgsnį, tačiau nepastebėjau nieko ypatingo. 
Ji pasižiūrėjo į mane, o aš klausiamai į ją. 

— Žirgės!.. — drebančiu balsu ištarė Mod. 

Buvau jas visai pamiršęs. Aš vėl pažvelgiau, bet jų ne- 
buvo matyti. 

— Jeigu jis...— nirtulingai sumurmėjau aš. 

Ji raminamai uždėjo savo ranką ant manosios ir tarė: 

— Jums teks vėl iš naujo pradėti. 

— O, nesirūpinkite, mano pyktis — niekis! Juk aš nė musės 
negalėčiau užmušti, — karčiai šyptelėjau jai.— Ir blogiausia, 
kad jis tai žino. Jūsų teisybė. Jeigu jis suardė žirges, aš, 
žinoma, nieko jam nedarysiu, o pradėsiu viską iš naujo. 

— Bet dabar aš eisiu sargybą laive, — išsprūdo man po va- * 
landėlės.— Ir jeigu: jis dar pabandys kliudyti... 

— Bet aš bijau pasilikti naktį ant kranto viena, — atsi- 

peikėjęs nuo savo minčių, išgirdau Mod žodžius.— Būtų 
kur kas maloniau, jeigu jis gyventų geruoju su mumis“ ir 
padėtų... Mes visi galėtume patogiai gyventi škunoje. 

. — Mes ir gyvensime,— tikinau ją, vis dar neatsitokė- 
damas, kad brangiosios mano žirgės buvo suardytos.— Tai 
yra, jūs ir aš gyvensime laive, nesvarbu, ar geruoju ar blo- 
guoju su Vilku Larsenu. 

Kiek apsiraminęs, nusijuokiau: 

— Vis dėlto kaip vaikiškai jis elgiasi. Ir žinoma, kvai- 
la už tai pykti. 

Bet aš tiesiog nustėrau, kai mes, užlipę ant denio, pa- 
matėme visas eibes, kurias padarė Vilkas Larsenas. Žirgės 
buvo dingusios be pėdsakų. Kairiosios ir dešiniosios -ata- 
tampos — nukapotos, gafelio falai supjaustyti į skutelius. Lar- 
senas žinojo, kad aš nemoku supinti virvės galų. Staiga man 
dingtelėjo bloga nuojauta. Aš prišokau prie brašpilio. Jis 
nebeveikė. Vilkas Larsenas buvo jį sulaužęs. Mes išgąstingai 
pažvelgėme vienas į kitą. Paskui aš pribėgau prie borto. Mano 
išnarplioti stiebai, gikai ir gafeliai buvo dingę. Jis apčiupomis 
surado juos laikiusius lynus ir atrišęs numetė, kad srovė nuneštų 
visą rangautą į jūrą. 

Ašaros sublizgo Mod akyse, ir jaučiau, kad ji verkė, 
gailėdamasi manęs. Ir aš pats vos nepravirkau. Štai kuo bai- 
gėsi mūsų svajonė pastatyti „Vaiduoklio“ stiebus! Jis puikiai 
atliko savo darbą! Aš atsisėdau ant liuko komingo ir, parėmęs 
rankomis smakrą, giliai beviltiškai nusiminiau. 

— Jis vertas mirties! — sušukau aš.— Bet, tegul atlei- 
džia man Dievas, man neužteks vyriškumo būti jo budeliu. 

Mod priėjo prie manęs ir, švelniai glostydama man galvą, 
tarytum vaikui, pasakė: 

— Na, na, viskas bus gerai. Mūsų pusėje tiesa, ir mes 
turime laimėti. i 

Aš prisiminiau -Mišlė ir priglaudžiau galvą prie Mod. 
Ir iš tiesų netrukus vėl pasijutau esąs stiprus. Ši palaiminga 
moteris buvo neišsenkąs mano jėgų šaltinis. Tai kas, kad 
taip įvyko? Paprasčiausias sutrukdymas, gaišatis. Atoslūgis ne- 
galėjo nunešti stiebų toli į jūrą, juoba kad nebuvo vėjo. 
Reikės tiktai gerokai pasidarbuoti, kol juos surasime 
ir atvilksime atgal. O be to, tai buvo gera pamoka. Dabar 
žinojau, ko iš jo tikėtis. Juk Vilkas Larsenas galėjo pri- 

daryti mums daug daugiau žalos, palaukęs, kol mūsų darbas 
pasistūmės toliau. 

— Štai jis eina! — sušnibždėjo Mod. 

Aš pakėliau akis. Jis 2 žingsniavo jutu pagal kairįjį 
bortą. 

— Nekreipkite į jį dėmesio! — sušnibždėjau aš.— Jis ateina 
"pažiūrėti, kaip visa tai mus paveikė. Apsimeskime, tartum 
nieko nebūtų įvykę. Nors šį malonumą jam atimkime! Nusiau- 
kite batelius — taip, gerai — ir laikykite rankoje. 

Ir štai mes ėmėme žaisti gūžynes su neregiu. Kai jis 
priėjo prie mūsų palei kairįjį bortą, mes šmurkštelėjome pro 
šalį į dešinę ir stebėjome jį nuo juto: jis apsigręžė ir žiūsų 
pėdomis nusekė į laivūgalį. 

Jis, matyt, jautė, kad mes esame laive, nes labai užtik- 
rintai pasakė: „Labas rytas!“ ir laukė, kada mes atsakysime į 
pasveikinimą. Tada jis nužingsniavo į laivūgalį, o mes smu- 
kome į laivo priekį. 

“— Ei, aš juk žinau, kad esate laive! L iktelšjo jis AT 
aš mačiau, kaip jis atidžiai klausėsi. 

Jis man priminė milžinišką apuoką, kuris, klaikiai suūkęs, 
klausėsi, ar nesučežės išgąsdintas grobis. Bet mes nė ne- 
sukrutėjome ir ėjome tik tada, kai jis ėjo. Susikibę rankomis, 
lyg vaikų porelė, vaikoma baisaus žmogėdros, mes bėginėjome 
po denį, kol Vilkas Larsenas, aiškiausiai pasipiktinęs, nu- 
ėjo į savo kajutę. Mes linksmai pažvelgėme į kits kitą ir, 
audamiesi batus ir persirisdami per bortą į valtį, plyšome iš 
juoko. O žiūrėdamas į skaisčiai rudas Mod akis, aš pamiršau 
„visą jo pridarytą blogį ir žinojau tik viena — kad ją myliu 
ir, kad ji suteiks jėgų prasiskinti kelią atgal į pasaulį. 


TRISDEŠIMT 'ŠEŠTASIS SKYRIUS 


Dvi dienas mudu su Mod bastėmės valtimi po jūrą, ty- 
rinėdami pakraščius ir ieškodami dingusio rangauto. Bet tiktai 
trečią dieną jį radome — viską, net žirges. Tik, deja, pa“ 
čioje pavojingiausioje vietoje — ten, kur bangų mūša daužė 
rūstų pietvakarių kyšulį. Ir kaip mes dirbome! Jau temo, 

kai mes, visai nusikamavę, grįžome į savo įlankėlę, tempdami 
ant buksyro grotstiebį. Mes buvome priversti irtis visą mielą 
kelią, nes buvo štilis. 

Dar viena širdį draskančio ir pavojingo darbo diena — 
"ir stovykloje prie grotstiebio prisidėjo abi stengos. Trečią 
dieną, nusiminęs, kad darbas taip lėtai eina, surišau į sielį fok- 
stiebį, abu gikus ir abu gafelius. Pūtė palankus vėjas, ir aš 
tikėjausi viską atplukdyti, iškėlus burę. Bet netrukus vėjas 
pasisuko, o po kurio laiko ir visai nutilo; mes kasėmės į prie- 
kį irklais vėžlio greitumu. Tai buvo dvasią žlugdančios pas- 
 tangos. Labai maža džiaugsmo, kai, visomis jėgomis ir visu 
svoriu užgulęs irklus, jauti, jog, vilkdama paskui save sunkų 
krovinį, valtis veik nesistumia į priekį. 

Pamažu užėjo naktis, o prie šių visų blogybių. prisi- 
dėjo trečioji; nuo kranto pakilo vėjas. Mes ne tik nebesis- 
tūmėme į priekį, bet mus pradėjo nešti atgal, tolyn į jūrą. 
Aš yriausi kiek tik turėjau jėgų, bet tuščiai. Vargšelė Mod, 
kuri, nepaisydama mano atkalbinėjimo, man visaip padėjo 
ir, nusikamavusi iki jėgų netekimo, nusilpusi atsigulė valties 
gale. Pūslėtomis ir ištinusiomis rankomis nebegalėjau prisiliesti 
irklų. Tiesiog nepakenčiamai "skaudėjo rankų raumenis ir 
riešus, ir, nors buvau suvalgęs stiprius priešpiečius, dabar, | 
po tokio sunkaus darbo, alpau iš alkio. 

Sudėjau irklus ir pasilenkiau į priekį prie buksyro tro- 
sų. Bet Mod ūmai sulaikė mano ranką. 

— Ką jūs ketinate daryti? — paklausė ji neramiu, įtemptu 
balsu. 

— Atpalaiduoti buksyrą,— atsakiau aš, atrišdamas lyną. 

Jos pirštai suspaudė mano ranką. 

— „Prašau jus, nedarykite to,— maldavo ji. 

— Betgi tai tuščias darbas! — atsakiau aš. — Jau naktis, 
ir vėjas mus neša nuo kranto. 

— Tik pagalvokite, Hamfri! Jeigu mes neišplauksime 
„Vaiduokliu“, mums ilgus metus, o gal net visą amžių teks 
pasilikti šioje saloje. Jei per tiek metų jos niekas neatrado, 
tai galbūt niekada ir neatras. 

— Jūs pamirštate valtį, kurią mes radome paplūdimyje, — 
priminiau jai. 

— Tai žvejų valtis, — atsakė ji, — ir jūs puikiai supran- 
tate, kad, jeigu tiems žmonėms būtų pavykę išsigelbėti, jie 

tikrai būtų čia sugrįžę pralobti ruonių  gulykloje. Juk jūs 
žinote, kad jie neišsigelbėjo. 

Aš nutilau ir abejojau. 

— Be to, — užsikirsdama pridūrė ji, — tai yra jūsų planas, 
ir aš noriu, kad jums pasisektų jį įvykdyti. 

Dabar aš pasiryžau. Vos tik jai ėmus kalbėti tai, kas 
maloniai glostė mano savimeilę, kilniaširdiškumas mane vertė jai 
prieštarauti. 

— Verčiau keletą metų išbūti saloje, negu mirti atviroje 
jūroje šiąnakt, rytoj arba kurią nors kitą dieną. Mes nepasi- 
ruošę išplaukti į jūrą. Mes neturime nei maisto, nei vandens, 
nei antklodžių — nieko! O jūs net šios nakties neištvertumėte 
be antklodžių. Žinau jūsų jėgas. Jau ir taip drebate. 

-— Tai nervai, — atsakė ji. — Aš bijau, kad jūs nepaklau- 
"sysite manęs ir atrišite stiebus. ž 

— Ak, prašau, labai prašau jus, Hamfri, neatriškitei — 
vėl ji ėmė maldauti po valandėlės. 

Tai nulėmė viską. Ji žinojo, kokią galią turi man šie 
žodžiai. Mes drebėdami pravargome visą naktį. Kartkartėmis 
"užsnūsdavau, bet žvarbus šaltis nuolat mane pažadindavo. Man 
tiesiog buvo nesuprantama, kaip Mod galėjo jį iškęsti. Aš 
buvau per daug pavargęs, kad galėčiau pamušti rankomis, 
norėdamas bent kiek sušilti, tačiau dar radau jėgų retkarčiais 
patrinti "Mod rankas ir kojas ir pagyvinti kraujo apytaką. 
Ir vis dėlto ji dar prašė manęs nemesti stiebų. Paryčiu, apie ' 
trečią valandą, ji iš šalčio ėmė mėšlungiškai trūkčioti. Aš 
"puoliau trinti jos rankų ir kojų, tačiau, mėšlungiams pra- 
ėjus, ji visai sustingo. Aš nusigandau. Iškėlęs irklus, lie- 
piau jai irtis, tačiau ji buvo taip nusilpusi, jog po kiekvieno 
užsimojimo irklais, rodės, tuoj apalps. 

Švito, ir pro ryto žarą mes ilgai žiūrėjome, ieškodami 
savo salos. Pagaliau ji šmėkštelėjo horizonte, mažytė ir 
juoda, už kokių penkiolikos mylių nuo mūsų. Aš apžvelgiau 
jūrą per žiūronus. Toli pietvakariuose ant vandens pamačiau 
tamsią juostą, kuri, man į ją bežiūrint, ėmė net didėti. 

— Palankus vėjas! — surikau gergždžiančiu Gai; kuris 
man pačiam pasirodė svetimas. 


Mod norėjo kažką atsakyti, bet negalėjo ištarti nė žodžio. 
Jos lūpos nuo šalčio buvo pamėlusios, akys įdubusios, bet kaip 

narsiai į mane žiūrėjo šios skaisčiai rudos akys! Kaip grau- 
dulingai narsiai! 2 

Vėl griebiau trinti jai rankas, kilnodamas jas Aukštyn, 
žemyn ir sklaidydamas į šalis, kol ji pati galėjo jomis padau- 
žyti. Tada ją priverčiau atsistoti ir, nors nelaikoma ji būtų 


parvirtusi, liepiau jai pavaikščioti po kelis žingsnius tarp | 


skersinės lentos ir valties Ee. pagaliau ją priverčiau net 
pašokinėti. 

— Ak, kokia jūs narsi 22 — tariau aš, pamatęs, kad 
jos veidas vėl atgyja. 

-— Ar jūs žinote, kokia jūs narsi? 

— Aš niekada nebuvau narsi, — atsakė ji.— Niekada ne- 
buvau narsi, kol jūsų nepažinau. Tai jūs mane padarėte 
narsią! 

— Na, aš irgi toks nebuvau, kol jūsų nepažinau,— asa 
kiau jai. 

Ji ūmai pažvelgė į mane, ir jos akyse vėl pamačiau Švys- 
telint tą žybčiojančią, virpančią liepsnelę ir kažką dar dau- 
giau. Bet tai buvo tiktai akimirką. Mod nusišypsojo. 

— Jus pakeitė sąlygos, — pasakė ji. 

Bet aš žinojau, kad tai netiesa, ir man rūpėjo, ar ji pa- 
ti tai supranta. 

Ėmė pūsti palankus ir gaivus vėjas, ir netrukus, grum- 
: damasi su didžiulėmis bangomis, valtis ėmė artintis prie kranto. 
Pusę keturių popiet mes praplaukėme pietvakarių kyšulį. Mus 
„kamavo ne tiktai alkis, bet ir troškulys. Lūpos buvo sukepusios 


ir suskirdusios, ir mes veltui stengėmės jas suvilgyti liežuviu. ' 


Paskui vėjas vėl ėmė tilti, o prieš naktį visai nurimo. Aš vėl 
griebiau irklus, tačiau vos galėjau pasivaryti. Antrą valandą 
ryto valties priekis įsmigo į nuošalios mūsų įlankėlės krantą, 
ir aš svirduliuodamas išlipau pririšti valties. Mod negalėjo 
pastovėti, o aš neturėjau jėgų jos panešti: pakėlęs ją ant 
rankų, kartu su ja pargriuvau ant smėlio. Kiek atsikvėpęs, 
paėmiau ją už pažastų ir tempte nutempiau į trobelę. 

Kitą dieną nedirbome. Mes pramiegojome iki trečios va- 
landos po pietų, tai yra, aš iki tol miegojau: atsibudęs pa- 
mačiau Mod verdančią pietus. Jos gajumas buvo stebinantis. 


Tas gležnas it lelija kūnas buvo nepaprastai ištvermingas. | 


Ta jėga, kuria ji laikėsi už gyvenimo siūlo, buvo nesuderi- 
nama su išoriniu jos silpnumu. 


236 


n 


m ———- 


— Juk jūs žinote, kad aš keliavau į Japoniją pataisy- 
ti sveikatos, — pasakė Mod, kai mes papietavę sėdėjome prie 
ugniakuro, mėgaudamiesi nerūpestingu poilsiu.— Aš niekada 
nebuvau labai stiprios sveikatos. Gydytojai patarė man kiek 
pakeliauti jūra, ir aš pasirinkau ilgiausią kelią. 

— Jūs nežinojote, ką renkatės, — nusijuokiau aš. 

— Po visų šių nuotykių aš būsiu kitokia, daug stipres- 
nė ir, manau, geresnė. Bent daug giliau pažinsiu gyvenimą. 

Trumpa diena jau ėmė gesti, ir mes pradėjome kalbėti apie 
Vilko Larseno aklumą. Buvo sunku jį išaiškinti. Aš supratau, 
jog padėtis yra rimta, nes jis pareiškė ketinąs pasilikti ir mirti 
Pastangų saloje. Jeigu jis, toks stiprus ir taip gyvenimą my- 
lįs žmogus, panoro mirti, aišku, jog jį kamavo ne vien aklumas, 
o dar kažkas daugiau. Jam užeidavo tie baisūs galvos skausmai! 
Pasvarstę, mes nutarėme, jog Larsenas serga kokiu nors sme- 
genų sutrikimu ir priepuolių metu kenčia nežmoniškus skaus- 
mus. ž 

Aš pastebėjau, kad, kalbant apie sunkią Vilko Lar- 
seno padėtį, Mod užuojauta jam kaskart vis didėjo, tačiau 
toji užuojauta buvo taip švelniai moteriška, kad ją už tai 
tik dar labiau pamilau. Be to, jos jausmams buvo svetimas 
bet kuris apgaulingas sentimentalumas. Ji visai man pritarė, 
kad, norėdami išsigelbėti iš tos salos, mes turime kuo griež- 
čiausiai elgtis su Vilku Larsenu, tačiau ji krūptelėjo, pa- 
galvojusi, jog man gali tekti atimti jam gyvybę, norint išgelbėti 
savo (ji pasakė „mūsų“) gyvybę. 

Rytą papusryčiavę mes vos prašvitus kibome į darbą. Prie- 
kiniame triume, kur paprastai laikomas laivo inventorius, radau 
verpą, ir, įtempęs visas jėgas, išvilkau jį ant denio ir nu- 
leidau į valtį. Valties gale žiedu sudėjęs lyną, nusiyriau ma- 
žąja mūsų įlankėle ir verpą išmečiau į vandenį. Nebuvo jokio 
vėjo, 0 potvyniui aukštai pakilus, škuna plūduriavo. Atidavęs 
švartovus, aš pradėjau traukti škuną -rankomis, nes brašpilis 


buvo sugadintas, ir ji netrukus priplaukė beveik prie pat verpo. 


Bet šis buvo per mažas ir negalėjo jos atlaikyti net menkam 
brizui pūstelėjus. Tada aš išmečiau didįjį štirborto inkarą, 
palikdamas daug neįtempto lyno. Po pietų ėmiau taisyti 
brašpilį. 

Tris dienas vargau su tuo brašpiliu. Padariau tiek, kiek 
eilinis mechanikas būtų nudirbęs per tris valandas: užvis ma- 

žiausia nusimaniau apie mechaniką. Man reikėjo išmokti nau- 


dotis visais įrankiais, taip pat susipažinti su paprasčiausiais | 


mechanikos principais, kurie tikram specialistui buvo žinomi 
"kaip penki pirštai. Trečios dienos gale, nors ir nesklandžiai, 


brašpilis vėl ėmė veikti. Žinoma, jis nebeprilygo ankstesniajam | 


brašpiliui, bet vis dėlto veikė, ir aš galėjau dirbti toliau, 

Per pusdienį man pavyko užtraukti ant laivo abi stengas, pas- 
tatyti žirges ir pritvirtinti jas atatampomis, kaip ir pirmąjį 
kartą. Tą naktį aš miegojau tiesiog ant denio šalia savo 
įrankių. Mod atsisakė pasilikti krante viena ir miegojo bake. 
Vilkas Larsenas visą dieną sėdiniavo denyje, . klausydamasis, 
kaip aš remontuoju brašpilį ir kalbėdamasis su Mod ir su 
manimi pašalinėmis temomis. Niekas iš mūsų net neužsiminė 
"apie žirgių suardymą, ir jis nebereikalavo, kad palikčiau lai- 
vą ramybėje. Bet vis dėlto aš tebebijojau jo — besiklausančio, 
visada įdėmiai .besiklausančio, bejėgio neregio. Dirbdamas aš 
niekada neprisileisdavau jo per daug arti, kad baisios. jo rankos 
negalėtų manęs sučiupti. | 

Tą naktį, miegodamas prie brangiųjų savo žirgių, pabudau, 
išgirdęs denyje jo žingsnius. Buvo žvaigždėta naktis, ir aš 

pamačiau šmėkšant neaiškią jo figūrą. Išlindau iš po antklodės 
ir vienomis kojinėmis tyliai nusėlinau paskui jį. Pasiėmęs kai- 
šeną iš įrankių dėžės, jis ketino nupjauti gafelio falus, ku- 
riais aš vėl buvau pririšęs žirges. Apčiupinėjęs virves, jis įsi- 
tikino, kad aš nebuvau jų įtempęs. Su kaišena nieko nebuvo 
galima padaryti, taigi jis pačiupo už galų ir; įtempęs gafelio 
falus, juos pritvirtino. Jis jau buvo beužsimojąs juos perp- 
jauti kaišena, bet aš tuo tarpu ramiai tariau: 

— Jumis dėtas, aš taip nedaryčiau. 

Išgirdęs, kaip spragtelėjo mano revolverio gaidukas, jis 
nusijuokė. 

— Labas, Kupriau! — tarė jis. — Aš žinojau, kad čia esate. 
Mano ausų neapgausite. 

— Meluojate, Vilke Larsenai,— pasakiau taip pat ramiai, 
kaip ir pirma.— Man tiesiog nagus niežti, laukiant progos 
jus nušauti, taigi pjaukite! - 

— Jūs visada turite progą, — nusišaipė jis. 

— Na, na, pjaukite! — grasinamai pakartojau. 

— Verčiau aš jus apvilsiu,— nusijuokė jis ir apsigręžęs 
nuėjo į laivūgalį. 

— Reikia ką nors daryti, Hamfri,— tarė Mod, kai rytą jai 
papasakojau nakties įvykį — Būdamas laisvas, jis gali visko 
„pridaryti: nuskandinti škuną, ją padegti ir nežinia dar ką su- 
galvoti. Mes turime jį uždaryti. 

— Bet kaip? — paklausiau aš, bejėgiškai gūžtelėdamas pe- 
čiais.— Prisiartinti prie jo aš neišdrįsiu, o jis gerai žino, 
jog negalėsiu jo nušauti tol, kol jis priešinsis pasyviai. 

— Turi gi būti koks nors būdas, — priešinosi Mod.— Leis- 
kite man pagalvoti. 

— Yra vienas būdas, — niauriai pasakiau. 

Ji laukė. 

Aš pakėliau medžioklinę kuoką. 

— Užmušti jis neužmuš, — pasakiau, —o kol jis atsipeikės, 
aš spėsiu jį stipriai surišti. š 

Ji pasipurtė ir pakratė galvą. 

— Ne, tik jau ne tai. Reikia sugalvoti švelnesnį būdą. 
Luktelėkime. 

Bet ilgai mums neteko laukti, viskas išsisprendė savaime. 
Rytą po keleto bandymų aš suradau fokstiebio svorio centrą 
ir per keletą pėdų aukščiau jo pritvirtinau keliamuosius ta- 
lius. Mod prilaikė lyną su brašpiliu ir, man keliani, Žiedu 
sudėjo laisvąjį jo galą. Jeigu brašpilis būtų buvęs sutvarkytas 
kaip reikiant, mūsų darbas nebūtų buvęs toks sunkus; o dabar 
man teko visu svoriu užgulti rankeną ir, norint pakelti bent 
colį, įtempti visas jėgas. Turėjau dažnai ilsėtis. Tiesą sa- 
kant, aš daugiau ilsėjausi, negu dirbau. Kai net iš visų jėgų 
stengdamasis nebegalėdavau pajudinti brašpilio rankenos, Mod 
sugalvojo, kaip man padėti, ir, laikydama lyno galą viena ranka, 
kita visu laibučio savo kūno svoriu užguldavo ant rankenos. 

Po valandos paprastasis ir dvigubasis skrysčiai nusileido 
ant žirgių viršaus. Daugiau pakelti nebegalėjau, o stiebas vis 
dar nebuvo persiritęs per bortą. Stiebo drūtgalys atsirėmė 
į kairiojo borto planširą, o jo viršūnė kabojo aukščiau van- 
dens gerokai išsikišusi už dešiniojo borto. Mano žirgės buvo 
per trumpos, ir visas darbas nuėjo niekais. Bet aš nebenu- 
siminiau kaip anąkart. Vis labiau ėmiau pasitikėti savimi, 
taip pat brašpilių, žirgių ir keliamųjų talių pajėgumu. Be 
abejo, buvo koks nors būdas stiebams užkelti, ir man reikėjo 
tiktai jį surasti. 3 

Man besvarstant šį klausimą, denyje pasirodė Vilkas Lar- 

senas. Mes tučtuojau pastebėjome, kad jis kažkoks keistas. 
Visuose jo judesiuose dar stipriau buvo jaučiamas neryžtin- 
gumas ir silpnumas. Jis nušlitiniavo pagal kairįjį kajutės 
šoną, 0 priėjęs juto kraštą, susverdėjo ir, jau pažįstamu ju- 
desiu pakėlęs vieną ranką prie akių,— tartum norėdamas ką 
nors nušluostyti nuo veido,— stačias nubildėjo laiptais že- 
myn ant denio ir nusvirduliavo, griuvinėdamas ir grabalioda- 
masis rankomis kokios nors atramos. Atgavęs pusiausvyrą, 
jis lyg pakvaitęs valandėlę stovėjo ties medžiotojų kubriko 
liuku; staiga jis susirietė ir susmuko ant denio, pasėsdamas 
po savimi kojas. 

— Priepuolis! — sušnibždėjau aš Mod. Ji linktelėjo gal- 
»ą, ir aš vėl jos akyse pamačiau blykstelėjusią užuojautą. 


Mes priėjome prie Vilko Larseno, bet jis atrodė be są- 
monės ir kvėpavo konvulsingai trūkčiodamas. Mod tuojau šoko 
į pagalbą — pakėlė į jo galvą, norėdama pašalinti kraujospūdį, i ir 
nusiuntė mane į kajutę priegalvio. Aš atnešiau kartu ir ant- 
klodes, ir mes jį visai patogiai paguldėme. Pačiupinėjau jo 
pulsą. Jis mušė stipriai ir buvo visai normalus. Tai mane 
nustebino ir man pasirodė įtartina. 

— O jeigu jis tik apsimeta? — paklausiau, vis dar laikyda- 
mas jo riešą. 

Mod papurtė galvą ir priekaištingai pasižiūrėjo į mane. 
Bet kaip tik tą akimirką jo ranka ištrūko iš manosios ir lyg 
geležinėmis replėmis suspaudė mano riešą. Iš baisaus išgąsčio 
aš klaikiai surikau, ir prieš mano akis švystelėjo piktai iš- 
kreiptas, triumfuojantis jo veidas. Daugiau nieko nebemačiau, 

„nes jis mane apkabino antrąja ranka, ir aš atsidūriau 5ai- 
siame jo glėbyje, 

. Jis paleido mano riešą, bet kita ranka, apkabinęs mane 
per nugarą, taip stipriai spaudė abi mano rankas, jog aš 
negalėjau nė pasijudinti. Laisvąja ranka jis čiupo man už 
gerklės, ir tą akimirką aš pajutau aitrų artėjančios mirties 
siaubą, užsitrauktą grynai per savo kvailumą. Kodėl gi aš 
pasitikėjau ir prisiartinau prie šių baisiųjų rankų? Staiga 
pajutau kitas rankas prisiliečiant priė mano gerklės — Mod 
veltui stengėsi atplėšti mane smaugiančią ranką. Ji ūmai atšoko, 
ir aš išgirdau baisų jos klyksmą, perveriantį mane iki pat 
sielos gelmių; tai buvo baimės ir širdį draskančios nevilties 

klyksmas. Aš jau buvau kartą girdėjęs tokį klyksmą, skęstant 
„Martinesui“. | 

Mano veidas buvo prispaustas prie Vilko Larseno krū- 
tinės, ir aš negalėjau matyti — tik girdėjau, jog Mod apsisuko 
ir skubiai nubėgo deniu tolyn. Viskas vyko labai greitai. Man 
dar nė akimirką nebuvo aptemusi sąmonė, ir tas laiko tarpas, kol 
aš vėl' išgirdau atbildančius jos žingsnius, atrodė amžinybė.“ 
Kaip tik tą akimirką pajutau, kad Vilko Larseno kūnas sug- 
lebo. Jam iš plaučių išsiveržė ilgas atodūsis, ir jo krūtinė 
nuo mano svorio įdubo. Ar tai neatsitiktinis atsikvėpimas, ar 
jis suvokė didėjantį savo bejėgiškumą — nežinau, bet jo gerk- 
lėje suvirpėjo vaitojimas. Ranka nuo mano gerklės atsigniaužė. 
Aš atsikvėpiau. Ji suvirpėjo ir vėl suspaudė man gerklę. Bet 
net nežmoniška Larseno valia negalėjo: suvaldyti silpstančios 
jo rankos. Jo valia palūžo. Jis alpo. 

Kai jo ranka paskutinį kartą spustelėjo man gerklę ir vi- 
sai atsileido, Mod žingsniai girdėjosi jau čia pat. Aš nu- 
riedėjau į šalį ir, apsivertęs ant nugaros, ėmiau gaudyti orą ir 
mirkčioti nuo akinančios saulės šviesos. Mod buvo išblyškusi, 
bet rami — mano akys tučtuojau įsmigo jai į veidą — ji į mane 
žiūrėjo su baime, o kartu ir su palengvėjimu. Jos rankose aš 
pamačiau sunkią medžioklinę kuoką, į kurią, sekdama mano 
žvilgsnį, ir ji pasižiūrėjo. Kuoka iškrito jai iš rankos, lyg 
būtų jai įgėlusi, ir tuo pačiu metu mano širdį užplūdo didžiulio 
džiaugsmo banga. Ji buvo tikra mano bendrininkė, mano draugė, 
kovojanti kartu su manimi ir už mane, kaip būtų kovojusi 
urvinio žmogaus pati. Joje atbudo pirmykštis instinktas, iš- 
trūkęs iš visokių kultūrinio gyvenimo varžtų ir dar ne visai 
užslopintas švelninančios civilizacijos įtakos. 

— Mano brangioji! — sušukau aš, vargais negalais atsisto- 
damas. 3 

Po akimirkos ji jau buvo mano glėbyje ir kūkčiodama verkė, 
padėjusi galvą man ant peties. Aš ją priglaudžiau prie savęs 
ir žiūrėjau į vešlius kaštoninius jos plaukus, kurie prieš sau- 
lę blizgėjo lyg brangakmeniai, užtemdydami man visus karališ- 
kuosius lobius: Aš pasilenkiau ir juos švelniai pabučiavau, 
taip švelniai, kad ji nė nepajuto. 

Paskui man dingtelėjo blaivesnė mintis. Šiaip ar taip, Mod 
buvo tiktai moteris, ir visai natūralu, kad, pavojui praėjus, 
pajutusi palengvėjimą, ji verkė savo gynėjo glėbyje, gynėjo, 

kuriam ką tik grėsė „pavojus. Jeigu aš būčiau buvęs jos tė- 
vas arba brolis, padėtis būtų buvusi tokia pat. Be to, lai- 
kas ir vieta nebuvo tinkami meilės prisipažinimui, ir aš no- 
rėjau įsigyti didesnę teisę apie tai kalbėti Todėl dar 
kartą švelniai pabučiavau jos plaukus, jausdamas, kad ji išsi- 
laisvina iš mano glėbio. 

— Na, šį kartą tai jau tikras priepuolis, — tariau aš.— 
Smūgis, panašus į tą, po kurio jis apako. Iš pradžią jis apsi- 
metė, ir tai sukėlė tikrą priepuolį. 

Mod jau ėmė taisyti jo priegalvį. 

— Palaukite, — pasakiau, — dar nereikia. Dabar, kai jau 
jis bejėgis, jis turi toks ir pasilikti. Nuo šiol mes įsikurdinsi- 
me kajutėje, o Vilkas Larsenas turės gyventi medžiotojų 
kubrike. 

Aš jį pagriebiau už pažastų ir nutempiau iki trapo, o 
Mod paprašiau atnešti virvę. Užnėręs virvę jam per pažas- 
"tis, perkėliau jį per slenkstį ir nuleidau žemyn į. kubriką. 
Neįstengiau jo paguldyti tiesiog ant gulto, bet, padedamas Mod, 
užkėliau pirma jo pečius, o paskui visą kūną ir, persvėręs per 
kraštą, įverčiau jį visą į žemutinį gultą. 

Bet tuo pasitenkinti nebuvo galima! Aš prisiminiau, jog 
Vilko Larseno kajutėje buvo antrankiai, kuriuos jis naudojo 
vietoje senoviškų sunkių laivo grandinių, supančiodamas jo- 
mis nusikaltusius jūrininkus. Taigi mes palikome jį gulintį, 
surištomis rankomis ir kojomis. Po daugelio dienų pirmą kar- 
tą laisvai atsikvėpiau. Išėjęs ant denio, pajutau keistą paleng- 
vėjimą, lyg man nuo širdies būtų nusiritęs didžiulis akmuo. 
Aš taip pat pajutau, kad mudu su Mod dar labiau suartė- 
jome. Ir kai mes ėjome greta vienas kito per denį prie žir- 
gių, kur tebebuvo įstrigęs fokstiebis, aš mintimis svarsčiau, 'ar 
Mod taip pat jaučia šį artumą. 


TRISDEŠIMT SEPTINT ASIS SKYRIUS 


Mes tučtuojau persikraustėme į „Vaiduoklį“ ir įsikūrėme 
ankstesnėse savo kajutėse. Valgį virėme kambuze. Vilkas 
Larsenas pateko į kalėjimą pačiu laiku. Pastaruoju metu šioje 
platumoje trukusi bobų vasara pasibaigė, ir prasidėjo lietingas 

ir audringas oras. Mes labai patogiai įsitaisėme, o nenusiseku- 
sios žirgės su nukarusiu fokstiebiu teikė škunai visai orią išvaiz- | 
dą ir mus džiugino viltimi išplaukti. 

Vilkas Larsenas buvo surakintas, tačiau sa tai dabar 
buvo nereikalinga! Kaip ir po pirmojo priepuolio, sekė visiš- 
kas jėgų netekimas. Mod tai pastebėjo, nuėjusi po pietų jo 
pavalgydinti. Jis turėjo sąmonę, tačiau jį pakalbinusi, Mod 
nesulaukė jokio atsakymo. Tuo metu jis gulėjo ant kairiojo šono 
ir, matyt, labai kentėjo. Neramiu judesiu jis pasuko galvą į 
dešinę, ir kairioji ausis pasikėlė nuo priegalvio, prie kurio ji 


buvo p isispaudusi, Tik dabar jis išgirdo Mod žodžius ir kaž- Ž 


ką jai atsakė, o ji tučtuojau atbėgo pas mane. * 

. Prispaudęs priegalvį prie kairiosios jo ausies, paklausiau, 
ar jis mane girdi, bet jis nieko neatsakė. Atėmęs priegalvį, 
pakartojau klausimą, ir jis tuoj atsakė girdįs. 

— Ar jūs žinote, jog apkurtote dešiniąja ausimi? — pak- 
lausiau aš. = 

— Taip,— atsakė jis tyliu, bet tvirtu balsu.— Ir dar blo- 
giau — man atėmė visą dešiniąją pusę. Ji tartum nutirpo. 
Nebegaliu pajudinti nei rankos, nei kojos. 

-— Vėl apsimetate? — piktai paklausiau. 

Jis neigiamai papurtė galvą, ir jo lūpas - iškreipė keista 
šypsena. Tai buvo iš tikrųjų kreiva šypsena, nes šypsojosi 
tik kairioji burnos pusė, o dešiniojo skruosto raumenys visai 
nepajudėjo.. 

— Tai buvo paskutinis Vilko pokštas, — pasakė jis. — Aš pa- 
raližiuotas ir jau niekada nebevaikščiosiu... Ak, tiktai anoji pu- 
sė, ne abi, — pridūrė jis, lyg atspėdamas, kad aš įtariai 
žvilgtelėjau į kairiąją jo koją, kurią jis tuo metu sulenkė 
per kelį, pakeldamas apklotus. 

— Na ir nepasisekė! — tęsė jis. — Aš norėjau pirmiau jus“ 
sudoroti. Maniau, kad dar turiu tiek jėgų. 

— Bet kodėl gi? — r Baklausiau aš, pagautas ir SiaS5Ę) ir 
smalsumo. 


Griežta jo burna vėl kreivai nusišypsojo, ir jis pasakė: 

— Ogi todėl, kad galėčiau jausti, jog gyvenu, veikiu ir iki 
galo esu didžiausias raugo gabalas, galintis jus suryti. Bet 
mirti šitaip... 

Jis gūžtelėjo pečiais, arba, geriau sakant, pamėgino gūž- 

telėti, nes  aktojėjų tiktai = Kaip ir šypsena, tasai guž- 
telėjimas buvo kreivas. 

— Bet kaip jūs pats galite tai paai — paklausiau 
— Kurgi slypi jūsų liga? 

S — Smegenyse,— nedelsdamas Žisakė jis.— Vis tai nuo tų 
prakeiktų galvos skausmų. 

— Jie buvo tik ligos simptomai, — pasakiau aš. 

Jis linktelėjo galvą. 

: — To negalima paaiškinti. Aš niekada savo gyvenime ne- 
sirgau. Bet kažkas įlindo į mano smegenis. Jas ryja ir ardo 
"vėžys arba koks nors kitas auglys. Jis griauna nervų centrus, | 
"ėda narvelį po narvelio... taip sprendžiu iš skausmo, kurį 
jaučiu.- ; 

— O taip pat ardo ir motorinius centrus,— įterpiau aš. 

— Matyt. Ir koks prakeikimas, jog turiu čia gulėti, pilna 
sąmone ir nė kiek nesutrikusiu protu, suvokdamas, kad juslės 
viena po kitos apmiršta, ir aš pamažu nutraukiu ryšius su pa- 
sauliu. Aš jau apakau, klausa ir lytėjimas nuolat silpnėja, 
o jeigu taip bus toliau, aš greitai tapsiu ir nebyliu. Vis dėl- 
to aš visą laiką liksiu čia, gyvas, trokštąs veikti, tačiau bejėgis. 

— Kai sakote, kad liksite čia, tai, reikia žiaĖ je kalbate 
apie savo sielą,— tariau aš. : 

— Niekai! — atšovė jis.— Aš tiktai noriu ala kad 
mano aukštesnieji smegenų centrai dar nėra ligos paliesti. 
Aš dar viską atsimenu, galiu galvoti ir samprotauti, o kai 
tai išnyks, išnyksiu ir aš. Manęs nebebus. Siela?! 2 

Jis prapliupo pašaipiu juoku ir priglaudė kairiąją ausį 
prie priegalvio, duodamas ženklą, jog daugiau kalbėtis nebenori. 

„Mes su Mod dirbome, prislėgti sunkių minčių apie baisų 
likimą, kuris ištiko šį žmogų. Kokia iš tiesų baisi jo lemtis, 
mums netrukus teko patirti. Atrodė, jog visa tai yra žiaurus 
atpildas už jo darbus. Mes buvome giliai susimąstę ir iškil- 
mingai nusiteikę ir kalbėjomės beveik pažnibždomis. 

— Galėtumėt nuimti tuos antrankius,— tarė jis tą vakarą, 
kai mes prie jo stovėjome, spręsdami, kaip su juo pasielgti. 
— Dabar aš visiškai nebepavojingas — juk aš paralitikas. Be- 
lieka tiktai laukti pragulų. 

Jis vėl kreivai nusišypsojo, ir Mod akys iš SS55E išsiplė- 
tė; ji nenoromis nusigręžė. 

— Ar jūs žinote, kad jūsų šypsena kreiva? — paklausiau 

aš, norėdamas kiek galima labiau ją apsaugoti nuo to ne- 


malonaus vaizdo — aš juk žinojau, kad jinai turės jį slaugyti. 


— Tad pasistengsiu nebesišypsoti, — ramiai pareiškė jis. 
— Man pačiam atrodė, jog yra kažkas negera. Dešinysis mano 
skruostas visą dieną buvo sustingęs. Taip, visas pastarąsias 
tris dienas jaučiau šiuos signalus, — atrodė, kad dešinioji mano 
pusė tirpsta — protarpiais ranka arba plaštaka, protarpiais šlau- 
nis arba pėda. Ž 

— Vadinasi, mano šypsena kreiva? — patylėjęs paklausė 


“jis. — Na, ką gi nuo šiol manykite, kad aš viduje šypsausi,— 


šypsausi siela, jeigu jums patinka, siela! Įsivaizduokite, jog 
ir dabar šypsausi. - 


Ir keletą minučių jis gulėjo tyliai, gėrėdamasis juokinga | 


savo išmone, S 

Jo būdas nė kiek nepakito. Tai buvo tas pats nesuvaldomas, 
baisus Vilkas Larsenas, įkalintas tame kadaise buvusiame pui- 
kiame ir nenugalimame kūne. Dabar tasai kūnas pavirto nejau- 
triais pančiais ir jo sielą uždarė tamsybėje ir tyloje, atskyrė jį 


„nuo pasaulio, kuris anksčiau buvo jam tokios triukšmingos 


veiklos arena. Jau niekada jis nebeasmenuos visomis nuo- 
sakomis ir laikais veiksmažodži6 „daryti“. „Būti“ — štai kas 
jam beliko. Juk kaip“ tik šitaip jis nusakė „mirties“ s3- 
voką — „būti“, tai egzistuoti nieko neveikiant; norėti, bet nej- 
vykdyti; galvoti ir samprotauti ir protu pasilikti tokiam pat 
gyvam kaip visada, bet kūnu — mirusiam, visiškai mirusiam. 

O vis dėlto, nors aš jam ir nuėmiau antrankius, mes ne- 
galėjome apsiprasti su nauja jo padėtimi. Mūsų sąmonė tam 
priešinosi. Mums jis tebebuvo kupinas jėgos, ir mes visko iš 
jo tikėjomės. Mums atrodė, kad jis ištrūks iš savo kūno 
varžtų, pakils virš jų ir padarys kažką baisaus. Visa, ką mes 


iš jo patyrėme, taip įsiskverbė į mūsų sąmonę, kad mes triūsėme 


kupini nuolatinio nerimo. 

Man pasisekė išspręsti uždavinį, kilusį dėl per trumpų 
žirgių. Padaręs naujus atsarginius talius, aš užtempiau per 
planširą fokstiebio drūtgalį ir paskui "jį nuleidau ant denio. 
Vėliau žirgėmis užkėliau ant laivo groto giką. Jis buvo ke- 


turiasdešimt pėdų ilgio, ir tokio ilgio kaip tik užteko, kad būtų 


galima pakelti ir įtaisyti stiebą. Pagalbiniais taliais, kuriuos 
buvau pririšęs prie žirgių, aš pakėliau giką beveik iki vertika- 
lios padėties ir, nuleidęs drūtgalį ant denio, jį paramsčiau 

storomis trinkomis, kad jisai neslidinėtų. Paprastąjį, prie mano 
„žirgių talių buvusį skrystį aš pritvirtinau prie giko noko. Tokiu 
būdu, nutempęs laisvąjį talių galą prie brašpilio, aš, reikalui 
esant, galėjau pakelti ir nuleisti giko noką, o tuo tarpu jo 
drūtgalys stovėjo visą laiką nejudėdamas ir atatampomis ga- 
lėjau kreipti giką į vieną arba į kitą pusę. Prie giko noko 
aš taip pat pritaisiau ir keliamuosius talius. Kai visas įren- 
gimas buvo baigtas, aš apstulbau, pamatęs jo veikimo galią. 

Žinoma, sugaišau dvi dienas, kol baigiau šį darbą, ir tiktai 
trečios dienos rytą aš nuo denio pakėliau tokstiebį ir pradėjau 
lyginti jo storgalį, stengdamasis nutašyti jį taip, kad tiktų 
į stepsą triume. Šis darbas. man ypač nevyko. Aš tą sueižėjusi | 
medį pjausčiau, tašiau ir drožiau, kol jis pasidarė lyg kokios 
milžiniškos žiurkės apgraužtas. Bet vis "dėlto aš jį pritaikiau. 

— Tiks, aš žinau, kad tiks! — sušaukiau. 

— O ar žinote, ką daktaras Džordanas laiko aukščiausiu 
tiesos kriterijum? — paklausė Mod. 

Aš -papurčiau galvą ir lioviausi krapštęs užkritusias už 
apykaklės drožles.. 

— „Ar'mes galime priversti šią tiesą tarnauti sau? Ar 
galime jai patikėti savo gyvybę?“ — štai tas kriterijus. 

— Jis mėgstamiausias jūsų rašytojas, — pastebėjau aš. 

— Kai sugrioviau senąjį savo panteoną, išmečiau iš jo 
Napoleoną,. Cezarį ir į juos panašius ir tuojau įrengiau nau- 
ją panteoną, — ramiai atsakė ji, — tai į pirmąją vietą pastačiau 
daktarą Džordaną. 

— Šių dienų herojų! 

— Tuo jis ir didingesnis, kad jis yra šių dienų herojus, 
— pridūrė ji.— Argi senojo pasaulio herojai gali susilyginti 
su mūsų dienų herojais? 

Aš papurčiau galvą. Daugeliu atvejų mes buvome per daug 
panašūs, kad galėtume ginčytis. Bent jau mūsų nuomonės ir po- 
žiūris į gyvenimą beveik visiškai sutapo. 

— Kaip kritikai mes nuostabiai sutariame,— nusijuokiau 
aš. 

— Taip pat — > laivo meistras“ ir gabus jo padėjėjas, 

Bet tomis dienomis mes retai tejuokaudavome — mus slėgė 
sunkūs darbai ir klaikus Vilko Larseno merdėjimas. 

Jį ištiko naujas smūgis. Jis neteko žado, arba, tikriau 

sakant, pradėjo netekti. Jis tegalėjo kalbėti tiktai protarpiais. 
Anot jo patiės žodžių, jo „telegrafo aparatas“ buvo čia įjung- 
tas, čia- išjungtas, lyg fondų biržoje. Kai „telegrafas“ bū-. 
davo įjungtas, jis kalbėdavo įprastai, tik lėčiau ir kažkaip sun- 
kiai. Dažnai jam užimdavo žadą net viduryje sakinio, ir kartais, 
laukdavome ištisas valandas, kol jis sumegzdavo nutrūkusią min- 
tį. Jis skųsdavosi stipriu galvos skausmu, ir kaip tik šiuo metu 
jis sugalvojo savotišką ryšių formą: jeigu jam visai atimtų žadą, 
vienas rankos paspaudimas reikštų „taip“, o du — „ne“. Tą 
jis sugalvojo pačiu laiku, nes vakare jau visai nebegalėjo 
kalbėti. Į mūsų klausimus jis atsakydavo rankos paspaudi- 
mais, o kai norėdavo pats kalbėti — savo mintis visai išskaito- 
mai kairiąja ranka iškeverzodavo popieriaus lape. 


Prasidėjo atšiauri žiema. Audra siautė po audros su šlap- 
dribomis ir lietumi. Ruoniai buvo išplaukę į tolimą pietų ke- 
lionę, ir jų gulykla ištuštėjo. Aš karštligiškai dirbau. Ne- 
paisydamas blogo oro ir vėjo, kuris ypač man trukdė, aš nuo 
aušros iki sutemų triūsiau denyje, ir darbas žymiai pasistūmėjo 
į priekį. 

Aš jau buvau gerai pasimokęs iš ano atsitikimo, kai pa- 
miršau pritvirtinti Žirges lynais, nes, joms pakilus į viršų, 
turėjau užkopti ir ten juos raišioti. Dabar prie fokstiebio 
viršūnės iš anksto pritvirtinau takelažą — štagus, gafelio falus, 
dirikfalus— ir be vargo jį pakėliau į viršų. Kaip paprastai, 
neapskaičiavau, kad, atliekant šį uždavinį, bus tiek daug darbo, ir 
kol jį baigiau, aš pratriūsiau ištisas dvi dienas. O dar kiek 
liko padaryti! Pavyzdžiui, bures reikėjo tiesiog iš naujo siūti. 

Kol aš krapščiausi prie fokstiebio takelažo, Mod siuvo 
bures, kaskart pasiruošusi viską mesti ir ateiti man į pagalbą, 
kai aš vienas nebeįstengdavau susidoroti. Burių drobė buvo sto- 
ra ir šiurkšti, ir Mod siuvo su tikru jūreivišku gardamanu 
ir tribriaune burėms siūti adata. Jos rankos netrukus pasidarė 
baisiai pūslėtos, bet ji atkakliai dirbo toliau; be to, jai 
dar teko virti valgį ir slaugyti ligonį. 

— Šalin prietarus! — tariau aš penktadienio rytą.— Tą 
stiebą mes šiandien pataisysime! 

Šiam bandymui viskas buvo paruošta. Pritaisęs giko talius 
prie brašpilio, stiebą pakėliau taip, kad jis beveik visai ne- * 
besiekė denio. Pritvirtinęs šiuos talius, aš' uždėjau ant braš- 

pilio žirgių talius, pritaisytus prie giko noko, ir, keletą kar- 
tų pasukus rankeną, stiebas staimenai pakibo virš denio. 

Kai tiktai Mod paleido nuo veleno nutįsusį galą, j+ pliauk- 
štelėjo rankomis ir sušuko: : 

— Veikia! Veikia! Mes patikėsime jam savo gyvybę! 

Bet staiga jos veidas verksmingai ištįso. 

— Bet juk stiebas ne ties skyle, — tarė ji. — Nejau įums 
teks vėl iš naujo pradėti? 
2 Aš atlaidžiai nusišypsojau ir, kiek palaisvinęs vieną giko “ 
atatampą ir įveržęs kitą, pakreipiau stiebą į denio centrą. 
Ir vis dėlto jis dar kabojo ne visai ties skyle. Ir vėl Mod 
veidas verksmingai ištįso, o aš vėl atlaidžiai nusišypsojau. La- 
"„ viruodamas giko ir žirgių taliais, pritraukiau stiebo drūtgalį 
tiesiai ties akies skyle denyje. Tuomet, atidžiai išaiškinęs Mod, 
kaip nuleisti stiebą, aš nulipau į triumą prie stepso škunos 
dugne. 

Aš šūktelėjau, kad Mod atleistų virvę. Stiebas lengvai 
ir tiksliai pajudėjo, smukdamas žemyn tiesiai į ketvirtainę stepso 
skylę. Tačiau besileisdamas, stiebas truputį pasisuko į šoną ir 
jo drūtgalio ketvirtainis nebeatitiko stepso skylės ketvirtainio. 
Bet aš nė akimirksnį nepraradau nuovokos. Šūktelėjęs, kad Mod 
daugiau nebeleistų talių, užkopiau į denį ir stabdomųyoju 
mazgu pritvirtinau prie stiebo atsarginius talius. Paskui, pa- 
likęs Mod viršuje traukti atsarginių talių, vėl nulipau į triumą. 
Žibinto sviesoje aš mačiau, kaip stiebas lėtai pasisuko ir drūt- 
galio šonai sutapo su stepso kraštais. Mod pritvirtino talius 
ir grįžo prie brašpilio. Stiebas pamažėle leidosi kelis likusius 
colius, bet tuo metu jis vėl truputėlį pasisuko. Tačiau Mod 
ir šį kartą posūkį atitaisė atsarginiais taliais ir vėl leido žemyn 
stiebą su brašpiliu. Ketvirtainis pataikė į ketvirtainį, ir stiebas 
buvo įtaisytas į stepsą. 

Aš garsiai sušukau, ir Mod atbėgo pasižiūrėti. Gelsvoje 
žibinto šviesoje mes spoksojome į savo darbo rezultatus. Mes 
“ pažvelgėme vienas į kitą, ir mūsų rankos nejučiomis susitiko. 
Mudviejų akyse sužvilgo džiaugsmo ašaros. 

. — Pasirodo, kad ne taip jau buvo sunku, — Ųų aš.— 
Didžiausias darbas, tai pasiruošimas. 

— O. didžiausias stebuklas — užbaigti, — pridūrė Mod.— 
Aš vos galiu patikėti, jog tas didžiulis stiebas iš tiesų uUž- 
keltas ir pastatytas, kad jūs ištraukėte jį iš vandens, pakė- 

lėte į orą ir nuleidote čia, į vietą. Tai titaniškas darbas! 

— „Ir jie dar daug ką išrado“, — pradėjau aš linksmai, 
bet staiga nutilau ir patraukiau į nosį orą. 

Skubiai pažvelgiau į žibintą. Jis nerūko. Aš vėl pat- 
raukiau orą. 

— Kažkas dega! — ūmai supratusi, pasakė Mod. 

Mes abu puolėme prie trapo, bet aš pirmas liuoktelėjau 
ant denio. Tiršti dūmų kamuoliai veržėsi iš kubriko liuko. 

— Vilkas dar gyvas! — sumurmėjau aš ir šokau per dūmus 
žemyn. Š 

Šioje ankštoje patalpoje jie buvo tokie tiršti, kad aš turėjau 
eiti apgraibomis. O Vilkas Larsenas dar taip stipriai veikė 
mano vaizduotę, jog man atrodė, kad šis bejėgis milžinas 
smaugiančia savo ranka bematant griebs man už gerklės. Aš 
susvyravau, vos sutvardydamas norą dumti atgal ant denio, 
bet staiga prisiminiau Mod. Jos paveikslas, kurį aš ką tik 
mačiau žibinto šviesoje škunos triume, rudos jos akys, spin- 
dinčios džiaugsmo ašaromis, šmėkštelėjo prieš mane, ir aš 
"supratau, kad grįžti negaliu. 3 

Springdamas ir dusdamas aš pasiekiau Vilko Larseno gultą 
ir pačiupinėjau jo ranką. Jis gulėjo nejudėdamas, o kai palie- 
čiau, truputėlį sukrutėjo. Iš visų pusių grabinėjau jo apklotus, 
tačiau nesuradau jokių ugnies pėdsakų. O vis dėlto tie dū- 
mai, kurie man graužė akis, dusino ir vertė kosėti, turėjo iš kur 
nors rūkti! Kurį laiką aš visiškai netekau nuovokos ir lyg 
pakvaišęs puldinėjau po kubriką. Smarkiai atsitrenkęs į stalą, 
aš šiek tiek atsikvošėjau ir susizgribau. Aš suvokiau, kad 
bejėgis žmogus galėjo sukelti gaisrą tiktai arti savo guolio. 

Grįžęs prie Vilko Larseno gulto, susidūriau su Mod. Ne- 
žinau, kiek laiko ji išbuvo tame troškiame ore. 

— Eikite į denį! — griežtai įsakiau. 

— Bet, Hamfri...— ji ėmė prieštarauti kažkokiu neįprastu, 
kimiu balsu. 

— Na, prašau, prašau! — šiurkščiai riktelėjau. 

Ji paklusniai nuėjo, bet staiga man dingtelėjo: o jeigu 
ji neras laiptų? Aš puoliau paskui ją, bet, neradęs jos prie 
kubriko trapo, sustojau; kai aš svyruodamas Jūkuriavau, pa- 
sigirdo tylus jos šūktelėjimas: 

— O, Hamfri, aš paklydau! 
Ją radau begrabinėjančią prie užpakalinės pertvaros, ir 

beveik nešte išnešiau ant denio. Tyras oras atrodė kaip nek- 
taras. Mod buvo truputį apsvaigusi, ir aš ją paguldžiau ant 
denio, o pats vėl smukau į apačią. 

Tikriausiai dūmai smilksta kur nors prie a Vilko Lar- 
seno — tuo buvau įsitikinęs ir todėl nuėjau tiesiai prie jo 
gulto. Bečiupinėjant apklotus, man ant rankos užkrito kaž- 
kas karštas ir ją nudegino. Aš ūmai atitraukiau ranką ir viską 
supratau. Pro viršutinio gulto lentų plyšius Vilkas Larsenas 
padegė čiužinį,— jis dar užtektinai valdė kairiąją ranką, kad 
būtų galėjęs tai padaryti. Padegti iš apačios ir AEgudanS oro, 
drėgni šiaudai visą laiką smilko. 

Man betraukiant nuo gulto čiužinį, jis visai suiro ir įsi- 
liepsnojo. Gulte užgesinau degančių šiaudų liekanas ir išbėgau 
į denį atsikvėpti. 

Užpyliau keletą kibirų vandens, ir degantis čiužinys vi- 
duryje kubriko ant grindų užgeso. Po dešimties minučių, kai 
dūmai visai išsisklaidė, aš leidau Mod nulipti į apačią. Vilkas 
Larsenas gulėjo be sąmonės, tačiau grynas oras jį veikiai at- 
gaivino. Mums apie jį betupinėjant, jis ženklais paprašė pieštuko 
ir popieriaus. 

„Prašau nekliudyti, — parašė jis.— Aš šypsausi“. 

„Na, matote, aš vis dar tebesu raugo dalelė!“ — netrukus 
vėl parašė jis. 

— Džiaugiuosi, kad jūs pasidarėte tokia maža dalelė, — 
tariau aš. 

„Ačiū jums, — parašė jis. — Bet pagalvokite, kiek dar ji 
turės sumažėti, kol visai išnyks“. 

„Ir vis dėlto aš dar esu čia, Kupriau,— galiausiai parašė 
jis. — Mano protas yra šviesus kaip niekada. Niekas nedrumsčia 
mano minčių. Esu visiškai susikaupęs. Aš visas čia ir daugiau 
negu Čia...“ 

Šie žodžiai buvo lyg balsas iš kapų glūdumos, nes to žmogaus 2 
kūnas pasidarė jo kapu. Ir jame, tokiame keistame sarkofage, 
plazdėjo ir gyveno jo dvasia. Ji plazdės ir gyvens, kol nutrūks 
paskutinė gija jungianti jį su pasauliu. O po to, kas gali 
žinoti, kiek jai dar teks plazdėti ir gyventi? 

TRISDEŠIMT AŠTUNT ASIS SKYRIUS 


„Rodos, man atima ir kairiąją pusę, — parašė Vilkas Lar- 
senas kitą rytą po to, kai mėgino padegti laivą. — Sustingimas 
kaskart didėja. Aš vos begaliu pajudinti ranką. Jums dabar 
teks garsiau kalbėti. Pradeda trūkti paskutiniosios gijos“. 

— Ar jums skauda? — paklausiau. : 

Tačiau jis atsakė tiktai garsiau pakartojus T 

„Ne visą laiką“. 

Kairioji jo ranka lėtai ir sunkiai vilkosi popieriumi, ir 
tiktai vargais negalais mes įskaitėme prikeverzotas jo eilutes. 
Tai buvo lyg dvasių atsakymai, duodami spiritizmo seansuose, į 
kuriuos galima patekti už dolerį. 

„Bet aš dar čia, visas tebesu čia“, — kaskart lėčiau ir 
sunkiau keverzojo jo ranka. 

Pieštukas iškrito, ir mes turėjome vėl jį įsprausti jam į 
ranką. 

„Kai man K neskauda, "gėriuosi visiška tyla ir ramybe. 
Mano protas niekada nėra buvęs toks skaidrus. Aš galiu sam- 
protauti apie gyvenimą ir mirtį kaip indų išminčius“. 

— Ir apie nemirtingumą? — garsiai paklausė Mod, pasi- 
lenkdama jam prie ausies. 

“Tris kartus jis grabaliojo pieštuką, mėgindamas rašyti, bet 
šis vis iškrisdavo jam iš rankos, ir mes veltui stengėmės jį 
įsprausti atgal — pirštai jo nebeišlaikė. Tuomet Mod savo ranka 
sugniaužė pieštuką jo pirštuose ir laikė, kol jo-ranka palengvėle, 
taip palengvėle, jog kiekvienai raidei reikėjo minutės, iške- 
verzojo didelėmis raidėmis: „N-I-E-K-A-I“, 

Tai buvo paskutinis Vilko Larseno žodis. „Niekai!“ Jis 
liko nepataisomas skeptikas iki galo. Ranka suglebo. Kūnas 
truputį krustelėjo ir sustingo. Mod paleido jo ranką. Pirštai, 
kiek prasiskėtę, atsitiesė, ir pieštukas nuriedėjo į šalį. | 

-.— Ar jūs dar girdite? — sušukau aš, paimdamas jo ranką ir 
laukdamas pirštų paspaudimo, reiškiančio „taip“. Atsakymo 
nebuvo. Ranka buvo nėbegyva. 

— Aš mačiau, kad jis vos vos sukrutino lūpas, — tarė Mod. 

Aš vėl paklausiau. Lūpos sukrutėjo. Mod pridėjo prie jų 
savo pirštų galiukus, o aš dar kartą paklausiau, 

— „Taip“,— pranešė Mod. 

Mudu Klausiama) pažvelgėme į kits kitą. 

— Kokia iš to nauda? — sumurmėjau aš.— Ką mes galime 
daugiau jam pasakyti? 

— Ak, paklauskite jo... 

Ji suglumo. 

— Paklauskite jo ko nors, kad reiktų neigiamai atsakyti, — 
pasiūliau aš.— Tada mes tikrai žinosime. 

— Ar jūs alkanas? — šūktelėjo ji. 

Lūpos po jos pirštais sujudėjo, ir Mod pasakė: 

— „Taip“. 

— Norite mėsos? — vėl paklausė Mod. 

— „Ne“ — atkartojo ji. 

— O buljono? 

— Taip, jis valgys buljono,— tyliai pasakė ji, žiūrėdama 
į mane.— Kol jis dar neprarado klausos, mes galime su juo“ 
susikalbėti. O vėliau... 

Ji kažkaip keistai pažvelgė į mane. Aš pamačiau, kad jos 
lūpos virpa, o akys pasruvusios ašaromis. Staiga ji susverdėjo, 
ir aš vos spėjau ją sulaikyti. 

— Ak, Hamfri! — pravirko ji. — Kada visa tai baigsis? Aš 
taip pavargau, taip pavargau! 

Ji priglaudė galvą prie mano peties, ir visas trapus jos 
kūnas drebėjo nuo kūkčiojimo. Ji buvo lyg plunksnelė mano 
glėbyje, tokia lengvutė ir silpna. „Galiausiai palūžo, vargšelė, — 
pagalvojau.— O ką aš darysiu be jos paramos?“ 

Aš ją raminau ir guodžiau, kol ji ryžtingai susitvardė 
ir atgavo dvasinę pusiausvyrą taip greitai, kaip paprastai at- 
gaudavo fizines jėgas. 

— Aš turėčiau pati savęs gėdytis, — pratarė ji. Paskui su 
žaisminga šypsenėle, kurią taip dievinau, ji pridūrė: — Bet 
juk aš esu tiktai „mažytė“. 

Žodis „mažytė“ mane nukrėtė lyg elektros srovė. Juk tai 
buvo mano numylėtas slaptas žodis, mano meilės žodis jai. 

— Iš kur jūs ištraukėte šį žodį? — paklausiau taip ūmai, 
kad ji net krūptelėjo. 

— Kokį žodį? — paklaus ji. 

— „Mažytė“. 

— Argi ne jūs jį sugalvojote? 

— Taip,— atsakiau.— Aš. Aš jį sugalvojau. 

— Tada jūs tikriausiai kalbėjote per miegus,— nusijuokė 

Jos akyse vėl švystelėjo toji virpanti liepsnelė. Žinojau, 
kad mano akys kalba už mane. Aš nesuvaldomai linkau prie jos, 
linkau it vėjo linguojamas medis. Ak, kaip arti mes buvome 
tą valandėlę! Bet ji papurtė galvą, lyg norėdama nuvyti sap- 
ną ar svajonę, ir pasakė: 


— Žinau šį žodį nuo pat mažens. Taip mano tėtis va- 


dindavo mamą. 
— Ne, jis taip pat ir mano žodis, — priešinausi. 
. — Jūs taip vadindavote, savo motiną? 

— Ne,— atsakiau aš, ir daugiau ji nebeklausinėjo, nors, 
būčiau galėjęs prisiekti, kad jos akyse kurį laiką žybčiojo 
pašaipi erzinanti kibirkštėlė. 

Kai įstatėme fokstiebį, toliau darbas ėjo sparčiai. Man 
dar nespėjus nė apsidairyti, grotstiebis be rimtesnės kliūties 
įsmuko į stepsą. Mes tai padarėme pritvirtinę keliamąjį kraną 
prie fokstiebio. Dar po keleto dienų visi štagai bei vantai 
buvo savo vietose ir kaip reikiant įtempti. Kadangi topseliai 
būtų buvę tiktai balastas ir net galėjo sudaryti pavojų dviejų 
žmonių įgulai, tai aš nuleidau juos ant denio ir stipriai -pri- 
rišau. 

Praėjo dar kelios dienos, kol sutvarkėme ir iškėlėme bu- 


res. Jų buvo tiktai trys: kliveris, fokas ir grotas. Sulopytos, 


sutrumpintos ir sudarkytos, jos juokingai nesiderino su tokių 
grakščiu „laivu kaip ,„Vaiduoklis“. 

— Bet jos veiks, — džiaugsmingai sušuko Mod.— Mes jas 
priversime veikti ir joms patikėsime savo gyvybę! 

Pasirodo, jog iš daugelio naujų savo amatų, kaip burių 
meistras aš kuo mažiausiai švytėjau. Man kur kas geriau sekėsi 
bures valdyti, negu jas taisyti, ir aš neabejojau sugebėsiąs 
nuplaukti škuna iki kokio nors šiaurinio Japonijos uosto. Iš 
tiesų, aš jau buvau daug prisiskaitęs apie jūrininkystę iš laive 
buvusių vadovėlių, o be to, mano žinioje buvo Vilko Larseno 
žvaigždėlapis, toks paprastas, jog ir vaikas būtų galėjęs juo 
naudotis. 

Tuo tarpu jo išradėjo būsena per šią savaitę beveik nepa- 
kito, tiktai padidėjo kurtumas, o lūpos kaskart krutėjo vis 
silpniau ir silpniau. Tą dieną, kai baigėme rišti škunai bures, 
jis dar išgirdo mūsų žodžius, sukrutino stingstančias lūpas, 
bet jau paskutinį kartą. Aš jo paklausiau: „Ar jūs dar visas 
čia?“ — ir jo lūpos atsakė: „Taip“. 

Nutrūko paskutinė gija. Kažkur šiame kapu virtusiame “ 


kūne vis dar slypėjo žmogaus siela. Gaubiama leisgyvės mate- 
rijos, toji nirtulinga dvasia, kurią mes taip gerai pažinome, 
teberuseno, bet ruseno tyloje ir tamsoje. Ji atsiskyrė nuo kūno ir 
nebegalėjo objektyviai jo pajusti. Jai neegzistavo nei kūnas, 
nei išorinis pasaulis. Ji pripažino tik save ir bekraštę tamsos 
ir ramybės bedugnę. S A 


"TRISDEŠIMT DEVINT ASIS SKYRIUS 


Atėjo diena, kai mes turėjome išplaukti. Daugiau niekas 
mums nebekliudė palikti Pastangų salos. Striuki „Vaiduoklio“ 
stiebai stovėjo savo vietose, o prie jų buvo pririštos sudarkytos 
burės. Visas mano rankų darbas buvo tvirtas, tačiau anaiptol 
nedailus. Aš žinojau, kad viskas veiks gerai, ir, žiūrėdamas į 
stiebus ir bures, pasijutau galiūnas. 

„Aš visa tai padariau! Aš padariau! Padariau savo ran- 
komis!“ — norėjau garsiai sušukti. 

Mudu su Mod dažnai įspėdavome vienas kito mintis; ir šį 
kartą, kai jau ruošėmės iškelti grotą, ji pasakė: 

— Tik pagalvokite, Hamfri! Juk visa tai padarėte jūs 
savo rankomis! ; 

— Bet prie jų prisidėjo dar dvi rankos, — atsakiau.— Dvi 
mažytės rankelės. Tiktai nesakykite, jog tai irgi jūsų tėvo 
žodžiai! : = 

Ji nusijuokė, papurtė galvą ir, pakėlusi rankas, ėmė jas 
apžiūrinėti. o 

-— Jau niekada aš jų švariai nebenumazgosiu,— aimanavo 
Mod. O vėjo nugairinta oda..;tikriausiai irgi nebesušvelnės. 
* — Vėjo nugairinta oda ir į ją įsigėręs purvas teiks jums 
tik garbės, — pasakiau aš, laikydamas jos rankas, kurias, neatsi- 
žvelgdamas į visus savo pasiryžimus, būčiau mielai išbučiavęs, 
jeigu Mod nebūtų jų skubiai ištraukusi. 

- Mūsų draugystei ėmė grėsti pavojus. Aš ilgai ir sumaniai 
tramdžiau savo meilę, bet dabar ji mane nugalėjo. Ji sava- 
vališkai užkariavo mano akis, priversdama jas kalbėti; ir dabar 
buvo beužkariaujanti ir mano liežuvį, taip pat ir lūpas, nes tą 
akimirką jos beprotiškai troško išbučiuoti tas mažytes rankeles, 

kurios taip ištikimai ir atkakliai dirbo. Aš buvau lyg pamišęs. 
Visa savo esybe veržiausi į ją ir mintimis šaukiau mylįs. Kaž- 
kokia nematoma jėga it viesulas mane stūmė prie jos, ir aš, 
nebepajėgdamas pasipriešinti, palinkau į ją, net pats to ne- 
jusdamas. Ir Mod tai matė. Ji negalėjo nematyti, nes skubiai 
ištraukė savo' rankas. Bet vis dėlto, prieš nusigręždama, ji 
neištvėrė ir skvarbiu žvilgsniu pažiūrėjo į mane. . 

Denio taliais aš prikabinau falus ant brašpilio ir dabar 
iš karto galėjau pakelti priekinį ir užpakalinį groto kampus. 
Burė kilo aukštyn labai nerangiai, bet sparčiai, o netrukus 
suplevėsavo vėjyje ir fokas. 

— Tokiame siaurame užutėkyje mes jokiu būdu nespėsime 
pakelti inkaro, — pratariau aš. — Pirmiau mus užneš ant uolų. 

— Tai ką daryti? — paklausė Mod. 

— Visai atleisti grandinę, — atsakiau aš.— O kol aš aitlei- 
siu, jums teks pirmą kartą stoti prie brašpilio. Paskui aš 
tuoj bėgsiu prie šturvalo, 0 jūs tuo pačiu metu pakelsite 
kliverį. 

Dešimtis kartų aš buvau išstudijavęs ir apsvarstęs šį iš- 
plaukimo manevrą. Žinojau, jog su brašpiliu Mod įstengs iš- 
kelti kliverį — būtiniausią tuo metu burę. Į užutėkį pūtė gai- 
vus vėjas, ir, nors bangų dar nebuvo, reikėjo sparčiai veikti, 
norint laimingai išplaukti į jūrą. 

Aš išmušiau geležinį kaištį, ir inkaro grandinė per kliuzą 
nužvangėjo į jūrą. Tada nudūmiau į jutą ir pasukau vai- 
rą prieš vėją. Suplevenus burėmis, škuna pasviro ir atgijo. 
Kliveris šliaužė aukštyn. Kai ir jį išpūtė vėjas, „Vaiduoklio“ 
priekis paslinko į šalį, ir, kad neiškrypčiau iš kurso, man 
teko pasukti vairą. 

Aš sugalvojau automatinį Kliverškotą, kuris pats permesdavo 
kliverį, ir Mod nebereikėjo juo rūpintis. Tačiau dar nebaigus 
pakelti kliverio, aš pasukau vairą tiesiai prieš vėją. Buvo 
pavojmga akimirka, nes ,„,Vaiduoklis“ lėkė tiesiai į krantą, 
kuris nuo mūsų buvo per akmens metimą. Bet škuna pasviro 
ir paklusniai atsisuko prieš vėją. Pasigirdo smarkus, toks ma- 
lonus mano ausims burių ir rifštertų plazdėjimas ir pliaukšė- 
jimas, ir škuna leidosi kitu halsu. 

Mod baigė savo darbą ir, atėjusi pas mane ant juto, atsis- 
tojo šalia. Jos skruostai nuo sunkaus darbo buvo įraudę, vėjo 
sutaršyti plaukai kyšojo iš po ziudvestės, plačiai atmerktos 

akys degė iš susijaudinimo, šnervės virpėjo pučiant smarkiam 
ir sūriam jūrų vėjui. Rudos jos akys atrodė lyg išgąsdintos 
stirnelės akys. Sulaikiusi kvapą, praviromis "lūpomis, keistu, 
paklaikusiu žvilgsniu, kurio anksčiau niekada nebuvau matęs, 
ji žiūrėjo, kaip „Vaiduoklis“, skrisdamas tiesiai į uolų sieną, 
išplaukė iš vidinio užutėkio, ir, išvestas į vėją, išėjo į saugią 
vietą. 

Mano darbas kapitono padėjėju ruonių medžioklėje išėjo 
man į gera. Aš laimingai apiplaukiau pirmojo užutėkio ky- 
šulį ir pasukau škuną palei kito išorinio užutėkio krantą. 
Dar vienas posūkis kitu halsu — ir škuna išplaukė į atvirą 
jūrą. Įsiliejusi į viso vandenyno alsavimą, škuna ritmingai 
ir lengvai siūbavo, pakildama ir nusileisdama plačių bangų 
„hugaromis. Iš ryto diena buvo apsiniaukusi ir niūri, bet da- 
bar prasiskverbusi pro debesis saulė (gera lemiąs ženklas) nu- 
žėrė lenktą paplūdimį, kur mes kovojome su haremo valdovais, 
užmušinėjome  „viengungius“. Visa Pastangų sala .sutvisko 
prieš saulę. Netgi pietvakarių kyšulys neatrodė toks atšiaurus; 
šen bei ten ant uolų užtiškę bangų purslai žvilgėjo ir žėrėjo 
saulėje. 

— Aš visada didžiuodamasis prisiminsiu šią salą,— pasa- 
kiau Mod, 

Ji išdidžiai atmetė galvą ir pasakė: 

— Brangi, miela Pastangų sala! Aš visada ją mylėsiu. 

— Ir aš taip pat,— greitai pridūriau. 

Atrodė, kad mudviejų akys ims ir susitiks — mes taip su- 
pratome vienas kitą, tačiau, sukaupus valią, nors ir nenoromis, 
mūsų žvilgsniai nesusitiko. 

Stojo, sakyčiau, nejauki tyla, ir aš nutraukiau ją, prašnek- 
damas: : 

— Pažvelkite į tuos juodus debesis antai ten prieš vėją. 
Prisimenate, dar vakar vakare kalbėjau, jog barometras krinta, 


— Ir saulė pasislėpė...— pasakė ji, vis dar neatitraukdama 
akių nuo mūsų salos, kurioje mes įrodėmėe, jog sugebame patys 
tvarkyti savo reikalus ir kur tarp mūsų atsirado neatskiriami 
nuoširdžiausios draugystės ryšiai. S 

— Na, tad atleiskime škotus, ir — į Japoniją! — linksmai 
sušukau.-—- Beje, kaip ten: „Palankus gi mums vėjas, plaz- 
denanti burė!..“ . 

Pritvirtinęs šturvalą, nušokau nuo juto, atleidau foko ir 

groto škotus, giko talius ir i visas bures į gerą, palankų 
vėją. 

Vėjas buvo: stiprokas, gana stiprokas, bet nutariau plaukti 
visomis burėmis, kol tiktai nebus pavojinga. Deja, plaukiant 
pavėjui negalima pririšti šturvalo, taigi man teks budėti vi- 
są naktį. Mod primygtinai reikalavo, kad jai leisčiau mane pa- 
vaduoti, tačiau netrukus ji pati įsitikino, kad vairuoti, esant 


tokioms didelėms bangoms, jai neužtenka jėgų, net jeigu ji - 


ir būtų sugebėjusi išmokti šio meno per tokį trumpą laiką. Dėl 
to ji labai nusiminė, bet greit atgavo nuotaiką, dėdama žiedu 


talius, falus ir rankiodama nuo denio visokius virvagalius. | 


Be to, juk dar jai reikėjo kambuze virti valgį, kloti lovas, 
slaugyti Vilką Larseną. Savo darbo dieną ji baigė iš pag- 
rindų sutvarkydama kajutkompaniją ir kubriką. 

Visą naktį neatsitraukdamas išstovėjau prie šturvalo, o 
vėjas kaskart pamažėle stiprėjo ir bangos didėjo. Penktą va- 
landą ryto Mod atnešė man karštos kavos ir jos pačios keptų 
sausainėlių, o septintą valandą sotūs karšti garuoją pusryčiai 
suteikė man naujų jėgų. 

Vėjas ištisą dieną vis taip pat pamažėle, bet nuolat stip- 
rėjo. Atrodė, tarsi jis būtų buvęs kupinas pikto pasiryžimo pūsti 
ir pūsti be paliovos kaskart vis smarkiau ir smarkiau. O „Vai- 
duoklis“ putodamas dūmė į priekį, ir aš buvau tikras, kad jisai 
plaukė mažų mažiausia po vienuolika mazgų. Tokią gerą progą 
buvo gaila prarasti, tačiau į pavakarę aš jaučiausi mirštamai 
nuvargęs. Nors buvau puikiai užsigrūdinęs ir stiprus, vis dėlto 
trisdešimt šešių valandų budėjimas prie vairo palaužė mano 
ištvermę. Be to, Mod įkalbinėjo paleisti škuną į dreifą; 
aš ir pats žinojau, kad paskui tai padaryti bus nebeįmanoma, 
jeigu vėjas ir bangos didės per naktį tokiu pat greitumu. 
Taigi, tirštėjant sutemoms, aš mielai, o kartu ir nenoromis, 
pasukau „Vaiduoklį“ prieš vėją. 

Tačiau aš niekada nepagalvojau, kad vienam žmogui suriš- 
ti trijų burių rifus — toks milžiniškas uždavinys. Skriedamas 
pavėjui, aš tinkamai neįvertinau visos vėjo jėgos, bet, škunai 
nustojus plaukti, aš būgštaudamas ir beveik nusiminęs pajutau, 
kaip įnirtingai jis pūtė. Vėjas žlugdė visas mano pastangas, 
išplėšdamas iš rankų bures ir akimirksniu sunaikindamas tai, ką 
aš įstengiau padaryti per atkaklias dešimties minučių grumty- 
„nes su juo. Aštuntą valandą man pasisekė surišti tiktai ant- 

rąjį foko rifą. Vienuoliktą valandą dar nė kiek nepasistūmėjau 
į priekį, o tiktai kruvinai nusibrūžinau pirštų galus ir iki pat 
gyvuonio nusilaužiau nagus. Iš skausmo ir visiško nusilpimo 
aš patamsyje tylomis verkiau, kad negirdėtų Mod. 

Visai nusivylęs, nė nebemėginau surišti rifų ir nuspren- 
džiau pabandyti leistis į dreifą tiktai sutrumpinus foką. Pra- 
ėjo trys valandos, kol aš suveržiau nuleistą grotą ir kliverį, 
o antrą valandą nakties, beveik leisgyvis, tiesiog alpdamas 
iš nuovargio, vos teįstengiau suvokti, jog bandymas buvo 


"pavykęs. Surištas fokas veikė, ir „Vaiduoklis“ stovėjo tie- 


siai prieš vėją, nė neketindamas pasisukti bortu į bangas. 

Aš buvau peralkęs, tačiau Mod veltui stengėsi mane pri- | 
versti bent kiek užvalgyti: užsnūsdavau su kąsniu burnoje. 
Užmigdavau, dar neprikišęs kąsnio prie burnos, ir staiga at- 
sibudęs pamatydavau, kad jis dar tik pusiaukelyje. Aš buvau 
toks mieguistas ir bejėgis, jog Mod turėjo prilaikyti mane 
kėdėje, kad, smarkiai pakrypus škunai, nenuvirsčiau ant grindų. 

Kaip aš patekau iš kambuzo į savo kajutę — neatsimenu. 
Mod mane nuvedė prilaikydama lyg lunatiką. Tiesą sakant, 
aš nieko nejutau, kol atsibudau savo gulte nuautomis kojomis. 
Kiek aš čia miegojau — nežinau. Aplinkui buvo tamsu. Jau- 
čiausi lyg sudaužytas, o vargšais savo pirštais palietęs patalynę 
aiktelėjau iš skausmo. 

Aš supratau, kad dar ne rytas, ir užsimerkęs vėl užmigau. 
Nežinojau, jog man bemiegant laikrodžio rodyklė apskriejo 
visą ratą, ir dabar jau buvo kitos dienos vakaras. 

Aš vėl atsibudau, nes pradėjau neramiai miegoti. Įžie- 
bęs degtuką, pažvelgiau į laikrodį. Buvo pats vidurnaktis. Juk 
aš nuėjau nuo denio trečią valandą nakties! Iš pradžių tai ma- 
ne labai nustebino, bet greitai viską supratau. Pasirodo, ne 
veltui pradėjau budriai miegoti. Išmiegojau dvidešimt vieną 
valandą! Valandėlę pasiklausiau, kaip plūduriuoja „Vaiduoklis“, 
kaip plakasi į jo bortus bangos ir denyje stūgauja duslus vėjas, o 
paskui apsiverčiau ant kito šono ir ramiai išmiegojau iki ryto. 

Atsikėliau septintą valandą ir, kajutkompanijoje neradęs 
Mod nė pėdsako, nutariau, kad ji kambuze verda pusryčius. 
Išlipęs į denį pamačiau, jog „Vaiduoklis“ puikiai laikosi su 
ta nedidele burės skiautele. Tačiau, nors kambuze kūrenosi 
ir virė vanduo, Mod tenai nebuvo. 

Ją radau kubrike prie Vilko Larseno gulto. Aš įsižiūrėjau 

į jį, į žmogų, kurį likimas parbloškė pačiame jėgų žydėjime 
ir pavertė gyvu lavonu. Man pasirodė, kad bereikšmis jo 
veidas kaižkaip keistai suglebęs, o anksčiau to aš nebuvau 
pastebėjęs. Mod pažvelgė į mane, ir aš viską supratau. 

— Jo gyvybė užgeso audros metu, — pasakiau aš. 

— Bet jis dar tebegyvas,— atsakė ji, tvirtai įsitikinusi. 

— Jis buvo per daug stiprus. Ž 

— Taip,— sutiko ji,— bet dabar tas stiprumas jam ne- 
bekliudo. Jo dvasia laisva. 

— Tikrai, jo dvasia laisva, — atsakiau ir, paėmęs ją už 
rankos, nuvedžiau ant denio. 

Per naktį audra nurimo, geriau sakant, ji silpo taip pat 
pamažu, kaip ir stiprėjo. Kai kitą rytą po pusryčių aš iškė- 
liau ant denio paruoštą laidoti Vilko Larseno kūną, dar te- 
bepūtė stiprus vėjas, ir jūra smarkiai bangavo. Vilnys, risda- 
mosi per planširą ir špigatus, nuolat užliedavo denį. Smagus 
vėjo gūsis taip staigiai pakreipė škuną, kad pavėjinis jos plan- 
širas paniro į vandenį, o vėjas takelaže kaukė tiesiog spiegdamas. 
Mudu stovėjome iki kelių vandenyje. Aš nusiėmiau kepurę. 
š — Prisimenu tik dalį laidotuvių apeigų,— tariau aš.— 

Būtent: „Ir kūnas tebūnie nuleistas į jūrą“. 

Mod į mane pažvelgė nustebusi ir apstulbusi, bet mano 
mintyse šmėkštelėjo kadaise matytas vaizdas, ir aš įsigeidžiau 
atiduoti pagarbą Vilkui Larsenui taip, kaip kadaise -jis ati- 
davė ją Savo šturmanui. Aš pakėliau liuko dangtį, ir į burę su- 
suktas kūnas kojomis žemyn nuslydo į jūrą. Pririštas geležinis 
svoris nutempė jį gilyn. Jis dingo. 2 

—-. Lik sveikas, Liuciferi, išdidžioji dvasia! — sušnibždėjo 
Mod taip tyliai, kad jos žodžius nustelbė vėjo stūgavimas, bet 
aš juos supratau iš jos lūpų krustelėjimo. 

Kai mes, laikydamiesi už planširo, vargais Aesėikis pa- 
siekėme jutą, aš atsitiktinai žvilgtelėjau pavėjui. Tuo metu 
„Vaiduoklis“ iškilo ant didelės bangos, ir aš aiškiai pamačiau 
nedidelį garlaivį, kuris buvo už kokių dviejų, trijų mylių ir 

-plaukė į mus, čia išnirdamas ant bangų keteros, čia vėl pra- 
nykdamas. „Jis buvo juodos spalvos. Prisiminęs, kaip medžio- 
tojai pasakodavo apie brakonieriškas savo keliones, aš iš karto 
pažinau, jog ten buvo Jungtinių Valstybių muitinis kateris. 
Aš parodžiau jį Mod ir skubiai nuvedžiau ant juto, kur ji 
galėjo: saugiai jaustis. 

Aš jau buvau bebėgąs žemyn signalinės vėliavos, bet pri- 
siminiau, jog, tvarkydamas „Vaiduoklio“ takelažą, nepa- 
sirūpinau signaliniu falu. 3 

— Mums nereikia duoti jokio pavojaus ženklo, — pasakė 
Mod.— Jiems užteks tik mus pamatyti. 

— Mes išgelbėti, — ramiai ir iškilmingai tariau. Paskui, net- 
verdamas džiaugsmu, pridūriau:— Išgelbėti! Bet aš dar nežinau, 
ar man džiūgauti, ar ne. 

+ Aš pažvelgiau į Mod. Šį kartą mūsų akys a susitiko. 
Mes pasvirome vienas prie kito, ir aš nejučiomis ją apkabinau. 

— Ar reikia kalbėti? — paklausiau. 

— Nereikia... Nors tai ai būtų miela, labai mie- | 
Ja... — atsakė ji. š i 

Jos lūpos prisispaudė prie manųjų. Nežinau kodėl mano 
vaizduotėje švystelėjo tas momentas, kai vieną kartą „Vai- 
duoklio““ kajutkompanijoje Mod pirštų galiukais lengvai pa- 
lietė mano lūpas ir sušnibždėjo: „Tyliau, tyliau!“ 

— Mano brangioji, mano mažyte! — kalbėjau, švelniai glos- 
tydamas jos petį kaip ir visi įsimylėjėliai, nors niekas to jų 
nemoko. 

— Drauge mano! — pratarė Mod, valandėlę žiūrėdama į 
mane, bet virpančios jos blakstienos netrukus nusileido, pas- 
lėpdamos akis, O ji, laimingai atsidususi, priglaudė galvą prie 
mano krūtinės. 

Aš žvilgtelėjau į katerį. Jis buvo visai arti. Mačiau, kaip 
jūreiviai nuo jo jau leido valtį. 

— Dar kartą, mano mylimoji! — sušnibždėjau.— Dar kartą 
pabučiuokite mane, kol jie priplauks. 

— Ir išgelbės mus nuo mūsų pačių, — užbaigė Mod žaviai, 
viliūgiškai nusišypsodama. Tokios šypsenos dar niekada ne- 
buvau matęs, nes ji buvo viliūgiška iš meilės. 

